
Capitolul | 
NOŢIUNI INTRODUCTIVE DESPRE DREPTUL COMERCIAL 
Secţiunea 1. Noţiuni generale 


Dezvoltarea economiei de piaţă a marcat o nouă abordare a realităţii comerciale, ca realitate 
socială, în sensul perfecţionării întregului mecanism economico-juridic care guvernează comerţul, în 
complexitatea şi dinamica sa. 

Denumirea de drept comercial, ca ramură de drept şi ca disciplină juridică de studiu,pune în 
evidenţă faptul, că este vorba de o reglementare juridică cu caracter specific, mai exact un ansamblu 
de norme şi instituţii juridice care privesc comerţul. O asemenea definire este, în mare măsură, 
corectă, impunându-se precizări cu privire la sensurile noţiunii de comert. 


Secţiunea 2. Obiectul dreptului comercial 


Concluzionând la cele afirmate mai înainte, dreptul comercial poate fi definit ca fiind ansamblu 
de norme juridice de drept privat care sunt aplicabile raporturilor juridice izvorâte din actele şi 
operațiunile considerate de lege ca fiind fapte de comerţ, precum şi raporturilor juridice la care participa 
persoanele care au calitatea de comerciant şi societăţile comerciale. 


Secţiunea 3. Evoluţia istorică a dreptului comercial 


Analiza genezei şi evoluţiei comerțului şi în special a dreptului comercial de-a lungul istoriei, 
care nu au aceiaşi vechime, permite punerea în lumină a trăsăturilor sale care s-au permanetizat până 
în zilele noastre. 

Istoria dreptului comercial este strâns legată de istoria comerțului şi, implicit, a dezvoltării a 
însăşi societăţii omeneşti. 

Primele manifestări ale „schimbului" au apărut odată cu naşterea ideii de proprietate, într-o 
formă primitivă , respectiv pe bază de obiceiuri . 

Pentru satisfacerea trebuinţelor existenţei lor, oamenii au început să schimbe între ei produsele 
făurite prin munca lor ori agonisite din mediul înconjurător, iar cuvântul dat şi strângerea mânii par a fi 
cele mai vechi mijloace de garantare a obligaţilor comerciale. 


Secţiunea 4. Evoluţia dreptului comercial în România 


Pe teritoriul ţării noastre, ca şi pretutindeni, la început comerţul a fost guvernat potrivit unor 
reguli cutumiare, fie de sorginte locală (obiceiul pământului), fie de provenienţă străină, ca urmare a 
legăturilor cu negustorii străini.Încă din sec. al VII-lea Î.Ch. negustorii greci din Milet şi Heracleea au 
întemeiat cetăţile Histria,Tomis şi Calatis pe malurile Mării Negre dezvoltând un comerţ înfloritor cu 
geto-dacii. 

Primele legiuiri scrise, Pravila lui Vasile Lupu-1646 în Muntenia şi Îndreptarea Legii a lui Matei 
Basarab-1652 în Moldova,nu cuprindeau reguli speciale pentru comerţ deoarece erau dispoziţii de 
drept civil. Primele reguli de drept comercial apar,,după legile împărăteşti bizantine" pentru prima oară, 
în Codul lui Andronache Donici, din 1814, aplicabile în Muntenia , care făceau referiri la,,daraverile 
comerciale” şi „„iconomicosul fasliment'. 

Codul Caragea apărut în Moldova în 1817, scris în limba greacă, conţinea reglementări în 
materie de vânzare comercială,cambii, societăţi comerciale, faliment, ş.a. . 

În 1840, în Muntenia s-a pus în aplicare Codul comercial francez, iar în Moldova a fost aplicat 
din anul 1864. În 1887 a fost adoptat actualul Cod comercial român (pentru care s-a fost folosit ca 
izvor de inspiraţie Codul comercial italian din 1882, precum şi legislaţia germană şi belgiană). 

Codul comercial român a manifestat constanţă în aplicare până în anul 1948, când, trecându- 
se la economia planificată supercentralizată, Codul comercial român a rămas aplicabil doar în 
raporturile juridice de comerţ exterior, însă şi aici cu numeroase restricţii. 


Secţiunea 5. Autonomia dreptului comercial 


Cu privire la autonomia dreptului comercial s-au manifestat două direcţii doctrinare, 
concretizate în două teze, astfel: 

Teza unităţii dreptului privat se întemeiază pe argumente deduse din necesitatea protejării 
necomercianţilor cărora li s-ar aplica legea comercială deşi aceasta ar fi adoptată în interesul unei 
categorii profesionale - comercianții. Aceasta fără a mai vorbi de dificultăţile de interpretare şi de 
soluţionare a litigiilor. 

Adepte ale acestei teze, unele ţări cum sunt Elveţia şi Anglia nu au un drept comercial 
autonom, în felul acesta fiind simplificate raporturile juridice dintre persoane. 

Cei care susţin, dimpotrivă, teza autonomiei dreptului comercial vin, la rândul lor, cu argumente 
care pun accentul pe necesitatea ca raportul juridic să fie reglementat unitar, motiv pentru care legea 
comercială trebuie aplicată şi unor raporturi dintre comercianţi şi necomercianţi. Se face sublinierea că 
numai raportul juridic este sub incidenţa legii comerciale, nu şi statutul juridic al necomerciantului. 
Raporturile civile şi raporturile comerciale nu sunt omogene sub aspectul naturii şi scopului. Evoluţia 
economico-socială nu a dus la uniformizarea activităţilor comercianților şi necomercianţilor, aşa încât 
aceste activităţi nu ar putea fi supuse aceleiaşi reglementări juridice. Faptul că unele ţări au o 
reglementare unitară a dreptului privat (cuprinsă în Codul civil) nu este relevantă, deoarece asemenea 
reglementări cuprind dispoziţii care se aplică exclusiv comercianților (cum ar fi, de exemplu, obligaţia 
de înmatriculare în registrul comerţului, falimentul etc.). Absența, în ţările respective, a unui Cod 
comercial nu înseamnă deci şi inexistenţa unui drept comercial, ca ramură distinctă de dreptul civil. 


Secţiunea 6. Izvoarele dreptului comercial 


Noţiunea de izvor de drept desemnează totalitatea formelor de exprimare a normelor juridice 
comerciale care sunt determinate de modul edictare sau sancţionare de către stat. 

Dispoziţiunile art. 1 C. com.român dispune că ,, În comerţ se aplică legea de faţă.Unde ea nu 
dispune se aplică Codul civil." Comform acestei dispoziţiuni rezultă că principalele izvoare formale ale 
dreptului comercial sunt Codul comercial şi Codul civil, fără să minimalizăm existenţa şi a altor categorii 
de izvoare cu care dreptul comercial interferează. 

Dreptul comercial are ca principale izvoare formale: Constituţia României Codul comercial, 
legile comerciale speciale, Codul civil, legi civile speciale. 

Cu privire la corelaţia dintre Codul comercial, legile comerciale speciale şi Codul civil, se aplică 
principiul general specialia generalibus derogant. Cu alte cuvinte, legile comerciale speciale sunt de 
aplicaţie prioritară, dar atunci când prin ele nu sunt reglementate anumite situaţii juridice se recurge la 
regulile şi principiile consacrate prin Codul comercial care constituie dreptul comun în materie. Tot 
astfel, atunci când şi Codul comercial nu conţine reguli pentru unele situaţii juridice, devin aplicabile 
prevederile Codului civil (aşa cum o prevede expres chiar art. | din C. com.) care reprezintă dreptul 
comun în ceea ce priveşte reglementarea raporturilor patrimoniale în general. 

Deşi Codul comercial nu conţine reglementări cu privire la condiţiile de fond aplicabile 
contractelor comerciale , în această materie sunt aplicabile disp.art.948 C.civ. român. 

Codul comercial şi legile comerciale speciale conţin, în principiu, norme cu caracter supletiv, 
ceea ce înseamnă că ele se aplică numai în cazul când părţile nu au convenit altfel. 

Sunt însă şi norme imperative, de la care părţile nu pot deroga aşa cum rezultă din disp.art.5 
C.civ. român care se referă la ordinea publică si bunele moravuri. Ele au drept scop, de regulă, 
protejarea intereselor generale. 

Referindu-ne la izvoarele formale ale dreptului comercial, trebuie avute în vedere nu numai 
regulile propriu-zise conţinute în Codul comercial şi legile comerciale speciale, ci şi principiile care se 
rezltă din acestea. Doctrina juridică coercială recunoaşte principii devenite clasice cum sunt; de 
exemplu, următoarele: în comerţ, gratuitatea nu se prezumă; în comerţ, întotdeauna, banii sunt 
fructifieri; în caz de dubiu se aplică regula care favorizează circulaţia; în comerţ, contractul în favoarea 
celui de-al treilea este obişnuit şi altele. 

Un alt izvor al dreptului comercial, de data aceasta neformal, îl constituie uzanța (obiceiul sau 
cutuma) care reprezintă o regulă de conduită născută din practica socială, folosită o vreme 
îndelungată, deci având o fiabilitate verificată în practică şi care, în consecinţă, se aplică şi este 
respectată întocmai ca o normă juridică obligatorie. Ele chiar dobândesc un caracter formalizat atunci 
când sunt consacrate legislativ. 

În dreptul nostru comercial, uzanţele nu sunt consacrate legislativ, prin art. | din Codul 
comercial fiind reglementate, ca izvoare ale dreptului comercial, doar Codul comercial şi Codul civil. 
Dar în doctrină sunt recunoscute uzanţele interpretative (convenţionale) care îşi au sorgintea în voinţa 
prezumată a părţilor, fiind menite să lămurească sensul şi limitele acestei voințe. Astfel de uzanţe au 
fost deduse din anumite dispoziţii ale Codului civil care sunt aplicabile şi în dreptul comercial. Astfel, 

potrivit art. 970 C. civ., convențiile trebuie executate cu bună credinţă, acestea obligând nu numai la 
ceea ce este prevăzut expres în ele, ci şi la toate urmările ce echitatea, obiceiul sau legea dă obligaţiei 
după natura sa. Ca atare, ţinându-se seama de aceste dispoziţii din Codul civil, care consacră un 
principiu în materia executării obligaţiilor contractuale, şi obligaţiile din contractele comerciale trebuie 
executate cu bună-ştiinţă, cu diligenta unui bun comerciant (contractele comerciale cuprind, aşadar, şi 
obligaţii care, chiar dacă nu sunt stipulate expres, rezultă din obiceiurile activităţii comerciale). Un alt 
text din Codul civil, art. 980 prevede că dispoziţiile îndoielnice se interpretează după obiceiul locului 
unde s-a încheiat contractul. Deci, dacă un contract comercial conţine clauze care sunt îndoielnice sau 
echivoce, pentru a li se stabili conţinutul sau sensul, trebuie să se apeleze la obiceiurile existente la 
locul încheierii contractului; bineînţeles, fiind vorba de obiceiuri în materia activităţii comerciale. Mai 
există dispoziţiunile art. 981 C. civ. potrivit cărora clauzele obişnuite într-un contract se subînţeleg, 
chiar dacă nu sunt expres prevăzute. Aceste dispoziţii ale Codului civil sunt de mare importanţă în 
materie comercială care se bazează, în bună parte, pe obiceiuri (legea considerând, aşadar, că aceste 
obiceiuri sunt acceptate tacit de părţile contractante). 

În ceea ce priveşte practica judiciară şi arbitrală sau doctrina juridică în materie comercială, 
deşi constituie factori puternici de interpretare a legii şi de progres al dreptului, nu constituie un izvor de 
drept în general, deci nici al dreptului comercial, în particular. 


Secţiunea 7. Tendinţele actualale dreptului comercial 


De la primele forme de manifestare a dreptului comercial, începând cu secolul XIX şi până în 
zilele noastre, această ramură importantă a dreptului nu a încetat să se dezvolte şi să se perfecţioneze. 
De timpuriu s-au manifestat tendinţe în acest sens care s-au amplificat şi au devenit tot mai evidente ca 
urmare a marilor realizări pe plan tehnico-ştiinţific. 

Dezvoltarea, diversificarea şi specializarea activităţii economice în general şi a comerţului, în 
particular, au determinat şi tendinţe de dezvoltare şi extindere a sferei de aplicare a dreptului 
comercial. 

Dreptul comercial cuprinde în prezent, în sfera sa, totalitatea activităţilor productive, de 
circulaţie şi distribuţie a mărfurilor, bancare, valutare şi de asigurări etc. 

Dreptul comercial s-a născut şi s-a dezvoltat în cursul secolului al XIX-lea sub stindardul 
libertăţii comerțului şi industriei. Dar fenomenele negative care au însoţit această dezvoltare (care a 
culminat cu marea criză economică din perioada 1929-1933) au determinat statul să părăsească 
doctrina liberalismului pentru a interveni în activitatea economică (Programul New Deal pus în aplicare 
de S.U.A. în perioada 1933-1936 în timpul administraţiei Roosevelt este considerat prima manifestare 
semnificativă de intervenţie a statului în economie). 

În anii celui de al doilea război mondial şi în perioada următoare acestuia, măsurile de dirijism 
economic au luat amploare, căpătând forme absolute în statele foste socialiste. 

În zilele noastre, sub influenţa ideilor economistului englez J. Keynes, care îşi întemeiază teoria 
pe necesitatea asigurării echilibrului economic prin intervenţia directă a statului în economie, un rol 
deosebit a început să-1 joace planificarea şi Prognoza, ale căror obiective însă se realizează nu prin 
directive administrative imperative (aşa cum s-a procedat în fostele state socialiste), ci prin tehnicile 
economiei concertate, prin folosirea pârghiilor economice de influențare şi stimulare. 

Măsurile de dirijism economic cu caracter social nu puteau rămâne fără ecou pe planul dreptu- 
lui comercial, fiind instituit un control din partea statului al activităţii de comerciant, al activităţilor legate 
de aprovizionare şi desfacere, al preţurilor „al respectării regulilor fiscale şi financiare, al protecţiei 
consumatorilor, al concurenţei, etc. 

Deci, dacă la originea sa dreptul comercial a fost un drept privat, în perioada actuală el devine 
o ramură de drept cu grad tot mai înalt de publicizare. 

Secolul XIX se caracterizează prin tendinţa de codificare a dreptului comercial, fiecare ţară 
tinzând să consacre, printr-o reglementare naţională, reguli de comerţ în conformitate cu interesele lor 
economice. 

Epoca modernă, care se caracterizează, la rândul ei, printr-o dezvoltare a comerţului între 
diferite ţări, atât la nivel regional, cât şi continental, a determinat necesitatea obiectivă de întărire a 
securităţii juridice a raporturilor comerciale, ceea ce a impus o tendinţă de uniformizare internaţională a 
legilor comerciale. Astfel, sub auspiciile Ligii Naţiunilor, au fost adoptate Convenţiile de la Geneva 
(1930 şi 1931) privind legile uniforme referitoare la cambie, biletul la ordin şi cecul, în baza cărora 
statele semnatare au adoptat legi interne proprii privitor la aceste titluri de credit. 

Acţiunile de uniformizare a legilor comerciale au continuat şi sub egida O.N.U. şi a instituţiilor 
sale, printre care un rol important 1-a avut U.N.C.I.T.R.A.L. Au fost adoptate Regulile de la Hamburg 
(1978) şi Convenţia privind vânzarea internaţională de mărfuri (Viena, 1980). 


5 


Un loc deosebit în acţiunea de uniformizare a legilor comerciale îl ocupă Tratatul de la Roma 
care prevede că, la sfârşitul unei perioade de tranziţie, între ţările membre ale C.EE., circulaţia 
mărfurilor, serviciilor, capitalurilor şi a forței de muncă să devină libere. Este ceea ce s-a hotărât prin 
Tratatul de la Maastricht. 

În scopul perfecţionării reglementării activităţii economice şi a raporturilor juridice pe care 
aceasta le implică, a început să se manifeste, în doctrina occidentală, şi o altă tendinţă în direcţia 
recunoaşterii originalității şi, implicit, a autonomiei dreptului economic, fără însă să existe încă un punct 
de vedere unitar cu privire la definirea acestei viitoare ramuri de drept. 

S-a exprimat şi părerea că însuşi dreptul comercial trebuie să-şi schimbe titulatura, pentru a 
corespunde mai bine condiţiilor actuale de dezvoltare a activităţilor economice productive şi 
comerciale, urmând a fi denumit „drept al afacerilor" (el urmând a include nu numai elementele de drept 
privat, admise tradiţional, ci şi elemente de drept public legate de intervenţia statului în economie, drept 
fiscal, drept al muncii etc.). Conceput ca un drept al afacerilor, acesta ar dobândi un caracter mai 
accentuat pluridisciplinar decât dreptul comercial. 


Capitolul Il 
ACTELE ŞI FAPTELE DE COMERŢ 


Secţiunea 1. Noţiuni introductive 

Codul comercial nu defineşte , faptele de comerț" ci doar se limitează a enumera anumite 
categorii de operaţiuni care sunt considerate prin lege fapte de comerţ , iar prin disp.art.5 C.com. 
român exclude o serie de3 fapte juridice care nu pot fi calificate ca fiind fapte de comerţ. 

Mai întâi, este necesar să facem o distincţie între „actele juridice" şi „faptele juridice" cu 
caracter civil şi actele şi faptele juridice cu caracter comercial, pentru că, Codul comercial român 
conţine dispoziţii care ar putea crea confuzii. 

Actul juridic civil este o manifestare de voinţă a uneia sau mai multor persoane fizice sau 
juridice săvârşite în scopul de a crea, modifica, transforma sau stinge raporturi juridice civile. 

Faptele juridice civile sunt evenimente şi acţiuni cu caracter obiectiv, săvârşite fără intenţia de 
a produce efecte juridice, dar care produc efecte juridice. 

Codul comercial român stabileşte anumite acte şi operaţiuni juridice cu caracter voliţional pe 
care le califică „fapte de comerț", prin săvârşirea cărora se nasc, modifică,transformă sau sting 
raporturi juridice comerciale şi care sunt guvernate de legile comerciale. 

„Faptele de comerţ" sunt enunțate în art. 3 din Codul comercial şi sunt următoarele: 

- cumpărarea de produse sau mărfuri spre a se revinde, fie în natură, fie după ce se vor fi 
lucrat sau pus în lucru, ori numai spre a se închiria; asemenea şi cumpărarea spre a se revinde de 
obligaţii ale statului sau alte tilturi de credit circulând în comerţ; 

- contractele de report asupra obligaţiilor de stat sau altor titluri de credit circulând în comerţ; 

- cumpărările sau vânzările de părţi sau de acţiuni ale societăţilor comerciale; 

- orice întreprinderi de furnituri; 

- întreprinderile de spectacole publice; 

- întreprinderile de comisioane, agenţii şi oficii de afaceri; 

- întreprinderile de construcţii; 

- întreprinderile de fabrici, de manufactură şi imprimerie; 

- întreprinderile de editură, librărie şi obiecte de artă când altul decât autorul sau artistul vinde; 

- operaţiunile de bancă şi schimb; 

- operaţiunile de mijlocire (samsarie) în afaceri comerciale; 

- întreprinderile de transport de persoane sau de lucruri pe apă sau pe uscat; 

- cambiile şi ordinele în producte sau mărfuri; 

- construcţia, cumpărarea vânzarea şi revânzarea de tot felul de vase pentru navigaţie 
interioară şi exterioară şi tot ce priveşte echiparea, armarea sau aprovizionarea unui vas; 

- expedițiile maritime, închirierile de vase, împrumuturile maritime şi toate contractele privitoare 
la comerţul pe mare şi la navigaţie; 

- asigurările terestre, chiar mutuale, în contra daunelor şi asupra vieţii; 

- asigurările, chiar mutuale, contra riscurilor navigaţiei; 

- depozitele pentru cauză de comerţ; 

- depozitele în docuri şi antrepozite, precum şi toate operaţiile asupra recipiselor de depozit 
(warante) şi asupra scrisorilor de gaj, eliberate de ele. 


Prin art. 4 din Codul comercial român se mai prevede că sunt socotite fapte de comerț, şi 
„celelalte contracte şi obligaţiuni ale unui comerciant, dacă nu sunt de natură civilă sau dacă contrariul 
nu rezultă din însuşi actul". 


Secţiunea 2. Definirea şi caracteristicile actelor de comerţ 

Actul de comerț poate fi definit ca fiind actul prin care se realizează în mod organizat o 
interpunere în circulația bunurilor, serviciilor şi valorilor, efectuată cu intenţia de a obţine beneficii 
(profit). 


Secţiunea 3. Clasificarea faptelor de comerţ 


Datorită caracterului eterogen al faptelor de comerţ reglementate de lege nu este posibil a fi 
folosite criterii unitare de clasificare. 

În doctrina clasică, faptele de comerţ au fost clasificate în două mari categorii: fapte de comerţ 
obiective şi fapte de comerţ subiective. Cele obiective sunt determinate şi produc efecte în temeiul 
legii, independent de calitatea persoanei (comerciant sau necomerciant) care le săvârşeşte, iar cele 
subiective sunt acele fapte care dobândesc caracter comercial datorită săvârşirii lor de către o 
persoană care are calitatea de comerciant. 

În doctrina modernă s-au exprimat opinii mai nuanţate, fiind stabilite unele subcategorii ori au 
fost adăugate noi categorii de fapte de comerţ. 

Cu privire la faptele de comerţ obiective, unii autori au făcut o distincţie între faptele de comerţ 
după natura lor (fapte declarate comerciale dacă îndeplinesc anumite condiţii) şi fapte de comerţ după 
forma lor (fapte de comerţ fără condiţii). 

În categoria faptelor de comerţ obiective au fost incluse şi faptele juridice accesorii, ele fiind 
considerate ca atare datorită legăturii lor cu acte şi operaţiuni considerate de lege fapte de comerţ 
(actele auxiliare de comerţ sau actele accesorii de comerţ facilitează aducerea şi procurarea mărfurilor 
pe piaţă. Astfel sunt, de exemplu, operaţiunile referitoare la navigația pe apă şi operaţiunile de mijlocire 
în tranzacţiile comerciale). 

Se poartă discuţii şi asupra existenţei unei categorii distincte de fapte de comerţ şi anume 
faptele de comerţ unilaterale sau mixte care ar avea caracter comercial numai pentru una din părţile 
care participă la încheierea operaţiunii. Consacrat prin Codul comercial german din 1861, actul de 
comerţ unilateral permite rezolvarea litigiilor comerciale după o procedură rapidă. 

În literatura noastră juridică s-a propus o clasificare a faptelor de comerţ în trei categorii: 
obiective, subiective şi mixte. 

În ceea ce priveşte faptele de comerţ obiective s-a arătat că întrucât, în majoritatea lor, 
faptele de comerţ sunt operaţii economice, adică activităţi economice, şi mai puţin acte juridice, ele nu 
pot fi clasificate decât pe baza unor criterii economice, care au la bază obiectul şi funcţia economică a 
operaţiunilor respective, fiind deci fapte de comerţ obiective. 

Ţinându-se seama de aceste criterii (economice) faptele de comerţ obiective pot fi împărţite în 
trei subgrupe: 

a) operațiunile de interpunere în schimb sau circulaţie; 

b)operaţiunile care privesc organizarea şi desfăşurarea activităţii de producţie (adică activitatea 
întreprinderilor); 

c) operaţiunile conexe ori accesorii (adică faptele care datorită legăturii lor cu operaţiile pe care 
Codul comercial le consideră fapte de comerţ sunt şi ele considerate fapte de comerţ). 

Fiecare din aceste subcategorii necesită unele explicaţii, pentru a fi evitate confuziile. 

a) Referitor la operaţiunile de interpunere în schimb sau circulaţie, în această subgrupă 
intră: cumpărarea şi vânzarea comercială şi operaţiile de bancă. 

Cumpărarea şi vânzarea comercială este asemănătoare, sub aspectul structurii sale, cu 
vânzarea-cumpărarea din domeniul dreptului civil (art. 1295 C. civ.). 

Ceea ce le deosebeşte este funcţia economică a contractului. Trăsătura caracteristică a 
vânzării-cumpărării comerciale o constituie intenţia de revânzare sau închiriere. Această intenţie de 
revânzare sau închiriere trebuie să existe la data cumpărării, ea trebuie să fie cunoscută co- 
contractantului şi să privească bunul cumpărat. 

Aşa cum se prevede în art. 5 din Codul comercial „nu se poate considera fapt de comerţ 
cumpărarea de produse sau mărfuri ce s-ar face pentru uzul sau consumaţiunea cumpărătorului, ori a 
familiei sale; de asemenea revânzarea unor lucruri şi nici vânzarea produselor pe care proprietarul sau 
cultivatorul le are după pământul său sau cel cultivat de dânsul". 

Legea nu cere ca bunul cumpărat să fie revândut în forma în care a fost dobândit, ci poate fi 
revândut după ce a suferit unele transformări. Dar, transformarea bunului cumpărat, prin anumite 

mijloace şi procedee, ridică problema dacă această activitate nu este mai importantă decât bunul 
cumpărat, întrucât materialul cumpărat (hârtie, pânză, blocuri de marmură, alte materii prime etc.) are o 
valoare neînsemnată faţă de opera realizată care se vinde. Problema este rezolvată prin disp. art. 3 
pct. 9 din Codul comercial care prevede că este faptă de comerţ şi activitatea din fabrici. Ea s-a pus şi 
în cazul meseriaşului care prelucrează materialul pentru a obţine un anumit produs. Şi această situaţie 
este rezolvată prin acelaşi text de lege sus menţionat, care se referă nu numai la activităţile din fabrici, 
ci şi la manufacturi. 

În literatura juridică se susţine că totuşi trebuie făcută o diferenţiere. Astfel, dacă meseriaşul 
prelucrează materialul procurat de client, ne aflăm în prezenţa unei prestații de servicii, actul fiind civil 
nu comercial, iar dacă meseriaşul cumpără materialul şi, după prelucrarea lui, vinde produsele 
realizate, el face un act de comerţ. 

Operațiunile de bancă şi schimb sunt fapte de comerţ, prevăzute de disp. art. 3 pct. 11 din 
Codul comercial (operaţiunile de bancă fiind operaţiunile de depozit, de efectuare de plăţi, de acordare 
de credite etc., iar operaţiile de schimb privind regimul monetar sau al biletelor de bancă etc.). 

Fiind operaţiuni de interpunere în circulaţie, operaţiunile de bancă şi schimb sunt guvernate de 
principii aplicabile circulaţiei produselor şi mărfurilor. 

b) A doua subgrupă este constituită, după cum am arătat, din operaţiunile care privesc 
organizarea şi desfăşurarea activităţii de producţie, adică activitatea întreprinderilor. 

Codul comercial enumera activităţile din întreprinderi care constituie acte de comerţ (furnituri, 
spectacole publice, comisioane, agenţii şi oficii de afaceri, construcţii, fabrici şi manufactură, 
imprimerie, editură etc.) fără însă să dea o definiţie întreprinderii în dreptul comercial, lacună ce a 
căutat să fie complinită de literatura juridică. 

Ţinându-se seamă de faptul că definirea întreprinderii nu poate fi dată numai pe baza unui 
singur criteriu, s-a propus o altă modalitate de abordare, avându-se în vedere sensul economic al 
noţiunii de întreprindere, dar şi unele elemente de ordin juridic, în această optică, întreprinderea ar 
putea fi definită ca fiind o organizare sistematică a unei activităţi, cu ajutorul factorilor de producţie 
(resurse ale naturii, capital şi muncă), de către întreprinzător şi pe riscul său, în scopul producerii de 
bunuri şi servicii destinate schimbului, în vederea obţinerii unor beneficii (profit). Această definiţie 
priveşte numai întreprinderile avute în vedere de Codul comercial. Dacă întreprinderea are 
caracteristicile reţinute în definiţie, actele şi faptele juridice pe care le implică organizarea activităţii, 
precum şi actele săvârşite în timpul desfăşurării activităţii vor fi considerate fapte de comerţ. Cu alte 
cuvinte, vor fi fapte de comerţ actele de vânzare-cumpărare a materiilor prime şi materialelor cu care 
întreprinderea se aprovizionează, precum şi cele referitoare la valorificarea produselor şi serviciilor 
realizate. 

Avându-se în vedere obiectul lor, întreprinderile enumerate de disp. art. 3 din Codul comercial 
pot fi clasificate în două categorii: întreprinderi de producţie (industriale) şi întreprinderi de prestări 
servicii. 

c) Cea de a treia subgrupă din categoria faptelor de comerţ obiective sunt operaţiunile conexe 
ori accesorii, care sunt calificate drept fapte de comerţ datorită strânsei lor legături cu anumite acte 
sau operaţii considerate de Codul comercial ca fiind fapte de comerţ. 

Din această subgrupă fac parte: contractele de report asupra obligaţiilor de stat sau a altor 
titluri de credit care circulă în comerţ; cumpărările sau vânzările de părţi sociale sau acţiuni ale 
societăţilor comerciale; contractele de mandat şi comision; contractele de consignaţie; operaţiunile de 
mijlocire în afacerile comerciale; cambia sau ordinele în producte sau mărfuri; operaţiunile cu privire la 
navigaţie; depozitele pentru cauză de comerţ; contul curent şi cecul; gajul şi fidejusiunea. 

Contractul de report asupra obligaţiilor de stat sau a altor titluri de credit care circulă în 
comerţ constă în cumpărarea cu bani a unor titluri de credit care circulă în comerţ şi în revânzarea 
simultană cu termen şi cu un preţ determinat către aceeaşi persoană a unor titluri de aceeaşi specie 
(art. 74 Codul comercial). Deci, reportul este un act juridic complex care cuprinde o dublă vânzare: 
prima se execută imediat (atât în privinţa predării titlurilor, cât şi a preţului), iar a doua este o vânzare 
cu termen, la un preţ determinat, în temeiul acestui contract, o persoană (reporta-tul) deţinătoare de 
titluri de credit (acţiuni, obligaţiuni etc.), care nu voieşte să le înstrăineze definitiv, dă în report (adică 
vinde temporar) aceste titluri unei alte persoane (reportatorul) în schimbul unui preţ ce se plăteşte 
imediat. Totodată, părţile se înţeleg ca la un anumit termen reportatorul să revândă reportatului titluri 
de credit de aceeaşi specie, primind, pentru aceasta, ceea ce a plătit plus o primă (constituind preţul 
serviciului prestat de el, adică de reportator). 

Contractul de report prezintă avantaje pentru ambele părţi: reportatul obţine suma de bani de 
care are nevoie fără să piardă definitiv dreptul asupra titlurilor de credit, iar reportatorul îşi valorifică, pe 
această cale, sumele de bani disponibile. 


Cumpărările şi vânzările de părţi sociale sau acţiuni ale societăţilor comerciale sunt fapte 
de comerţ obiective prin ele însele, fără a fi condiţionate de existenţa intenţiei de revânzare (aşa cum 
prevede disp.art. 3 din Codul comercial, pentru cumpărările şi vânzările de bunuri mobile). Acest lucru 
este explicabil deoarece aceste operaţiuni sunt legate indisolubil de fapte de comerţ, cum este 
contractul de societate. Deci, cumpărarea şi vânzarea părţilor sociale şi acţiunilor societăţilor co- 
merciale sunt fapte de comerţ conexe sau accesorii. 

Contractele de mandat şi comision au un caracter comercial, dacă au ca obiect tratarea de 
afaceri comerciale. 

Mandatul este contractul prin care o persoană (mandatarul) se obligă să încheie acte juridice 
în numele şi pe seama altei persoane (mandantul), de la care primeşte împuternicirea. El este 
considerat faptă de comerţ numai în măsura în care actele juridice pe care le încheie mandatarul sunt 
fapte de comerţ pentru mandant (art. 374 C. com.), de exemplu, împuternicirea mandatarului de a 
cumpăra o cantitate de marfă pentru a fi revândută de mandant. 

Contractul de comision este acel contract prin care o persoană (comisionarul) se obligă, din 
însărcinarea altei persoane (comitentul) să încheie anumite acte juridice în numele său, dar pe seama 
comitentului, în schimbul unei remuneraţii (comisionul). Ca şi în cazul mandatului, contractul de 
comision este considerat faptă de comerţ numai în măsura în care actele juridice pe care le încheie 
comisionarul cu terțul sunt fapte de comerţ pentru comitent (art. 405 C. com.). 

Contractul de consignaţie este contractul prin care una dintre părţi (consignantul) 
încredinţează unei alte persoane (consignantul) anumite mărfuri sau bunuri mobile spre a le vinde, în 
nume propriu, dar pe seama consignatarului(art.1 din Legea pentru reglementarea contractului de 
consignaţie din 30 iulie 1934). Este o varietate a contractului de comision şi, ca atare, este supus 
aceluiaşi regim juridic, inclusiv prevederilor art. 405 C. com. (referitoare la comision). 

Fiind în esenţă un contract de comision, contractul de consignaţie este fapt de comerţ şi în 
cazul în care este folosit în cadrul unei întreprinderi de consignaţie (art. 3 pct. 7 C. com.), precum şi în 
cazul când este utilizat în cadrul comerţului profesional al uneia dintre părţi (art. 4 C. com.). 

Operațiunile de mijlocire în afacerile comerciale constă într-o acţiune de intermediere între 
două persoane (fizice sau juridice), în scopul de a le înlesni încheierea unui act juridic pentru care 
acestea sunt interesate. 

Mijlocitorul nu este un reprezentant al părţilor, el neacţionând în baza unei împuterniciri. 

Din acceptarea de către partea interesată a demersurilor mijlocitorului, urmată de încheierea 
actului juridic cu cealaltă parte, rezultă încheierea unui contract de mijlocire, în temeiul căreia 
mijlocitorul este îndreptăţit să primească o remuneraţie pentru serviciul prestat (el întrevăzând interesul 
unor persoane pentru încheierea unui anumit act juridic, face demersuri pentru a le pune în contact, 
facilitându-le, astfel, încheierea actului respectiv). 

Contractul de mijlocire apare, aşadar, ca un contract de prestare (locaţiune) de servicii. 

Şi operaţiunile de mijlocire sunt considerate fapte de comerţ numai în măsura în care se referă 
la afaceri comerciale (art. 3 pct. 12 C. com..), de exemplu actul juridic mijlocit este o cumpărare în scop 
de revânzare. Nu prezintă relevanţă împrejurarea că mijlocirea reprezintă un act izolat, care nu este 
făcut cu titlu profesional, condiţia legii fiind doar ca mijlocirea să privească un act comercial. 

Cambia sau ordinele în producte sau mărfuri sunt fapte comerciale obiective prevăzute de 
art. 3 pct. 14 din Codul comercial. 

Cambia este un titlu de credit prin care o persoană (trăgător) dă dispoziţie altei persoane (tras) 
să plătească o sumă de bani, la scadenţă, unei a treia persoane (beneficiar) sau la ordinul acesteia. 

Biletul la ordin este un titlu de credit prin care o persoană (emitent) se obligă să plătească o 
sumă de bani, la scadenţă, altei persoane (beneficiar) sau la ordinul acesteia. 

În accepțiunea Codului comercial român, noţiunea de cambie desemnează atât cambia 
propriu-zisă, cât şi biletul la ordin, ambele titluri, aşadar, fiind fapte de comerţ. 

Cambia şi biletul la ordin sunt considerate fapte de comerţ independent de natura raportului 
juridic din care izvorăsc; deci indiferent de actul juridic de care sunt legate (de exemplu, un contract de 
vânzare-cumpărare, care poate fi, deopotrivă, un contract civil sau un act comercial). 

Ordinul în producte sau mărfuri este, de fapt, o cambie a cărei particularitate constă în faptul 
că obligaţia are ca obiect o anumită cantitate de producte sau mărfuri (acest gen de cambie nu a 
cunoscut o aplicare practică). 

Operațiunile cu privire la navigaţie (vas, echipaj, transport, credite etc.) se prezintă ca o 
gamă foarte variată de fapte de comerţ, cum sunt: cumpărarea şi vânzarea sau închirierea vaselor; 
dotarea vaselor; aprovizionarea vaselor; expedițiile maritime; împrumuturile maritime; ipoteca maritimă 
etc. 

Aceste operaţiuni au caracter comercial, indiferent de faptul că sunt realizate în cadrul unei 
întreprinderi, sunt sau nu făcute într-un scop speculativ. 

Au un caracter comercial atât operaţiunile privind navigația pe mare, cât şi navigația pe lacurile 
sau fluviile interioare. 

Depozitele pentru cauză de comerţ, la care se referă art. 3 pct. 19 şi 20 din Codul comercial 
sunt acele depozite de mărfuri care se fac în docuri, antrepozite etc., sunt fapte de comerţ numai dacă 
sunt efectuate în cadrul unei întreprinderi. Dacă depozitul are un caracter izolat ori se face în alte locuri 
decât cele menţionate mai sus, el este considerat faptă de comerţ numai dacă are „cauză comercială" 
(aşa cum prevede art. 3 pct. 19 C.com.), fie pentru un deponent sau un depozitar, fie pentru ambele 
părţi (de exemplu, mărfurile depozitate au fost cumpărate pentru a fi revândute; în acest caz, depozitul 
este o faptă de comerţ conexă sau accesorie, datorită legăturii sale cu o operaţiune considerată de 
lege drept faptă de comerţ). 

Contul curent şi cecul (art. 3 alin. 2 C.com.) sunt şi ele fapte de comerţ obiective. Contul 
curent este un contract prin care părţile convin ca, în loc să lichideze separat şi imediat creanţele lor 
reciproce, izvorâte din prestațiile ce şi le-au făcut una către cealaltă, lichidarea să se facă la un anumit 
termen (legal sau convenţional),prin achitarea soldului de către partea care va fi debitoare. 

În concepţia Codului comercial român, contul curent constituie fapte de comerţ în toate cazurile 
când el este folosit de un comerciant. El poate deveni faptă de comerţ obiectivă şi când este folosit de 
un necomerciant, dacă are o cauză comercială( art.9 Com.), adică este legat de o operaţiune 
considerată faptă de comerţ (de exmplu, contractul de cont curent încheiat de părţi, care are în vedere 
prestațiile reciproce dintr-o vânzare-cumpărare comercială). 

Cecul este un titlu negociabil prin care o persoană (trăgător) dă ordin unei bănci la care are un 
disponibil (tras) să plătească o sumă de bani unei persoane (beneficiar) sau în contul acesteia (Legea 
nr. 59/1934 asupra cecului). 

Atât contul curent, cât şi cecul sunt considerate fapte de comerţ numai în măsura în care au o 
cauză comercială (de exemplu, cecul este emis pentru plata unor mărfuri cumpărate în scop de 
revânzare). 

Gajul şi fidejusiunea având şi ele un caracter conex ori accesoriu al unei fapte de comerţ, au, 
prin aceasta, caracter de fapte de comerţ. 

Contractul de gaj este contractul în temeiul căruia debitorul remite creditorului său un bun 
mobil pentru garantarea obligaţiei sale,creditorul având dreptul de a fi plătit cu preferinţă faţă de alţi 
creditori ( disp.art.478-480 C.com. şi disp.art. 29,Titlul VI din Legea nr.99-1999 privind accelerarea 
reformei economice) 

Contractul de fidejusiune este contractul prin care o persoană (fidejusor) se obligă faţă de 
creditorul altei persoane să execute obligaţia debitorului, dacă acesta nu o va executa (art. 1652 -1684 
C. civ.). 

Atât contractul de gaj, cât şi contractul de fidejusiune vor fi fapte de comerţ numai în măsura în 
care obligaţia principală care se garantează este o obligaţie comercială. 

A doua mare categorie de fapte comerciale o constituie faptele de comerţ subiective. 

Art. 3 din Codul comercial enumera actele şi operaţiunile considerate, prin conţinutului lor, 
fapte de comerţ obiective. 

Dispoziţiunea art. 4 C. com. prevede că sunt socotite ca fapte de comerţ şi „celelalte contracte 
şi obligaţiuni ale unui comerciant, dacă nu sunt de natură civilă sau dacă contrariul nu rezultă din însuşi 
actul”. 

Prin urmare, pe lângă faptele de comerţ obiective (a căror comerciabilitate este independentă 
de calitatea persoanei care le săvârşeşte), Codul comercial român consacră ca fiind fapte de comerţ 
şi acele acte care dobândesc caracter comercial datorită calităţii de comerciant a persoanei care le 
săvârşeşte (este vorba de categoria faptelor de comerţ subiective). 

Reglementarea faptelor de comerţ subiective derivă din necesitatea cuprinderii în sfera 
dreptului comercial a tuturor actelor şi operaţiunilor săvârşite de un comerciant, în această calitate. 

Prin urmare, datorită certitudinii în ceea ce priveşte natura şi regimul juridic aplicabil acestor 
acte, este asigurată protecţia atât a comerciantului, cât şi a persoanelor care intră în raporturi juridice 
cu acesta, într-adevăr, prin art. 4 din Codul comercial este instituită prezumția de comercialitate pentru 
toate obligaţiile comerciantului (cu excepţiile prevăzute expres de art. 4 C. com.), indiferent de izvorul 
lor. 

Astfel, vor constitui fapte de comerţ nu numai obligaţiile contractuale, ci şi obligaţiile derivând 
din fapte licite (gestiunea de afaceri, îmbogățirea fără justă cauză, plata nedatorată) sau prin 
săvârşirea unor fapte ilicite înlegătură cu activitatea comercială a comerciantului (art. 998 C. civ.). 

Prezumția de comercialitate instituită prin art. 4 din Codul comercial poate fi răsturnată prin 
proba contrară, dar numai în condiţiile prevăzute de art. 4 C. corn., adică prin dovedirea caracterului 
civil al obligaţiei sau caracterului necomercial care ar rezulta din chiar actul săvârşit de comerciant. 

Cea de-a treia categorie de fapte comerciale sunt faptele de comerţ unilaterale sau mixte. 

Faptele de comerţ (obiective sau subiective) pot fi bilaterale (când actul sau operaţiunea are 
caracterul unei fapte de comerţ pentru ambele părţi implicate în raportul juridic) sau unilaterale sau 
mixte (când actul sau operaţiunea are caracterul unei fapte de comerţ numai pentru una dintre părţi, 
pentru cealaltă putând fi un act de natură civilă; de exemplu, un contract încheiat între un comerciant şi 
un agricultor pentru cumpărarea unei cantităţi de legume). 

Datorită împrejurării că faptele de comerţ unilaterale pot fi cuprinse în sfera faptelor de comerţ 
obiective sau subiective, uneori se consideră că nu constituie o categorie distinctă de fapte de comerţ. 

Art. 56 din Codul comercial prevede, în această privinţă, că „dacă un act este comercial numai 
pentru una din părţi, toți contractanţii sunt supuşi, în ce priveşte aceste act, legii comerciale". Soluţia se 
justifică prin aceea că, întrucât este vorba de un act juridic unic, el nu poate fi supus, simultan, la două 
reglementări: una comercială şi una civilă. 

Dar, art. 56 din Codul comercial mai prevede, pe lângă aceea că faptelor de comerţ unilaterale 
li se aplică legea comercială, şi adausul „... afară de cazurile în care legea ar dispune altfel", într- 
adevăr, în anumite cazuri (expres prevăzute de lege, deci de strictă interpretare) este înlăturată 
aplicarea legii comerciale, în favoarea legii civile. Aşa, de exemplu, art. 42 C. com., după ce stabileşte 
regula că, în obligaţiile comerciale, codebitorii sunt ţinuţi solidar, prevede că această prezumție de 
solidaritate nu se aplică la necomercianţi pentru operaţiuni care, în ceea ce îi priveşte, nu sunt fapte de 
comerţ. Deci, legea exclude aplicarea prezumţiei de solidaritate când codebitorii sunt necomercianţi, iar 
obligaţia lor are ca izvor o operaţiune care, în privinţa lor, nu este o faptă de comerţ (de exemplu, în 
legătură cu un contract de vânzare-cumpărare încheiat de doi agricultori cu un comerciant, 
răspunderea agricultorilor pentru neexecutarea obligaţiei va fi divizibilă, nu solidară, deoarece obligaţia 
lor izvorăşte dintr-un act care, pentru agricultori, nu este faptă de comerţ). 


Capitolul III 
SUBIECTELE RAPORTULUI DE DREPT COMERCIAL 
Secţiunea 1. Noţiuni generale despre comercianţi 


Dispoziţiunea art. 7 din C. com. român prevede că „Sunt comercianţi aceia care fac fapte de 
comerţ având comerțul ca profesiune obişnuită precum şi societăţile comerciale." 

Profesiunea comercială aşa cum rezultă din legea comercială se defineşte în funcţie de doi 
(eventual trei) parametri: săvârşirea de fapte de comerţ obiective, ca o profesiune obişnuită (şi în nume 
propriu). 

În literatura juridică s-au purtat discuţii dacă anumite categorii de persoane, cum sunt: asociaţii 
societăţilor comerciale, meseriaşii, agricultorii au sau nu calitate de comerciant. 

Regiile autonome sunt organizate în ramurile strategice ale economiei naţionale, fiind 
persoane juridice care funcţionează pe bază de gestiune economică şi autonomie financiară (art. 2 şi 3 
din Legea nr.15/1990 privind reorganizarea unităţilor de stat ca regii autonome şi societăţi comerciale 
cu capital de stat). Ele sunt proprietare ale bunurilor din patrimoniul lor, iar prin activitatea desfăşurată 
trebuie să-şi acopere cheltuielile din veniturile realizate şi „să obțină profit" (art. 5 şi 6 din Legea 
nr.15/1990 privind reorganizarea unităţilor de stat ca regii autonome şi societăţi comerciale cu capital 
de stat). 

Pe de altă parte, art. | alin. 2 din Legea nr. 26/1990 privind registrul comerţului prevede în mod 
expres că regiile autonome au calitatea de comercianţi. 

Organizațiile cooperatiste au şi ele calitatea de comerciant, acest lucru fiind prevăzut în mod 
expres în art. | alin. 2 din Legea nr. 26/1990.. 

Organizațiile cooperatiste fiind comerciante sunt supuse obligaţiilor care revin comercianților. 
Ele dobândesc calitatea de comerciant de la data înfiinţării lor, în condiţiile legii. 

Asociaţiile şi fundaţiile, care sunt înființate şi funcţionează în baza Ordonanţa de Guvern 
26/2000, nu au calitatea de comerciant întrucât scopul înfiinţării lor este desfăşurarea unei activităţi 
dezinteresate, nu obţinerea unui profit. Dar, ele pot săvârşi anumite fapte de comerţ, aşa cum rezultă 
din disp. art. 46 alin.1 lit.b din O.G.nr.26/2000 că asociaţiile şi fundaţiile obţin venituri din activităţi 
economice directe. De exemplu, o asociaţie organizează un restaurant cu circuit închis pentru membrii 
săi sau editează o publicaţie prin care sunt răspândite ideile şi activităţile pe care ea le desfăşoară. 

În astfel de situaţii, când sunt săvârşite fapte de comerţ, raporturile juridice rezultate din 
săvârşirea acestor fapte sunt supuse legilor comerciale. 

Statul, judeţul şi comuna, aşa cum prevede art. 8 din C. com., nu pot avea calitatea de 
comerciant. Aceste dispoziţii ale Codului comercial nu mai sunt, în condiţiile actuale, corespunzătoare, 

deoarece în prezent, activitatea statului şi a unităţilor sale administrativ-teritoriale nu mai priveşte, aşa 
cum era în trecut, numai serviciile publice. Statul intervine activ în economie, îndeosebi în domeniile 
strategice (cum ar fi, de exemplu, energia, transporturile, poşta, telefonul, telegraful) şi chiar 
monopolizează exploatarea unor resurse sau industrii. Aşadar, statul săvârşeşte, pe lângă actele de 
autoritate, necesare funcţionării serviciilor publice, şi acte cu caracter privat, motiv pentru care, în 
literatura juridică s-a considerat că, în această postură, este subiect al raporturilor comerciale, cu toate 
că statul (şi unităţile sale teritoriale) nu au calitatea de comerciant. Drept urmare, numai faptele sale de 
comerţ intră sub incidenţa legilor comerciale. 

Săvârşirea de fapte de comerţ de către stat şi unităţile sale teritoriale priveşte numai serviciile 
publice cu gestiune privată, adică serviciile publice cu profil industrial şi comercial. 


Secţiunea 3. Determinarea şi proba calităţii de comerciant 


În caz de litigii, cel care invocă ori neagă calitatea de comerciant al unei persoane fizice sau 
juridice trebuie să administreze dovada în acest sens (actori incumbit probatio). 

Dovada calităţii de comerciant se poate face cu orice mijloace de probă admise de legea 
comercială. 

În cazul persoanelor fizice, întrucât calitatea de comerciant se dobândeşte prin săvârşirea 
faptelor de comerţ obiective, cu caracter profesional, această calitate se poate proba numai prin 
prezentarea unor dovezi din care să rezulte că persoana în cauză a săvârşit efectiv una sau mai multe 
fapte de comerţ prevăzute de art. 3 C.com. ca profesiune (obişnuită) şi în nume propriu. 

Deci, în ceea ce priveşte comercianţii-persoane fizice, calitatea de comerciant nu se consideră 
probată cu dovezi privind existenţa autorizaţiei administrative de exercitare a comerţului, a 
înmatriculării în registrul comerțului, titulatura de comerciant folosită în anumite înscrisuri, dobândirea 
unui fond de comerţ, plata unor impozite pe profit, etc. Acestea sunt doar prezumţii împotriva cărora 
se poate face proba contrară (prezumţii relative). De aceea, ele trebuie folosite împreună cu alte 
mijloace de probă din care să rezulte exerciţiul efectiv al comerțului, în condiţiile prevederilor art. 7 din 
Codul comercial (exercitarea de fapte de comerţ, ca profesiune obişnuită). 

Probarea calităţii de comerciant fiind o chestiune de fapt, o hotărâre judecătorească prin care 
s-ar constata această calitate, are şi ea o forţă probatorie relativă? Este o problemă asupra căreia 
trebuie reflectat. 

În cazul societăţilor comerciale, regiilor autonome şi organizaţiilor cooperatiste, calitatea 
de comerciant se dovedeşte cu actul constitutiv, respectiv prin actul înfiinţării lor, în condiţiile cerute de 
lege. Aceasta, întrucât scopul societăţilor comerciale este tocmai desfăşurarea unei activităţi 
comerciale, ele dobândind, aşadar, calitatea de comerciant la data constituirii sau înfiinţării lor. 


Secţiunea 4. Încetarea calităţii de comerciant 


Încetarea calităţii de comerciant este strâns legată de modul în care această calitate a fost 
dobândită. Ca atare: 

- în cazul persoanei fizice, întrucât calitatea de comerciant se dobândeşte prin săvârşirea 
unor fapte de comerţ obiective, cu caracter profesional, încetarea calităţii de comerciant, în mod firesc, 
are loc în momentul în care nu se mai săvârşesc fapte de comerţ ca profesiune obişnuită. Dar trebuie 
să se ţină seama că încetarea săvârșirii faptelor de comerţ trebuie să fie efectivă şi din ea să rezulte 
intenţia de a renunţa la calitatea de comerciant; de exemplu, radierea din registrul comerţului sau 
retragerea autorizaţiei administrative trebuie să fie însoţite de încetarea efectuării unor fapte de comerţ 
cu caracter profesional. 

În ceea ce priveşte efectele juridice ale calităţii de comerciant se pot produce şi după încetarea 
acestei calităţi, situaţie în care, potrivit art. 707 C. corn., comerciantul retras din comerţ poate fi 
declarat în stare de faliment pentru datoriile contractate anterior retragerii. 

- în cazul societăţilor comerciale, întrucât dobândirea calităţii de comerciant este legată de 
constituirea lor ca persoană juridică, această calitate se pierde în momentul când societatea încetează 
să mai existe ca persoană juridică. 

Potrivit art. 222 din Legea nr. 31/1990, societatea comercială îşi încetează existenţa prin 
dizolvare, care poate avea loc: prin trecerea termenului stabilit pentru furata societăţii; imposibilitatea 
realizării obiectului societăţii sau realizarea acestuia; hotărârea adunării generale; faliment etc. 

Dizolvarea societăţii nu atrage, automat, pierderea personalităţii juridice; societatea nu mai 
poate face operaţiuni noi, dar poate face operaţiunile necesare lichidării (personalitate juridică 
reziduală). Practic, personalitatea juridică a societăţii încetează o dată cu ultima operaţiune de 
lichidare. 

Secţiunea 5. Organisme ale comercianților 

Trecerea la economia de piaţă impune o înlăturare a structurilor piramidale de comandă 
adminstrativă: ministerele economice şi centralele industriale cărora le erau subordonate întreprinderile 
şi prin intermediul cărora primeau fişele de plan, repartiţiile de resurse materiale şi financiare, erau 
asigurate mijloacele de transport etc. Aceste structuri constituiau şi canalele prin care circulau fluxurile 
informaţionale descendente şi ascendente (cele orizontale fiind aproape total excluse). 

Renunţarea la dirijismul economic şi demolarea structurilor piramidale prin care se realizează 
activitatea de comandă administrativă în economie, redimen-sionarea unităţilor economice şi 
transformarea lor în celule economice independente (autonome), modularea lor funcţională (dar şi 
gestionară), a adus în peisajul economic o diversitate de forme organizatorice (în sectoarele de 
producţie şi circulaţie a mărfurilor şi serviciilor) de o mare mobilitate şi adaptabilitate la cerinţele pieţei. 
Dar, aceste noi entităţi de producţie, circulaţie, transport, construcţii, financiar-bancar etc. nu pot 
funcţiona de sine stătător, rupte unele de altele. Ele au autonomie dar totuşi funcţionează într-un 
mediu, într-un ansamblu sistematic de tip cibernetic (intercondiţionându-se reciproc). Ele sunt, aşadar, 
integrate în nişte structuri dar nu piramidale (ca în trecut), ci cibernetice, cu legături şi interconexiuni pe 
orizontală între toţi agenţii economici, cu elemente de autocontrol, de feedback, care asigură reglarea 
acestor noi formaţiuni economice. 


Capitolul IV 
COMERCIANTUL - PERSOANA FIZICĂ 


Secţiunea 1. Accesul liber la profesiunile comerciale 

Din altă perspectivă, prin art. 38 din Constituţia României se prevede că alegerea profesiei şi a 
locului de muncă sunt libere, dreptul la muncă neputând fi îngrădit. Cu titlu general, deci şi cu privire la 
libertatea alegerii profesiei, prin art. 49 din Constituţie se prevede că „Exerciţiul unor drepturi şi libertăţi 
poate fi restrâns numai prin lege şi numai dacă se impune, după caz, pentru: apărarea siguranţei 
naţionale, a ordinii, a sănătăţii ori a moralei publice, a drepturilor şi libertăţilor cetăţenilor...". 

În lumina acestor prevederi legale, urmează să examinăm, în continuare, în ce condiţii se poate 
exercita o profesiune comercială de persoanele fizice (pentru că, despre condiţiile cerute de lege 
pentru dobândirea, de aceleaşi persoane fizice, a calităţii de comerciant ne-am ocupat în capitolul 
precedent, consacrat, în general, subiecţilor - persoane fizice şi juridice - ai raporturilor juridice de drept 
comercial). 


Secţiunea 2. Limitări privind accesul la profesiunile comerciale 


Ca principiu, accesul la profesiunile comerciale este liber, ceea ce înseamnă că orice persoană 
are libertatea să exercite o profesiune comercială (a se vedea şi dispoziţiile art. 7 C. corn., referitoare 
la calitatea de comerciant, una dintre condiţiile cerute fiind aceea ca faptele de comerţ să fie săvârşite 
cu caracter profesional). 

a) Incapacităţile. Pentru a vorbi de incapacităţi trebuie mai întâi făcută distincţia între 
capacitatea persoanei fizice de a face acte de comerţ izolate şi capacitatea cerută pentru a fi 
comerciant. 

b) Incompatibilităţile. Prin definiţie, activitatea comercială are un caracter profitabil, adică prin 
ea se urmăreşte realizarea unui profit. Din acest motiv, ea nu poate fi exercitată de persoanele care au 
anumite funcţii sau exercită anumite profesiuni care privesc interesele generale ale societăţii, întrucât 
există o incompatibilitate de interese. De aceea, legea interzice persoanelor care au asemenea funcţii 
sau profesii să practice comerţul, cu caracter profesional. 

Constituţia României prevede, în acest sens, că funcţia de judecător (inclusiv de la Curtea 
Constituţională) şi cea de procuror sunt incompatibile cu orice altă funcţie publică sau privată, cu 
excepţia funcţiilor didactice din învăţământul superior (art. 123, 131 şi 142). Ca atare, judecătorii sau 
procurorii nu pot exercita funcţia de comerciant. 

c) Decăderile.. 

Un lucru trebuie să fie subliniat şi anume că întrucât sancţiunea decăderii din dreptul de a 
exercita profesiunea de comerciant constituie o decădere din drepturile aparţinând unei persoane, ea 
nu poate interveni decât în cazurile şi în condiţiile prevăzute de lege (art. 49 din Constituţia României). 

d) Interdicţiile şi autorizaţiile, în anumite cazuri, exercitarea activităţii comerciale este supusă 
unor interdicții sau necesită existenţa unei autorizaţii. 

Pentru ocrotirea unor interese generale ale societăţii (de ordin economic, social sau moral), 
prin lege s-a statuat că anumite activităţi nu pot fi exercitate pe baza liberei iniţiative. Aceste activităţi 
sunt enumerate în anexa nr. | la Hotărârea Guvernului nr. 201/1990 dată în aplicarea Decretului-Lege 
nr. 54/1990 privind organizarea şi desfăşurarea unor activităţi economice pe baza liberei iniţiative. Este 
vorba de activităţi cum sunt: prospectarea şi extracția cărbunelui, a minereurilor feroase, nemetalifere, 
a sării şi minereurilor de metale rare; extracția şi prelucrarea țițeiului Şi gazele naturale; prelucrarea 
tutunului; fabricarea spirtului; fabricarea şi comercializarea de echipament militar, de muniții şi 
armament; fabricarea şi comercializarea de droguri şi narcotice; practicarea jocurilor de noroc; 
înființarea de case de toleranţă şi altele. 

Secţiunea 3. Regimul juridic al comercianților străini 

Condiţia juridică a comerciantului străin este similară celei a comerciantului român, desigur, cu 
unele particularităţi. 

Dispoziţiile legale semnificative, în această privinţă, le găsim în O.U.G. nr. 31/1997 şi O.U.G. 
nr. 92/1997. 

Legea prevede şi garanţii şi facilităţi menite să atragă investiţiile străine în România şi 
să asigure condiţii avantajoase pentru desfăşurarea faptelor de comerţ de către investitorii străini. Ele 
se referă la tratamentul profiturilor, scutirii şi reducerii de impozite, operaţiuni financiar-valutare etc. 


Capitolul V 
SUBIECTELE COLECTIVE ALE RAPORTULUI DE DREPT COMERCIAL 


Secţiunea 1. Societatea comercială — subiect colectiv de drepturi 

Am văzut că subiectele raportului de drept comercial pot fi atât persoanele fizice, cât şi 
persoanele juridice. Trebuie însă făcută o subliniere şi anume că nu toate societăţile comerciale au 
personalitate juridică, existând şi societăţi comerciale lipsite de subiectivitate proprie (în această 
categorie intrând societăţile comerciale cârmuite de dispoziţiile art. 251-263 rămase în vigoare din 
Codul comercial şi, unele asociaţii înfiinţate conform Decretului-Lege nr. 54/1990, dacă reunesc conditi- 
ile comercialităţii). 


Secţiunea 2. Particularităţile societăţilor comerciale 


Definiţia din art. 1491 C. civ. convine numai societăţilor comerciale fără personalitate juridică, 
omiţându-le însă pe cele mai importante (din punct de vedere economic), cele care dobândesc 
calitatea de subiect autonom de drept şi care includ şi o altă trăsătură adițională - personalitatea 
juridică. 


Secţiunea 3. Contractul de societate 


Atât Cocul comercial român cât şi Legea nr.31/1990 privind societăţile comerciale nu definesc 
contractul de societate, ci doar se limitează a stabili condiţiile de formă şi de fond, prin disp. art. 1491 
C.civ. român, contractul de societate poate fi definit ca fiind acordul de voinţă prin care două sau mai 
multe persoane consimt să constituie, prin aporturi individuale, un fond comun, destinat unei activităţi 
lucrative, desfăşurate împreună, prin îndeplinirea de acte de comerţ, în scopul de a împărți foloasele 
realizate. Rezultă din această definiţie, că contractul de societate are următoarele caracteristici: are un 
caracter consensual, patrimonial, oneros, comutativ şi comercial. 

Contractul este consensual, ceea ce înseamnă că el se formează prin simplu acord de voinţă 
al părţilor (partenerilor). 

La baza societăţii comerciale stă, în momentul înfiinţării sale, principiul libertăţii de voinţă, dar 
consensualismul nu trebuie absolutizat. Părţile care încheie contractul de înfiinţare a societăţii 
comerciale beneficiază de libertatea de voinţă în anumite condiţii stabilite prin dispoziţii legale 
imperative, referitoare mai ales la obiectul de activitate al entității colective. Aceasta, în scopul protejării 
intereselor de ordin general. Câmpul consensualităţii include, îndeosebi, determinarea de către asociaţi 
a structurii de organizare, delimitarea specificului activităţii proiectate, cotele de aport ale asociaţilor, 
componenţa bunurilor ce vor forma activul, precizarea duratei şi modului de funcţionare a societăţii, 
instituirea organelor de conducere şi gestiune, adoptarea criteriilor de repartizare a beneficiilor. 

Natura oneroasă a contractului de societate comercială derivă din aceea că fiecare asociat 
înţelege să devină membru al societăţii comerciale cu scopul -vădit patrimonial - de a obţine „foloasele 
ce ar putea deriva" din activitatea desfăşurată. Art. 1491 C. civ. foloseşte noţiunea de „foloase'" care 

este sinonimă cu cea de „beneficii" (care se defineşte ca un element patrimonial pozitiv, constând într- 
un câştig bănesc sau de altă natură, dar tot materială). 

Contractul de societate comercială face parte din specia contractelor comutative, 
deoarece întinderea obligaţiilor pe care şi le asumă fiecare dintre asociaţi este certă şi determinată 
încă de la data încheierii actelor constitutive a societăţii. Faptul că rezultatele economice ale activităţii 
desfăşurate în comun se pot solda şi cu eventuale pierderi, nu numai cu beneficii, nu transformă 
contractul de societate într-o operaţiune aleatorie. Elementul de incertitudine constând în riscul de 
deficit nu prezintă relevanţă pentru caracterizarea, sub acest aspect, a contractului de societate. 

În ceea ce priveşte elementele constitutive ale contractului de societate comercială, acestea 
sunt cele generale (comune tuturor contractelor): capacitatea, consimţământul, obiectul şi cauza, 
prevăzute de art. 948-968 C. civ. (cu unele adaptări), dar şi unele specifice cum sunt: obligarea 
asociaţilor de a contribui prin aporturi la formarea patrimoniului societar, exercitarea în comun a 
activităţii statutare convenite şi participarea la beneficii şi pierderi. 

Referitor la capacitatea părţilor, este de făcut sublinierea că, întrucât asocierea presupune 
prin definiţie constituirea unui patrimoniu social, distinct de cel al părţilor contractante, acest fond 
comun realizându-se prin aporturile subscrise, perfectarea contractului de societate impune 
capacitatea deplină de exerciţiu a persoanei fizice, iar în ceea ce priveşte persoanele juridice, abilitările 
statutare corespunzătoare. 

Consimţământul, un alt element constitutiv al contractului de societate implică voinţa specifică 
de asociere a două sau mai multe persoane, în scopul de a îndeplini în comun activitatea de natură 
comercială convenită (intenţia părţilor presupune, obligatoriu, affectio societatis). 

Ca în orice contract civil, voinţa asociaţilor trebuie să fie conştientă şi liberă, adică să nu fie 
afectată de eroare, doi sau violenţă. Regimul juridic al erorii diferă în funcţie de felul societăţii; de 
exemplu, eroarea asupra persoanei atrage nulitatea relativă numai în cazul societăţilor în care acest 
element de ordin subiectiv este esenţial, adică societăţile de persoane nu şi de capitaluri. Eroarea 
asupra obiectului contractului, viciază consimţământul în condiţiile dreptului comun. Dolul, spre a vicia 
consimţământul, trebuie să îndeplinească, datorită caracterului plurilateral al contractului de societate, 
condiţia de a emana de la toţi coasociaţii, în caz contrar ex-cluzându-se anularea contractului, chiar 
parţială. 

Existenţa cauzei de nulitate, care trebuie să fie constatată prin hotărâre judecătorească, poate 
atrage desfiinţarea retroactivă a contractului de societate, însă, în cazul când participanţii sunt 
numeroşi, regimul juridic suferă o serie de atenuări, derogatorii de la dreptul comun, spre a se evita 
consecinţele vădit mai grave decât în contractele uzuale (într-adevăr, în timp ce într-o convenţie 
bilaterală urmările anulării nu afectează decât cele două părţi în cauză, în raporturile juridice plurila- 
terale interesele afectate sunt mult mai numeroase). Ca atare, s-a învederat necesitatea restrângerii 
efectelor nulităţilor, lucru ce s-a realizat prin izolarea sancţiunii în sfera raportului juridic viciat. Această 
soluţie era reglementată prin art. 189 alin. | C. com. potrivit căruia „excluderea asociatului nu atrage, 
prin ea singură, dizolvarea societăţii”. Dar, întrucât art. 189 C. com. a fost abrogat, în astfel de cazuri, 
se poate recurge la prevederile din Legea nr. 31/1990 care se referă la supraviețuirea societăţilor de 
persoane sau societăţilor cu răspundere limitată chiar în cazul extrem al reducerii numărului de asociaţi 
la limita minimă. 

Obiectul contractului, un alt element constitutiv al contractului de societate comercială are 
particularităţi care servesc pentru delimitarea societăţilor comerciale de cele civile. 

Potrivit art. 1492 C. civ. prin obiect al contractului de societate se înţelege ansamblul de 
operaţiuni pe care aceasta urmează să le îndeplinească în vederea realizării de beneficii de către 
asociaţii în cauză. El trebuie să fie determinat sau determinabil (dacă aportul constă într-un bun) sau 
posibil şi personal (dacă aportul constă dintr-un fapt sau activitatea unui asociat). De asemenea, 
obiectul trebuie să fie licit. Art. 1513 C. civ., care este aplicabil şi în cadrul raporturilor comerciale, con- 
sideră ca fiind ilicit contractul prin care un asociat, fie îşi atribuie totalitatea câştigurilor prin clauza 
leonină, fie se declară dispensat de obligaţia de a participa la pierderi. 

Cauza licită, ca element constitutiv al contractului de societate, constă în finalitatea de a 
constitui un fond social comun şi de a-1 afecta exercitării unor anumite acte de comerţ în vederea 
obţinerii de beneficii destinate a fi împărţite între asociaţi în modul convenit. 

Prezintă interes deosebit şi elementele specifice ale contractului de societate: aportul 
asociaţilor, exercitarea în comun a activităţii statutare şi participarea la beneficii şi pierderi. 

Cu privire la aportul asociaţilor acesta reprezintă valoarea patrimonială cu care orice asociat 
convine (prin actul constitutiv dar şi prin subscripţii ulterioare) să contribuie la alcătuirea sau majorarea 
capitalului social, în condiţiile şi în termenele stipulate. Aportul constituie o condiţie specifică întrucât ea 
nu este întâlnită în activitatea desfăşurată de persoanele fizice. Specificitatea decurge din calitatea 
societăţii de subiect colectiv de drept distinct de personalitatea fiecărui asociat. 

Noţiunea de aport social, la fel cu orice alt act juridic patrimonial, are două laturi distincte: 
manifestarea de voinţă, prin care asociatul se obligă să contribuie la constituirea capitalului social, şi un 
fapt juridic, constând în predarea (la data convenită) a bunului subscris. 


Secţiunea 4. Tipuri de organizare asociativă 


Potrivit disp.art.2 din Legea nr. 31/1990 privind societăţile comerciale sunt consacrate cinci 
tipuri de organizare asociativă: societatea în nume colectiv; societatea în comandită simplă; societatea 
în comandită pe acţiuni; societatea pe acţiuni şi societatea cu răspundere limitată. 

Societatea în nume colectiv este cel mai vechi tip de societate comercială cunoscut şi este 
reglementată în disp.art.3-7 din Legea nr.31/1990, împreună cu societatea în comandită simplă. Era 
corespunzătoare nevoilor comerţului tradiţional şi-i unea pe comercianții care se cunoşteau şi care 
căutau să dea un maxim de garanţii creditorilor lor. Şi, într-adevăr, acest tip de societate s-a bucurat de 
un maxim de credit. Aceasta, întrucât capitalul social constituie o garanţie importantă pentru creditorii 
sociali, fiind excluşi creditorii personali ai asociaţilor, în plus, fiecare dintre asociaţi răspunde integral şi 
solidar, cu întregul său patrimoniu personal, pentru datoriile societăţii. Astfel, creditorii societăţii, care 
vor fi plătiţi în principal din bunurile sociale, vor avea, între altele, un drept de gaj asupra averii oricărui 
asociat, indiferent că asupra fiecăruia dintre averile asociaţilor vin în concurs şi creditorii proprii ai 
acestora. 

Creditul societăţii fiind legat de cel al fiecărui asociat, orice schimbare survenită în legătură cu 
persoana acestora modifică echilibrul societăţii. 


Societatea în comandită simplă reuneşte2 categorii de membri: comanditaţii şi comanditarii. 

Comanditaţii sunt exact în aceeaşi situaţie cu asociaţii în nume colectiv. Deci, ei răspund 
nelimitat şi solidar pentru întregul pasiv. 

Comanditarii, dimpotrivă, nu sunt comercianţi ei sunt capitaliştii care se asociază doar pentru o 
sumă limitată. Comanditarul furnizează un capital, care va face parte din capitalul social, şi la nivelul 
căruia îşi mărgineşte şi riscurile. Ca atare, el seamănă mai mult cu un împrumut, dar cu două diferenţe 
esenţiale: împrumută-torul îşi recuperează banii dacă împrumutatul face afaceri nerentabile, pe când 
comanditarul îşi asumă riscul ca aportul său la capitalul social să fie preluat de creditorii societăţii; apoi, 
împrumutătorul nu are dreptul să intervină în afacerile societăţii, în timp ce comanditarul este asociat. 


Societatea pe acţiuni a luat naştere ca urmare a necesităţii acumulării de mari capitaluri 
necesare realizării marilor întreprinderi industriale moderne, dar şi a băncilor şi altor organizaţii 
financiare precum şi a altor organizaţii de mari proporţii. în acest scop, se face apel la un public larg 
care le poate aduce resurse considerabile şi în mod durabil. Dar, publicul doreşte, în acelaşi timp, să-şi 
conserve posibilitatea să-şi recupereze rapid fondurile investite, negociind titlurile de credit pe care le 
posedă pe pieţele financiare organizate. Aceasta presupune divizarea capitalului în acţiuni care sunt 
titluri negociabile. 

În acest tip de societate, toţi asociaţii au poziţia de acţionari. 

Nu toate societăţile pe acţiuni corespund unor mari întreprinderi, având mii de acţionari, şi nici 
toate nu sunt cotate în bursa de valori, în fapt, multe societăţi pe acţiuni nu au decât un număr restrâns 
de asociaţi şi păstrează ceva din spiritul societăţilor în nume colectiv. Numai puţine societăţi de acest 
tip au acţiunile cotate la bursă, ele fiind, desigur, cele mai importante. 

Interesul pe care îl prezintă acest tip de societate pentru întreprinderile de talie medie, unde 
asociaţii se cunosc şi sunt puţin numeroşi, constă în aceea că sunt supuse regimului fiscal al 
societăţilor de capitaluri care, în majoritatea ţărilor, este mai favorabil. De asemenea, facilitarea 
transmiterii acţiunilor care sunt la purtător economiseşte timpul şi mijloacele, cedarea acţiunilor 
făcându-se fără a fi necesară întocmirea vreunui act juridic. 

Societatea în comandită pe acţiuni este o varietate de societate pe acţiuni în cadrul cărora 
subzistă un număr de comanditari având calitatea de comercianţi, care deci sunt răspunzători pentru 
datoriile sociale, în timp ce restul sunt doar acţionari. Acest tip de societate este preferat de oamenii de 
afaceri din sec. XIX, dar în zilele noastre ele au doar un caracter de excepţie. 

Societatea cu răspundere limitată este parţial o societate de persoane, prin aceea că părţile 
sociale nu sunt reprezentate prin titluri negociabile şi ele nu pot fi cedate unor noi asociaţii decât dacă 
sunt agreaţi de majoritatea celorlalţi. Dar, ea este şi societate de capitaluri, prin aceea că asociatul, ca 
şi comanditarul sau acţionarul nu aduc decât o anumită sumă de bani în cadrul societăţii, în raport cu 
care îşi limitează riscul (de unde şi expresia „societate cu răspundere limitată"). Deci, fiecare asociat cu 
răspundere limitată va fi ţinut pentru datoriile societăţii numai în măsura capitalului subscris personal. 

Secţiunea 5. Grupările de societăţi comerciale 

Societăţile comerciale se pot grupa, alcătuind ansambluri de societăţi care-şi păstrează 
independenţa din punct de vedere juridic, dar care sunt unite prin legături în temeiul cărora unele pot 
dobândi o poziţie dominantă exercitând o influenţă certă, uneori având chiar direcţia şi controlul 
grupului, făcând astfel să prevaleze voinţa lor în luarea deciziei de ansamblu. 

Ceea ce reprezintă trăsătura comună a acestor grupări de societăţi este ansamblul, cu grad 
mai mare sau mai mic de coerenţă, aflat sub influenţa sau conducerea unei societăţi mamă care 
asigură unitatea de voinţă a grupului. 

Grupul de societăţi comerciale reprezintă o realitate de fapt, el neavând personalitate juridică. 
Totuşi, unitatea sa este clădită pe interesele comune ale componenților grupului care constituie un 
adevărat „affectio societatis" (afectarea de bunuri şi activităţi în vederea realizării unui scop comun). 
Este, aşadar, de remarcat unitatea unei contradicții între situaţia de drept a componenților grupului 
(independenţa juridică) şi situaţia de fapt a grupului care implică convergenţa de obiective şi, într-o 
bună măsură, centralizarea puterii de decizie, impusă de comunitatea de strategii şi comportamente. 

Configuraţia componentelor grupului de societăţi (structura sa) este determinată de legăturile 
dintre societăţile comerciale respective care pot fi de tipuri diferite: radiale, piramidale şi circulare. 

În cadrul structurii radiale sunt cuprinde unităţi de acelaşi fel. Dar care sunt dispersate în 
teritoriu, şi controlate de societatea mamă. O astfel de alcătuire este dictată de interesul dobândirii unei 
poziţii dominante pe un segment de piaţă (de exemplu, vânzarea tricotajelor sau ustensilelor de sport, 
service-uri în domeniul fri-gotehnicii etc.). 

Când este vorba de societăţi care desfăşoară acelaşi gen de operaţiuni sau operaţiuni 
asemănătoare, dar şi operaţiuni diferite (dar cu acelaşi specific) şi când alcătuirea grupului are la bază 
criterii tehnologice, cel mai adesea se recurge la structura pe verticală (piramidală), grupul reunind 
societăţi specializate în fabricarea de componente a unor produse complexe. 

În structura circulară se constituie societăţi care au realizat participaţii una la cealaltă, astfel 
încât ultima societate din lanţ participă la capitalul social al primei societăţi. 

Grupările de societăţi se pot prezenta şi în alte forme: soc transnaţionale, holdingurile etc. 


Secţiunea 6. Alte subiecte colective ale dreptului comercial 


Deşi domeniul de interese este larg, ne vom ocupa exclusiv şi selectiv numai de două categorii de 
agenţi economici, alţii decât societăţile comerciale: regiile autonome şi cooperativele. 

a) Regiile autonome sunt veritabile întreprinderi publice care se organizează şi funcţionează 
în ramurile strategice ale economiei naţionale - industria de armament, energetică, exploatarea minelor 
şi a gazelor naturale, poştă şi transporturi feroviare - precum şi în unele domenii aparţinând unor 
ramuri stabilite de guvern (art. 2 din Legea nr.15/1990 privind reorganizarea unităţilor de stat ca regii 
autonome şi societăţi comerciale cu capital de stat). 

Regiile autonome sunt persoane juridice care funcţionează pe bază de gestiune economică şi 
autonomie financiară (art. 3 alin. | din Legea nr.15/1990 privind reorganizarea unităţilor de stat ca regii 
autonome şi societăţi comerciale cu capital de stat). 

Regiile autonome se înființează prin hotărârea guvernului pentru cele de interes naţional, sau 
prin hotărâre a organelor judeţene şi municipale ale administraţiei locale, pentru cele de interes local 
(ramurile şi domeniile în care se înfiinţează regii autonome sunt cele stabilite de guvern, în condiţiile 
prevăzute de art. 2 din Legea nr.15/1990 privind reorganizarea unităţilor de stat ca regii autonome şi 
societăţi comerciale cu capital de stat). 

Prin actul de înfiinţare a regiei autonome i se stabileşte obiectul de activitate, patrimoniul, 
denumirea şi sediul principal. 

Regiile autonome pot înfiinţa în cadrul structurii lor: uzine, ateliere, servicii, sucursale şi alte 
asemenea subunități necesare realizării obiectului de activitate. Modalităţile de constituire a acestor 
subunități şi relaţiile în cadrul regiei autonome şi cu terţii sunt stabilite prin regulamentul de organizare 
şi funcţionare al regiei autonome. 

Regia autonomă este proprietara bunurilor din patrimoniul său, şi, în această calitate, în 
exercitarea dreptului de proprietate, regia autonomă posedă, foloseşte şi dispune, în mod autonom, de 
bunurile pe care le are în patrimoniu, sau le culege fructele, în vederea realizării scopului pentru care a 
fost constituită. Totuşi, înstrăinarea bunurilor imobile aparţinând regiei autonome sau încheierea de 
tranzacţii în litigii cu o valoare de peste un anumit plafon se face cu aprobarea ministerului de resort 
(art. 5 din Legea nr.15/1990 privind reorganizarea unităţilor de stat ca regii autonome şi societăţi 
comerciale cu capital de stat). 

În ceea ce priveşte gestionarea patrimoniului ce-i aparţine, regia autonomă dispune, aşa cum 
se prevede în art. 2 din Legea nr.15/1990 privind reorganizarea unităţilor de stat ca regii autonome şi 

societăţi comerciale cu capital de stat, de autonomie financiară. Aceasta înseamnă că ea trebuie să-şi 
acopere veniturile provenite din activitatea pe care o desfăşoară, toate cheltuielile, inclusiv dobânzile, 
amortizarea investiţiilor şi rambursarea creditelor şi să obţină profit. 

b) Cooperativele au un statut care a fost şi este îndelung discutat de jurişti, în mod normal ar 
trebui considerate ca societăţi cu capital variabil, ceea ce impune, de regulă, admiterea ieşirii 
cooperatorilor din cooperative. Dar, cooperativele se disting de societăţile comerciale prin trăsături 
particulare foarte marcate. Aşa încât, s-a pus întrebarea ce este o cooperativă? S-a considerat că ar fi 
şi în acelaşi timp n-ar fi o societate comercială, în sensul că ea nu realizează „beneficii" dar caută ope- 
raţii avantajoase. Numai că aceste avantaje nu profită societăţii înseși, ci se vizează doar ameliorarea 
rezultatelor muncii pe care o prestează cooperatorii, prin intermediul lor. 

Cooperativele sunt de două feluri: cooperative de producţie şi cooperative de consum. 

Cooperativele de producţie grupează pe producătorii unor mărfuri anumite sau servicii, 
pentru a le permite acestora, graţie acestei grupări, să le negocieze (mărfurile şi serviciile) în mai bune 
condiţii. 

Cooperativele de consum grupează pe consumatorii unei anumite categorii de mărfuri sau 
servicii pentru a le permite, graţie acestei grupări, să le dobândească în mai bune condiţii. 

Este vorba de producători şi consumatori în sens larg, care se interesează atât de servicii, cât 
şi de mărfuri. O cooperativă de credit este o cooperativă de consum, întrucât ea asigură membrilor săi 
posibilitatea de a dobândi capitaluri în condiţii avantajoase. Cooperativele agricole pot fi, fie 
cooperative de consum, în special cele care au drept obiect obţinerea de seminţe sau îngrăşăminte, 
sau pentru a se putea folosi în comun de maşini agricole ori pentru procurarea de credite bancare, fie 
cooperative de producţie, prin intermediul cărora se negociază, în cele mai bune condiţii, laptele, vinul 
sau fructele membrilor săi. 

Activitatea cooperativelor meşteşugăreşti şi de consum şi credite se desfăşoară în conformitate 
cu legea şi a reglementărilor proprii, potrivit programelor economice, financiare şi social-culturale 
aprobate de organele prevăzute în statutele lor (art. | alin- 3 şi art. 2 alin. 3 din Decretul-Lege nr. 
66/1990 şi art. 3 din Decretul-Lege nr. 67/1990). 


Capitolul VI 
AUXILIARII COMERCIANŢILOR 


Secţiunea |. Noţiuni generale 

În activitatea lor comercianții cooperează ori sunt ajutaţi adesea de alte persoane care, fie le 
reprezintă interesele, fie le dă concursul în efectuarea unor operaţiuni comerciale. Prima categorie este 
formată din prestatori de servicii sau de muncă aflaţi în raporturi de muncă cu întreprinzătorii şi sunt 
salarizaţi de aceştia. Aceşti agenţi funcţionari, procurişti sau alţi reprezentanţi pun în slujba 
comerciantului facultăţile lor fizice şi intelectuale. Ei nu au calitatea de comercianţi şi stabilesc cu 
comercianții raporturi de subordonare, depind de aceştia, fiind numiţi auxiliari dependenţi. Din această 
categorie fac parte prepuşii, comisvoiajorii şi comisii pentru negoţ. 


Secţiunea 2. Reprezentanţa sau reprezentarea comercială 

Este operaţie juridică prin care o persoană numită reprezentant încheie acte juridice cu terţii în 
numele şi pe seama altei persoane numită „reprezentat", cu consecinţă că efectele actelor juridice 
încheiate - drepturi şi obligaţiuni - se produc dfrect în persoana reprezentatului. 


Reprezentarea, care constituie o derogare de la regula relativităţii contractelor este o formă 
anormală de contractare în care beneficiarul convenției (reprezentatul) nu intervine la încheierea sa, ci 
însărcinează o altă persoană (reprezentantul) să manifeste voinţa pentru sine, efectele actului juridic 
producându-se în patrimoniul reprezentantului. 

Prin reprezentare raportul juridic se leagă între reprezentant şi terţa persoană şi nu între terţa 
persoană şi reprezentat. 

Reprezentarea poate să fie născută fie dintr-un raport de drept public, fie dintr-un raport de 
drept privat, în ce priveşte dreptul public, reprezentarea poate să fie naţională, judeţeană, orăşenească 
sau comunală, pe noi ne interesează reprezentarea în dreptul privat care poate fi convenţională şi 
necesară sau legală. Reprezentanţa necesară este reprezentanța ce izvorăşte din lege, cum este cazul 
tutorelui sau curatorului. Reprezentarea poate rezulta din lege şi cu ocazia contractului de societate, în 
cazul societăţii în nume colectiv, dacă nu a fost luată o dispoziţie contrară, toţi asociaţii sunt prezumaţi 
că reprezintă voinţa comună a celorlalţi. 

Reprezentarea voluntară este instituţia juridică în virtutea căreia o persoană împuterniceşte pe 
o altă persoană să încheie acte juridice pe numele şi pe socoteala sa. 

Formele de reprezentare din dreptul civil nu au însă nimic comun, în afara unei asemănări de 
denumire, cu reprezentarea voluntară comercială care are reguli specifice de drept comercial. 
Principalul efect al reprezentării comerciale ar consta în „transportarea" actului încheiat de reprezentant 
în persoana reprezentatului, deşi acesta nu a luat parte la elaborarea sa. Reprezentarea se explica prin 
împuternicirea pe care beneficiarul voinţei declarate - reprezentatul o acordă celui care prestează 
voinţa - reprezentantul. Reprezentantul, atât timp cât acţionează în limitele puterilor care i-au fost 
conferite, nu se obligă el însuşi, ci pe principalul său, pe reprezentat. 

Termenul de „reprezentanţi” folosit de art. 401 Codul comercial nu priveşte instituţia 
reprezentării, ci se referă la acei „prepuşi" sau „agenţi comerciali" fără reprezentare, deci fără 
semnătură. 

Reprezentarea nu trebuie să fie confundată cu mandatul sau cu comisionul, deşi între ele 
există unele asemănări. Mandatul, aşa cum este definit de art. 1532 C. civ. şi art. 374 C. com., este o 
noţiune distinctă întrucât poate să fie izvorul puterii de reprezentare dar este posibil ca mandatul să 
existe fără să fie însoţit de puterea de reprezentare. Mandatul comercial are ca obiect „tratarea" de 
afaceri comerciale, pe seama şi socoteala mandantului. Contractul de mandat evocă în primul rând 
existenţa unei convenţii intervenite între man-dant şi mandatar. Nu acelaşi lucru se poate spune de 
reprezentarea comercială, care nu este condiţionată de un acord de voinţă preexistent între 
reprezentant şi reprezentat. Mandatarul, conform art. 374 C. com., tratează afacerile spre deosebire de 
reprezentant care are împuternicirea să perfecteze operaţia. Comisionarul primeşte de la comitent 
împuternicirea să încheie acte juridice cu terţii pe seama comitentului dar actele juridice sunt încheiate 
de comisionar în nume propriu, spre deosebire de reprezentant care încheie actele juridice în numele şi 
pe seama reprezentantului, în raport de aceste particularităţi se rețin următoarele concluzii: 

a). reprezentant poate fi numai persoana care are atât calitatea de a delibera, de a trata în 
numele reprezentatului, un act juridic, cât şi de a încheia acel act juridic. Mandatarul nu poate, în 
conformitate cu disp. art. 374 C. com., decât să „trateze" acte juridice. 

b). mandatul este în principiu un act juridic fără reprezentare, în sensul că pentru angajarea 
unor efecte ale actului pentru mandant trebuie să aibă în acest scop o împuternicire specială. 

Prin urmare, ideea de reprezentare poate fi legată de aceea de mandat, fiindcă pe cale 
convenţională, mandantul poate autoriza pe mandatar să lucreze nu numai pe seama sa, ca în cazul 
comisionului, dar şi în numele său ca la reprezentare. Reprezentarea, deci, însoţeşte mandatul dar 
este de natura şi nu de esenţa mandatului. 

Reprezentantul este un colaborator juridic al reprezentatului care îşi pune în serviciul acestuia 
aptitudinile sale volitive, libere şi judicioase, iar nu un intermediar, o persoană care ia o hotărâre de la o 
altă persoană. Cooperarea are loc pe baza unei prezumţii. Dacă reprezentantul considera că 
încheierea unui act juridic ar fi utilă pentru reprezentat, el îl va încheia. Dacă reprezentantul consideră 
că încheierea actului nu este utilă sau ar fi contrară modului cum ar dori reprezentatul să fie încheiat 
actul, el nu îl va încheia. La baza reprezentării există astfel un act volitional care conferă 
reprezentantului calitatea juridică de a voi pentru reprezentat.; 


Secţiunea 3. Efectele reprezentării 


Reprezentarea produce anumite efecte faţă de reprezentat şi faţă de terţi. 

1. Efectele în raporturile dintre reprezentat şi tert. Efectul esenţial al reprezentării constă în 
aceea că actele juridice încheiate de reprezentant produc efecte juridice active sau pasive numai în 
patrimoniul reprezentatului, în consecinţă, numai reprezentatul trebuie să aibă capacitatea de a 
contracta; el trebuie să aibă voinţă liberă şi neviciată, întrucât numai el este titular de drepturi şi 
obligaţiuni. Reprezentantul trebuie să aibă doar discernământ, dar teoretic ar putea avea şi o 
capacitate juridică restrânsă. 

Calitatea de comerciant şi natura comercială a operaţiunii se analizează cu referire la 
reprezentant. Actul juridic încheiat de reprezentant îl obligă însă pe reprezentat numai dacă a fost 
încheiat în limitele împuternicirii. 

2. Efectele faţă de reprezentant. Actul juridic încheiat nu produce efecte faţa de reprezentant, 
în schimb, reprezentantul datorează despăgubiri terţului, pentru eventualele prejudicii cauzate cu rea 
credinţă, prin depăşirea împuternicirii sau din culpă. Reprezentantul îşi poate substitui o altă persoană 
cu condiţia ca o atare substituire să nu-i fi fost interzisă şi ca actul în legătură cu care operează 
substituirea să facă parte din acele acte în privinţa cărora practica admite o atare operaţie. 

Se recunoaşte, în principiu, şi valabilitatea contractelor cu sine însuşi atunci când o persoană 
are un dublu rol, de reprezentant al ambelor părţi sau de reprezentant şi de parte contractantă dacă nu 

există contrarietate de interese. De exemplu, o persoană poate fi împuternicită de ambele părţi în 
cadrul unui contract de vânzare-cumpărare să realizeze pe de o parte vânzarea pentru unul, iar pe de 
altă parte, cumpărarea pentru celălalt. 


Secţiunea 4. Felurile reprezentării 


1. În raport de izvoarele puterii de reprezentare se distinge: reprezentarea legală, când are ca 
izvor legea şi reprezentarea convenţională, când are ca izvor voinţa. 

2. Se mai face deosebire între: reprezentarea facultativă echivalentă cu reprezentarea 
voluntară, întrucât există un act de voinţa al reprezentatului şi reprezentarea legală, reprezentarea 
judiciară, gestiunea de afaceri etc. 

3. După obiectul său, reprezentarea poate fi: „specială”, când se referă la un act izolat şi 
„generală”, când este vorba de o categorie de acte sau chiar toate actele reprezentatului. 

4. în comerţ întâlnim două feluri de reprezentare: reprezentarea exclusivă şi reprezentarea 
colectivă. 


Secţiunea 5. Încetarea reprezentării 


Reprezentarea are caracter „intuituu personae" şi în consecinţă ea încetează ori de câte ori 
intervin situaţii care afectează acest caracter, între cauzele de încetare sunt avute în vedere: revocarea 
împuternicirii, interdicţia, renunţarea la însărcinare, insolvabilitatea, moartea, lichidarea judiciară. 

Revocarea împuternicirii poate avea loc oricând se constituie o cauză de încetare a 
reprezentării. 

Renuntarea la împuternicire poate duce la încetarea reprezentării, dar numai dacă această 
renunțare este notificată reprezentantului pentru evitarea cauzării unor prejudicii. 

Caracterul personal al reprezentării face ca reprezentarea să înceteze la intervenţia oricăreia 
din următoarele cauze: moartea, interdicţia, insolvabilitatea, lichidarea judiciară pentru reprezentant 
sau reprezentat. 


Secţiunea 6. Auxiliarii dependenţi 


Sunt persoanele prin intermediul cărora comercianții încheie acte juridice comerciale şi care se 
află în raporturi de munca sau subordonare cu comercianții, fiind, de regulă, salariaţii acestora, în 
această categorie intră prepuşii, comisii pentru negoţ şi comisii călători pentru negoţ. 

Prepuşii sunt persoane însărcinate cu comerțul în locul patronului lor; fie în locul unde acestea 
îl exercită, fie în alt loc (art. 392 C. com.). Din această definiţie rezulta că pentru ca o persoană să fie 
prepus comercial trebuie să îndeplinească 2 condiţii: 

- persoana în cauză să fie „însărcinată cu comerțul patronului său", adică să fie împuternicită 
să conducă întreaga activitate comercială şi să-1 reprezinte pe patron în toate actele comerciale; 

- împuternicirea dată să privească „activitatea comercială la locul unde comerciantul îşi exercită 
comerțul (unde îşi are sediul sau la un loc determinat) (de exemplu la o sucursală). 

1). Prepusul, prin urmare, se deosebeşte de oricare reprezentant prin: sfera întinsă de 
activitate şi prin locul unde îşi desfăşoară activitatea. El nu este chemat să încheie o operaţiune, un act 
izolat în numele comerciantului, ci încheie toate actele referitoare la comerţul reprezentatului sau la o 
ramură distinctă din comerţul acestuia. 

2). Prepuşii se deosebesc de ceilalţi reprezentanţi şi prin locul unde îşi desfăşoară activitatea şi 
anume la sediul comerciantului sau la o sucursală, pe când ceilalţi reprezentanţi îşi pot exercita 
împuternicirea oriunde. Prepusul este substituitul unui comerciant la locul negoţului. 

Calitatea de prepus încetează prin: 

1. Revocarea împuternicirii; 

2. Renuntarea prepusului; 

3. Moartea, interdicţia, insolvabilitatea şi lichidarea judiciară (falimentul) comerciantului sau a 
prepusului. 

Prepuşenia poate produce efecte şi să oblige, chiar după ce această calitate a încetat; dacă 
actele încheiate cu terţele persoane sunt de bună credinţă, actele sunt valabile. 

Comisii pentru negoţ, aşa cum rezultă din disp.art. 404 C. com., sunt prepuşii pentru 
vânzarea în detaliu a mărfurilor, iar în literatura juridică se face distincţie că, deşi legea îi numeşte 
prepuşi, ei nu au însă această calitate în sensul precizat de art. 392 şi următoarele din C. com. român. 

Comisii pentru negoţ sunt salariaţi ai comerciantului care îl ajută pe acesta în interiorul 
localului, în desfăşurarea activităţii şi sub supravegherea sa. Ei sunt salariaţi însărcinaţi să intre în 
raporturi juridice cu clientela. 

În această categorie intră şi alte persoane care îndeplinesc operaţiuni specifice comerţului cum 
sunt: recepţionerul de la hotel, şoferul taximetrist, salariaţii care prestează servicii la domiciliul clienţilor. 
Aceste persoane numiţi comişi pentru negoţ au puterea de a trata şi de a-1 reprezenta pe patron, 
numai în localul în care acesta îşi desfăşoară activitatea unde pot încheia contracte comerciale în 
schimbul lucrului vândut pot cere şi încasa preţul, dând chitanţa valabilă în numele patronului lor. 

Comisii călători pentru comerţ, denumiți şi comişi voiajori ori comerciali sunt auxiliari 
independenţi, salariaţi ai comerciantului retribuiţi cu un salariu fix sau cu un comision pentru fiecare 
afacere încheiată. Statutul lor decurge din dispoziţiile art. 402-403 C. com. 

Comisii voiajori sunt de 2 feluri: comişi voiajori cu reprezentanță şi comişi voiajori fără 
reprezentanţă. Dacă comisii călători au puterea de a încheia contracte care obligă pe patron, sunt 
reprezentanţi; dacă comisii voiajori au de scop numai de a colecta oferte sau comenzi pentru patroni, 
care urmează să fie aprobate apoi de comerciant şi, eventual, să fie comercializate în raporturi contrac- 
tuale, ei nu au puterea de a-1 reprezenta pe patron; sunt comişi voiajori fără reprezentare. 

Comisii voiajori cu puteri de reprezentare încheie acte juridice întocmai ca şi prepuşii. regulile 
pentru prepuşi sunt valabile şi pentru această categorie de auxiliari (art. 403 C. com.). 

La încheierea actelor juridice comisii călători pentru negoţ trebuie să aducă la cunoştinţa terţilor 
calitatea lor de reprezentanţi ai comercianților. Ei nu pot sa semneze însă cu menţiunea „prin procură", 
ci numai să arate numele patronului lor. în caz contrar, ei se obligă personal faţa de terţi. 

Rezumând, reținem că principalele trăsături caracteristice ale acestor auxiliari sunt: a) se află 
cu patronul într-un raport juridic de muncă, fiind remuneraţi cu un salariu fix sau cu un comision pentru 
fiecare afacere încheiată; ei nu au calitatea de comerciant; b) au o activitate de teren pentru căutarea 
clientelei; c) întinderea prerogativelor comis voiajorului este stabilită de patron; d) în toate operaţiunile 
de comerţ, comis voiajorul trebuie să arate calitatea sa de reprezentant al patronului. 


Secţiunea 7. Auxiliarii independenţi 


Auxiliarii independenţi sunt acele persoane care, în mod profesional, cooperează şi-i ajută pe 
comercianţi în activitatea lor. în această categorie intră mijlocitorii, agenţii de bursă şi agenţii de 
comerţ. 

Mijlocirea este acea activitate prin care o persoană numită mijlocitor urmăreşte ca 2 persoane 
să încheie o afacere şi graţie diligentei şi activităţii sale specifice să le determine să încheie contractul 
avut în vedere. 

„Caracterizare juridică. Mijlocitorul la care se referă art. 3 pct. 12 Codul comercial se 
caracterizează prin aceea că: 

a). nu este reprezentantul nici uneia din părţile actului de comerţ pe care-1 mijloceşte; el se 
mărgineşte să pună părţile în contact şi să facă demersuri pentru a le determina să încheie actul. 

b). mijlocitorul este un auxiliar independent, între el şi părţile interesate sta-bilindu-se un 
contract de locaţiune al serviciilor. 

c). mijlocitorul profesionist este considerat comerciant dacă mijloceşte acte de comerţ şi nu 
acte de drept civil (art. 7 Codul comercial), situaţie în care are toate obligaţiile profesionale ale 
comerciantului. 

d). mijlocitorul are drept la un comision din momentul perfectării actului de comerţ între părţile 
interesate, independent de soarta ulterioară a acestui act (reziliere, neexecutare, etc. ). 

În dreptul anglo-american, intermedierea prezintă aspecte specifice datorită faptului că acest 
sistem de drept nu cunoaşte mandatul comercial şi nici cel de comision; corespunzător acestor instituţii 
juridice în dreptul la care ne referim exista intuiţia juridică agency care reglementează toate formele de 
intermediere. 

Agenţi de bursă, atât cea de mărfuri cât şi cea de valori intră, de asemenea, în categoria 
mijlocitorilor. 

Agentul de bursă este definit ca persoana fizică sau juridică care, în numele şi pe răspunderea 
clienţilor contra unui comision se angajează în activitatea de solicitare şi acceptare a ordinelor de 
tranzacţii. 

Agentul trebuie să îndeplinească următoarele condiţii de bază: acţionează în contul clientului şi 
este supus controlului acestuia, nu are nici un drept asupra valorilor proprietatea clientului, este dator 
să respecte întocmai ordinul clientului este autorizat de Comisia Naţională a Valorilor Mobiliare dacă 
realizează intermedierea unor asemenea valori sau atestat de un alt organ competent (comitetul 
bursei, autoritatea de supraveghere a pieţei în celelalte cazuri). 

Agentul oficial de bursă este deci o persoană autorizată de Comitetul bursier respectiv de 
Comisia Naţională a Valorilor Mobiliare să îndeplinească funcţia de intermediar cu ocazia încheierii de 
tranzacţii în cadrul Bursei de Valori Mobiliare. 

Agentul de comerţ este un auxiliar independent care face operaţiuni de intermediere cu 
caracter profesional. Se numeşte agent de comerţ, persoana fizică sau juridică a cărei activitate 
independentă, cu caracter profesional şi de durată constă în a trata şi încheia afaceri comerciale, ceea 
ce îi deosebeşte de mandatari, în numele şi pe socoteala unui mandant (comerciant) faţă de care nu se 
află într-o legătură de subordonare. Agentul de comerţ acţionând ca profesionist, autonom, plasează 
produsele unuia sau mai multor comercianţi într-o anumită zonă sau îndeplinesc pentru aceştia diverse 
operaţiuni comerciale, furnizează informaţii privind condiţiile pieţei, colectează comenzi pe care le 
transmite mandantului, tratează şi încheie afaceri comerciale. 

Caracteristice pentru agentul de comerţ sunt 3 elemente: stabilitatea, exclusivitatea teritorială şi 
calitatea de mandatar sau reprezentant. Din definiţia şi caracteristicile arătate se pot distinge 
următoarele 5 trăsături distinctive: 

1) Ei reprezintă unul sau mai mulţi comercianţi, sunt independenţi şi ca regulă generală nu sunt 
legaţi de un contract de muncă, ci printr-un contract de mandat în virtutea căruia tratează în numele şi 
pe contul comerciantului. 

2). Ei se disting de comisionarii care tratează în nume propriu dar pe contul altuia şi de curtierii 
care nu tratează direct şi care nu reprezintă contractanţii dar se limitează să-i apropie. 

3). Adesea distincţia între diferite categorii de agenţi este dificilă, acelaşi cuvânt acoperind 
profesii diferite. Este cazul agenţilor de asigurări diferiţi de curieri de asigurări care sunt agenţi prepuşi 
şi au dreptul la o indemnizaţie ori la o despăgubire, în caz de încetare abuzivă de contract, în timp ce 
se recunoaşte calitatea de comerciant agenţilor generali sau locali, agenţilor de import sau export. 

4). Agenţii de comerţ se deosebesc în general de prepuşi, deoarece nu au puterea de a 
îndruma operaţiunile şi de mijlocitori pentru faptul că se ocupă numai de anumiţi comercianţi şi în 
anumite zone, iar nu pentru orice comercianţi, cum fac mijlocitorii. Ei au dreptul al un comision nu 
numai pentru afacerile încheiate personal, dar şi pentru afacerile încheiate direct de comerciant, în timp 
ce mijlocitorul are un drept la un provizion de la ambele părţi. 

5) Agenţii de comerţ au capacitatea de comerciant potrivit art. 3 pct. 7 Codul comercial cu toate 
îndatoririle corespunzătoare acestei calităţi: înmatricularea în Registrul Comerţului, ţinerea unor 
registre de contabilitate etc. 

Broker este un agent comercial în dreptul anglo-american. El nu apare ca parte în contractul 
încheiat, neavând posesie şi contul asupra mărfurilor pe care le negociază. El lucrează în numele 
mandantului, fiind mijlocitor între acesta şi terța persoană interesată în încheierea unei tranzacţii. 
Activitatea lui se numeşte brokerage, iar retribuirea se calculează asupra valorii afacerii încheiate, în 
numele şi contul principalului. 


Capitolul VII 
FONDUL DE COMERŢ 
Secţiunea 1. Despre patrimoniul comercial 


Prin patrimoniu se înțelege totalitatea drepturilor şi obligaţiilor unei persoane fizice sau juridice- 
comerciant,care au valoare economică (pot fi exprimate în bani). 

Mai concret, patrimoniul este suportul material al comerciantului - persoană fizică sau societate 
comercială - pentru că mijloacele materiale şi băneşti care îl compun dau posibilitatea acestuia să 
participe la circuitul economic, să încheie raporturi juridice în legătură cu obiectul şi scopul său. 

În scopul de a ne edifica cu privire la această noţiune, ne referim la: A) mijloacele economice şi 
B) sursele economice. 

A. Mijloacele economice sunt compuse din totalitatea activelor materiale şi băneşti care 
servesc la desfăşurarea activităţii comerciantului. Aceste active se; prezintă sub forma mijloacelor fixe 
şi mijloacelor circulante. 


Secţiunea 2. Despre capital social 


Ar desemna suma totală exprimată în monedă a valorii bunurilor aduse de părţi la constituirea 
societăţii; patrimoniul cuprinde mai mult, şi anume: ansamblul drepturilor şi obligaţiilor cu conţinut 
economic, nu numai valoarea bunurilor aduse la constituirea societăţii. Noţiunea de patrimoniu are prin 
urmare o sferă mai largă decât aceea de fond de comerţ, deoarece aceasta din urmă nu cuprinde şi 

obligaţiile susceptibile de evaluare bănească. Examinând conţinutul celor două noţiuni, se constată că 
fondul de comerţ ca universalitate de fapt, reuneşte un ansamblu de bunuri corporale şi incorporale 
mobile şi imobile prin voinţa comerciantului, în scopul desfăşurării unei activităţi comerciale, constituind 
un patrimoniu de afectaţie. în limbajul comercial, cei 2 termeni - patrimoniul comercial şi fond de comerț 
au acelaşi conţinut. În disp.art. 21 lit. a) din legea nr. 26/1990 privind registrul comerțului şi art. 861 din 
C. com. se foloseşte noţiunea de fond de comerţ, motiv pentru care o vom folosi şi noi în continuare. 


Secţiunea 3. Noţiuni generale despre fondul de comerţ 


Prin fond de comerţ înțelegem totalitatea bunurilor corporale şi necorporale (a drepturilor) şi a 
raporturilor de fapt cu valoare patrimonială pe care comerciantul le grupează şi le afectează comerțului 
propriu (întreprinderii), în scopul desfăşurării activităţii specifice (statutare) şi obţinerii unui profit, în 
condiții de competitivitate . 

În practica judiciară s-a considerat, de asemenea, că fondul de comerţ este o universalitate de 
bunuri corporale şi necorporale, active şi pasive pe care comerciantul le reuneşte prin voinţa sa în 
scopul realizării unui fapt de comerţ. 


Secţiunea 4. Natura juridică a fondului de comerţ 


Fondul de comerţ fiind compus din elemente eterogene de natură diferită, din categorii de 
bunuri cu regimuri juridice distincte, şi în literatura juridică şi practică judiciară, opiniile cu privire la 
natura sa juridică au fost diferite. 


Secţiunea 5. Elementele fondului de comerţ 


Fondul de comerţ cuprinde bunurile necesare (elemente) pentru desfăşurarea activităţii 
comerciale avute în vedere de comerciant. Valoarea fondului de comerţ depinde de aceste elemente 
care servesc la gruparea şi reținerea clientelei. Elementele fondului de comerţ al căror număr şi 
importanţa diferă, variază şi se modifică de la caz la caz, în funcţie de specificul activităţii comerciale şi 
de nevoile comerţului, dar nu trebuie să aducă atingere elementului dominant necesar conservării 
clientelei. Se disting 3 categorii de elemente care formează fondul de comerţ: bunurile corporale, 
bunurile incorporale şi raporturi de fapt cu valoarea patrimonială. Fiecare categorie include anumite 
elemente cu un regim juridic propriu. 

Elementele materiale sau corporale. Categoria elementelor corporale cuprinde bunuri mobile, la care 
se adaugă drepturi mobiliare afectate unui fond de comerţ. 

a) Bunurile mobile care fac parte din fondul de comerţ sunt cele care au o anumită stabilitate şi 
care servesc la exploatarea fondului de comerţ cum sunt: mobilierul destinat comerţului, stocurile de 
combustibili, mărfurile, materiile prime, ambalajele, utilajele, instalaţiile, fie că acestea sunt mobile sau 
imobile prin destinaţie. Materialele şi utilajele au uneori multa importanţă, ca de exemplu în transporturi 
unde constituie mijloc sau fond fix. Activele aferente capitalului imobilizat potrivit disp. art. 2 din legea 
nr. 15/1994 privind amortizarea capitalului imobilizat în active corporale şi incorporale sunt bunurile şi 
valorile destinate să servească activităţii agenţilor economici pe o perioadă mai mare de un an şi care 
se consumă treptat. 

Elementele incorporale ale fondului de comerţ. Identificarea comerciantului şi a 
întreprinderii sale se realizează prin: domiciliu sau sediu social, nume comercial sau firmă, emblemă şi 
naţionalitate. 

Din acestea vom examina: firma şi emblema care nu sunt numai elemente de identificare dar şi 
componente ale fondului de comerţ. 

Firma sau numele comercial. Firma este denumirea sub care un comerciant îşi exercită co- 
merţul şi sub care semnează (art. 27 din legea nr. 26/1990 privind registrul comerţului). în materie 
comercială, principiul este că numele comercial corespunde cu cel civil. Firma unui comerciant, 
persoană fizică se compune din: numele comerciantului scris în întregime sau din numele şi inițiala 
acestuia, legea interzice adăugarea altor elemente care ar putea induce în eroare asupra naturii sau 
întinderii comerțului ori situaţiei comerciantului. 

Se vor putea însă face menţiuni care să arate mai precis persoana comerciantului sau felul 
comerțului sau. Firma va fi scrisă în limba română (art. 27 alin. (3) din Legea nr. 26/1990). 

Emblema. Este un concept juridic aparte de firmă care este protejată ca atare prin lege. 

Emblema sau insigna este definită de art. 27 alin. (2) din Legea nr. 26/1990 ca fiind „semnul sau 
denumirea care deosebeşte un comerciant de altul, de acelaşi gen", iar art. 27 alin. (3)din lege instituie 
regula că emblemele vor fi scrise în primul rând în limba română. Emblema constă, de obicei, dintr-o 

figură, reprezentare grafică figurativă sau non figurativă. Denumirea ca emblemă poate fi însăşi firma 
reprezentată grafic într-un mod special şi inconfundabil Denumirea poate fi fantezistă sau un nume 
propriu. Ea nu poate consta în reproducerea obiectului unei activităţi comune, după cum nu poate fi nici 
o denumire generică. Emblema poate consta dintr-o altă compoziţie sau indicație care serveşte la 
individualizarea unei societăţi comerciale. Ea trebuie să constituie un semn distinctiv mai sugestiv 
decât firma, fiind o etichetă a comerciantului, după cum marca este eticheta produsului. 

Drepturi de proprietate industrială şi comercială sau drepturile intelectuale. 

Fondul de comerţ poate cuprind anumite drepturi de proprietate intelectuală asupra unor creatii 
noi: invențiile, know-tiow-ul, desenele şi modelele industriale, modelele de utilitate şi semne noi: 
mărcile de fabrică, de comerţ şi de serviciu, denumirile de origine şi indicaţiile de provenienţă. 

Creaţiile noi. Drepturile asupra unei invenţii sunt recunoscute de Legea nr. 64/1991 şi apărate 
prin brevetul de invenţie. 

1. Brevetul de invenţie este un titlu eliberat de stat prin Oficiul de Stat pentru Invenţii şi Mărci 
(OSIM) celui care se pretinde şi face dovada că este autorul invenţiei. Brevetul de invenţie conferă 
titularului său un drept exclusiv de exploatare pe durata de valabilitate a acestuia. Brevetul de invenţie 
se acordă persoanelor fizice şi persoanelor juridice. 

Constituie invenţie în sensul Legii nr. 64/1991 creaţia ştiinţifică sau tehnică care prezintă 
noutate a fost brevetată şi dată publicităţii în ţară sau străinătate, reprezintă o soluţie tehnică şi poate fi 
aplicată pentru rezolvarea unor probleme din economie, ştiinţă, ocrotirea sănătăţii, apărarea naţională 
sau în orice alt domeniu al vieţii economice şi sociale. Este autor al unei invenţii persoana care a creat 
o invenţie. Din această definiţie, rezultă că invenţia trebuie să satisfacă condiţii de fond şi condiţii de 
formă. 

Semnele noi.Mărcile de fabrică, de comerţ şi de serviciu. Identificarea unor produse, 
servicii şi mărfuri se realizează cu ajutorul mărcilor de fabrică, de comerț şi de serviciu, al căror titular 
este în condiţiile legii comerciantul. 

Mărcile de fabrică, de comerţ şi de serviciu sunt semne distinctive, folosite de comercianţi 
pentru a deosebi produsele, lucrările şi serviciile lor de cele identice ori similare ale altor comercianţi şi 
pentru a stimula îmbunătăţirea calităţii produselor, lucrărilor şi serviciilor (art. 21 alin. (1) din Legea nr. 
28/1967). 

Desenele şi modele industriale pot face parte din fondul de comerț cu condiţia să prezinte 
noutate. Regimul se aseamănă cu cel al mărcilor. Potrivit art. | din Legea nr. 129/1992 privind protecţia 
desenelor şi modelelor industriale, drepturile asupra acestor desene şi modele sunt recunoscute şi 
protejate prin eliberarea unui titlu de protecţie de către Oficiul de Stat pentru Invenţii şi Mărci. Acest titlu 
este certificatul de înregistrare al desenului sau modelului industrial care conferă titularului său un drept 
exclusiv de exploatare pe teritoriul României. Perioada de valabilitate a unui certificat de înregistrare a 
desenului sau modelului industrial este 5 ani de la data constatării depozitului reglementar şi poate fi 
reînnoit pe 2 perioade succesive de câte 5 ani. 

Creatorul are dreptul de exploatare, de a interzice terţilor să facă acte de reproducere sau de 
difuzare a desenelor sau modelelor fără autorizarea sa şi de a-1 ceda. Transmiterea se poate face prin 
cesiune sau pe bază de licenţă exclusivă sau neexclusivă şi prin succesiune. Transmiterea are efecte 
faţă de terţi, începând cu data înregistrării la OSIM în registrul naţional al cererilor depuse sau, după 
caz, în registrul naţional al desenelor şi modelelor industriale. Litigiile sunt de competenţa instanţelor 
judecătoreşti. 

Alte semne distinctive care sunt aplicate pe mărfuri şi pe produse. Din această categorie fac 
parte: mărcile şi etichetele colective, mărcile naţionale, certificatele de calitate, mărcile însoţitoare. Şi 
aceste semne sunt protejate în unele cazuri. 

Denumirile de origine.Denumirile de origine şi denumirile controlate sunt menţiuni care indică 
locul fabricării unor produse, de regulă de natură alimentară, de calitate deosebită datorită condiţiilor 
naturale ale solului, climei-etc. în special pentru vinuri, dar pot fi şi ape minerale, bere, brânzeturi, ţigări 
etc. Ele sunt deci titluri de calitate şi au devenit în majoritatea legislaţiilor obiectul unui drept exclusiv 
sau privativ. Aceste denumiri nu se confundă cu mărcile. 

Indicaţiile de provenienţă aşa cum le arată numele, sunt semne distinctive care arată 
cumpărătorului ţara sau localitatea de unde provin produsele dar nu pentru a constitui un element de 
calitate, cât pentru a nu-1 induce în eroare pe consumator asupra locului de unde vin aceste produse, 
pentru a respecta anumite reguli de lealitate în comerţul internaţional şi pentru a nu permite intrarea în 
tară a unor mărfuri străine, prin ascunderea adevăratei lor provenienţe. 

Recompensele obţinute la expoziţii trebuie să fie înscrise la OSIM pentru a fi utilizate iar 
când sunt cedate, menţiunea trebuie să fie făcută în registrul OSIM. 

Drepturile de autor. Fondul de comerţ va putea cuprinde şi anumite drepturi patrimoniale de 
autor rezultate din creaţia ştiinţifică, literară sau artistică. Titularul fondului de comerţ, ca autor sau 


24 


dobânditor al unor drepturi patrimoniale de autor are dreptul de reproducere şi dreptul de difuzare, de 
reprezentare ori de folosire a operei şi în consecinţă de a culege beneficii corespunzătoare. 
Valorificarea drepturilor patrimoniale de autor are loc în condiţiile prevăzute de Legea nr. 8/1996 privind 
dreptul de autor. 

Clientela şi vadul comercial. Prin clientelă se înţelege totalitatea persoanelor fizice şi juridice 
care apelează în mod obişnuit la acelaşi comerciant, adică la fondul de comerţ al acestuia pentru 
procurarea unor mărfuri şi servicii. Se pot distinge 3 categorii de clienţi: 

1) Clienţii legaţi de comercianții în cauză prin contracte de aprovizionare, adesea pe lunga 
durată, cu sau fără clauză de exclusivitate, alcătuind clientela captivă. 

2) Alţi consumatori se adresează constant unui comerciant determinat datorită încrederii ce le- 
o inspiră produsele sau serviciile oferite de acesta pe piaţă, formând clientela atrasă. 

3) în fine, în comerţul cu amănuntul poate exista şi categoria clientelei ocazionale formată din 
consumatori întâmplători, atraşi de amplasamentul fondului de comerţ; 

Clientela se caracterizează prin următoarele trăsături specifice: este comercială, personală şi 
actuală. 

Comercialitatea este trăsătura specifică majoră a comercianților şi se deosebeşte de clientela 
civilă a membrilor unor profesii liberale: avocaţi, notari, medici, etc. 

Regimul creanţelor şi al datoriilor.Creanţele şi datoriile comerciantului nu fac parte din fondul 
de comerţ, deoarece aşa cum s-a arătat, acest fond nu cuprinde întreg patrimoniul juridic, ci numai 
unele bunuri corporale şi necorporale, anumite elemente de activ. In consecinţă, în cazul transmiterii 
fondului de comerţ, creanţele şi datoriile nu se transmit dobânditorului. Totuşi anumite drepturi şi 
obligaţii care izvorăsc din contractul de muncă, contractul de asigurare a fondului de comerţ şi 
contractul de furnitură (gaz, apă, electricitate, telefon etc. ) se transmit dobânditorului dacă contractele 
nu au fost reziliate. 

Cesiunea de creanţă trebuie să fie notificată dobânditorului. Cesiunea de datorie se face numai 
prin novaţie cu acordul creditorului. 

Actele juridice privind fondul de comerţ. Fondul de comerţ face parte din patrimoniul 
comerciantului care are asupra lui un drept de proprietate datorită căruia va putea face operaţiuni de 
transmitere: cu titlu gratuit (succesiune sau donaţii), prin partajul comunităţii de bunuri sau prin 
transmitere cu titlu oneros, prin acte juridice cum sunt: vânzarea, cumpărarea, locaţiunea sau gajul. 

Actele juridice privind fondul de comerţ sunt fapte de comerţ conexe şi deci sunt supuse 
regimului faptelor de comerţ. 


Secţiunea 6. Vânzarea fondului de comerţ 


Regulile generale ale dreptului civil în materie de vânzare mobiliară ce ar trebui normal să se 

aplice fondului de comerţ, care este un bun mobil nu acordă suficientă garanţie vânzătorului şi nu 
protejează suficient creditorii acestuia. Din acest motiv, vânzarea fondului de comerţ face obiectul unei 
reglementări specifice care-i fixează, constituie şi determină efectele în scopul asigurării unei triple 
protecţii. 
Transmiterea fondului de comerţ ca aport în societatea comercială. Fondul de comerţ poate fi 
obiectul unui aport în societatea comercială la constituirea căreia participă titularul fondului. Titularul 
poate transmite dreptul de proprietate sau numai dreptul de folosinţă asupra fondului. Această 
transmitere se deosebeşte de vânzarea comercială. 

Transmiterea fondului de comerţ în societatea comercială nu comportă în acest caz primirea 
unui preţ, ci asociatul va primit părţi sociale sau acţiuni în funcţie de forma juridică societăţii comerciale. 
Actul este cârmuit de regulile speciale privind constituirea societăţilor comerciale. 


Secţiunea7. Locaţiunea şi gajul fondului de comerţ 


Locaţiunea fondului de comerţ. Fondul de comerţ poate face obiectul unei locaţiuni, unui 
contract de închiriere comercială, în temeiul contractului de locaţiune, proprietarul fondului, în 
calitate'de locator transmite locatarului folosinţa asupra fondului de comerţ, în lipsa unei clauze 
contrare, locaţiunea priveşte toate elementele fondului de comerţ. Ca efect al contractului, locatarul are 
dreptul să continue activitatea sub numele comercial anterior, menţionând în cuprinsul firmei calitatea 
de succesor, dacă locatorul a consimţit expres (art. 38 din legea nr. 26/1990). 

Locatorul comercial are următoarele drepturi: dreptul la o locaţie durabilă; dreptul la reînnoirea 
locației; dreptul de a ceda locaţia şi de a subiînchiria; dreptul de a transforma localul pentru a ameliora 
sau moderniza exploatarea lui; dreptul de a menţine localul închiriat, cu acordul proprietarului, în caz 
de re-vânzare a imobilului. 

Gajul asupra fondului de comerţ.Fondul de comerţ va putea face şi obiectul unui gaj 
comercial în condiţiile disp.art.478-481 C.com. 

Gajul comercial spre deosebire de cel prevăzut în Codul civil se poate face şi fără deposedare 
în cazul produselor solului, materialelor în stare de fabricaţie sau aflate în depozite, în aceste cazuri, 
gajul se consideră constituit ca efect al contractului care trebuie să prevadă natura, calitatea şi locul 
unde se află bunurile fără remiterea lor materială. 

Doctrina şi jurisprudenţa au imaginat procedeul tehnic al remiterii simbolice a titlurilor fondului 
de comerţ, prin publicitatea gajului. Legea nr. 26/1990 privind registrul comerţului deşi nu consacră 
gajul fără deposedare prevede obligaţia comerciantului de a cere înscrierea unei menţiuni în Registrul 
Comerţului privind gajul fondului de comerţ (disp.art. 21 lit. a) din Legea nr. 26/1990), menţiune care 
este opozabilă terţilor, de la data efectuării ei. Este necesar şi un act scris, întocmit la notariat în care 
se identifică fondul de comerţ, elementele sale, suma şi termenul creanţei comerciale gajate. 


Capitolul VIII 


SOCIETĂŢILE COMERCIALE 


Secţiunea 1. Generalităţi 

Regimul juridic al societăţilor comerciale în România a fost reglementat pentru prima dată de 
disp.art.77-220 din Codul comercial român adoptat în anul 1887, prevederi în prezent sunt abrogate 
prin Legea nr. 31/1990 privind societăţile comerciale, care prin disp.art.2 din lege consacră în sistemul 
de drept naţional cinci tipuri de societăţi comerciale,astfel: societatea în nume colectiv; societatea în 
comandită simplă; societatea în comandită pe acţiuni; societatea pe acţiuni şi societatea cu răspundere 
limitată. 


Secţiunea 2. Constituirea societăţilor comerciale 


Procedura de constituire a societăţilor comerciale cu personalitate juridică (cele reglementate 
prin Legea nr. 31/1990), comportă trei etape: o etapă consensuală, o etapă judiciară şi o etapă de 
publicare, înmatriculare şi înregistrare. 

Etapa consensuală are drept obiect întocmirea de către părţi a actelor constitutive. 

Încheierea şi perfectarea înscrisurilor constitutive se realizează în condiţiile dreptului comun 
referitoare la încheierea contractelor (prin negociere între părţi). 

În cazul societăţilor de capitaluri, definitivarea pactului societar poate fi precedată de 
subscrierea publică de acţiuni (este o procedură complexă care implică în prealabil îndeplinirea unor 
formalităţi legate de subscrierea publică de acţiuni). 


Înscrisurile care se întocmesc în această etapă (etapa consensuală) trebuie să fie autentificate 
(aceasta conferindu-i entității colective, în mod anticipat, o anumită capacitate). 

Etapa judiciară se caracterizează prin controlul de legalitate exercitată de instanţa teritorială 
competentă să autorizeze valabila funcţionare a societăţii comerciale. 

Etapa de publicitate, înmatriculare şi înregistrare constituie stadiul final al constituirii 
societăţilor comerciale, în cadrul său având loc: îndeplinirea cerinţelor de publicitate a documentelor 
constitutive în Monitorul Oficial, înmatricularea profesională în Registrul Comerţului şi înregistrarea 
fiscală. 

În această etapă, societatea comercială dobândeşte personalitatea juridică şi devine opozabilă, 
ca subiect de drept, faţă de terţi. 

Câteva elemente de informaţii sumare, în legătură cu fiecare dintre etapele procedurii de 
constituire a societăţilor comerciale se impune a fi cunoscute. 

În ce priveşte prima etapă (etapa consensuală), este vorba de: principiul libertăţii de asociere, 
părţile contractante şi înscrisurile constitutive. 

Principiul libertăţii de asociere, în conformitate cu art. 37 din Constituţia României, cetăţenii 
se pot asocia liber în partide politice, în sindicate şi în alte forme de asociere. Prin Legea nr. 31/1990 
se prevede, de asemenea, că „în vederea efectuării de acte de comerţ, persoanele fizice şi persoanele 
juridice se pot asocia şi constitui societăţi comerciale, cu respectarea dispoziţiilor prezentei legi". 

Posibilitatea concretă de participare la înfiinţarea unei societăţi comerciale depinde de condiţii 
care diferă în funcţie de natura societăţii şi de naționalitatea subiectului de drept în cauză (statutul 

persoanelor fizice prezentând particularităţi faţă de cel al persoanelor juridice, iar investitorii străini 
trebuind să se conformeze unor norme speciale). 

Părţile contractante pot fi, atât persoanele fizice cât şi persoanele juridice. 

Persoanele fizice, indiferent că este vorba de comercianţi sau necomercianţi, au vocaţia de a 
se asocia în scopul întemeierii unei societăţi comerciale, această facultate fiind însă supusă unor 
condiţii diferite, în funcţie de calitatea individuală a părţii interesate sau de felul societăţii comerciale la 
care urmează să participe. 

Persoanele juridice au şi ele aptitudinea de a lua parte la constituirea unei societăţi comerciale, 
acest lucru depinzând de specializarea capacităţii lor de folosinţă (potrivit art. 34 din Decretul nr. 
31/1954, persoana juridică nu poate avea decât acele drepturi care corespund scopului ei, stabilit prin 
lege, actul de înfiinţare sau statut, orice act juridic care nu este făcut în vederea realizării scopului 
statutar fiind nul). 

Înscrisurile constitutive. Actul juridic de bază pentru înfiinţarea diferitelor tipuri de societăţi 
comerciale îl constituie „contractul de societate" care poate fi definit ca fiind acordul de voinţă, prin care 
două sau mai multe persoane consimt să constituie, prin aporturi individuale, un fond comun destinat 
unei activităţi lucrative, desfăşurate împreună, prin îndeplinirea de acte de comerţ, în scopul de a 
împărţi foloasele realizate. 

Contractul de societate are următoarele trăsături: are caracter consensual, patrimonial, oneros, 
comutativ, şi, desigur, comercial. 

Încheierea contractului de societate se caracterizează ca un act de dispoziţie, în consecinţă, 
perfectarea se impune, potrivit reglementărilor de drept comun, capacitatea deplină de exerciţiu a 
persoanei fizice, cât şi abilitările statutare corespunzătoare, dacă este vorba de persoană juridică. 

Publicarea în Monitorul Oficial a înscrisurilor referitoare la societatea comercială înfiinţată 
constituie o obligaţie care rezultă din Legea nr. 31/1990. 

Înmatricularea în Registrul Comerţului are loc, aşa cum prevede art. 6 din Legea nr. 26/1990 
„în baza încheierii judecătorului delegat sau, după caz, a unei hotărâri judecătoreşti definitive”. 

Îndeplinirea obligaţiei de înmatriculare în Registrul Comerţului produce atât efecte statutare, cât 
şi de opozabilitate. Din punct de vedere statutar, societatea comercială dobândeşte personalitate 
juridică o dată cu efectuarea înmatriculării. Totodată, în conformitate cu art. 5 alin. | din Legea nr. 
26/1990, înmatricularea în Registrul Comerţului conferă, de la data efectuării ei, opozabilitate faţă de 
terţi a statutului de persoană juridică a societăţii comerciale. 

Înregistrarea fiscală constă în înregistrarea societăţii comerciale la administraţia financiară în 
circumscripţia căreia şi-a stabilit sediul, înregistrarea fiscală asigură condiţiile necesare pentru 
perceperea impozitului pe profit. 


Secţiunea 3. Funcționarea societăţilor comerciale 

Vom face referiri sumare la două instituţii care alcătuiesc centrul motor vital al funcţionării 
societăţilor comerciale: adunarea generală şi administrarea societăţii 

Adunarea generală este organul suprem de conducere al societăţii comerciale. Ea poate fi 
„ordinară" sau „extraordinară", prima întrunindu-se cel puţin o dată pe an, cealaltă întrunindu-se ori de 
câte ori este nevoie spre a se lua o hotărâre cu privire la: prelungirea duratei societăţii, mărirea 
capitalului, schimbarea obiectului societăţii, schimbarea formei societăţii, mutarea sediului, fuziunea cu 
alte societăţi, oricare altă modificare a contractului de societate ori a statutului. 

Pentru validitatea deliberărilor „adunării generale" este necesară prezenţa acţionarilor care să 
reprezinte cel puţin jumătate din capitalul social, iar hotărârile să fie luate de acţionarii ce deţin 
majoritatea absolută din capitalul social reprezentat în adunare (afară dacă în contractul de societate, 
statut sau lege nu se prevede o majoritate mai mare). 

În ceea ce priveşte validitatea deliberărilor „adunării extraordinare" sunt necesare: la prima 
convocare, prezenţa acţionarilor reprezentând 3/4 din capitalul social, iar hotărârile să fie luate cu votul 
unui număr de acţionari care să reprezinte cel puţin jumătate din capitalul social; iar la convocările 
ulterioare, prezenţa acţionarilor reprezentând jumătate din capitalul social, iar hotărârile să fie luate cu 
votul unui număr de acţionari care să reprezinte cel puţin 1/3 din capitalul social. 

Administraţia societăţii. Spre deosebire de adunarea generală care apare, în raporturile cu 
terţii, ca o entitate oarecare abstractă, apare şi un pandant reprezentant prin „administratori" care 
poartă toată răspunderea conducerii concrete a societăţii. 

Persoana care este desemnată ca administrator trebuie să îndeplinească, cumulativ, mai multe 
condiţii referitoare la: capacitate, cetăţenie, onorabilitate şi (în anumite cazuri) calitatea de membru al 
societăţii comerciale. 


Secţiunea 4. Fuziunea societăţilor comerciale 

Fuziunea societăţilor comerciale poate avea loc pe două căi: prin absorbţie şi prin contopire. 

Absorbţia constă în înglobarea a două sau mai multe societăţi comerciale care îşi încetează 
existenţa dând naştere unei noi societăţi comerciale. 

Nu constituie fuziune încorporarea de către o altă societate comercială a unei sucursale a unei 
societăţi comerciale (în acest caz având loc, în realitate, o cesiune de fond de comerţ). 


Secţiunea 5. Dizolvarea societăţilor comerciale 


Dizolvarea societăţilor comerciale intervine, de regulă, din cauze care survin în cursul 
funcţionării societăţii sau la expirarea datei convenite (prin excepţie, dizolvarea putând interveni şi 
anticipat). 

Din punct de vedere procedural, dizolvarea poate fi voluntară sau judiciară (când nu se 
realizează acordul necesar în adunarea generală 

Procedura voluntară de dizolvare este identică cu cea a modificării contractului de societate. 
Aşadar, hotărârea adunării generale prin care s-a decis dizolvarea se autentifică notarial, se verifică de 
judecătoria competentă care autorizează desfiinţarea şi dispune îndeplinirea ulterioară a publicităţii în 
Monitorul Oficial, cât şi înscrierea în Registrul Comerţului. 

Procedura judiciară de dizolvare, în lipsa unei hotărâri a adunării generale prin care să se 
decidă dizolvarea (pentru că nu s-a ajuns la un acord în această privinţă), această absenţă va fi 
suplinită prin sentinţa ce se va pronunţa în acest sens de judecătoria competentă. 

Hotărârea instanţei de judecată prin care s-a decis dizolvarea trebuie publicată în Monitorul 
Oficial şi înscrisă în Registrul Comerţului, în termen de 15 zile de la data rămânerii sale definitive, sub 
sancţiunea decăderii. 

Secţiunea 6. Lichidarea societăţilor comerciale 

Lichidarea societăţilor comerciale este o operaţiune care constituie un efect al dizolvării 
acestora. Ea poate fi cerută de oricare dintre asociaţi (nu şi de creditorii sociali). 

Procedura lichidării este instituită în favoarea asociaţilor i se aplică „regulile stabilite prin 
contractul de societate, statut şi prin lege, în măsura în care nu sunt incompatibile cu lichidarea. 

Pe toată durata lichidării se menţine personalitatea juridică a societăţii comerciale, cu obligaţia, 
ca în toate actele emanând de la societate să se arate că aceasta este în lichidare. 

Operaţiunea de lichidare a societăţii comerciale parcurge mai multe faze: înlocuirea organelor 
de administraţie curentă; predarea gestiunii; plata creditorilor sociali şi satisfacerea drepturilor 
asociaţilor (acţionarilor); întocmirea bilanţului final; radierea din Registrul Comerţului. 


CAPITOLUL IX 
PROCEDURA REORGANIZĂRII JUDICIARE ŞI A FALIMENTULUI 


Secţiunea 1. Noţiuni generale 

Prin Legea nr. 64/1995, modificată şi completată prin Ordonanţa de urgenţă a Guvernului nr. 
58/1997 şi prin Legea nr. 99/1999 s-a instituit procedura pentru plata pasivului debitorului, în încetare 
de plăţi, fie prin reorganizarea întreprinderii şi activităţii acestuia sau prin lichidarea unor bunuri din 
averea lui până la acoperirea pasivului, fie prin faliment. 


Secţiunea 2. Procedura de reorganizare 

Întreaga procedură de reorganizarea întreprinderii aflată în încetare de plăţi este axată în jurul 
unui plan de reorganizare care însă face parte dintr-un proces ale cărui componente le constituie: 
declanşarea procedurii de reorganizare şi faliment; elaborarea şi punerea în aplicare a planului de 
reorganizare şi încetarea procedurii reorganizării. 

a. Declangşarea procedurii de reorganizare şi faliment 

Procedura de reorganizare şi faliment poate fi declanşată de: debitorul însuşi, creditorii săi ori 
camera de comerţ şi industrie locală. 

Debitorul care nu poate face faţă datoriilor sale exigibile, cu sumele de bani disponibile, poate 
adresa tribunalului o cerere pentru a fi supus dispoziţiilor legii privind procedura reorganizării şi a 
falimentului. 

Cererea debitorului va trebui să fie însoţită de următoarele acte: bilanţul şi copii de pe 
registrele contabile curente; o listă a numelor şi adreselor creditorilor; contul de profit şi prevederi pe 
anul anterior depunerii cererii; o listă a asociaţilor cu răspundere nelimitată; o declaraţie prin care 
debitorul îşi arată intenţia de a-şi reorganiza activitatea sau de a-şi lichida averea, conform unui plan, 
în vederea achitării datoriilor sale. 

Nu vor fi primite de tribunal cererile de reorganizare ale debitorilor care în ultimii 5 ani 
precedenţi au mai făcut o astfel de cerere sau au fost obiectul unei astfel de cereri introduse de 
creditori. 

Creditorii (oricare dintre ei), care au o creanţă certă, lichidă şi exigibilă, pot introduce la 
tribunal o cerere împotriva debitorilor care, timp de cel puţin 30 de zile, au încetat plăţile. 

Camerele de comerţ şi industrie teritoriale vor putea introduce, şi ele, cerere împotriva 
debitorului care, potrivit datelor de care acestea dispun, se află într-o sit. notorie de încetare de plăţi. 

După înregistrarea unei cereri introductive, preşedintele tribunalului va nominaliza de îndată 
judecătorul-sindic. 

b. Deschiderea procedurii 

Judecătorul-sindic, având în vedere cererea debitorului, va da o încheiere de deschidere a 
procedurii pe care o va notifica tuturor creditorilor menţionaţi în lista depusă de debitor, debitorului şi 
oficiului registrului comerţului unde debitorul este înmatriculat, pentru efectuarea menţiunii. 

În cazul în care creditorii se opun la cererea debitorului în termen de 15 zile de la emiterea 
notificării, judecătorul-sindic îi va cita, împreună cu debitorul, la o şedinţă, soluţionând toate opoziţiile 
printr-o sentinţă. 

În cazul cererilor creditorilor sau camerei de comerţ şi industrie teritorială, judecătorul sindic va 
comunica, în copie, cererile respective debitorului şi va dispune şi afişarea unei copii la uşa instanţei. 

În termen de 5 zile de la primirea copiei, debitorul poate contesta că ar fi în încetare de plăţi, 
situaţie în care judecătorul-sindic va ţine, în termen de 10 zile, o şedinţă la care vor fi citați creditorii, 
debitorul şi camera de comerţ şi industrie teritorială. 

Dacă judecătorul-sindic stabileşte că debitorul este în încetare de plăţi, îi va respinge 
contestaţia şi va deschide procedura printr-o sentinţă. 


c) Planul de reorganizare sau lichidare 

Planul va prevedea fie reorganizarea şi continuarea activităţii debitorului, fie lichidarea unor 
bunuri din averea acestuia. 

Planul va trebui să fie propus în termen de 30 de zile de la data deschiderii procedurii, el 
putând fi prelungit de judecătorul-sindic cu încă 60 de zile. 

Nerespectarea acestor termene conduce la decăderea părţilor din dreptul de a depune un plan 
de reorganizare sau lichidare. Drept urmare, tribunalul va dispune trecerea la procedura falimentului. 

În cazul în care se propune continuarea activităţii, proiectul planului de reorganizare va indica 
perspectivele de redresare în raport cu posibilităţile şi specificul activităţii debitorului, cu mijloacele 
financiare disponibile şi cu cererea pieţei faţă de oferta debitorului. Se vor indica şi modalităţile de 
lichidare a pasivului. 

d) Reorganizarea 

Odată planul confirmat, debitorul va fi obligat să îndeplinească, fără întârziere, schimbările de 
structură prevăzute în plan. 

Judecătorul sindic va putea dispune ca administratorul să supravegheze activitatea debitorului 
până la împlinirea unei astfel de măsuri. 

Dacă debitorul nu se conformează planului, administratorul sau oricare dintre creditori poate 
cere judecătorului sindic să aprobe începerea procedurii falimentului. 

Cu toate acestea, dacă se constată o redresare a activităţii şi o creştere a cuantumului sumelor 
care urmează a fi distribuite creditorilor, judecătorul sindic poate dispune, prin încheiere, prelungirea 
perioadei de reorganizare, pe o durată de cel mult | an. 

În aceste condiţii, când judecătorul sindic a dispus continuarea activităţii debitorului, creditorii 
pot face opoziții, dar nu mai des decât la fiecare 60 de zile. 

Înregistrarea unor astfel de opoziții nu suspendă continuarea activităţii până când judecătorul 
sindic nu hotărăşte asupra lor, printr-o sentinţă. 

Secţiunea 3. Falimentul 

În lipsa unui plan de reorganizare, debitorul, un creditor, comitetul creditorilor sau camera de 
comerţ şi industrie teritorială poate adresa judecătorului sindic o cerere de a ridica debitorului dreptul 
de a conduce activitatea. 

Cererea se admite motivat, printre motive figurând pierderile continue din averea debitorului 
sau lipsa probabilității de realizare a unui plan raţional de activitate. 

După deschiderea procedurii, dacă debitorul îşi declară intenţia de a lichida, judecătorul sindic 
va dispune sigilarea bunurilor care fac parte din averea debitorului, iar dacă debitorul are bunuri în mai 
multe localităţi situate în judeţe diferite, judecătorul sindic va trimite notificări tribunalelor din acele 
judeţe, în vederea sigilării de urgenţă a bunurilor respective. 

Vor fi supuse sub sigiliu: magazinele, magaziile, depozitele, birourile, corespondenţa 
comercială, contractele, mărfurile şi orice alte bunuri mobile, aparţinând averii debitorului. 

Averea debitorului va fi apoi inventariată de către lichidator, inventarul trebuind să descrie toate 
bunurile debitorului, chiar şi pe cele nepuse sub sigiliu, şi să indice valoarea lor aproximativă la data 
inventarului, la cererea comitetului creditorilor sau a lichidatorului, judecătorul sindic putând numi un 
expert în acest sens pe cheltuiala debitorului. 

În timpul acţiunii de sigilare lichidatorul va lua măsurile necesare pentru conservarea bunurilor, 
putând să vândă bunurile perisabile sau care implică cheltuieli mari de conservare. 

Judecătorul sindic va putea, de asemenea, cu acordul prealabil al adunării creditorilor, dispune 
vânzarea de bunuri importante din averea debitorului: terenuri, fabrici, instalaţii, sumele realizate din 
vânzări fiind depuse la bancă, în contul averii debitorului. 

Deschiderea procedurii trebuie notificată de judecătorul sindic oficiilor poştale, staţiilor de cale 
ferată, antreprizelor, depozitelor portuare şi altor locuri de înma gazinare şi, de asemenea se vor da 
dispoziţii tuturor băncilor la care debitorul are disponibil în conturi să nu dispună de acestea fără un 
ordin al judecătorului sindic sau al lichidatorului. 

Dacă debitorul are bunuri supuse transcripţiei, inscripţiei sau înregistrării, în registrele de 
publicitate imobiliară, judecătorul sindic va trimite instanţelor sau autorităţilor care ţin aceste registre o 
copie de pe hotărârea de deschidere a procedurii spre a se face menţiunea necesară. 

b) Stabilirea masei pasive 

Lichidatorul va trimite fiecărui creditor o notificare în care va preciza termenul limită pentru 
înregistrarea creanţelor împotriva debitorului. 

Creanţele vor fi prezentate de creditori cu o cerere, în termen de 30 de zile de la data trimiterii 
notificării de către lichidatori, şi vor fi înregistrate într-un registru care se va ţine la grefa tribunalului. 

Toate creanţele vor fi supuse verificării, creanţele înregistrate la grefa tribunalului fiind socotite 
valabile, atâta timp cât debitorul sau un creditor nu le contestă, caz în care judecătorul sindic le va 
stabili, prin sentinţă, valabilitatea, valoarea, prioritatea şi garanţiile. 

De asemenea, după expirarea termenului pentru înregistrarea creanţelor lichidatorul va 
examina cât mai curând posibil toate creanţele şi actele înregistrate şi poate efectua o cercetare 
corespunzătoare pentru a stabili legitimitatea, valoarea exactă şi prioritatea fiecărei creanţe. 

Ca rezultat al verificărilor făcute lichidatorul va întocmi şi va înregistra la tribunal un tabel 
preliminar cuprinzând toate obligaţiile debitorului, cu precizarea că sunt: chirografare, garantate, cu 
priorităţi, sub condiţie. 

În situaţia în care unele creanţe au fost contestate de debitor, lichidator sau de un alt creditor, 
judecătorul sindic va notifica creditorilor ale căror creanţe au fost contestate termenul când va soluţiona 
deodată, printr-o sentinţă, toate contestaţiile. 

c) Efectuarea lichidării 

Lichidarea bunurilor din averea debitorului va fi efectuată de lichidator, sub controlul 
judecătorului sindic. 

Lichidarea începe o dată cu afişarea tabelului cuprinzând obligaţiile debitorului. 

Bunurile vor putea fi vândute în bloc - ca un ansamblu în stare de funcţionare sau individual. 

În primul caz, al vânzării în bloc, judecătorul sindic va desemna un expert (sau o comisie de 
experţi) care, în termen de 30 de zile, va (vor) dispune un raport în care vor fi indicate, descrise şi 
evaluate bunurile ce urmează a fi vândute împreună precizându-se şi sarcinile de care, eventual, sunt 
grevate. Vor fi propuse şi modalităţile de vânzare. 

Judecătorul sindic poate avea obiecţii la raport, situaţie în care îl restituie pentru refacere. 

Dacă însă este de acord, raportul va fi supus votului adunării creditorilor, care, dacă va da aviz 
favorabil, judecătorul sindic va da dispoziţie lichidatorului, printr-o încheiere, să efectueze actele şi 
operaţiunile de lichidare, în condiţiile propuse de raport. 

Imobilele vor putea fi vândute direct, în urma propunerii lichidatorului, aprobată de judecătorul 
sindic, dar înainte de a fi supusă judecătorului sindic, propunerea va fi notificată debitorului şi 


30 


creditorilor cu garanţii reale asupra bunului, care îşi vor putea formula obiecţiunile ce vor fi soluționate, 
toate deodată, printr-o sentinţă de judecătorul sindic. 

Veniturile obţinute din administrarea clădirilor sau a altor bunuri ale averii debitorului vor fi 
depuse în contul averii acestuia şi vor fi împărţite creditorilor în acelaşi timp cu preţul obţinut din 
vânzarea acestor bunuri. 

Valorile mobiliare vor fi vândute în condiţiile Legii nr. 52/1994 privind valorile mobiliare şi 
bursele de valori. 

Lichidatorul va încheia contracte de vânzare-cumpărare, iar sumele realizate din vânzări vor fi 
depuse în contul deschis la o societate bancară pe baza dispoziţiei judecătorului sindic. 

d) închiderea lichidării 

O procedură de lichidare judiciară va fi închisă atunci când judecătorul sindic a aprobat raportul 
final al lichidatorului, când toate fondurile sau bunurile din averea debitorului vor fi fost distribuite şi 
când fondurile nereclamate vor fi fost depuse la bancă. 

În urma unei cereri a lichidatorului, judecătorul sindic va da o încheiere, închizând procedura, 
încheiere care va fi comunicată în scris debitorului, tuturor creditorilor şi camerei de comerţ şi industrie 
teritorială. 

Secţiunea 4. Închiderea procedurii 

În orice stadiu al procedurii, judecătorul sindic poate da o încheiere de închidere a procedurii, 
dacă constată că bunurile existente nu sunt suficiente pentru a acoperi cheltuielile administrative şi nici 
un creditor nu se oferă să avanseze sumele corespunzătoare. 

De asemenea, judecătorul sindic va da o încheiere de închide a procedurii chiar înainte ca 
bunurile din averea debitorului să fi fost lichidate în întregime, dacă creantele vor fi fost acoperite prin 
distribuirile făcute. 

Închiderea procedurii va fi notificată debitorului, tuturor creditorilor şi camerei de comerţ şi 
industrie teritorială, pentru ca cei interesaţi să poată formula obiecţiuni, care vor fi soluționate de 
judecătorul sindic, deodată, printr-o sentinţă. 

Prin închiderea procedurii, debitorul va fi descărcat de obligaţiile pe care le avea înainte de 
deschiderea ei, sub rezerva însă de a nu fi găsit vinovat de bancrută frauduloasă sau de plăţi ori 
transferuri frauduloase, situaţii în care debitorul va fi descărcat numai în măsura în care acestea vor fi 
fost plătite în cadrul procedurii. 

Dispoziţiile legale referitoare la descărcarea debitorului, prin închiderea procedurii, nu se aplică 
debitorilor care, în ultimii 5 ani au fost supuşi procedurii şi au beneficiat de descărcare. Faţă de aceşti 
debitori, fiecare creditor îşi va păstra dreptul la plata restului creanţelor sale, potrivit dreptului comun. 


Capitolul X OBLIGAŢIILE COMERCIALE 


Secţiunea 1. Noţiunea de obligaţie 

În sens larg, prin obligaţie se înţelege raportul juridic în conţinutul căruia intră „dreptul de 
creanţă”", (latura activă), ce aparţine creditorului şi corelativului acestuia, „datoria", (latura pasivă), ce 
incumbă debitorului. Deci, în sens larg, obligaţia este un raport juridic în conţinutul căruia intră dreptul 
subiectului activ-creditorul, de a cere subiectului pasiv - debitorul, de a face sau a nu face ceva, sub 
sancţiunea constrângerii (în caz de neexecutare). 

În sens restrâns, accentul definiţiei este pus numai pe latura pasivă a raportului juridic, aşa 
încât obligaţia se consideră a fi acel raport juridic în virtutea căruia debitorul este ţinut faţă de creditor 
la o prestație pozitivă (a da sau a face), fie la o absenţiune (a nu face). 

Raportul de obligaţie comportă ca elemente de structură: subiectele, conţinutul şi obiectul. 

Subiectele raportului juridic obligaţional pot fi atât persoanele fizice, cât şi persoanele juridice, 
în mod excepţional putând participa în mod direct şi statul care poate apărea ca subiect într-un raport 
de obligaţie. 

Natura şi complexitatea unor obligaţii pot determina ca acelaşi subiect să întrunească, în 
persoana sa, dubla calitate: de creditor al unei prestații şi de debitor al altei prestații (aşa, de exemplu, 
într-un raport juridic de vânzare-cumpărare, vânzătorul nu este numai creditor al preţului, ci, în mod 
corelativ, şi debitor al obligaţiei de transferare a proprietăţii şi de predare a lucrului vândut, iar 
cumpărătorul este creditor în ceea ce priveşte dreptul de a primi bunul, dar şi debitor al preţului cuvenit 
pentru lucrul cumpărat). De aceea, subiectele acestor obligaţii vor fi desemnate prin denumiri perechi: 
vânzător-cumpărător, locator-locatar, mandant-mandatar, împrumutător-îm prumutat etc. 

Conţinutul raportului juridic de obligaţie este format din dreptul de creanţă care aparţine 
creditorului şi datoria corelativă dreptului de creanţă care incumbă debitorului. 

Obiectul raportului de obligaţie - conceput ca acţiune sau abstenţiune concretă la care este 
îndatorat subiectul pasiv şi îndreptăţit subiectul activ -, poate consta fie într-o prestație pozitivă (a da 

sau a face ceva), fie într-o abstenţiune (de a nu face ceva) la care, în lipsa obligaţiei asumate, subiectul 
pasiv ar fi îndreptăţit. 

A da înseamnă obligaţia de a constitui sau transmite un drept real oarecare (de exemplu, 
obligaţia vânzătorului de a transmite cumpărătorului dreptul de proprietate asupra lucrului vândut este 
o obligaţie „de a da", care nu se confundă cu obligaţia de a preda materialmente lucrul vândut, care 
este o obligaţie „de a face”). 

Obligaţia „de a face" este îndatorirea ce revine subiectului pasiv de a efectua o lucrare şi, în 
general, orice prestație pozitivă (astfel, de .exemplu, obligaţia vânzătorului de a preda lucrul vândut sau 
obligaţia locatorului de a pune la dispoziţia locatarului lucrul închiriat, ori obligaţia unei persoane de a 
presta anumite servicii). 

Obligaţia „de a nu face" constă într-o abţinere, la care este îndatorat subiectul pasiv, de la ceva 
ce ar fi putut face în lipsa obligaţiei asumate (de exemplu, proprietarul unui teren se obligă faţă de 
vecinul său să nu facă o construcţie pe propriul său teren, pentru a nu-i acoperi vederea; această 
obligaţie este „de a nu face", proprietarul terenului abdicând de la o prerogativă pe care o avea în 
virtutea dreptului său de proprietate). 


Secţiunea 2. Izvoarele obligaţiilor comerciale 

Deşi obligaţiile comerciale pot lua naştere din toate sursele consacrate de dreptul civil, totuşi 
cel mai important izvor rămâne contractul. Dar, practica comercială a scos în evidenţă, pe lângă 
contracte, două noi izvoare care, deşi au ca fundament tot voinţa părţilor, totuşi nu pot fi confundate cu 
contractele, prezentând particularităţi proprii. Este vorba de actul juridic complex şi actul juridic 
unilateral (declaraţia unilaterală de voinţă sau angajamentul unilateral). 

Actul juridic complex se distinge de contractele obişnuite cu pluralitate de părţi participante 
prin aceea că este absentă contranetatea intereselor. 

Actul juridic unilateral, care are drept fundament declaraţia unilaterală de voinţă ca izvor 
independent de obligaţii, s-a născut ca necesitate a explicării fundamentului cambiei, ca şi al titlurilor 
de credit. 

Codul civil a consacrat o seamă de instituţii care au la bază puterea de legământ a declaraţiei 
unilaterale de voinţă. Este vorba de: purga imobiliară (potrivit căreia dobânditorul unui imobil grevat de 
sarcini ipotecare, care vrea să le radieze prin purga, va fi legat de oferta făcută creditorilor că va plăti 
creanţele garantate cu ipotecă, până la concurenţa preţului); voinţa testatorului care este eficace, fără 
necesitatea participării eredelui la act sau acceptarea posterioară a acestuia; renunţarea la un drept, 
cum este remiterea de datorie etc. 

Ordinea publică intervine uneori energic în obligaţiile comerciale, astfel încât unele obligaţii 
decurg direct din lege, aşa cum este, de exemplu, obligaţia de a cere înmatricularea în Registrul 
comerţului (art. | din Legea nr. 26/1990). 


Secţiunea 3. Particularităţi ale obligaţiilor comerciale 


1. Subiectele obligaţiilor comerciale 

În privinţa subiectelor, obligaţiile comerciale se deosebesc de cele civile sub două aspecte 
principale: lipsa consideraţiei ce se acordă persoanei şi faptul că subiecte ale obligaţiilor comerciale 
sunt atât indivizii, cât şi societăţile comerciale. 

a) în cazul multor obligaţii civile, consideraţia ce se acordă persoanei joacă un rol important, pe 
când în ceea ce priveşte obligaţiile comerciale, această luare în considerare este de cele mai multe ori 
absentă (exceptându-se unele contracte cum sunt, de exemplu: contractul de societate, contractul de 
mandat etc.). Acest lucru se explică prin aceea că dreptul comercial este dreptul negustorilor, 
industriaşilor şi bancherilor, care sunt prezumaţi ca fiind capabili şi experimentați în afaceri. Aşa încât, 
problemele privind capacitatea, vicierea consimţământului, libera exprimare a voinţei rămân pe un plan 
secundar (sau voit neluate în considerare). Aşa, de exemplu, nu se pune problema dacă cel care a 
andosat un titlu se putea sau nu obliga valabil, pentru a face să depindă de acest considerent soarta 
raportului juridic. Tot astfel, faptul că un incapabil a subscris şi el acţiuni nu va afecta actul de 
constituire a societăţii pe acţiuni. 

b) Subiecte ale obligaţiilor comerciale sunt atât persoanele fizice, cât şi societăţile comerciale 
(care sunt rodul voinţei umane, dar care, prin durata virtuală a existenţei lor şi prin putere sunt 
superioare). Astfel, acordurile dintre societăţi pot genera efecte neprevăzute care se răsfrâng asupra 
tuturor acţionarilor, fără ca aceştia să aibă mijloace adecvate de a le neutraliza. De aceea, spre 
deosebire de dreptul civil care priveşte societatea ca pe un contract, dreptul comercial vede în 
societate un organism în acţiunea lui de agent economic în cadrul economiei de piaţă. 

2. Autonomia voinţei, libertatea contractuală şi buna-credinţă 

Proclamând autonomia voinţei, dreptul civil recunoaşte, pe această bază, libertatea 
contractuală. De aceea, el se preocupă să dezvăluie voinţa reală (intimă) a celui care s-a obligat. 

Dreptul comercial, dimpotrivă, ţinând seama în special de necesitatea stabilităţii raporturilor 
obligaţionale asumate de comercianţi, se preocupă mai degrabă de „voinţa declarată" a părţilor decât 
de „voinţa lor internă". Deseori, comercianții încheie tranzacţii fără a se cunoaşte între ei, şi, de 
asemenea, ei uzează şi chiar abuzează de imprimate-tip. Deci, în aceste condiţii, nu îşi găseşte decât 
cu greu loc „voinţa internă”. 
3. Formalismul 

Formalismul în cadrul obligaţiilor comerciale răspunde cerinţelor obiective ale practicii 
comerciale. Formele juridice, departe de a fi un obstacol la încheierea actelor juridice, constituie, 
dimpotrivă, un mijloc de facilitare a acestora, prin aceea că: se evită discuţiile ulterioare privind 
formarea contractului şi interpretarea lui; permite recunoaşterea naturii actului după titlul care i s-a dat 
etc. De aceea, nu se va putea încheia, de exemplu, un contract de societate decât prin înscris autentic 
sau un contract de depozit bancar fără a fi îndeplinite anumite forme speciale. 


4. Caracterul sinalagmatic 

Pentru că timpul comerciantului costă bani, în dreptul comercial nu există acte gratuite, ca în 
dreptul civil. Chiar şi acele obligaţii care în dreptul civil se presupun a fi gratuite (mandat, depozit), în 
dreptul comercial sunt asumate în consideraţia unei remuneraţii corespunzătoare. 

De aceea, regula în materie comercială este aceea că în toate cazurile, obligaţiile în această 
materie au un caracter sinalagmatic. 

5. Prioritatea aparenţei 

Una din caracteristicile specifice obligaţiilor comerciale (în raport cu cele civile) este 
sacrificarea realităţii în favoarea aparenţei. 

Atunci când dreptul civil este constrâns la un asemenea sacrificiu, el se străduieşte să justifice 
acest lucru prin „eroarea comună". Astfel, s-a decis că bunul vândut nu mai poate fi revendicat de 
adevăratul proprietar de la cumpărătorul care 1-a dobândit de la proprietarul aparent, dacă acest 
cumpărător a fost în imposibilitatea obiectivă de a certifica valabilitatea actului de proprietate. 

Dreptul comercial nu ţine neapărat să cunoască realitatea drepturilor, el având încredere în 
aparenţă, dar, în acelaşi timp, multiplică formalităţile pentru a preveni surprizele. Aşa, de exemplu: 
pentru a se evita discuţiile în legătură cu încheierea contractelor de societate este pretinsă în toate 
cazurile forma autentică; pentru a se preveni litigiile în legătură cu atacarea hotărârilor adunărilor 
generale, există obligaţia publicării acestora în Monitorul Oficial. 

Procedându-se în acest mod, circulaţia bunurilor şi a drepturilor este mult uşurată, pentru că se 
poate discuta cu titularul aparent şi se poate asigura prin publicitate sau prin posesia titlului un drept 
incontestabil. 

Legea comercială oferă mai multe exemple cu privire la preferința dreptului comercial pentru 
aparenţă. Aşa, de exemplu, neîndeplinirea de către fondatorii societăţii pe acţiuni a formalităţilor de 
autorizare şi înmatriculare nu poate impieta asupra drepturilor terţelor persoane (ca atare, în cazul 
neregulatei constituiri a societăţii, fondatorii răspund direct, nelimitat şi solidar pentru obligaţiile 
asumate în numele societăţii). 

6. Solidaritatea codebitorilor 

Solidaritatea presupune existenţa unei pluralităţi de subiecte active sau pasive ale unei 
obligaţii, scopul său fiind împiedicarea diviziunii unei obligaţii. 

Sediul general al instituţiei solidarităţii este în dreptul civil, care consacră regula că 
divizibilitatea creanţei este regula, iar solidaritatea, excepţia şi că ea nu se prezumă, aplicarea 
solidarităţii necesitând o stipulare expresă a părţilor. 

Pentru a asigura o mai deplină ocrotire a creditorilor, precum şi securitatea tranzacţiilor, 
legiuitorul comercial a inversat această regulă, adică solidaritatea este regula şi divizibilitatea creanţei 
excepţia, instituind prezumția de solidaritate a debitorilor. Astfel, în art. 42 C. corn. se prevede că „în 
obligaţiile comerciale, codebitorii sunt ţinuţi solidar, afară de stipulaţie contrară”. 

Deci, după cum se vede, soluţia consacrată de Codul comercial este diametral opusă cele 
prevăzute de art. 1041 C. civ. întrucât solidaritatea este de natura obligaţiilor comerciale, ea nu trebuie 
stipulată expres în convenţia părţilor. 

Prezumția de solidaritate a codebitorilor este o prezumție relativă, acest lucru rezultând din art. 
42 C. com. care prevede că codetbitorii sunt ţinuţi solidar „afară de stipulaţie contrară". Aşa încât, 
părţile pot înlătura prin convenţia lor solidaritatea, stipulând că obligaţia asumată este divizibilă. 
Răsturnarea prezumţiei de solidaritate se poate face cu orice mijloc de probă prevăzut de art. 46 C. 
com. 

De asemenea, dreptul comercial nu se ocupă decât de solidaritatea pasivă, adică 
reglementează obligaţiile solidare din punct de vedere al debitorilor. 

Solidaritatea pasivă are drept scop să permită creditorului să ceară executarea integrală a 
creanţelor oricărui debitor, adăugându-se şi gajul general asupra patrimoniului tuturor debitorilor. El 
este astfel pus la adăpost de riscul unei eventuale insolvabilităţi a unuia dintre debitori, putând alege 
debitorul împotriva căruia să-şi îndrepte executarea. 

Debitorul solidar pierde facultatea de a opune creditorului beneficiul discuţiei (constând în 
îndatorirea creditorului de a urmări mai întâi pe debitorul principal) şi beneficiul de diviziune (în virtutea 
căruia debitorul are dreptul să fie urmărit numai pentru cota ce rezultă din împărţirea cuantumului 
creanţei la numărul debitorilor). 

Legiuitorul comercial mai prevede un tip de solidaritate legală care nu permite însă înlăturarea 
sa pe calea voinţei părţilor, din pricina caracterului său public. Este vorba de: solidaritatea asociaţilor 
din societăţile în nume colectiv şi a comandi-taţilor din societăţile în comandită (art. 2 lit. a, c din Legea 
nr. 31/1990); solidaritatea administratorilor societăţilor comerciale (art. 41-43 din L nr. 31/1990) etc. 

Art. 43 alin. 3 C. com. prevede că prezumția de solidaritate nu se aplică pentru necomercianţi, 
pentru operaţiuni care, în ceea ce-i priveşte, nu sunt fapte de comerţ. 


7. Dobânzile 


Problema dobânzilor este strict legată de materia daunelor pt neexecutarea oblig contractuale. 

Când este vorba de obligaţii de a face sau de a da un anumit bun (în afară de o sumă de bani) 
regula dominantă este că creditorul are dreptul să reclame debitorului, atât pierderea suferită (damnam 
emergens), cât şi câştigul nerealizat (lucram cesans), cu condiţia să se facă dovada întinderii lor. 

Când însă obligaţia constă (are drept obiect) într-o sumă de bani, legiuitorul a creat un regim 
special: existenţa daunelor este prezumată, creditorul nefiind obligat să facă dovada lor; cuantumul 
daunelor este fixat de legiuitor, în sensul că ele nu pot cuprinde decât dobânda legală; dobânzile 
reprezintă echivalentul daunelor provocate creditorilor prin neexecutare şi în consecinţă sunt daune 
compensatorii şi nu moratorii (căci ele corespund folosirii de către debitor a capitalului altuia). 

Potrivit art. 43 C. com. „Datoriile comerciale lichide şi plătibile în bani produc dobânda de drept 
din ziua când devin exigibile". Deci, în privinţa obligaţiilor comerciale având ca obiect sume de bani, 
debitorul se află de drept în întârziere din momentul când obligaţia devine exigibilă, în consecinţă, 
dobânzile legale curg de la data scadenţei obligaţiei. 

Pentru ca dobânzile să curgă de drept, trebuie întrunite anumite condiţii şi anume: obligaţia 
debitorului să constea in plata unei sume de bani; obligaţia să fie lichidă; obligaţia să fie exigibilă (dacă 
în contract nu s-a prevăzut un termen de plată, dobânzile curg de la data punerii în întârziere printr-o 
cerere formală de plată, fie prin chemare în judecată a datornicului). 

O altă specificitate a dobânzii în materie comercială o constituie „anatocis-mul" (adică dobândă 
la dobândă), care este admis. 

în materie civilă, capitalizarea dobânzilor sau anatocismul este permis numai în anumite 
condiţii: să fie stipulat şi să privească numai dobânzi la dobânzi, datorate pe cel puţin un an împlinit. 
Clauza prin care se va stipula dobânda la dobânda datorată, pentru un an sau mai puţin, ori mai mult 
de un an, sau la alte venituri viitoare se va declara nulă (art. 1089 C. civ.). 

8. Interdicţia acordării termenului de graţie 


Art. 44 din Codul comercial prevede că „în obligaţiile comerciale, judecătorul nu poate acorda 
termenul de graţie permis de art.1021 din Codul civil". 

Potrivit art. 1021 C. civ., dacă una din părţi nu-şi îndeplineşte obligaţia, contractul nu este 
desfiinţat de drept, ci partea prejudiciată are alegerea să silească pe cealaltă parte să execute 
convenţia sau să-i ceară desfiinţarea cu daune interese. Desființarea trebuie cerută înaintea justiţiei 
care, după circumstanţe, poate acorda un termen părţii acţionate. 

În materie comercială, debitorului îi este interzis să se prevaleze de facultatea pe care o are în 
materie civilă (art. 44 C. com.). Necesitatea apărării creditului şi a circulaţiei bunurilor cer ca obligaţiile 
comerciale să se execute întocmai şi la termenul stipulat (aceasta, întrucât obligaţiile comerciale sunt, 
în general, înlănţuite, neexecutarea uneia atrăgând inerent pe aceea a celorlalte şi, adeseori, 
insolvabilitate, cu consecinţa lichidării judiciare). 

Pentru a opera interdicţia de acordare a termenului de graţie trebuie îndeplinite încă nişte 
condiţii şi anume: obligaţia debitorului să rezulte dintr-un contract si-nalagmatic; contractul trebuie să 
prevadă un termen de executare; obligaţia debitorului trebuie să aibă un caracter comercial. 


9. Interzicerea retractului litigios 

În scopul eliminării intenţiei de speculă şi risc, în materia cesiunii de creanţe, în Codul civil s-a 
prevăzut că atunci când se cedează drepturi litigioase, debitorul cedat va putea să se libereze valabil 
plătind nu valoarea creanţei, ci suma reală plus spezele şi dobânda de la data plăţii cesiunii (art. 1402- 
1404 C. civ.). 

În felul acesta, dobânditorii de creanţe litigioase sunt baraţi, sub aspectul unor eventuale 
intenţii speculative, nemaiavând motiv să se substituie unor creditori aflaţi în jenă financiară sau 
înspăimântați de perspectiva pierderii procesului. 

Având drept consecinţă o îngrădire a circulaţiei bunurilor şi o limitare sau chiar excludere a 
unui câştig rezultat din diferenţa între preţul de cumpărare şi cel de vânzare, retractul litigios nu putea 
şi nici nu a fost acceptat de legiuitorul comercial. 

În cazul obligaţiilor comerciale, retractul litigios este interzis prin dispoziţiile art. 45 din Codul 
comercial, dar această interdicţie este circumscrisă la drepturile care îşi au izvorul într-o faptă de 
comerţ (în sensul larg de materie comercială constând în acte de comerţ obiective şi subiective). 


Capitolul XI ŞI 
PROBELE ŞI PRESCRIPŢIA EXTINCTIVĂ IN DREPTUL COMERCIAL 


Secţiunea 1. Probele în materie comercială 


1. Consideraţii introductive 

Libertatea contractuală - principiu fundamental al obligaţiilor comerciale -are drept corolar 
libertatea probei în litigiile comerciale. 

Instrumentul probatoriu al unui drept comercial trebuie, în primul rând, să facă deplină credinţă, 
pentru a consolida creditul comercial; în al doilea rând, să fie uşor de confecţionat pentru a nu stânjeni 
celeritatea în circumstanţierea bunurilor comerciale; în al treilea rând, proba să fie uşor de administrat. 

Aşa cum rezultă din art. 46 C. corn., obligaţiile comerciale se probează cu: acte autentice, acte 
sub semnătură privată, facturi acceptate, corespondenţă, telegrame, registrele părţilor, martori (ori de 
câte ori instanţa judecătorească consideră că trebuie să admită proba testimonială, şi aceasta chiar şi 
în cazurile prevăzute de art. 1191 C.civ.), prin orice mijloace de probă admise de legea civilă. 

Deci, obligaţiile comerciale pot fi dovedite cu mijloacele de probă admise de dreptul civil, dar 
trebuie făcută sublinierea că în privinţa lor judecătorul are o mai mare libertate de apreciere. Este, de 
asemenea, de observat că pe lângă mijloacele de probă consacrate de legea civilă, Codul comercial 
prevede şi unele mijloace de probă specifice impuse de natura operaţiilor comerciale. 

În ceea ce priveşte sfera de aplicare a regimului probator reglementat de art. 46 C. corn., 
acesta priveşte, desigur, în principiu, actele juridice încheiate de comercianţi. Dar, acelaşi regim este 
aplicabil şi actelor comerciale care au acest caracter numai pentru una dintre părţi. 


2. Probele în dreptul comercial 


Din analiza prevederilor art. 46 C. corn., care enumera mijloacele de probă în materie 
comercială, se pot desprinde două observaţii: 

- din faptul că este făcută o enumerare prin art. 46 C. corn., care include totuşi Şi mijloacele 
probatorii admise în civil, nu se poate deduce o autonomie în această privinţă, normele privitoare la 
probe din Codul comercial neputând fi despărțite de acelea ale dreptului civil (acestea din urmă 
reprezentând dreptul comun); - deosebirea dintre poziţia Codului comercial şi cea a Codului civil este 
numai de ordin cantitativ (pe de o parte, înlăturând restricţiile impuse de art. 1191 C. civ., privitoare la 
proba cu martori, legea comercială admite această probă fără limite; pe de altă parte, Codul comercial 
sporeşte numărul mijloacelor de probă, consacrând noi procedee, necunoscute dreptului civil, cum 
sunt: telegrama, facturile acceptate, corespondenţa etc). 

a) Aplicaţiunile din dreptul comun 

Potrivit art. 1170 C. civ., dovada actelor şi faptelor juridice se poate face prin înscrisuri, martori, 
prezumţii, mărturisire, expertiză etc. 

Mijloacele de probă ale dreptului comun sunt admise şi pentru dovedirea drepturilor rezultate 
din raporturile juridice comerciale. Ele pot fi folosite în condiţiile prevăzute de Codul comercial. 

- Proba prin înscrisuri. Multitudinea actelor juridice pe care le încheie comercianții, ca şi 
celeritatea încheierii acestora, împiedică pe comercianţi să redacteze înscrisuri şi să-şi preconstituie 
astfel de mijloace de dovadă pentru eventualele litigii. De aceea, în materie comercială, înscrisurile au 
un rol mai redus ca mijloc de dovadă, faţă de situaţia din dreptul comun. 

După cum am arătat, legiuitorul comercial conservă proba preconstituită (acte autentice, 
înscrisuri sub semnătură privată etc.), căreia îi adaugă factura acceptată, corespondenţa, telegrama şi 
registrele părţilor, care au dobândit în materie comercială o largă întrebuințare. 

- Proba prin declaraţii de martori, în materie comercială obligaţiile şi plăţile se pot proba cu 
martori (prin derogare de la prevederile art. 1191 C. civ), indiferent de valoarea lor; se poate proba cu 
martori şi contra şi peste conţinutul unui act scris, dacă părţile au confecţionat un astfel de act. Nu se 
poate însă face dovada cu martori, când legea comercială prevede în mod expres un act scris. 

Alte mijloace de probă. Art. 46 C. corn., după ce enumeră 

anumite mijloace de probă, în partea sa finală consacră principiul potrivit căruia obligaţiile comerciale 
se probează „prin orice alte mijloace de probă admise de legea civilă" (mărturisirea, prezumția, raportul 
de expertiză etc.). 

b) Probele specifice dreptului comercial 

Prin art. 46 C. corn., sunt consacrate şi mijloace de probă specifice dreptului comercial şi 
anume: facturile acceptate, corespondenţa, telegramele şi registrele comerciale. 

- Facturile acceptate, în practica comercială, factura este emisă, de regulă, cu prilejul 
executării unui contract de vânzare-cumpărare, dar poate fi emisă şi în legătură cu un alt contract cum 
ar fi, de exemplu, o prestare de serviciu de către un comerciant sau o predare de mărfuri, ca depozit, 
gaj, comodat. 

Legiuitorul nu prescrie nici o condiţie de formă, dar din funcţia sa economică se deduce că 
factura trebuie să conţină arătarea cantităţii, calităţii şi preţului mărfurilor, modalitatea plăţii, numele 
comerciantului care o expediază, al destinatarului, a datei înscrisului şi altele. 

Dar, pentru ca factura să-i fie opozabilă emitentului (vânzătorului), cumpărătorul trebuie să o 
restituie vânzătorului acceptată. 

Acceptarea poate fi expresă, adică să rezulte din subscrierea facturii de către cumpărător sau 
din alte comunicări scrise, telefonice, telegrafice, sau transmise prin telex, fax sau chiar şi oral, însă, 
invers, acceptarea tacită nu este admisă (simpla tăcere nefiind producătoare de efecte juridice decât 
cel mult în sens negativ). 

- Corespondenţa comercială. Sunt numeroase cazurile în materie comercială, când 
contractele se încheie între absenţi, pe calea schimbului de propuneri şi acceptări, pe calea scrisorilor 
şi a corespondenţei. 

Se consideră că, din moment ce se recunoaşte corespondenţei valoarea unui înscris sub 
semnătură privată, este logic că ea este suficientă să satisfacă cerința legii în acele cazuri în care este 
reclamată necesitatea unui înscris fie „ad probationem", fie „ad ualiditatem”. 

- Telegramele reprezintă un mijloc modern prin care se realizează cu mare rapiditate 
operaţiunile comerciale, iar legiuitorul îi atribuie, în această materie, rolul de mijloc de probă (art. 47 C. 
corn.). 

Telegrama este un înscris şi, în consecinţă, face şi ea parte din corespondenţa comercială. Art. 
47 C. com. prevede că telegrama face probă ca act sub semnătură privată, dar, datorită principiului că 
actele sub semnătură privată îşi trag puterea pro-batorie din existenţa semnăturii pusă pe înscrisul 
invocat, acelaşi text condiţionează valoarea probatorie a telegramei, de dovedire că originalul este 
subscris de însăşi persoana arătată în ea ca transmiţător. 

Pentru înlăturarea oricăror incertitudini, s-a prevăzut că semnătura originalului telegramei poate 
fi autentificată, situaţie în care autentificarea semnăturii face dovada până la înscrierea în fals (art. 49 
C. com.). 

- Registrele comerciale. Codul comercial instituie pentru comercianţi persoane fizice şi 
juridice (cu excepţia micilor comercianţi) obligaţia de a ţine anumite registre. Aceasta, ca o condiţie 
minimă şi necesară pentru ţinerea unei contabilităţi ordonate şi corecte, care să reflecte toate 
operaţiunile cu caracter patrimonial, efectuate în exercitarea comerţului. 

Registrele comerciale se bucură de o anumită forţă probantă, celeritatea în comerţ implicând 
nu de puţine ori încheierea de acte juridice fără să se întocmească în înscris, lipsa acestuia putând fi 
suplinită, în anumite limite, în caz de litigiu, prin înregistrările făcute în aceste registre. 

Potrivit Codului comercial şi Legii nr. 82/1991 (Legea contabilităţii) registrele pe care trebuie să 
le ţină comercianții sunt: registrul-jurnal, registrul-inventar, registrul copier şi registrul cartea mare. 

Codul comercial prevede şi alte registre obligatorii. Astfel, căpitanul vasului trebuie să ţină 
registrul vasului (art. 510 şi 511), comisionarul are îndatorirea să ţină un registru pentru operaţiunile 
fiecărui comitent (ar. 407), etc. 

În ceea ce priveşte forţa probantă a registrelor comerciale, trebuie distins după cum este vorba 
de raporturile dintre comercianţi şi necomercianţi. 

Potrivit art. 1104 C. civ. „registrele comercianților se cred contra lor", ceea ce înseamnă că 
registrele unui comerciant pot fi folosite de către un necomerciant ca mijloc de probă împotriva 
comerciantului căruia îi aparţin aceste registre. 

Mijloacele moderne de probă, în comerțul actual, mai ales, în comerţul internaţional se 
recurge pe o scară largă la: comunicări prin telex şi telefax, precum şi la înregistrări electronice. 

Comunicările prin telex şi telefax constituie mijloace tehnice noi care reproduc şi transmit la 
distanţă cuvinte sau imagini, făcând posibilă o comunicare extrem de rapidă şi cel mai adesea directă 
între cei interesaţi (răspunzându-se astfel celerităţii în afaceri). 

Sub raportul probatoriu însă, comunicările prin telex şi telefax nu au un regim juridic clar, 
neexistând o reglementare specifică în această privinţă. 

Secţiunea 2. Prescripţia extinctivă în dreptul comercial 


În materie comercială, prescripţia este reglementată în Codul comercial (cartea a IV-a, titlul 11), 
care cuprinde dispoziţii atât în ceea ce priveşte termenul general de prescripţie (art. 947), cât şi 
anumite termene speciale (art. 949 şi art. 956). Caracteristica acestor termene este faptul că ele sunt 
mai scurte decât termenele de prescripţie reglementate în trecut de Codul civil, ceea ce se explică prin 
aceea că cerința activităţii comerciale reclamă valorificarea în termen scurt a drepturilor izvorâte din 
raporturile comerciale, limpezirea grabnică a situaţiilor litigioase. 

În afara Codului comercial, unele dispoziţii privind prescripţia se găsesc şi în legi comerciale 
speciale: Legea nr. 31/1990 privind societăţile comerciale (art. 31 şi 37), Legea nr. 11/1991 privind 
combaterea concurenţei neloiale (art. 12) etc. 


Capitolul XII 
GARANŢIILE DE EXECUTARE A OBLIGAŢIILOR COMERCIALE 


Secţiunea 1.Noţiuni generale 

Reputația pe piaţă a unei societăţi comerciale depinde, printre altele, şi de creditul pe care-1 
are. Acesta constă din încrederea care i se acordă de cei cu care colaborează în afaceri, graţie 
certitudinii că aceasta îşi va respecta angajamentele luate. 


Acţiunea pauliană permite creditorilor să desființeze din punct de vedere juridic actele prin 
care debitorii lor au devenit în mod conştient insolvabili. Datorită acestei acţiuni sunt readuse în 
patrimoniul sechestrabil al debitorilor bunurile pe care aceştia le scoseseră. 

Acţiunea oblică permite creditorilor să exercite drepturile pecuniare pe care debitorul său le-a 
neglijat cu riscul de a le pierde. Aceasta pentru a-şi salva gajul lor general. 

Dreptul de gaj general al creditorului dă o garanţie destul de fragilă chiar şi pentru creanţele pe 
termen scurt. Debitorul înglodat în datorii poate să părăsească tara, poate să-şi vândă bunurile fără să 
se ştie unde au fost plasați banii proveniţi din preţ. De aceea, mulţi creditori contractează „asigurări- 
credit" acoperindu-şi astfel riscul pentru eventuala insolvabilitate a debitorilor, neprevizibilă în mod 
normal (dar aceste lucruri aparţin domeniului asigurărilor). 

Garanţiile pot fi clasate în două categorii: „garanţii reale" şi „garanţii personale" 

Garanţiile reale constau în a da creditorului drepturi asupra unor bunuri determinate, care să-i 
permită acestuia să le poată da o afectare specială de natură să asigure plata creanţei sale, 
autorizându-1 să le vândă forţat pentru a putea să se îndestuleze din preţul obţinut, de dorit, cu 
prioritate asupra oricărei alte creanţe. 

Garanţiile personale constau în a aduce creditorului alţi debitori care se vor angaja, ei înşişi, 
să plătească datoria, în caz de neplată din partea debitorului. 

Garanţiile personale pot fi importante în afaceri deoarece, pe de o parte, investiţiile statului, în 
favoarea întreprinderilor pe care are motive să le sprijine, pot consta în cauţiuni personale faţă de 
bănci, iar, pe de altă parte, există anumite solidarităţi între întreprinderi care le împinge să se sprijine 
unele de altele, atunci când căderea uneia dintre ele ar avea consecinţe negative (prejudiciabile) şi 
pentru altele. 

În mod deosebit, întreaga reţea de participări între societăţi, întreaga genealogie a societăţilor 
mame şi societăţilor filiale, duce la garantarea reciprocă a creditelor pe care le obţin, obligându-se 
astfel „cu titlu de garanţie", pentru datoriile altor societăţi ale grupului. 

Secţiunea 2.Garanţiile reale 

Garanţiile reale reprezintă modalitatea uzuala clasică de asigurare a plăţii. Cel care încheie un 
contract sinalagmatic poate reţine bunul care trebuie să-1 livreze (în virtutea acestui contract), până 
când cealaltă parte contractantă face plata preţului. Aşa, de exemplu, întreprinderea care repară o 
maşină are dreptul să o reţină atâta vreme cât n-a fost plătit preţul reparaţiei. Ceilalţi creditori ai 
debitorului nu vor putea sechestra util această maşină decât plătind mai întâi întreprinderea care a 
reţinut maşina. 

Acest gen de garanţie este incomplet, deoarece creditorul, în lipsa unei garanţii mai largi, dacă 
va elibera maşina (deşi putea s-o reţină) îşi pierde garanţia. 

Garanţiile reale se caracterizează prin „dreptul de preferinţă", adică dacă bunul este vândut, 
titularul acestuia trebuie în primul rând să îndestuleze din preţ pe creditorul garantat. Şi, de asemenea, 
creditorul garantat poate cere vânzarea pentru a trece înaintea altor creditori ai debitorului. 

Cel mai adesea, în cazul garanţiei reale, la dreptul de preferinţă se mai adaugă un „drept de 
urmărire", în virtutea căruia, atunci când bunul a fost înstrăinat înainte de stingerea datoriei, şi 
creditorul nu a cunoscut acest fapt, acesta poate cere ca bunul să fie vândut la licitaţie pentru a putea fi 
îndestulat din preţ. El poate deci urmări chiar la terţii dobânditori, bunul afectat de garanţia reală. 

Garanţia reală poate consta fie dintr-un amanet, fie dintr-o ipotecă. 

Garanţiile convenţionale în afaceri pot fi de diferite feluri: 

a) Ipoteca imobiliară. Imobilele se pretează mai bine decât mobilele corporale la ipotecă. 

Ipoteca însă este o garanţie greoaie şi supusă unor reguli de drept minuţioase, costisitoare şi 
complexe, privind publicitatea sa. 

Ipoteca care necesită un act notariat, antrenează drepturi fiscale şi cheltuieli de publicitate 
oneroase. De aceea, ea nu este folosită în afaceri decât pentru a se garanta creanţe pe termen lung, 
când aceste cheltuieli se pot amortiza pe o durată suficient de mare. 

Ipoteca imobiliară este un drept real care dezmembrează proprietatea. 

Primul creditor care-şi va înscrie ipoteca în registrul de publicitate va fi preferat celor înscrişi 
după el şi va putea opune ipoteca dobânditorilor al căror titlu va fi publicat ulterior în registru. 

b) Gajul comercial. Această garanţie este adesea folosită în afaceri. Ca şi creditorul ipotecar, 
creditorul gajist posedă asupra lucrului un drept real, desprins din dreptul de proprietate. 

Gajul priveşte întotdeauna bunuri mobile şi este, de fapt, un amanet, care presupune deci 
deposedarea debitorului. Acest lucru este jenant, dar nu întotdeauna. 

Există momente când marfa sau alte valori sunt fără mişcare şi chiar stânjenesc. Dacă ele 
stagnează, sunt depuse la un terţ pentru garantarea creditorului. Acesta este rolul magazinelor 
generale. Comerciantul care-şi încredinţează mărfurile magazinelor generale, primeşte două „titluri la 
ordin" pe care el le poate pune în circulaţie: recipisa (al cărei purtător va fi proprietar al mărfurilor, în 
locul depozantului originar) şi warrantul (prin andosarea căruia depunătorul originar va da aceste măr- 
furi în gaj). 

Magazinele generale vor păstra mărfurile în contul celui căruia îi vor aparţine. 

În mod similar, băncile, atunci când debitorii posedă valori mobiliare, pot să le primească în 
depozit, în acelaşi timp, se poate stipula de la bancă un avans în bani, cu garanţia acestor valori 
mobiliare. Deci, se constituie un gaj. 

Pentru un gaj civil, validitatea acestuia necesită, în afara deposedării debitorului, un înscris, 
prin care să se indice data constituirii gajului. Dar, în materie comercială se dispensează de această 
obligaţie (vezi Codul comercial). 

Când este vorba de titluri la ordin sau nominale se recurge în mod curent (pentru a fi gajate) la 
aceleaşi forme de transmitere a proprietăţii lor: dacă este vorba de un titlu la ordin, acesta este 
andosat, iar dacă este vorba de un titlu nominal, se transferă pur şi simplu gajul (în registre). 

Pot fi date în gaj şi mobilele incorporale, o creanţă, un brevet de invenţie. Dar, în astfel de 
cazuri, trebuie îndeplinite aceleaşi formalităţi ca în cazul transferului de proprietate. 

Gajul comercial este mult mai uşor de realizat decât ipoteca imobiliară. Cum în astfel de cazuri 

c) Ipoteca mobiliară. Dreptul francez interzice, în principiu, debitorului să constituie o ipotecă 
asupra bunurilor sale mobile, căci o eventuală deturnare a lor ar face iluzorie garanţia. La fel şi în 
dreptu! românesc (art. 1751 C. civ). 

Dar, tehnicile moderne au făcut să apară multe cazuri când bunurile mobile pot şi trebuie să fie 
înscrise în registre care permit să fie regăsite, în aceste condiţii, este suficient să fie înscrise ipotecile 
care lovesc aceste bunuri pentru a fi asigurată securitatea atât a dobânditorilor, cât şi a creditorilor. Şi 
aceasta, întrucât dobânditorul avertizat nu va plăti niciodată preţul acestor bunuri mai înainte de a se fi 
asigurat, verificând aceste registre, că sunt libere de ipotecă. Şi, de asemenea, el va putea să-şi 
înscrie dobândirea bunului înaintea oricărui act prin care s-ar dispune de acesta. 

Tot aşa, împrumutătorul de bani nu va elibera suma respectivă mai înainte de a verifica în 
aceleaşi registre dacă ipoteca sa precede orice act de înstrăinare. 

Este suficient deci, pentru ca toată lumea să fie garantată, de a se decide (ceea ce, în general, 
se face prin lege), că primul dobânditor sau primul creditor ale cărui drepturi au fost înscrise va fi 
preferat celorlalţi (ale căror drepturi nu-1 vor putea vătăma). 

În felul acesta s-a constituit un anumit număr de garanţii analoage ipotecilor imobiliare. lată 
care sunt acestea: 

Ipoteca asupra instrumentelor de lucru 

Primele instrumente de muncă care au fost înscrise în registre prin care se constată drepturi în 
legătură cu ele au fost navele. Ipoteca maritimă şi ipoteca fluvială asupra vaselor de pe râuri sunt 
stabilite prin lege, încredinţându-se această sarcină funcţionarilor care ţin registrele de înmatriculare. 

Prin alte legi s-a permis ceea ce se numeşte punerea în gaj a automobilelor (care este o gajare 
fictivă, întrucât nu comportă o deposedare), care ulterior a fost extinsă asupra tractoarelor şi remorcilor. 
O atare punere în gaj nu este posibilă decât în profitul celor care împrumută banii necesari cumpărării 
de automobile şi celor care vând automobile pe credit, în Franţa s-a profitat de cerința ca pentru 
punerea în circulaţie a automobilelor să se obţină „carte gri", pentru eliberarea căreia se ţine un registru 
numerotat al proprietarilor de automobile. Pe aceste registre se fac şi înscrierile de punere în gaj a 
automobilelor. 

În mod fictiv, creditorul gajist este presupus ca fiind proprietarul automobilului, exact ca şi în 
cazul amanetului efectiv. Ca atare, el poate vinde automobilul la licitaţie pentru a putea să-şi obţină 
banii din preţul vânzării. Din acest moment, dreptul său de retenţie asupra lucrului împiedică pe 
creditorii privilegiați şi chiar fiscul, de a-şi exercita drepturile lor asupra automobilului. 


Ipoteca asupra mărfurilor şi a altor bunuri mobiliare 

Caracterul mobil al mărfurilor constituie o piedică în calea amanetării unui fond de comerţ. 
Mijlocul normal de a se putea obţine credit pe baza lor constă în depunerea lor în magazine generale 
pentru ca apoi să poată fi warrantate. Numai că mărfurile rămân aici blocate, atâta vreme cât 
depunătorul nu a acoperit warantul. Comerciantul, deci, nu le va putea utiliza decât plătindu-1 pe gajist. 
Posesia mărfurilor este pierdută pentru el. 

Dar, există întreprinderi care doresc să facă din aceste mărfuri a căror posesie o au, un 
instrument de garanţie reală. Pentru aceasta, prin legi speciale, sunt organizate garanţii asupra acestor 
mărfuri, garanţii care în realitate sunt ipoteci mobiliare. In felul acesta s-au creat o serie de ipoteci 
mobiliare care sunt prezentate sub numele fals de warrant (warrantul agricol, alte warrante). 

Warrantul agricol. Agricultorii constituie garanţii reale asupra unor mobile cum sunt: 
alimentele, animalele şi instrumentele agricole pe care le posedă (war-rantele agricole). 

Dar, cel care împrumută pe o asemenea bază este un creditor care îşi asumă riscuri, bancherii 
o ştiu şi de aceea nu au încredere; căci, de regulă, prin legea civilă se prevede că dobânditorul de 
bună credinţă al unui bun mobil devine proprietarul acestuia din momentul intrării în posesiunea lui. 
Este deci suficient ca animalele warrante să fie ridicate de un cumpărător, pentru ca gajul purtătorului 
warrantului să se evapore instantaneu. Este adevărat că legea prevede condamnarea corecțională a 
debitorului, dar aceasta nu-1 face pe creditor să-şi recapete banii împrumutaţi. 

De aceea, warantele agricole nu prezintă interes decât în cazul când o garanţie indirectă poate 
fi dată creditorului printr-o reglementare conexă, de obicei, fiscală. Căci, statul instituie un control 
special asupra unor produse agricole: vin, tutun şi într-o anumită măsură, grâu. Aceste produse nu pot 
circula şi nu pot fi negociate decât pe baza unor titluri eliberate de administraţie. 

Dacă, deci, administraţia este prevenită de existenţa unui warrant cu privire la aceste produse 
şi dacă ea nu autorizează circulaţia şi plata lor decât după plata creditorului purtător al warrantului, 
creditorul va avea astfel o garanţie efectivă. 

Alte warrante. Hotelierii, petroliştii şi în general industriaşii, pot recurge la warrante. 

Warrantele hoteliere nu poartă asupra mărfurilor ci asupra materialelor şi mobilierului 
hotelurilor. Hotelierul poate constitui asupra acestor bunuri o garanţie pentru a putea obţine 
împrumuturi. Dar, această siguranţă este fragilă. Mai întâi, creditorul nu are nici un drept de urmărire 
contra cumpărătorului de bună credinţă a mobilierului, în cazul unei înstrăinări făcute de debitor. 

De asemenea, warrantul hotelier poate fi concurat de amanetarea fondului de comerț, din care 
face parte şi mobilierul, ca şi de ipoteca stabilită asupra imobilului care aparţine hotelierului, ipotecă 
care grevează, în acelaşi timp, imobilul, ca şi accesoriile sale care constituie imobile prin destinaţie. 
Dacă imobilul nu aparţine hotelierului ci a fost închiriat, purtătorul warrantului este în concurenţă cu 
privilegiul locatorului. 

Precauţiile luate prin lege împotriva acestor riscuri sunt insuficiente. 

Warrantul petrolier dă o mare garanţie, pt aceleaşi raţiuni ca şi în cazul warrantelor agricole. 

Industriaşii din domeniul petrolului sunt constrânşi de stat să păstreze unele stocuri de 
securitate. Tocmai aceste stocuri ei le dau în garanţie purtătorului de warrant petrolier. Ori, statul 
veghează ca aceste stocuri să fie păstrate şi, ca atare, el nu va lăsa să iasă şi să circule petrolul decât 
pe baza unor titluri de mişcare, în felul acesta, purtătorii de warranturi vor găsi echivalentul gajului lor la 
debitor. 

Warrantele industriale au drept obiect mărfurile de anumite categorii şi anumite tipuri 
determinate (lăsate în mâinile împrumuiătorilor). 

Legiuitorul a voit ca, permiţând să fie date în gaj, să faciliteze creditul pentru cel care le-a 
fabricat, într-o economie dirijată această garanţie este subordonată unor scrisori de autorizaţie 
eliberată de ministerele economice. Graţie acestora, industriaşul va putea obţine, pe baza mărfurilor pe 
care le are în stoc, creditele necesare pentru a fabrica altele. Dar există pericole. Dacă produsele sunt 
vândute şi livrate, gajul dispare; şi dacă nu au fost fabricate altele, creditorul îşi pierde garanţia. De 
aceea, se permite creditorului să verifice, din timp în timp, stocurile. Warrantul este mai ales valorizat 
printr-un aval. 

Warrantul industrial, ca şi warrantul petrolier, în loc să aibă drept obiect corpuri certe, 
individualizate prin contract, se referă la bunuri de gen, care se reînnoiesc şi se înlocuiesc. 


Secţiunea 3. Garanţiile personale 

Noţiunea de „garanţii personale" înseamnă că debitorul oferă, cu titlu de garanţie, nu lucruri, ci 
persoane care se angajează ele însele să garanteze datoria sa. lar, ceea ce interesează pe creditor 
este averea acestor persoane. 

Garanţia cea mai sigură o constituie „solidaritatea" între mai mulţi debitori, fiecare dintre ei 
obligându-se pentru întreaga datorie. 

Adesea, creditorul stipulează ca toţi să se angajeze nu numai „solidar”, ci şi „indivizibil" ceea ce 
înseamnă că dacă creditorul o pretinde, fiecare va trebui să plătească datoria întreagă şi că acest lucru 
este valabil şi pentru moştenitorii lor. 

în aceste ipoteze, nu există, din punct de vedere al creditorului, debitor principal şi debitor 
accesoriu. 

a) Cauţiunea. Atunci când debitorul principal furnizează cauţiuni, aceasta înseamnă că 
„cauţiunea" este debitorul accesoriu care nu se angajează decât în caz de insolvabilitate a debitorului 
principal. Cu cât creditorul are mai multe cauţiuni şi cu cât fiecare dintre ele este mai solvabilă cu atât 
garanţia sa este mai bună. 

Dreptul civil dă unele protecţii cauţiunilor care însă jenează pe creditori. Una din ele este 
„beneficiul de discuţiune" care permite cauţiunii ca creditorul să urmărească pe debitorul principal 
înainte de a-1 urmări pe el însuşi. 

b) Sechestrul. Drepturile unui creditor cu privire la bunurile debitorului său, care constituie 
gajul său general, sau garanţie, nu devin eficiente decât atunci când el poate să ia aceste bunuri, să le 
vândă şi să se poată îndestula asupra preţului. Această operaţie este „sechestrul". 

Sechestrul dă satisfacţie creditorului care are asupra bunului o garanţie suficientă. Totuşi, în 
cazul creanţelor chirografare pot să se producă surprize. Astfel, s-ar putea ca atunci când creditorul s- 
ar decide să sechestreze bunul să constate că acesta a dispărut din patrimoniul debitorului. 

Apoi, chiar după ce bunul a fost sechestrat, pot interveni alţi creditori în concurs cu el, unii 
trecând şi înaintea lui dacă beneficiază de garanţii reale. Deci, simplii creditori vor putea rămâne 
neîndestulaţi. 

De aceea, prin lege s-au prevăzut unele posibilităţi de natură să protejeze interesele 
creditorilor, permițându-le acestora să ia de urgenţă măsuri când simt că debitorul începe să aibe 
dificultăţi şi sunt pe punctul de a deveni insolvabili. Aceste măsuri sunt: 

- Somaţia de a plăti. Creditorul care se loveşte de reaua credinţă a debitorului şi se teme că 
acesta poate să-1 înşele înstrăinându-şi bunurile mai înainte ca el să poată obţine condamnarea sa 
(care este condiţia normală a sechestrului) se adresează, după caz, preşedintelui tribunalului de 
comerţ sau unui judecător al instanţei civile ordinare, pentru a obţine, contra debitorului, a cărui datorie 
este certă şi lichidă, o somaţie de a plăti. Dacă debitorul nu contestă această procedură sau dacă 
contestaţia sa este respinsă, somaţia de a plăti, investită cu formulă executorie, permite creditorului să 
procedeze la sechestrarea imediată. 

- Sechestrarea conservatorie. Chiar înainte de condamnarea definitivă, sechestrarea 
conservatorie va împiedica înstrăinarea bunului de către debitor. Ea se cere preşedintelui tribunalului 
comercial sau judecătorului instanţei civile ordinare. Această procedură permite creditorului nu numai 
să blocheze bunurile afectate de sechestrul conservatoriu, ci să înscrie, dacă judecătorul permite 
aceasta, fie un amanet asupra fondurilor de comerţ ale debitorului, fie o ipotecă asupra imobilelor 
debitorului, în felul acesta, creditorul va fi mai liniştit. 

c) Diverse sechestre propriu-zise. Sechestrele sunt de mai multe feluri: sechestrul imobiliar; 
sechestrul-executare; sechestrul-blocare; sechestrul-gaj. 

-  sechestrul imobiliar constă în sechestrarea imobilului debitorului, dar aceasta este o 
procedură lungă şi costisitoare, ea prezintă interes mai ales pentru creditorii ipotecari; 

- sechestrul-executare constă în sechestrarea mobilelor pentru a le vinde; 

- sechestrul-gaj este cel la care recurge locatorul care poate vinde mobilele locatarului sau 
fermierului, procedura fiind mult simplificată; 

- sechestrarea-blocare are drept obiect creanţe pe care debitorul însuşi le are împotriva altor 
persoane, în acest caz, creditorul sechestrează creanţa pe care debitorul său o are împotriva unui terţ. 
Procedura începe printr-o somaţie făcută terţului poprit, ce se face de portărel şi care este notificată de 
asemenea debitorului poprit. 

Din acel moment creanţa sechestrată este blocată. Debitorul poprit (adică debitorul creditorului, 
nu terțul poprit) nu o va putea ceda nici s-o încaseze. Terţul poprit nu poate nici el să-şi achite creanţa 
debitorului poprit. 

Creanţa poprită va constitui gajul creditorilor debitorului poprit. Toţi aceştia se pot alătura la 
sechestrul înfiinţat cu acelaşi titlu ca şi popritorul. Terţul poprit va plăti el, direct. 

După aceste succinte consideraţii cu privire la garanţiile convenţionale, este cazul să facem o 
trecere în revistă şi a garanţiilor legale. 

Printre garanţiile legale trebuie menţionată, mai întâi „ipoteca judiciară,, (asupra imobilelor 
debitorului) care aparţine oricărui creditor care a obţinut condamnarea debitorului. Există deci interesul 
creditorului chirografar al unui proprietar de imobile de a obţine condamnarea acestuia, şi apoi să 
înscrie ipoteca judiciară asupra imobilului. 

Privilegiile favorabile afacerilor. Există, mai înainte, privilegiul vânzătorului bunului. Dacă 
vânzătorul a făcut credit cumpărătorului, el trebuie să fie plătit asupra preţului bunului, preferenţial 
asupra altor creditori ai cumpărătorului (iar dacă nu se face plata, se procedează la sechestrarea 
bunului). 

Această garanţie este fragilă când este vorba de bunuri mobile. Dar, în privinţa imobilelor, 
privilegiul devine o ipotecă pe care vânzătorul, încă neplătit, o înscrie util. 

În afara privilegiului vânzătorului este şi cel al locatorului de imobile. Mobilele cu care locatarul 
sau fermierul garniseşte locurile închiriate sunt considerate ca un gaj privilegiat care garantează chiria 
şi fermajul. Vânzându-le, locatorul îşi va încasa drepturile, înaintea tuturor creditorilor locatarului. Şi, 
există un anumit drept de urmărire asupra celor pe care locatarul le-ar muta. 

Un alt privilegiu există în favoarea „conservatorului lucrului", adică a profesionistului care a 
salvat valoarea lucrului făcând reparaţii şi lucrări. El este privilegiat asupra bunului astfel conservat. 

Arhitecţii şi antreprenorii au un privilegiu asupra edificiului la care ei au muncit, în măsura în 
care au făcut să crească valoarea acestuia. Dar, acest privilegiu este subordonat inscripţiei funciare a 
celor două procese-verbale comparative, înainte şi după lucrări. 

Privilegii care grevează afacerile. Aceste privilegii sunt, în general, privilegiile generale, 
acordate creditorilor datorită protecţiei speciale pe care le-o acordă legiuitorul. Ele grevează toate 
bunurile debitorului, astfel încât dacă unul din aceste bunuri este sechestrat, este suficient pentru 
creditorii privilegiați beneficiari de privilegii generale să-şi exercite dreptul lor pentru ca orice valoare a 
bunului să dispară adesea în mâinile lor. Asemenea privilegii generale riscă să absoarbă averea unui 
falit fără să lase nimic creditorilor chirografari. 

Astfel sunt privilegiile fiscului care-şi atribuie un privilegiu general asupra tuturor bunurilor 
debitorului, pe care, de altfel, îl cumulează cu câteva privilegii speciale şi ipoteci legale. 


Capitolul XIII CONCURENŢA COMERCIALĂ 


Secţiunea1. Aspecte generale privind concurenţa 

În economia de piaţă, cele două principii importante: libertatea comerţului şi libera concurenţă 
constituie coordonatele activităţii comercianților. 

Libertatea comerțului şi a industriei semnifică: libertatea de întreprindere şi libertatea de 
exploatare !. 

Libertatea de întreprindere constă în dreptul persoanelor fizice şi persoanelor juridice de a 
efectua activităţi comerciale sau industriale, fără restricţii, direct sau prin constituirea de întreprinderi ori 
prin achiziţionarea sau dobândirea controlului asupra unor agenţi economici preexistenţi. 

Libertatea de exploatare exprimă dreptul comerciantului de a conduce şi administra aşa cum 
doreşte, fără constrângere, ceea ce implică două importante prerogative: dreptul de a decide cu privire 
la toate problemele comerţului său şi dreptul de a contracta cu orice agent economic existent. 

Libera concurenţă constă în dreptul agenţilor economici de a folosi în competiţia pe piaţa liberă, 
mijloacele şi metodele proprii pentru menţinerea şi dezvoltarea comerţului, atragerea, păstrarea şi 
creşterea clientelei în scopul obţinerii unui profit cât mai mare. Aceste mijloace şi metode concurenţiale 
nu se limitează la conceptul tradiţional care atribuie concurenţei rolul exclusiv de a influenţa prețul 
mărfii determinându-i scăderea pe măsura creşterii ofertei de produse pe piaţa respectivă ' şi nici la 
calitatea pe care agenţii economici o asigură produselor (mărfurilor) spre a atrage clientela, ci poate 
consta şi în variate instrumente care constituie logistica întreprinderii, între aceste mijloace şi metode 
importante menţionăm: modul de prezentare a mărfii; ambalajul, difuzarea, reclama, noutatea 
produsului sau serviciului, renumele şi tradiţia producătorului, asigurarea canalelor şi a reţelelor de 
distribuţie şi acţiunile promoţionale. 


Secţiunea 2. Noţiunea de concurenţă comercială 

Definiţie: concurenţa care respectă-normele de conduită pe piaţă impuse de deontologia 
profesională şi este conformă cu practicile cinstite în materie industrială sau comercială este denumită 
concurenţă licită sau onestă '. 

Concurența care se abate de la exigenţele ce decurg din bună credinţă şi uzanţele cinstite în 
activitatea economică este denumită de art. | din Legea nr. 11/1991, concurenţă neloială. 

Concurența presupune cu necesitate independenţa şi descentralizarea activităţilor de 
producţie, de distribuţie şi de consum, iniţiativă privată exercitată fără constrângeri şi limitări' de ordin 
administrativ şi proprietatea privată asupra mijloacelor de producţie, în condiţiile economiei de piaţă, 
concurenţa îi conferă acesteia o structură specifică în funcţie de: 1) numărul şi categoria vânzătorilor şi 
cumpărătorilor; 2) gradul de diferenţiere a produselor; 3) posibilitatea de a intra într-o ramură de 
activitate; 4) gradul de libertate al determinării preţurilor. 


Secţiunea 3.Condiţiile necesareexercitării liberei concurenţe 

Concurența liberă presupune un cadru economic adecvat, ce oferă economia de piaţă şi cere 
să fie îndeplinite anumite condiţii: liberalizarea comerțului, liberalizarea preţurilor şi a tarifelor, 
convertibilitatea monedei naţionale, existenţa unui număr îndestulător de comercianţi, accesul 
investitorilor străini şi garantarea investiţiilor străine, instituirea cadrului legal pentru prevenirea şi 
sancţionarea abuzului ori a insuficienţei concurenţei. 

1. Liberalizarea comerțului înseamnă dreptul fiecărui comerciant de a alege sau de a produce 
şi vinde fără restricţie. 

2. Liberalizarea preţurilor şi a tarifelor are un rol important în asigurarea liberei concurenţe 
creând posibilitatea diferenţierii agenţilor ec. în oferta de mărfuri şi servicii în raport de preţ şi calitate. 

3. Convertibilitatea monedei naționale 

Constituie o condiţie necesară în confruntarea comerciantului român cu ageriţii economici 
străini care acţionează pe piaţă. 

4. Existenţa unui număr satisfăcător de agenţi economici privaţi, deoarece numai în astfel de 
condiţii se pot înlătura practicile monopoliste şi anticoncurenţiale. 

5. Accesul investitorilor străini şi garantarea investiţiilor străine şi a rezultatelor activităţii 
economice ce o desfăşoară asigură dezvoltarea comerţului autohton la nivelul standardelor din ţările 
dezvoltate. 

6. Instituirea cadrului legal pentru prevenirea şi sancţionarea concurenţei ilicite este necesară 
pentru a se promova în comerţ principiile bunei credinţe şi uzanţele comerciale cinstite şi a se asigura 
funcţionarea normală a pieţei. 


Secţiunea 4.Tipuri de concurenţă comercială 

I. Concurența perfectă şi concurenţa imperfectă. Noţiuni 

Concurența dintre agenţii economici reflectă forme diferite de manifestare pe piaţă şi grade 
diferite de rivalitate, în raport de care se disting două concepţii cărora le corespund două tipuri sau 
modele economice concurenţiale: concurenţa perfectă şi concurenţa imperfectă. 

În prima concepţie, concurenţa este considerată ca un scop în sine de care depinde însăşi 
existenţa libertăţii comerciale pe piaţă. Este un model teoretic care situează concurenţa la antipod de 
monopol şi de monopsom. 

Într-o a doua concepţie, mai realistă, concurenţa constituie un mijloc necesar pentru a atinge 
obiective importante cum sunt: repartiţia judicioasă a resurselor, progresul tehnic, stabilitatea forţei de 
muncă, în această din urmă accepţiune, libertatea pieţei poate suferi restrângeri dacă deziderate 
superioare de ordin eco-nomic-social o impun. Este un model practic, acceptat de viaţa economică ac- 
tuală care este cunoscut sub denumirea de concurenţă imperfectă. Acest model se prezintă sub variate 

forme. Modelul corespunzător pe planul analizei ştiinţifice îl constituie concurenţa eficientă sau 
concurenţa practicabilă (workable com-petition), care consideră validitatea dintre agenţii economici ca 
un simplu mijloc şi nu ca un scop în sine. 

2. Concurența pură şi perfectă presupune ca toţi agenţii să producă, să desfacă ori să schimbe 
produsele (mărfurile), la preţul pieţei, absolut liber, atât cât doreşte, fără a-1 influenţa în vreun mod, iar 
consumatorii să ia decizii plecând de la cunoaşterea în permanenţă a ansamblului ofertei, să cumpere 
produsele la preţul pieţei, oricât şi de oriunde doresc, fără a-1 afecta. Acest model pune accentul pe 
rolul regulator al fenomenelor principale ale pieţei, în special a legii cererii şi a ofertei. 

1) Trăsături. Acest tip de confruntare pe piaţă al agenţilor economici se caracterizează prin 
următoarele trăsături fundamentale: atomicitate, omogenitate, transparenţă, pluralitate de opţiuni, 
mobilitatea factorilor de producţie şi neintervenţia statului. 

a) Atomicitatea pieţei presupune existenţa unui număr mare de vânzători şi cumpărători, mici şi 
mijlocii pe piaţă care să acţioneze în mod independent, fără ca vreunul din ei să poată influența 
semnificativ niveliil preţului unui anumit produs. Ca atare, fiecare producător şi vânzător, fiecare 
consumator consideră preţul pieţei ca o realitate independentă de acţiunea sa. 

b). Omogenitatea produselor, mărfurilor sau serviciilor, într-o ramură a economiei, produsele, 
mărfurile sau serviciile trebuie să fie omogene sau identice, astfel că, în condiţii calitativ egale, 
cumpărătorul să prefere produsul cu preţul cel mai scăzut. 

c). Transparenţa perfectă a pieţei se realizează dacă pe piaţă există un flux informaţional 
adecvat. Această condiţie implică accesul direct, imediat şi complet al consumatorilor la informaţii 
despre produsele, caracteristicile produselor şi serviciilor oferite de piaţă şi preţurile corespunzătoare. 

d). Pluralitatea de opţiuni rezultă în mod evident din coroborarea cerinţelor sus menţionate. Pe 
o atare piață, consumatorul beneficiază de posibilităţi de alegere, practic nelimitate, între mărfurile 
oferife spre vânzare. 

e). Mobilitatea factorilor de producţie constă în posibilitatea agenţilor economici şi a capitalului 
pe care-1 deţin de a se adapta din proprie iniţiativă evoluţiei conjucturale a pieţei. 

În măsura în care activitatea economică devine nerentabilă din cauza creşterii numărului de 
agenţi economici în domeniu, cei interesaţi îşi pot schimba profilul activităţii şi să se îndrepte spre altă 
ramură unde consideră că vor realiza un profit mai mare. 

Prin astfel de acţiuni se realizează, pe de o parte, repartizarea optimală a resurselor între 
diferitele domenii de producţie, iar, pe de altă parte, o adaptare corespunzătoare a nivelului ofertei în 
raport de volumul cererii. 

f). Neintervenţia statului echivalează cu libertatea concurenţei. Această concurenţă nu mai este 
perfectă dacă i se aduc restrângeri administrative, în această concepţie, rolul statului constă în 
asigurarea condiţiilor optime pentru acţiunea spontană a competiţiei economice. 

Formarea prețurilor în condițiile, concurenței perfecte are loc pe baza acţiunii legii valorii şi a 
corelaţiei dintre cerere şi ofertă, în condiţiile concurenţei pure şi perfecte, preţul se fixează la nivelul 
echilibrului dintre cerere şi ofertă, deci atunci când cantităţile de produse oferite de piaţă sunt egale cu 
cele solicitate de consumatori. Cererea excedentară determină creşterea preţurilor. Oferta excedentară 
atrage, dimpotrivă, scăderea preţului de vânzare a produsului. 

4) Factori destabilizatori ai concurenţei. Pe măsura evoluţiei economiei la stadiul contemporan, 
între modelul teoretic al concurenţei perfecte şi realitate, s-a produs un decalaj. Acest decalaj s-a 
datorat fenomenului concentrării întreprinderilor care a contribuit la regresul treptat al atomicităţii pieţei. 

Ca efect al acestui decalaj, a devenit necesară intervenţia statului în economie. Se 
înregistrează mutații care transformă concurenţa perfectă în concurenţa imperfectă. 

1.Concurenţa imperfectă desemnează situaţia de piaţă în care una, mai multe sau toate 
condiţiile concurenţei perfecte sunt încălcate: a) numărul de cumpărători şi vânzători variază; b) se 
accentuează diferenţierea între produse; c) un anume grad de control al preţurilor; d) dificultatea la 
intrarea noilor producători într-o ramură; e) rivalități în ceea ce priveşte relaţiile cu publicul în probleme 
de calitate. 

2. Concurența imperfectă apare datorită: a) existenţei unor firme destul de mari şi puternice, 
capabile să influenţeze preţul de vânzare a produselor proprii; b) existenţa de restricţii la intrarea de noi 
firme în ramură. 

3. Concurența imperfectă este un model economic real care ţine seama de factorii care 
influențează existenţa şi intensitatea competiţiei dintre agenţii economici (restructurarea şi 
concentrarea agenţilor economici, intervenţia statului). 

Concentrarea agenţilor economici este un proces care s-a accentuat în ultimele decenii. 
Cauzele concentrării pot fi de ordin tehnic, organizatoric, comercial sau financiar. Sub raport tehnic, 
asocierea agenţilor economici contribuie la raţionalizarea muncii prin divizarea şi specializarea mai 
judicioasă a activităţilor. 

Organizatoric, fuziunea unor societăţi reduce cheltuielile administrative. Pe plan comercial, 
concentrarea permite strategii mai perfecţionate şi diversificate de aprovizionare şi desfacere, reclamă, 
etc. 

Financiar, concentrarea permite accesul la finanţarea din partea agenţilor economici mai 
puternici sau chiar la finanţarea externă în proporţii mai mari decât dacă ar acţiona ca firme izolate. 

4. Sub raport economic, fenomenul concentrării se poate realiza pe trei căi diferite. O primă 
cale o constituie concentrarea orizontală care intervine între unităţi concurente de profil similar, ele 
coordonându-şi activităţile specifice. Este cazul cartelurilor, trusturilor. O a doua cale este concentrarea 
verticală dintre societăţi aflate pe trepte diferite, pe filiera de producţie sau de distribuţie de rnărfuri, de 
servicii sau lucrări. Reunirea are loc între fabricanți, grosişti, intermediari şi detailişti care se grupează 
într-o singură întreprindere polifuncţională. Este cazul sistemelor societate tip holding. 

În fine, există concentrare conglomerată, care pune laolaltă activităţi economice diferite, fără 
conexiune între ele, cu singurul scop de a spori rentabilitatea (turism, hoteluri, audiovizual, unitate de 
alimentaţie publică, farmacii etc. ). Este cazul grupurilor de societate tip concern. 

Concentrarea agenţilor economici are loc adesea pe calea formării (oculte) a sistemelor 
societare fără personalitate juridică. 

Astfel de societăţi dobândesc poziţii importante pe piaţă care le dă posibilitatea să aplice 
politica de preţuri favorabile lor, dar în dezacord cu interesele consumatorilor. Asemenea manifestări 
anticoncurenţiale provoacă perturbări pe piaţa materiilor prime şi asupra nivelului de ocupare al forţei 
de muncă. 

5. Intervenţia statului în economie, în condiţiile concentrării întreprinderilor şi a practicilor 
anticoncurenţiale nu poate fi exclusă fără riscul unor perturbări sociale. 

Statul îşi exercită influența asupra pieţei în trei moduri diferite, strâns legate între ele, 
îndeplinind: 

a) funcţia de reglementare pentru menţinerea echilibrului dintre agenţii economici, pe de o 
parte, muncitorii şi consumatorii, pe de altă parte. Reglementările tind să asigure protecţia socială, în 
general şi a consumatorilor, în special; 

b) funcţia de asistenţă. Statutul prin asistenţă socială şi publică, prin asigurarea de servicii 
gratuite populaţiei, burse de studii, subvenţii pentru cercetarea ştiinţifică şi alte asemenea activităţi, 
urmăreşte să contracareze efectele nocive ale concurenţei comerciale; 

c) funcţia de gestiune constă în preluarea şi exercitarea de către colectivitate a unor activităţi 
care interesează bunul mers al întregii societăţi, cum sui'it: justiţia, apărarea naţională, poliţia, 
învăţământul, sănătatea publică, dar şi s("c-toare economice vitale, ca de exemplu: energia, transportul 
public, poşta, te"e-comunicaţiile, audiovizualul etc. 

Scopul acestor modalităţi de intervenţie este disciplinarea şi moralizarea vieţii economice, 
apărarea lor de excesele participanţilor la circuitele economute. 


Secţiunea 5.Formele concurenţei imperfecte 

Principalele forme ale concurenţei imperfecte sunt: concurenţa eficientă şi concurenţa de 
monopol sub cele două forme: oligopolul şi monopsomul. 

A. Concurenta eficientă (workable competition) se realizează în următta-rele condiţii: 

1) piaţa să fie deschisă oricărui agent economic, fiind mai puţin important numărul acestora. 

2). agenţii economici să dispună de libertate de acţiune pe piaţă, adică să'-şi poată stabili 
propria strategie în raport cu concurenţa şi consumatorii. 

Libertatea de acţiune presupune ca variațiile înregistrate pe piaţă, în ofetă şi cereri, să se 
repercuteze asupra formării preţurilor. 

3). utilizatorii şi consumatorii să beneficieze de libertatea de a alege între mai mulţi furnizori şi 
mai multe sorturi de mărfuri. 

Modelul concurenţei eficiente este un model flexibil şi adaptabil la situaţia concretă de pe 
fiecare piaţă. Acest tip de concurenţă este considerat că expriină însăşi condiţiile statornicite în cadrul 
Comunităţii Economice Europene, de Tratatul de la Roma (1957). 

Curtea de Justiţie a Comunităţilor Europene a decis că art. 85 din Tratat implică existenţa pe 
piaţă a unei concurenţe eficiente, adică nivelul de concurenţă necesar a fi respectate existenţele 
fundamentale şi a fi atinse obiectivele Tratatului. 

2) Criterii de definire a concurenţei eficiente 

Monopolul şi monopsomul. Concurența încetează să mai fie eficientă de îndată ce agenţii 
economici sau consumatorii sunt cei care fixează modul de alegere al partenerului în activitatea 
economică. Piaţa se transformă în astfel de situaţii în monopsom. 

Monopolul este opus concurenţei. El presupune existenţa pe piaţă a unui producător sau 
vânzător care controlează sau determină preţul independent de legea cererii şi ofertei. Acest scop 


44 


poate fi atins pe două căi diferite, urmate separat sau cumulativ. Cel mai frecvent se procedează la 
fixarea unilaterală a preţului de monopol. Este posibil însă să se restrângă în anumite limite cantităţile 
de produse oferite pe piaţă (în caz de monopol) sau cerute pentru consum (în caz de monopsom), 
provocând astfel o concurenţă acerbă între clienţi care, pentru a-şi satisface nevoile sunt obligaţi să 
suporte preţuri majorate excesiv. 

Monopolul pune în evidenţă procesul de concentrare a producţiei întreprinderilor şi a 
capitalurilor. Existenţa monopolurilor se explică prin: 1) raritatea unor resurse care pot fi exploatate 
numai dintr-un anumit loc; nici o altă firmă nu are acces la ele; 2) existenţa unor patente (licenţe) care, 
pentru anumite produse, sunt obţinute de o singură firmă, licenţele fiind protejate prin lege; 3) în 
anumite domenii - exploatarea energiei electrice, poştă, telefoane etc., se consideră că ar fi şi o risipă 
dacă ar funcţiona mai multe firme; 4) concentrarea capitalurilor şi a producţiei pentru eliminarea 
concurenţei. 

Concurența monopolistă se caracterizează prin: a) existenţa mai multor firme producătoare sau 
vânzătoare care deţin o parte mai mică sau mai mare din piaţă; b) diferenţierea produselor; c) restricţii 
la intrarea în ramură; d) un anume control asupra preţurilor; e) numărul de producători este suficient 
pentru ca fiecare să decidă independent. 

Oligopolul. Oligopolul presupune existenţa pe piaţă a unui număr restrâns de agenţi economici 
producători. Fiecare firmă este destul de puternică pentru ca prin acţiunile sale să determine efecte 
importante asupra celorlalte firme şi asupra pieţei, motiv pentru care se realizează între ele anumite 
înţelegeri. Acţiunile lor se referă la schimbarea preţurilor produselor şi la calitatea produselor. 

Cantităţile de produse date pe piaţă reclamă calitate (vezi art. 5 din Legea nr. 21/1996). 

2. înțelegerile de natură monopolistă sunt grupate în trei specii distincte: a) acorduri propriu- 
zise care au obiect sau efect anticoncurenţial; b) decizii ale asociaţiilor de întreprinderi. Ele pot să 
îmbrace forme diverse, precum: obiective, regulamente interioare, circulare etc., pe care agenţii 
economici le aplică efectiv, conformându-se dispoziţiilor difuzate de la centru; c) practicile concertate 
ale agenţilor economici care au ca obiect sau pot avea ca efect restrângerea, împiedicarea sau 
denaturarea concurenţei pe piaţă (art. 5 din Legea nr. 21/1996). 


Secţiunea 6. Domeniul concurenţei comerciale 

1. Concurența comercială ca mod de confruntare între agenţii economici cu activităţi identice 
sau asemănătoare exercitată în domeniile deschise pieţei pentru câştigarea şi menţinerea clientelei în 
scopul realizării de profituri se prezintă sub forme extrem de variate. 

În raport cu atitudinea competițională a comerciantului, se pot distinge următoarele forme: 
concurenţa licită, concurenţa interzisă, convenţia anticoncu-renţială, concurenţa neloială şi concurenţa 
ilegală. Fiecare din acestea are un regim juridic care le diferenţiază de celelalte. 

l. Concurența licită este concurenţa exercitată în mod liber, cu bună credinţă şi conform 
uzanțelor comerciale cinstite (cu respectarea normelor deontologice ale profesiei de comerciant). O 
astfel de competiţie asigură participanţilor toate avantajele recunoscute de lege, dreptul la concurenţă. 

II. Concurența interzisă este aceea care s-ar desfăşura în domenii închise prin legea 
concurenţei comerciale cum ar fi: statutul fortei de muncă, protecţia muncii, durata zilei de lucru, 
regimul concediilor de odihnă, stabilirea vârstei de pensionare pentru bătrâneţe, asigurările sociale, 
raporturilor dintre patron şi prepuşi sau salariaţi, raporturile dintre societăţile comerciale şi asociaţii din 
conducerea societăţilor etc. Drept urmare, actele şi faptele comerciale prin care se manifestă 
comportamentul concurential interzis vor fi lipsite de efectele lor, iar autorul va fi obligat la repararea 
pagubelor produse. Fiind de ordine publică, orice persoană fizică sau juridică poate să ceară încetarea 
concurenţei interzise. 

III. Convenţia anticoncurenţială este acea formă imperfectă de concurenţă când printr-o 
convenţie de sine stătătoare sau printr-o clauză de neconcurenţă inserată într-un contract, una din părti 
(debitorul) se obligă să renunţe temporar la confruntarea pe piaţă într-un anumit domeniu sau la o altă 
interdicţie privind concurenţa, iar dacă încalcă această obligaţie, va fi supusă răspunderii contractuale 
specifice. Antrenarea unei astfel de răspunderi va putea fi cerută numai de cel care are calitatea de 
parte la convenţie, în anumite condiţii şi de către terţii interesaţi. 

Angajamentul explicit de neconcurenţă este valabil în măsura în care se respectă principiile 
libertăţii comerţului şi libertăţii convențiilor, ordinea publică şi bunele moravuri. 

IV. Concurența neloială este orice act sau fapt contrar uzanțelor cinstite în activitatea 
comercială şi industrială. 

V. Concurența ilegală este concurenţa care se desfăşoară cu încălcarea dispoziţiilor legale, 
fiind asimilată de Legea nr. 11/1991 cu concurenţa neloială. interdicțiile prevăzute de lege prin 
incriminarea şi sancţionarea concurenţei ilegale au ca scop moralizarea metodelor de competiţie 

economică, în timp ce sancţionarea concurenţei neloiale priveşte moralizarea exerciţiului libertăţii con- 
curenţei. 
Secţiunea 7. Concurența licită 

1. Definiţie. Art. | din Legea nr. 11/1991 impune comercianților obligaţia de a-şi exercita 
activitatea cu bună credinţă şi potrivit uzanțelor comerciale cinstite. 

Din acest text se desprind două coordonate ale concurenţei licite. 

Prima coordonată ar constitui-o obligaţia de desfăşurare a activităţii comerciale cu bună 
credinţă şi potrivit uzanțelor cinstite. O a doua coordonată este aceea că manifestarea concurenței 
trebuie să aibă loc numai în domeniile permise, în raport de aceste două coordonate, concurenţa licită 
a fost definită ca fiind: 

„Forma fundamentală de concurenţă în cadrul căreia comportamentul com-petiţional al 
agentului economic se exercită manifest, cu bună credinţă şi potrivit uzanțelor cinstite, în domeniile 
permise concurenţei, în scopul de a asigura existenţa sau expansiunea comerţului său". 

2. Condiţii necesare existenţei concurenței licite Concurența licită există dacă sunt întrunite 
următoarele condiţii: 

a) comportamentul concurential să fie evident, adică să aibă o existenţă concretă la un nivel de 
intensitate care să excludă excesul dar şi absenţa concurenţei. Numai un comportament evident sau 
manifest face posibilă concurenţa; 

b). comportamentul concurenţial să fie exercitat cu bună-credinţă. Este un principiu de bază al 
raporturilor juridice. El presupune o stare psihologică care determină sau însoţeşte comportamentul 
concurenţial, implicând: intenţia corectă, diligenta, licitatea şi abţinerea de la vătămarea altuia, cât şi 
credinţa, eronată sau scuzabilă a subiectului de drept în cauză, că se comportă conform legii. Sunt 
opuse bunei credinţe comportamentele abuzive şi culpabile, caracterizate prin rea credinţă. Lipsa bunei 
credinţe  falsifică jocul liberei concurenţe, ceea ce duce la rezultate păgubitoare pentru ceilalţi 
participanţi la competiţie; 

c). folosirea uzanțelor cinstite în activitatea comercială şi industrială. Este o condiţie cu un 
conţinut moral valabil, în funcţie de coordonatele morale şi legale ale fiecărei societăți.. Totuşi, legea 
fixează Vinele limite dincolo de care concurenţa devine ilicită. 

O altă limită a uzanțelor cinstite sunt practicile ce duc la restrângerea concurenţei de tipul 
activităţilor de monopol, dumping şi subvenţii la export. Inexistenţa uzanțelor cinstite în activitatea 
comercială determină distorsiuni în jocul liberei concurente şi falsifică rezultatele acesteia; 

d). obligaţia de desfăşurare a competiţiei concurenţiale numai în domeniile permise acesteia. 
Aceste activităţi sunt stabilite prin lege, de exemplu art. 4 din Legea nr. 21/1996 dar şi prin convenţia 
părţilor. Tot prin lege şi convenţia părţilor sunt determinate şi domeniile închise concurenţei. 


Secţiunea 9. Publicitatea comercială 

Constă în ansamblul mijloacelor de expresie cu efect colectiv ce tind a dezvălui notorietatea 
unei mărci sau produs şi larga lor difuzare. Este un mijloc de a intra în competiţie cu alţi concurenţi şi 
de a dobândi un loc pe piaţă. 

Cele mai importante trăsături ale publicităţii sunt: 

- este o acţiune globală, neselectivă, o comunicare de masă care se adresează publicului şi 
utilizează toate canalele posibile; 

- este destinată să acţioneze asupra psihicului uman, orientând consumatorul spre o marcă sau 
spre un produs determinat; 

- se organizează pe termen lung cu repetiţii; 

- trebuie să aibă caracter ofensiv, în scopul de a conserva şi lărgi clientela, dar nu agresiv, 
întrucât efectele pot fi contrare celor urmărite. 


Secţiunea 10. Concurența neloială 

1. Noţiunea şi condiţiile de existenţă ale concurenţei neloiale 

Concurența neloială a fost definită de art. 2 din Legea nr. 11/1991, ca fiind orice fapt sau act 
contrar uzanțelor cinstite în activitatea comercială sau industrială. Prin urmare, concurenţa neloială 
reprezintă încălcarea obligaţiei comerciantului de a folosi în activităţile comerciale sau industriale 
procedee oneste. 

Criteriul esenţial care deosebeşte actul de concurenţă neloială de actul de concurenţă ilicită nu 
este atât actul de concurenţă în sine, scopul urmărit, cât mijlocul întrebuințat, folosirea de mijloace 
reprobabile, săvârşirea unor acte criticabile pentru a atrage clientela.. 

Aprecierea caracterului neloial al actului se face în funcţie de elemente cum sunt: conţinutul 
actului,. mijloacele utilizate, modul de exercitare a unui drept sau libertăţi, respectarea bunelor 
moravuri şi influenţa asupra vieţii economice. 

Actul de concurenţă neloială constă în exerciţiul excesiv sau abuziv al unui drept sau libertăţi 
spre deosebire de concurenţa interzisă unde ne aflăm în faţa unui act săvârşit fără drept, în cazul 
concurenţei neloiale, se aplică regulile de la răspunderea delictuală, în cazul concurenţei interzise, 
interdicţia poate avea două surse - contractul sau legea.... i 

Din definiţia legală şi din celelalte elemente specifice susmenţionate, rezultă că pentru 
existența concurenţei neloiale se cer a fi întrunite următoarele condiţii: 

a) comportamentul concurenţial să constea din. acte contrare uzanțelor cinstite în activitatea 
comercială şi industrială; 

b) actele de concurenţă neloială care sunt, după caz, susceptibile de sancţiuni civile, 
contravenţionale sau penale, trebuie să îndeplinească condiţiile cerute faptelor delictuale (art. 998 
Codul civil), contravenţionale sau infracţionale; 

c). comportamentul concurenţial neloial trebuie să fie manifest şi culpabil; 

d). actele şi faptele de concurenţă neloială trebuie să se producă în domenii deschise 
concurenţei. 

2. Actele de concurenţă neloială 

1. Noţiune: în concepţia jurisprudenţei şi doctrinei” actul de concurenţă neloială este orice act 
susceptibil de a favoriza desfacerea produselor unui comerciant în detrimentul desfacerii produselor 
altuia. Actul de concurenţă se poate situa însă şi în sfera altor activităţi economice, cum ar fi 
aprovizionarea, organizarea publicităţii, etc. 

O caracteristică importantă a actului de concurenţă este existenţa lui independent de vreun 
avantaj personal pentru autorul actului şi independent de faptul de a constitui un obstacol concret, 
imediat sau viitor la desfacerea produselor uneia din părţile în cauză. De asemenea, actul de 
concurenţă nu presupune egalitatea de nivel economic a părţilor şi nici nu este condiţionat de 
identitatea clientului. 


Secţiunea 11.Confuzia şi riscul de confuzie 

1.Confuzia este actul de concurenţă neloială care constă în disimularea credibilă a propriei 
activităţi comerciale sub aparenţa semnelor distinctive ale comerciantului lezat sau ale unui colectiv de 
concurenţi. 

Încercarea de a crea o confuzie în mintea clientelei este cea mai răspândită formă de 
concurenţă neloială. Domeniul de preferinţă în care sunt utilizate mijloacele de confuzie este cel al 
semnelor distinctive şi al mărcilor. Mijloacele utilizate pentru a produce confuzie sunt în funcţie de 
obiectul la care se referă, de două feluri: 1. mijloace care tind să producă în mintea consumatorului 
ideea că întreprinderea, produsele sau serviciile sunt sau provin de la concurentul celui care le 
utilizează şi 2. mijloace care tind numai să creeze ideea unei legături între cele două oferte pentru a 
profita de clientela concurentului. 

Mijloacele de confuzie se pot grupa astfel: 

a. confuzia prin crearea de similitudini cu privire la numele şi denumirile firmei, emblemei, 
ambalajelor sau altor semne de identificare ale acesteia; 

b. confuzia cu privire la semnele distinctive ale produselor; 

c. confuzia cu privire la aspectul exterior al întreprinderilor; 

d. confuzia creată prin producerea în orice mod, importul, exportul, depozitarea, punerea în 
vânzare sau vânzarea unor mărfuri purtând menţiuni false privind brevetele de invenţii, originea şi 
caracteristicile mărfurilor în scopul de a induce în eroare pe ceilalţi comercianţi şi beneficiari; 

e. imitarea publicităţii unui comerciant; 

f. rataşarea parazitară, constând în exploatarea faptului de concurenţă neloială a popularității 
concurentului lezat prin referire abuzivă la activitatea, popularitatea sau produsele acestuia; 

g. substituirea mărfurilor. 

Mijlocul cel mai frecvent pentru a crea confuzie este utilizarea de semne distinctive identice sau 
similare: mărci, nume comerciale, titluri, ambalaje, embleme etc. 


Secţiunea 12. Practici contrare legii sau uzanțelor cinstite care 
lezează ordinea publică sau interesele consumatorilor 


Sunt acele fapte care depăşesc limitele concurenţei licite şi care afectează ordinea publică şi 
interesele consumatorilor, în această categorie intră comerțul clandestin şi specula contrară liberei 
concurente. 

1. Comerţul clandestin cuprinde două categorii de acte: 

a). efectuarea de acte de comerţ fără îndeplinirea condiţiilor prevăzute de lege pentru 
desfăşurarea unei activităţi comerciale sau cu încălcarea de către comercianţi a obiectului activităţii lor 
comerciale stabilit şi condiţiile legii (art. | lit. a) din Legea nr. 12/1990); 

b). exercitarea de acte de comerţ în favoarea şi pe seama societăţilor constituite într-o ţară 
străină în cazurile în care nu s-au îndeplinit condiţiile prevăzute de lege pentru funcţionarea acestora în 
tară. Fapta constituie infracţiune şi este sancţionată conforma art. 207 din Legea nr. 31/1990. 

2. Specula contrară liberei concurenţe. Sunt practici de speculă contrare liberei concurenţe. Din 
această categorie fac parte: 

a) stocarea de mărfuri în scopul creării unui deficit pe piaţă şi revânzarea lor (art. | lit. e) din 
Legea nr. 12/1990); 

b). înțelegerea între comercianţi cu amănuntul pentru impunerea unor preţuri superioare celor 
practicate pe piaţă (art. | lit. g) din Legea nr. 12/1990); 

c). condiționarea vânzării unui produs de cumpărarea altui produs; 

d). vânzarea preferențială şi refuzul nejustificat al vânzării mărfurilor. Faptele constituie 
contravenţii şi se sancţionează cu închisoare contravenţională sau amendă contravenţională. 


Secţiunea 13. Răspunderea juridică pentru concurenţă neloială 

Concurența neloială săvârşită prin încălcarea de către comercianţi a obligaţiei de a-şi exercita 
activitatea cu bună credinţă şi potrivit uzanțelor comerciale cinstite atrage răspunderea civilă 
contravenţională şi penală a acestora. 

Răspunderea civilă pentru concurenţa neloială este o răspundere pentru actele abuzive şi 
actele excesive ale agentului economic culpabil şi se întemeiază pe dispoziţiile art. 998 şi următorii din 
Codul civil. 

Răspunderea contravenţională are ca temei în dispoziţiile Legii nr. 11/1991 şi Legii nr. 12/1990, 
iar răspunderea penală îşi are temeiul în principal, în dispoziţiile art. 5 din aceeaşi lege şi dispoziţiile 
art. 301 din Codul penal. Legea nr. 31/1990 stabileşte şi o răspundere specifică de drept comercial - 
excluderea din societatea comercială, revocarea din funcţia de director sau din aceea a consiliului de 
direcţie. 

Răspunderea pentru concurenţă neloială este în principal civilă. Acţiunea aparţine 
comerciantului vătămat prin faptele sau actele de concurenţă neloiale. 

Obiectul acțiunii poate fi: 

1. încetarea faptului sau actelor de concurenţă neloială; 

2. desfiinţarea actelor de concurenţă neloială; 

3. plata de despăgubiri pentru daunele pricinuite; 

4. sechestrarea mărfurilor cu false indicaţii de provenienţă ori distrugerea falselor menţiuni; 

5. vânzarea mărfii după îndepărtarea falselor menţiuni pentru acoperirea pagubelor; 

6. publicarea hotărârii judecătoreşti pe cheltuiala făptuitorului. Art. 6 din Legea nr. 11/1991 
dispune că cel „care săvârşeşte un act de concurenţă neloială va fi obligat să înceteze sau să înlăture 
actul şi, după caz, să plătească despăgubiri pentru daunele pricinuite” agentului economic lezat. 
Semnificative sunt dispoziţiile art. 9 din Legea nr. 11/1991 care prevăd posibilitatea acordării de daune 
morale pentru concurenţa neloială şi instituie răspunderea solidară a persoanelor care au creat 
împreună prejudiciul. 


Secţiunea 14.Protecţia internaţională împotriva actelor de concurenţă neloială 


Protecţia internaţională împotriva actelor de concurenţă neloială 

1. Protecţia agenţilor economici români în străinătate şi a străinilor în România împotriva 
concurenţei neloiale se rezolvă în funcţie de apartenenţă la Convenţia de Uniune de la Paris pentru 
Protecţia proprietăţii industriale (1883). 

Apartenența ţării noastre la Uniune, dă dreptul comercianților din România la tratamentul 
naţional şi la tratamentul unionist. La rândul lor, străinii unionişti vor putea cere în România acelaşi 
tratament. 

Principiul tratamentului naţional înseamnă asimilarea străinului resortizant al Uniunii cu 
naţionalul fără vreo condiţie de reciprocitate. 

întrucât între legile ţării membre ale Uniunii există mari deosebiri, tratamentul naţional este 
completat cu tratamentul unionist. 

Capitolul XIV CONSIDERAŢII GENERALE DESPRE 
CONTRACTELOR COMERCIALE 


Secţiunea 1.Apariţia contractelor 

Contractele au apărut cu necesitate într-un anumit stadiu de dezvoltare a societăţii spre a 
înlocui formele arhaice şi greoaie de schimb dintre şi din colectivităţile primitive. 

Contractele au apărut în condiţiile producţiei simple de mărfuri din societăţile antice şi cele ale 
existenţei banilor, rostul lor principal fiind acela de a realiza circulaţia mărfurilor prin intermediul banilor. 

Reglementarea contractelor a însemnat legiferarea a două fenomene economice 
interdependente; pe de o parte, fenomenul circulaţiei mărfurilor prin intermediul banilor; pe de altă 
parte, fenomenul creditului, menit să înlesnească circulaţia mărfurilor şi în general comerţul juridic. În 
acest fel s-a realizat trecerea cu uşurinţă a bunurilor din sfera producţiei în sfera circulaţiei şi, de aici, în 
sfera consumului personal şi productiv, s-a stimulat dezvoltarea creditului şi s-au înlesnit operaţiunile 
juridice de transmisiune a drepturilor patrimoniale de la o persoană la alta. 


Secţiunea 2. Evoluţia contractelor 

De-a lungul timpului, contractele s-au dovedit a fi pe cât de simple în ce priveşte formarea lor, 
pe atât de cuprinzătoare de activităţi şi fenomene diferite; de aceea, de la apariţia lor, schimburile de 
bunuri şi de servicii şi în general operaţiunile prin care oamenii îşi satisfac trebuinţele materiale şi 
cerințele spirituale nu au necesitat alte instrumente juridice, ci numai adaptarea contractelor; această 
adaptare reflectă evoluția istorică a contractelor. 

Contractele în dreptul roman. 

Termenul de contract (contractus) îl întâlnim în dreptul roman clasic, în timp ce grecii foloseau 
termenul de synallagma (de unde şi denumirea de contracte sinalagmatice). 

Cu pragmatismul, ingeniozitatea şi fineţea ce-i caracterizau, juriconsulţii romani au elaborat cea 
mai reuşită legislaţie antică a contractelor, atât prin conţinutul ei bogat, cât şi prin forma sa ireproşabilă 
de exprimare. 

a) Contractele formale. Primele şi un anumit timp singurele contracte din dreptul roman au 
fost cele formale sau solemne, care se încheiau prin săvârşirea de forme prestabilite, la început 
sacramentale (fas) iar mai târziu laice (ius). În mentalitatea vechilor romani, contractele trebuiau să fie 
vizibile şi tangibile; fiecare contract lua naştere prin şi din îndeplinirea cu publicitate a solemnităţii ce-i 
era proprie; de aceea,fiecare contract era distinct de celelalte, fără ca între ele să existe vreun element 
comun (Abia după Christos, juriconsulţii — mai întâi Sabinus, apoi Pedius, Gaius ş. a. — au observat că 
în esenţă contractul constă în acordul de voinţă al părţilor şi că acest acord este comun tuturor 
contractelor). 


b) Contractele reale. Apariţia acestei categorii intermediare de contracte (între cele formale şi 
viitoarele contracte consensuale), la care formalismul a fost redus la simpla predare a lucrurilor, a 
marcat profund dreptul contractual roman, întrucât a creat o primă şi mare breşă în rigiditatea 
contractelor formale (cea de-a două breşă, şi mai însemnată, va fi creată de admiterea contractelor 
consensuale). 

c) Contractele consensuale. Această de-a treia şi ultimă categorie de contracte, a căror 
încheiere s-a redus la simplul acord de voinţă al părţilor contractante (solo consensu; duorum vel 
plurium in idem placitum consensus) a răspuns îndeosebi noilor cerinţe ale circulaţiei bunurilor şi 
serviciilor din societatea romană. 

Primul contract consensual a fost vânzarea-cumpărarea (emptio-venditio); i-au urmat 
închirierea de lucruri, efectuarea de servicii şi săvârşirea de lucrări (/ocatio-conductio rei, locatio- 
conductio-operarum şi locatio-conductio operis), gestiunea gratuită de afaceri (mandatum) şi asociaţia 
(societas). 

Contractele în dreptul medieval.Spre deosebire de dreptul civil roman, care era un drept 
unitar, dreptul civil medieval, ca şi dreptul evului mediu în general, s-a diferențiat după stările sociale 

(dreptul nobiliar, dreptul canonic, dreptul curţii, dreptul comercianților, dreptul orăşenilor, dreptul 
ţăranilor liberi etc.) şi după proveniența sa (dreptul roman receptat, dreptul cutumiar, dreptul canonic 
etc.). La rândul ei, doctrina juridică medievală a cunoscut şcoli şi curente diferite, ca cele ale 
cutumiarilor, canoniştilor, glosatorilor şi post-glosatorilor, teoreticienilor dreptului natural, ai dreptului 
raţional sau ai dreptului istoric. 

Regula consensualismului. În dreptul medieval — influenţat de noileconcepţii filosofice, 
conform cărora actele omului îşi au izvorul în voinţa sa, care singură poate da naştere şi obligaţiilor 
juridice — contractele consensuale au devenit preponderente, ceea ce a condus în mod logic la 
impunerea regulii consensualismului. 

Extinderea contractelor consensuale a răspuns mai ales celerităţii pe care o reclamau 
operaţiile comeciale; iar dreptul canonic a promovat această extindere şi fiindcă bisericile erau 
interesate în recunoaşterea valabilităţii făgăduinţelor materiale pe care, în ambianța de profundă 
religiozitate din evul mediu, credincioşii le făceau acestora în numeroase împrejurări. 

Justiţia comutativă. În dreptul canonic medieval s-a formulat şi promovat conceptul de justiţie 
comutativă, conform căruia, în contractele sinalagmatice, prestațiile reciproce ale părţilor trebuie să fie 
echivalente. 

Aplicațiile practice ale conceptului de justiţie comutativă au fost îndeosebi următoarele: 
anularea contractelor lezionare, reducerea dobânzilor excesive, reducerea clauzelor penale uzurare şi 
revizuirea contractelor devenite injuste din cauza survenirii unor împrejurări imprevizibile. 

Contractele comerciale. În dreptul medieval, contractele comerciale s-au particularizat faţă de 
contractele civile. 

După ce Europa post-romană a parcurs o perioadă îndelungată de neânţelegeri şi războaie 
continue între statele şi provinciile feudale, de stagnare şi nesiguranţă, în care circulaţia bunurilor era 
restrânsă, anevoioasă şi riscantă, a urmat o perioadă de stabilitate socială şi politică, de dezvoltare 
impetuoasă a economiei şi schimburilor interne şi externe de bunuri; comerţul a înflorit şi s-a extins 
(datorită şi marilor descoperiri geografice şi legăturilor cu Extremul Orient, care au îmbogăţit Europa), 
ceea ce a dus şi la reglementarea juridică a comerţului intern şi internaţional. 


Contractele în dreptul modern.Despre state moderne şi drept modern se vorbeşte o dată cu 
procesul politic de constituire şi consolidare a statelor naţionale europene, încheiat în linii mari în 
secolul al XIX-lea şi începutul secolului al XX-lea, proces însoţit de marile codificări, astfel încât s-a 
ajuns ca fiecare stat să aibă codul său civil. 

În cadrul acestui proces de modernizare statală şi legislativă s-a edictat Codul civil francez din 
1804, model urmat şi de alte coduri, printre care şi de Codul civilromân din 1865. În acest fel, 
contractele civile au fost reglementate în codurile civile. 


Secţiunea 3. Reglementarea contractelor în dreptul român 

Contractele civile sunt reglementate în Codul civil şi în actele normative care reglementează 
anumite contracte, ca cele de antrepriză, închirierea de locuinţe sau pretsările de servicii. 

Reglementările legale referitoare la contracte se divid: în reglementări generale, aplicabile 
tuturor contractelor, prevăzute de art. 5 şi 942-985 din Codul civil şi care privesc libertatea contractuală 
şi limitele acesteia, formarea şi efectele contractelor; şi reglementări speciale, care privesc diferitele 
contracte, ca vânzarea-cumpărarea, schimbul, locaţiunea, mandatul, depozitul, împrumutul, asigurarea, 
renta viageră ş. a., cuprinse în art. 1298-1651 din Codul civil, dispoziţii care se întregesc cu cele 
privitoare la unele contracte cuprinse în alte acte normative. 

Secţiunea 4. Libertatea contractuală 

Libertatea contractuală este o componentă principală a libertăţii individuale, care reflectă rolul 
voinţei părţilor la formarea contractelor. 

Jurisconsulţii romani au formulat conceptul de contract (contractus), nu însă şi pe acela de 
libertate contractuală, ceea ce ne explicăm astfel: pe de o parte, fiindcă în dreptul roman clasic voinţa 
părţilor contractante nu era îndestulătoare pentru naşterea contractelor, ci era nevoie şi de îndeplinirea 
unor formule, gesturi sau acte materiale; pe de altă parte, fiindcă deşi au elaborat terminologia de bază 
a obligaţiilor, cu denumiri şi reguli care au devenit adevărate constante ale dreptului, romanii nu au 
formulat şi concepte de o mai extinsă abstractizare, cum sunt, printre altele, şi cele de subiect de drept, 
raport juridic sau libertate contractuală (ceea ce se poate înţelege prin pragmatismul jurisconsulţilor 
romani), concepte ce aveau să fie enunțate şi justificate mai târziu, în cadrul preocupărilor, discuţiilor şi 
speculațiilor filosofice şi juridice medievale. 


Secţiunea 5. Rolul voinţei în contracte 

Rolul voinţei părţilor contractante, privit în cea mai largă accepţiune, este acela de a le crea şi 
de a le stabili conţinutul. 

În ce priveşte crearea contractelor, Codul civil român, întocmai ca şi celelalte coduri civile din 
secolul al XIX-lea, a reglementat contractele ca negociabile, ca fiind fără excepţie rodul exclusiv al 
voinţei comune a părţilor contractante. 

Cum însă cu timpul au apărut şi alte contracte decât cele negociabile, şi anume cele de 
adeziune şi cele impuse, rolul voinţei s-a diferențiat de la o categorie la alta de contracte; a avut şi are 
loc o transformare continuă a numeroase contracte clasic negociabile în contracte de adeziune şi 
contracte impuse; ceea ce sub aspect volitional înseamnă că are loc o trecere de la voinţa creatoare la 
voinţa formal-creatoare de contracte. 


Secţiunea 6.Teoria autonomiei de voinţă 

Teoria autonomiei de voinţă a fost enunțată şi dezvoltată în climatul individualist din secolul al 
XVIII-lea mai ales de către Jean Jacques Rousseau şi Immanuel Kant. 

În concepţia lui Rousseau, omul este liber prin natura sa; cum însă trăieşte în societate, el 
renunţă de bunăvoie la o parte a libertăţii sale, în vederea realizării coexistenţei sociale; în acest fel s-a 
ajuns la un acord al voinţelor libere numit contract social. 

În 
Secţiunea 7. Principiul libertăţii contractuale 


Călăuziţi de teoria autonomiei voinţei şi prin consecinţă de aşa-numitul individualism juridic, 
redactorii codului civil francez, ca şi redactorii celorlalte ccoduri civile din secolul al XIX-lea, au 
reglementat contractul ca o manifestare a unor voințe individuale autonome; din cuprinsul 
reglementărilor acestor coduri s-a desprins ceea ce în doctrina juridică a fost numit principiul libertății 
contractuale. 

Din principiul libertăţii contractuale, o parte a doctrinei a dedus consecințe exagerate, care însă 
au fost judicios combătute de către o altă parte a doctrinei. În esenţă, această controversă renumită, 
care în final a contribuit la înțelegerea realistă a conceptului de libertate contractuală, a constat în cele 
ce urmează: 


|I.5. Secţiunea 8. Libertatea contractuală în dreptul român actual 

În dreptul român actual, ca şi în alte sisteme contemporane de drept, libertatea contractuală 
nu mai este concepută ca o libertate abstractă şi absolută, ca în timpul romantismului juridic, ci ca o 
libertate concretă, dedusă din Constituţie şi din legile organice. 

Conform art 15 din Constituţia României, cetățenii beneficiază de drepturile consacrate prin 
Constituţie şi prin alte legi şi au obligaţiile prevăzute de acestea. 

Una din libertăţile de seamă consacrate prin alte legi decât prin Constituţie, garantată însă de 
către aceasta, este şi libertatea contractuală, care privită în plenitudinea ei constă în posibilitatea legală 
de a încheia contracte, de a le stabili conţinutul şi efectele, de a le modifica şi desface. 

Limitele libertăţii contractuale.Problema stabilirii unor limite la încheierea contractelor s-a 
pus, după cum am arătat mai înainte, încă din dreptul roman, iar în dreptul medieval acestea erau deja 
conturate. 

A. Ordinea publică şi dispozițiile legale imperative de ordine publică. Legea enunţă însă nu 
defineşte ordinea publică. Ea se defineşte după conţinutul ei, care variază în timp şi loc de la o 
societate la alta. 

În dreptul modern, ordinea publică a fost concepută iniţial numai ca ordine politică. Mai târziu, 
dispoziţiile legale de ordine publică s-au amplificat şi s-au diversificat, ceea ce a dus şi la diversificarea 
ordinii publice în ordine politică, economică şi socială. 

B. Alte dispoziții legale imperative decât cele de ordine publică. Din această categorie fac 
parte dispoziţiile legale care nu au o legătură directă cu ordinea publică însă a căror respectare în 
contracte se iompune sub sancţiunea nulităţii absolute a acestora. 

C. Bunele moravuri sau, complet spus, regulile de comportare care privesc ordinea publică. 
Pentru a desemna regulile sociale de comportare care au legătură cu ordinea publică şi ca atare 
trebuie respectate în contracte întocmai ca şi dispoziţiile legale de ordine publică, Codulcivil francez a 
folosit, prin tradiţie romană (quae facta laedunt pietatem existimationem, verecundiam nostram, contra 
bonos mores fiunt), denumirea de bunele moravuri — les bonnes moeurs (art. 6). La rândul său, Codul 
civil român a preluat întocmai atât textul francez cât şi denumirea de bunele moravuri (art. 5), ceea ce 
a însemnat în mod implicit şi renunţarea la denumirea arhaică de năravuri, folosită în vechile legiuiri 
româneşti; apoi, denumirea de bunele moravuri a fost extinsă şi în alte domenii ale dreptului, ca de 

exemplu la definirea infracţiunii de ultraj în dreptul penal; iar cu timpul, a devenit de folosinţă curentă în 
terminologia juridică română. 

D. Limitele impuse uneia din părți în contractele nenegociabile. Despre aceste limite şi sub 
această denumire, doctrina juridică nu s-a ocupat, întrucât Codul civil a conceput şi reglementat toate 
contractele ca negociabile, adică la care părţile sunt libere să le încheie şi să le stabilească de comun 
acord şi de pe poziţiile de egalitate clauzele, modalităţile şi efectele. 

Cum însă ulterior au apărut contractele negociabile la care fie că întregul conţinut este stabilit 
numai de către una din părţi (contractele de adeziune), fie că însemnă că acesta este stabilit chiar prin 
lege (contractele impuse), înseamnă că, în realitate, contractele negociabile au îngustat domeniul 
libertăţii contractuale; şi că deci, despre o libertate contractuală propriu-zisă, adică despre o libertate 
deplină, aşa cum ea a fost înţeleasă de către legiuitorii şi doctrinarii secolului al XIX-lea, se poate vorbi 
numai în privinţa contractelor negociabile. 

Libertatea contractuală şi  consensualismul.Codul civil român a consacrat 
consensualismului texte numeroase, însă fără a-l defini, aşa cu de altfel a procedat şi cu privire la 
conceptul de libertate contractuală. 

Noţiunea de consensualism este subsecventă conceptului de libertate contractuală; din 
libertatea contractuală, adică din posibilitatea legală de a contracta rezultă, ca o expresie a acesteia, 
regula consensualismului, potrivit căreia contractele iau naştere prin simplul acord de voinţă al părţilor 
contractante (solus consensus obligat); numai prin excepţie acordul de voinţă nu este îndestulător, ci 
conţinutul sau forma contractelor sunt anume prevăzute de lege. 

Conform consensualismului, părţile contractante sunt cele care stabilesc, în limitele libertăţii 
contractuale, obiectul, modalităţile, efectele şi forma contractului; de aceea, consensualismul trebuie 
privit sub dublu aspect, şi anume: aspectul de fond, conform căruia părţile contractante sunt libere să 
stabilească întregul conţinut al contractului; şi aspectul de formă, conform căruia părţile contractante 
sunt libere să-şi exprime acordul de voinţă aşa cum ele doresc şi nu într-o formă prestabilită. 


Capitolul XV CLASIFICAREA CONTRACTELOR COMERCIALE 


Secţiunea 1. Noţiuni introductive 

Cercetarea contractelor priveşte deopotrivă unitatea şi diversitatea lor; unitatea contractelor 
rezultă din trăsăturile lor comune, adică toate contractele constau în acorduri de voinţă ale pxrţilor 
contractante şi, pentru a fi valabile, toate trebuie să întrunească elementele structurale proprii 
contractelor şi să nu depăşească limitele libertăţii contractuale; diversitatea contractelor rezultă din 
multitudinea lor şi din clasificările variate la care ele por fi supuse. 


Secţiunea 2. Clasificări tradiţionale ale contractelor 

Contracte numite şi nenumite.Sunt numite contracte denumite şi reglementate de lege, ca 
vânzarea, schimbul, mandatul, depozitul, donația ş.a.; şi sunt nenumite contractele nedenumite şi 
nereglementate de lege, însă uzitate, ca de exemplu, contractul de întreţinere sau contractul de 
hotelxrie. 

În dreptul roman, contractele numite erau sancţionate prin acţiuni distincte, care purtau 
numele contractelor; de exemplu, contractul de vânzare-cumpărare prin actio empti aut venditi, 
contractul de depozit prin actio depositi directa, pe care deponentul o avea umpotriva depozitarului 
pentru restituirea bunului depozitat, şi actio depositi contraria, pe care depozitarul o avea împotriva 
deponentului spre a fi indemnizat ş.a.; pe când contractele nenumite erau sancţionate, când una din 
părţi şi-a executat prestaţia, prin actio praescriptis verbis. 

Contracte consensuale şi  neconsensuale.Terminologic, clasificarea tradiţională a 
contractelor în consensuale, solemne şi reale, sau într-o altx formulare, în contracte consensuale şi 
neconsensuale, este vădit convenţională, întrucât toate contractele constau în consensuri, adică în 
acorduri de voinţă ale părţilor contractante. 

Sunt consensuale contractele negociabile care i-au naştere prin simplul acord de voințe al 
părţilor contractante, exprimat în forma pe care ele o aleg; şi sunt neconsensuale contractele 
negociabile sau nenegociabile care iau neştere prin acordul de voințe al părţilor contractante şi 
exprimarea acestuia în forma anume stabilită de lege sau cu îndeplinirea altor formalităţi prestabilite; 
primele contracte constituie regula, iar secundele excepția; sunt neconsensuale numai contractele pe 
care legea le reglementează ca atare. 

Contracte bilaterale şi unilaterale.Clasificarea,deşi legală, este terminologic convenţională, 
ca şi cea precedentă; în primul rând, exprimarea contracte bilaterale este tautologică, întrucât toate 
contractele constau în acorduri de voințe; în al doilea rând, exprimarea contracte unilaterale cuprinde 

doi termeni etimologic contradictorii, cel de contracte, care evocă acorduri de voințe, şi cel de 
unilaterale, care evocă manifestări unilaterale de voințe. 

Conform art. 943 şi 944 C, civ., clasificarea are în vedere reciprocitatea sau nereciprocitatea 
obligaţiilor contractuale, şi anume: la contractele bilaterale sau sinalagmatice, părţile se obligă reciproc, 
corelativ, fiecare din ele devenind faţă de cealaltă creditor şi debitor; de exemplu, la vânzare- 
cumpărare, vânzătorul este creditor în privinţa preţului şi debitor în privinţa bunului şi, simetric invers, 
cumpărătorul este creditor în privinţa bunului şi debitor în privinţa preţului; la contractele unilaterale, 
numai una din părţi se obligă, ea devenind astfel debitor iar cealaltă parte creditor; de exemplu, la 
donația fără sercini, în privinţa bunului donat, donatorul este debitor iar donatorul creditor. 

Contracte oneroase şi gratuite.Conform art. 945 şi 946 C. civ., această clasificare are în 
vedere scopul urmărit de părţile contractante şi reciprocitatea sau nereciprocitatea avantajelor 
contractuale; la contractele oneroase “fiecare parte voieşte a-şi procura un avantaj” (art. 945); adică, 
intenţia fiecăreia din părţi este de a obţine de la cealaltă parte o prestație echivalentă cu aceea pe care 
şi-o asumă; de exemplu, vânzarea-cumpărarea sau schimbul; la contractele gratuite numai'una din 
părţi voieşte a procura, fără echivalent, un avantaj celeilaltei” (art. 946); adică, una din părţi îşi 
manifestă intenţia de a îndeplini o prestație în foflosul celeilalte părţi, fără a urmări obţinerea unei 
contraprestaţii; de exemplu, comodatul sau donația fără sarcini. 

În ce priveşte delimitarea concretă a contractelor cu titlu oneros faţă de contractele cu titlu 
gratuit, este de observat că încadrarea unora din contracte este simplă, indiscutabilă, pe când 
încadrarea altora comportă discuţii şi calificări diferite; astefl, vânzarea-cumpărarea este un contract 
oneros prin esenţa sa, nesusceptibil de a deveni cu titlu gratuit; tot astfel, comodatul este un contract 
gratuit prin esenţa sa, nesusceptibil de a devileni cu titlul oneros, întrucât, dacă pentru folosinţa bunului 
s-ar plăti un preţ, ar fi vorba de un alt contract, acela de încgiriere; însă unele contracte, cele gratuite 
doar prin natura lor, sunt susceptibile de a fi şi oneroase, în parte sau în totalitate, ca depozitul retribuit, 
mandatul retribuit sau donația cu sarcini; or, cum aceste contracte nu pot fi dublu calificate, gratuit- 
oneroase (întrucât o asemenea calificare ar constitui o inadvertenţă juridică, o imposibilitate ca unuia şi 
aceluiaşi contract să i se aplice atât regulile privitoare la contractele gratuite cât şi cele privitoare la 
contractele oneroase), calificarea lor depinde de echivalenţa (obiectivă-subiectivă) sau neechivalenţa 
prestaţiilor reciproce; de exemplu, donația la care valoarea sarcinii este vădit inferioară bunului donat 
este un contract cu titlu gratuit, iar donația la care valoarea sarcinii este echivalentă cu valoarea 
bunului donat este un contract cu titlu oneros. 

Contracte principale şi accesorii.Această clasificare are în vedere autonomia sau lipsa de 
autonomie a contractelor. 

Sunt contracte principale cele care au o existenţă de sine stătătoare; în marea lor majoritate 
contractele sunt principale, ca vânzarea-cumpărarea, schimbul, donația, locaţiunea sau tranzacţia; şi 
sunt contracte accesorii cele care depind şi însoțesc anumite contracte principale; numărul lor este 
restrâns; aşa sunt, de exemplu, gajul sau ipoteca, prin care se garantează mai ales împrumuturile. 

Contracte simple şi complexe.Rostul acestei clasificări este de a evidenția operațiile juridice 
cuprinse în contracte. 

Sunt contracte simple cele prin care se realizează o singură operaţie juridică, ceea ce o fac 
cele mai multe contracte; fiecare contract poartă denumirea operaţiei pe care o realizează; de exemplu 
vânzarea-cumpărarea, scimbul, donația sau închirierea; şi sunt contracte simple sau mixte cele prin 
care se realizează două sau mai multe operaţii juridice; aşa este contractul de hotelărie, care constă în 
închirierea de camere sau apartamente mobilate, depozitarea de bagaje şi prestarea unor servicii; tot 
astfel este contractul de turism care constă, după împrejurări, în transportul de persoane şi bagaje, 
cazarea şi hrana pentru turişti, organizarea de activităţi culturale, sportive, de divertisment ş.a.; adică 
totalitatea prestaţiilor cuprinse, de la caz la caz, în costul unei călătorii turistice. 

Contracte instantanee şi succesive.Această clasificare se referă la executarea în timp a 
obligaţiilor contractuale. 

Sunt contracte cu executarea instantanee sau imediată, abreviat contracte instantanee, cele 
la care executarea ambelor sau a uneia din prestații are loc imediat şi o singură dată; de exemplu, la 
contractul de schimb de bunuri certe, individual determinate, obligaţiile copermutanţilor se consideră 
executate în chiar momentul naşterii lor, concomitent, în temeiul principiului consensualismului; iar la 
contractul de vânzare-cumpărare de bunuri certe, obligaţia vânzătorului de transferare a bunului vândut 
se consuderă executată de drept din momentul încheierii contractului; şi sunt contracte cu executare 
succesivă, abreviat contracte succesive, cele la care executarea uneia sau a ambelor prestații are loc 
la date eşalonate în timp; de exemplu, la contractul de furnizare sau închiriere; contractele succesive 
pot fi încheiate pe durată determinată sau nedeterminată. 


III.3. Secţiunea 3. Alte clasificări ale contractelor comerciale 

Contracte negociabile, de adeziune şi impuse.Această clasificare evidenţiază rolul 
diferențiat al voinţei părților la încheierea contractelor. 

Sunt contracte negociabile (la care se referă în realitate conceptul de libertate contractuală), 
cele clasice, tradiţionale, la care persoanele fizice şi juridice sunt pe deplin libere să le încheie ori nu; 
iar dacă se decid să încheie un asemenea contract, părţile se află pe poziţii de egalitate, ele fiind cele 
care stabilesc de comun acord, adesea după discuţii prealabile, clauzele contractuale (de unde 
denumirea de contracte negociabile); de exemplu, vânzarea-cumpărarea de locuinţe între persoanele 
fizice. În decursul timpului, sfera şi ponderea acestor contracte s-a restrâns substanţial şi continuă să 
se restrângă. 

Sunt contracte de adeziune (denumire formulată la începutul secolului al XX-lea de către 
Raymond Saleilles) cele la care toate clauzele contractuale sunt stabilite de către una din părţi, 
mcealaltă parte având doar opţiunea de a accepta sau de a refuza încheierea lor; iar uneori, ca în 
cazul cotractelor de furnizare a apei, a energiei electrice sau a gazelor naturale, facultatea de a refuza 
contractarea este iluzorie. 

Contracte tipizate şi netipizate.Această diferenţiere a contractelor rezultă din practica 
legislativă şi din cea contractuală, care au tipizat numeroase contracte, în formulare imprimate; 
formularele tip de contracte prezintă un dublu avantaj: realizează conformitatea contractelor cu 
dispoziţiile legale care le reglementează; şi simplifică la minimum posibil procedura încheierii 
contractelor. 


Capitolul XVI FORMAREA CONTRACTELOR COMERCIALE 
IV.1. Secţiunea 1. Condiţiile de fond privind formarea contractelor comeciale 


Pentru a fi valabile, legal întocmite, toate contractele trebuie să întrunească cerinţele 
prevăzute de art. 948 C. civ., şi anume: capacitatea părţilor de a contracta, consimţământul lor, un 
obiect determinat şi o cauză licită. 

Aceste cerințe, numite condiţii esenţiale de art. 948 C. civ., adică elementele esenţiale 
(essentialia negotii), alcătuiesc structura tehnică a contractului (consensus minimum). 

Elementele structurale concretizează voința părţilor contractante din puncte de vedere diferite 
însă convergente spre acelaşi ţel al formăriicontractelor, şi anume: aptitudinea de a avea voinţă, de a 
contracta, de a obţine obligarea cocontractantului şi de a realiza un anumit scop. 

Capacitatea de a contracta.Capacitatea părţilor de a contracta este o componentă a 
capacităţii persoanelor fizice şi juridice. 

A. Capacitatea contractuală a persoanelor fizice. Această capacitate rezultă din dispoziţiile 
generale privitoare la capacitatea civilă a persoanelor fizice şi din dispoziţiile privitoare la capacitatea 
lor de a contracta. 

- Capacitatea de a contracta priveşte ambele aspecte ale capacităţii civile: capacitatea de 
folosință ca premisă pentru a contracta; şi capacitatea de exerciţiu ca posibilitate efectivă de a 
contracta. 

- Cele două aspecte ale capacităţii civile constau în următoarele: capacitatea de folosință în 
aptitudinea persoanei de a avea drepturi şi obligaţii; ea începe o dată cu naşterea şi încetează o dată 
cu moartea sau declararea judecătorească a morţii; capacitatea de exerciţiu în aptitudinea persoanei 
de a-şi exercita drepturile şi de a-şi asuma obligaţii, săvârşind acte juridice; ea începe sub formă 
restrânsă la 14 ani şi sub formă deplină la 18 ani; iarpentru femeie şi sub această vârstă prin căsătorie; 
şi încetează ca şi cea de folosinţă, prin moartea sau declararea judecătorească a morţii; în privinţa 
amândurora, regula o constituie capacitatea iar excepția incapacitatea (art. 6 din Decretul nr. 31/1954). 

B. Capacitatea contractuală a persoanelor juridice. această capacitate este reglementaă în 
vederea realizării scopurilor urmxrite de către persoanele juridice. 

- Capacitatea contractuală a persoanelor juridice este cârmuită de principiul specialităţii, 
conform căruia fiecare persoană juridică în parte poate avea numai acele drepturi care corespund 
scopului ei, aşa cum acesta este stabilit, după caz, prin lege, prin actul de înfiinţare sau prin statut. 

Consimţământul. Noţiunea de consimţământ. Termenul de consimţământ, care lingvistic este 
susceptibil de înţelesuri variate, iar în terminologia juridică înțelesurile diferă adesea de la o materie la 
alta, are la formarea contractelor două înţelesuri, şi anume: înţelesul de voințe individuale, de voințe 
distincte ale părţilor contractante; şi înţelesul de acord de voințe, de concordanţă între voinţele părţilor 
contractante (în domeniul actelor juridice civile, primul înţeles este general, aplicabil tuturor actelor 
juridice, uni-bi- sau multilaterale; cel de al doilea înţeles este specific contractelor şi celorlalte acte 
juridice bi- sau multilaterale). 

Acordul de voințe al părţilor (cum sentire — concursus voluntatum) defineşte contractul în 
înţelesul că acesta ia naştere numai prin şi din momentul realizării acordului de voințe (consensus est 
duorum in idem placitum), însă, consimţământul se analizează nu numai ca proces final, voinţa 
comună a părţilor, ci şi ca proces premergător, voinţa fiecărei părţi contractante. 

Totodată, pentru a avea valoare de consimțământ, voinţele trebuie exprimate cu intenția de a 
contracta. Nu au o asemenea semnificaţie juridică promisiunile amicale sau de politeţe, angajamentele 
zise de onoare, de sprijin moral sau material şi nici aşa-numitele gentlemen”s agreements. 

Obiectul.Obiectul contractului şi obiectul obligaţiilor contractuale. O bună parte a doctrinei 
juridice face distincţie între obiectul contractului şi obiectul obligaţiilor rezultate din contract. 

În ce priveşte obiectul contractului, doctrina este împărţită: unii autori consideră ca obiect al 
contractului operaţiunea juridică pe care părţile urmăresc să o realizeze prin încheierea acestuia 
(vânzare-cumpărare, donaţie, schimb ş. a.); alţi autori consideră că nu se poate vorbi despre un obiect 
al contractului, ci numai despre efectele acestuia, care constau în naşterea, modificarea sau stingerea 
unor obligaţii; iar cei mai numeroşi autori consideră că tocmai naşterea, modificarea sau stingerea unor 
obligaţii constituie obiectul contractului. 

C. Identificarea terminologică a obiectului contractului cu obiectul obligaţiilor contractuale. În 
practica judiciară şi în terminologia curentă, obiectul contractului este privit adesea sub aspectul său 
material, ca prestație, sau prestații ale părţilor contractante; deci, ca obiect al obligaţiilor contractuale; 
de exemplu, contractul de donaţie este definit prin bunul donat (art. 801 C. civ.) iar contractul de 
vânzare-cumpărare prin bunul vândut şi preţul vânzării (art. 1294 C. civ.). 

Cauza.În dreptul european, unele legislații, printre care şi cea română, prevăd cauza printre 
elementele structurale ale contractelor, pe când alte legislații, cea germană sau cea elveţiană, nu o 
prevăd în materia contractelor, ci numai în unele materii extracontractuale, ca cea a îmbogăţirii fără 
justă cauză. 

C.civ. român, după ce în art.948 enumeră cauza licită ca ultim element esenţial al 
contractelor, în secţiunea consacrată cauzei, în cuprinsul a trei articole, 966-968, prevede urm.: în art. 
966 cerinţele cauzei, în termenii: “obligaţia fără cauză sau fondată pe o cauză falsă, sau nelicită, nu 
poate avea nici un efect”; deci, cauza trebuie să existe, să fie reală şi să fie licită; în art. 967 prevede 
prezumția legală relativă de existenţă valabilă a cauzei, care poate fi combătută prin dovada contrarie; 
iar în art. 968 defineşte cauza licită în formularea: “cauza este nelicită când este prohibită de legi, când 
este contrarie bunelor moravuri şi ordinii publice”; adică, în terminologia actuală, când cauza este 
contrarie normelor legale imperative de ordine publică, celorlalte norme legale imperative de ordine 
publică, celorlalte norme legale imperative sau regulilor de comportare care privesc ordinea publică. 


Secţiunea 2. Încheierea contractelor 

Încheierea contractelor implică trei componente: oferta, adică manifestarea primei voințe 
individuale de a contracta; acceptarea, adică manifestarea celei de a doua voințe individuale de a 
contracta; şi, în final, întâlnirea concordantă dintre ofertă şi acceptare, adică acordul de voințe al 
părților contractante. 

Oferta.Oferta sau policitaţia (pollicitatio) constă în propunerea pe care o persoană, numită 
ofertant sau policitant, o face unei alte persoane, unor persoane sau publicului, adică unui destinatar 
sau unor destinatari, de a încheia un anumit contract. 

Oferta se califică juridiceşte ca o manifestare unilaterală de voinţă care îndeplineşte cerinţele 
pentru încheierea unui contract. 

Prin această ofertă se deosebeşte faţă de manifestările de voință de natură contractuală care 
nu îndeplinesc cerințele ofertei, cum sunt, de exemplu, propunerile de a purta discuţii în vederea 
încheierii unor contracte ori succintele anunţuri de închirieri sau vânzări-cumpărări publicate în ziare. 

Acceptarea. Acceptarea constă în manifestarea de voinţă a destinatarului de a încheia 
contractul în condiţiile prevăzute în ofertă. 

Dacă acceptarea condiţionează, limitează sau depăşeşte cuprinsul ofertei, ea valorează 
contraofertă; în acest sens, art. 39 C. com. prevede că “acceptarea condiţionată sau limitată se 
consideră ca un refuz al primei propuneri şi formează o nouă propunere”; într-un asemenea caz, 
destinatarul devine ofertant iar ofertantul iniţial devine destinatar; şi acestă inversare de roluri poate 
continua până ce se ajunge la o acceptare pură şi simplă; este ceea ce se şi întâmplă adesea la 
încheierea contractelor negociabile mai importante. 

Acceptarea se califică, întocmai ca şi oferta, ca o manifestare unilaterală de voinţă care 
îndeplineşte cerinţele pentru încheierea unui contract; iar prin acestă calificare, acceptarea se 
deosebeşte, ca şi oferta, faţă de alte manifestări de voinţă de natură contractuală sau necontractuală, 
ca şi faţă de actul juridic unilateral şi de contract. 

Întâlnirea concordantă dintre ofertă şi acceptare. Întâlnirea concordantă dintre ofertă şi 
acceptare, adică acordul de voințe al părţilor contractante, semnifică încheierea contractului. 

În această privinţă, un interes deosebit îl prezintă stabilirea momentului şi locului încheierii 
contractului. 

În ipoteza persoanelor care se află de față, stabilirea este simplă: momentul este acela al 
acceptării pure şi simple a ofertei; iar locul este acela unde se află părţile în momentul realizării 
acordului de voințe. 

În ipoteza persoanelor care nu se află de faţă, oferta şi acceptarea nu mai coincid în timp, iar 
părţile contractante se află în locuri diferite; este ceea ce explică şi varietatea soluţiilor pe care le 
întâlnim în dreptul comparat cu privire la stabilirea momentului şi a locului încheierii contractelor în 
această de a doua ipoteză. 

În alte cuvinte, localizarea contractului în timp şi spaţiu este simplă în privinţa persoanelor 
aflate de faţă, întrucât momentul încheierii contractului este unic, precum tot unic este şi locul 
încheierii contractului; dimpotrivă, în privinţa persoanelor care nu se află de faţă, atât momentul cât şi 
locul încheierii contractului pot fi diferite; ca atare, ele urmează a fi determinate. 


Secţiunea 3. Încheierea contractelor personal sau prin reprezentare 

Contractele sunt susceptibile de a fi încheiate personal sau prin reprezentare. 

Din cuprinsul şi economia reglementărilor legale privitoare la formarea contractelor rezultă 
regula încheierii contractelor personal de către părţi şi că numai prin excepție, în situaţiile şi condiţiile 
anume prevăzute de lege, încheierea contractelor are loc pe calea reprezentării. 

Această reglementare este realistă, întrucât în practică cele mai numeroase contracte se 
încheie personal de către părţi şi numai în situaţii mai rare prin reprezentareauneia sau a ambelor părți. 

Reprezentarea. În dreptul civil, ca şi în alte ramuri de drept, sunt situaţii în care actele juridice 
se încheie prin intermediul altor persoane decât cele înbeneficiul cărora ele se săvârşesc, adică prin 
procedeul tehnic al reprezentării. 


Secţiunea 4. Încheierea contractelor în cazul stipulaţiei pentru altul 

Pe lângă reprezentare, contractul se poate încheia în beneficiul altei persoane decât cea care 
a participat la încheiere şi prin stipulaţia pentru altul. 

Stipulaţia pentru altul sau, cum i se mai spune, contractul în folosul unei terţe persoane, este 
contractul prin care o persoană, numită promitent, se obligă faţă de o altă persoană, numită stipulant, 
să îndeplinească o anumită prestație în folosul unei terţe persoane, numită tert beneficiar sau pur şi 
simplu beneficiar. 

Deci, în cazul stipulaţiei pentru altul, contractul se încheie între stipulant şi promitent; terţul 
beneficiar nu participă şi nici nu este reprezentat la încheierea contractului; de aceea, el nu poate cere 
rezoluţiunea sau rezilierea contractului, ci numai executarea prestaţiei stipulate în favoarea sa. 


Secţiunea 5. Forma şi dovada contractelor comerciale 

Forma şi dovada exteriorizează, ambele, acordul de voinţă al părţilor contractante. 

Ele sunt cerinţe distincte: forma priveşte existența contractului, iar dovada priveşte 
confirmarea existenţei contractului; cu distincţia că la unele contracte forma şi dovada sunt separate, 
iar la alte contracte forma include dovada; de exemplu, contractul verbal poate fi dovedit prin orice 
mijloc de probă, cu martori, prin mărturisire ş. a.; pe când contractul solemn poate fi dovedit numai prin 
înscrisul întocmit cu ocazia încheierii acestuia (înscrisul constituie atât forma cât şi dovada 
contractului). 

Forma contractelor.Consensualismul cât şi formalismul cuprind un aspect de fond, acela al 
stabilirii conţinutului contractelor, şi un aspect de formă, acela al exteriorizării acordului de voinţă al 
părţilor contractante. 

Privite sub aspectul formei, consensualismul priveşte contractele a căror formă o aleg părțile 
contractante iar formalismul contractele a căror formă este prevăzută de lege. 

Prin comparaţie, consensualismul este superior formalismului, deoarece obligă părţile 
contractante să-şi respecte cuvântul dat, angajamentele luate, independent de forma contractului; 
totodată, consensualismul este de natură a înlesni încheierea contractelor şi a promova astfel 
celeritatea circuitului contractual; însă, cu rezerva că încheierea cu prea multă uşurinţă a unor 
contracte importante, ca şi eventuale manopere dolosive ale părţilor contractante sunt posibile mai 
degrabă consensual decât prin îndeplinirea unor formalităţi prestabilite; iar în ce priveşte securitatea 
contractuală, formalismul este superior consensualismului, deoarece protejează părţile contractante 
atât în raporturile dintre ele, spre a nu contracta cu uşurinţă, cât şi în raporturile cu terţe persoane. 

Dovada contractelor.Dovada contractului apare ca necesară numai în situaţiile în care 
debitorul nu recunoaşte existenţa contractului pe care l-a încheiat sau a obligaţiilor pe care şi le-a 
asumat; numai în asemenea situaţii administrarea dovezii are rost; şianume, de a obliga pedebitor la 
executare; dimpotrivă, ori de câte ori părţile îşi execută de bunăvoie obligaţiile asumate dovada 
contractului nu are nici un rost. 

Din principiul consensualismului rezultă regula conform căreia părţile sunt libere să-şi 
preconstituie ori să nu-şi preconstituie probe în vederea dovedirii contractului pe care îl încheie; însă, 
în caz de preconstituire, părţile trebuie să aleagă una sau alta dintre probele prevăzute de lege, adică 
înscrisurile sau marturia (art. 1171-1198 C. civ.); iar în caz de litigiu se poate regurge, după împrejurări, 
la prezumţii şi mărturisire (art. 1199-1206 C. civ.), precum şi la expertiză, cercetarea la faţa locului şi la 
interogatoriu (art. 201-225 C. pr. Civ.). 


Capitolul XVII CONTRACTELE COMERCIALE 


Secţiunea 1.Clasificarea şi tipurile de contracte comerciale 

În lumea afacerilor, în general, contractele sunt cu titlu oneros şi sinalagmatic, aşa încât 
clasificările juridice uzuale pot fi mult simplificate. Aceasta, întrucât, cu excepţia cauţiunii, în acest 
domeniu nu sunt întâlnite contractele cu titlu gratuit, în afaceri, contractele sunt cu titlu oneros, întrucât 
oamenii de afaceri urmăresc realizarea de beneficii (profituri); contractul putând fi profitabil pentru 
ambele părţi contractante. 

Aceste contracte, zise sinalagmatice (pentru că fiecare dintre parteneri se obligă faţă de 
celălalt), nu rămân în mod indefinit în această stare. Când una dintre prestații se execută, contractul nu 
va mai lega decât pe debitorul celuilalt şi, deci, el va înceta să mai fie sinalagmatic, pentru a deveni 
„unilateral” (contractul unilateral fiind acela care nu obligă decât una dintre părţi). Aşa, de exemplu, 
promisiunea acceptată a unui împrumut cu dobândă este un contract sinalagmatic, dar odată acest 
împrumut primit nu mai este vorba de o promisiune de împrumut, ci un împrumut şi nu va genera o 
obligaţie decât pe seama împrumutătorului; el devine un contract unilateral. 


Secţiunea 2.Contractul de vânzare-cumpărare comercială 
Contractul de vânzare-cumpărare reprezintă contractul cel mai des utilizat în afaceri. El este 
prototipul actului de comerţ. 


A.Contractul de vânzare-cumpărare comecială 

Potrivit art. 1294 C. civ. vânzarea este contractul prin care una din părţi (numită vânzător) se 
obligă să transmită celeilalte părţi (numită cumpărător) proprietatea unui bun, în schimbul unui preţ. 

Definiţia art. 1294 C. civ. este valabilă şi pentru vânzarea comercială care este, şi ea, un 
contract consensual, perfect prin simplul acord de voinţă al părţilor (deci, este un contract bilateral- 
sinalagmatic, comutativ şi oneros). 

Aşadar, pe plan juridic, fizionomia contractului de vânzare comercială este identică cu cea de 
drept civil. 

Ceea ce-i conferă vânzării comerciale un caracter particular, sunt elementele de ordin 
economic care se răsfrâng într-un mănunchi de dispoziţii speciale, aceasta, întrucât vânzarea- 
cumpărarea comercială constituie un inel din lanţul producţiei şi schimbului de mărfuri produse în 
drumul lor de la producător la consumator şi chiar în cadrul producţiei însăşi (procesul de 
aprovizionare), într-adevăr, cumpărătorul comercial cumpără mărfurile pentru a le revinde 
consumatorilor sau altor intermediari în procesul de schimb (comercianții cu ridicata) sau, atunci când 
este industriaş, pentru a le supune unor transformări în noi produse. 

Pentru ca vânzarea cumpărarea să dobândească caracter comercial este necesar a fi întrunite 
două condiţii specifice: să aibă ca obiect numai bunurile mobile (art. 3 C. com. vorbeşte de „mărfuri sau 
producte") şi pentru cumpărător operaţia trebuie să aibă un caracter de interpunere în procesul de 
schimb al bunurilor. 

Interesul distincţiei între vânzarea civilă şi cea comercială este evident întrucât vânzării 
comerciale i se vor aplica unele reguli speciale ca: solidaritatea în cazul pluralităţii de debitori, curgerea 
de plin drept a dobânzilor, un regim special al probelor, procedura reorganizării şi lichidării judiciare. 
Principiul libertăţii comerţului şi restricţiile legale şi convenţionale.Prin art. 134 din Constituţia 
României este consacrat principiul libertăţii comerţului care implică libertatea contractuală, în principiu, 
orice persoană este liberă să încheie sau să nu încheie un contract de vânzare-cumpărare şi de a-şi 

alege partenerul contractual, condiţiile vânzării-cumpărării fiind liber stabilite de părţi, desigur în limitele 
impuse de ordinea publică sau de bunele moravuri (art. 968 C. civ.). 

Principiul autonomiei de voinţă, expresie a drepturilor şi libertăţilor omului, este aplicabil şi în 
ceea ce priveşte contractul de vânzare-cumpărare comercială, dar această libertate de a vinde şi a 
cumpăra este supusă şi unor restricţii edictate în numele interesului public, care sunt restricţii legale, 
sau restricţii impuse chiar de părţi, restricţiile convenţionale. 

Restricţiile legale referitoare la contractul de vânzare-cumpărare pot consta în: interzicerea 
unor vânzări, obligativitatea unei autorizaţii prealabile sau reglementarea unor vânzări. Ele sunt 
determinate de multiple raţiuni, dar cele mai semnificative, în ceea ce priveşte vânzarea-cumpărarea 
comercială, sunt protecţia consumatorilor şi apărarea liberei concurenţe. 

- Prin Ordonanţa Guvernului nr. 21/1992, se prevede că statul protejează cetăţenii în calitatea 
lor de consumatori, asigurând cadrul necesar accesului neîngrădit la produse şi servicii, informării lor 
despre caracteristicile esenţiale ale acestora, apărării drepturilor şi intereselor legitime ale cetăţenilor 
împotriva unor practici abuzive, în consecinţă, este interzis a se comercializa produse sau presta 
servicii care pot pune în pericol viaţa, sănătatea sau securitatea consumatorilor şi a se produce sau 
comercializa produse falsificate sau substituite. 

Restricţiile convenţionale se manifestă, de regulă, prin clauze de exclusivitate care pot fi 
unilaterale sau bilaterale (de exemplu, când un comerciant se obligă să se aprovizioneze de la un 
anumit furnizor; sau, invers, un fabricant se obligă să-şi desfacă producţia exclusiv prin acelaşi 
distribuitor, cel puţin într-o anumită zonă şi pe o perioadă determinată). 


Elementele esenţiale ale contractului de vânzare-cumpărare comercială 


Contractul de vânzare-cumpărare fiind un contract consensual, vânzarea este perfectă din 
momentul în care consimţământul valabil al părţilor, dotate cu capacitatea de a contracta, s-a realizat 
asupra bunului care face obiectul vânzării şi asupra preţului. 

Deci, elementele esenţiale ale contractului de vânzare-cumpărare sunt: capacitatea părţilor; 
consimţământul; obiectul vânzării şi preţul. 

Capacitatea părţilor. Pentru încheierea valabilă a contractului de vânzare-cumpărare 
comercială, părţile trebuie să aibă capacitatea cerută de lege, adică capacitatea de folosinţă şi 
capacitatea de exerciţiu. 

În materia vânzării-cumpărării comerciale, capacitatea este regula, iar incapacitatea reprezintă 
o excepţie care, deci, este de strictă interpretare (operând numai în cazurile expres prevăzute de lege). 

Există incapacităţi speciale privind încheierea contractului de vânzare-cum-părare în general şi 
interdicții speciale privind încheierea contractului de vânzare-cumpărare comercială. 

Consimţământul, încheierea contractului de vânzare-cumpărare comercială implică un acord 
de voințe ale părţilor, în scopul transmiterii de la vânzător la cumpărător a dreptului de proprietate 
asupra unui bun, în schimbul unui preţ. 

Condiţiile în care trebuie să se manifeste voinţele părţilor pentru încheierea contractului de 
vânzare-cumpărare comercială suni cele prevăzute de lege pentru încheierea oricărui contract, fiind 
deci inutilă o analizare a lor. 

În materie comercială, manifestarea consimţământului poate să rezulte şi din tradiţia materială 
a titlurilor reprezentative de mărfuri (când acestea sunt la purtător) sau din girul titlurilor reprezentative 
de mărfuri la ordin (cum este cazul conosamentului), în aceste cazuri, tradiţia materială sau girul 
echivalează cu o manifestare de voinţă expresă, în forma dreptului comun. 

Consimţământul poate fi afectat de unele modalităţi: poate fi dat sub condiţie suspensivă sau 
rezolutorie sau părţile pot conveni că va fi dat după ce un anumit fapt va face obiectul unei verificări 
(vânzările pe gustate, încercate etc.). 

În privinţa efectelor viciilor de consimţământ acestea sunt cele arătate de dreptul civil, 
îmbrăcând o formă specială în materia vânzării comerciale doar dolul. 

Obiectul vânzării comerciale nu poate fi decât un bun mobil, corporal sau incorporai, lucrurile 
prezente şi viitoare, lucrurile determinate sau determinabile (bunurile imobile nu pot constitui obiectul 
contractului de vânzare-cumpărare comercială, actele de vânzare-cumpărare privind aceste bunuri fiind 
acte juridice civile). 

Oricare ar fi lucrul vândut, pentru a fi considerat obiect al contractului de vânzare-cumpărare 
comercială trebuie să îndeplinească următoarele condiţii (aceleaşi ca şi în cazul vânzării-cumpărării 
civile): să se afle în circuitul civil; să existe în momentul încheierii contractului sau în viitor; să fie 
determinat sau determinabil; să fie proprietatea vânzătorului. 

Lucrul să se afle în circuitul civil. Art. 310 C. civ. prevede, în această privinţă, că „Toate 
lucrurile care sunt în comerţ pot fi vândute, afară numai dacă o lege a oprit aceasta". 

În anexa nr. la H. G. nr. 201/1990 (dată în aplicarea Decretului-Lege nr. 54/1990) sunt stabilite 
categoriile de activităţi care nu se pot desfăşura pe baza liberei iniţiative. De asemenea, din dispoziţiile 
aceluiaşi act normativ rezultă şi bunurile care nu pot fi fabricate sau comercializate de către 
întreprinzătorii particulari. 

Lucrul să existe în momentul încheierii contractului sau să poată exista în viitor (dacă lucrul 
nu există şi nici nu poate să existe în viitor, obiectul vânzării este imposibil şi contractul este lovit de 
nulitate). 

Lucrul să fie determinat sau determinabil. Această condiţie priveşte stabilirea în contract a 
elementelor care permit concretizarea obiectului obligaţiei vânzătorului, indiferent de natura bunului. 

Lucrul este determinat în cazul în care în contract au fost prevăzute elementele care permit 
stabilirea lucrului chiar în momentul contractului (elementele care individualizează lucrul-bun cert sau 
care arată genul, cantitatea şi calitatea lucrului-bun generic). 

Lucrul să fie proprietatea vânzătorului, întrucât contractul de vânzare-cum-părare este un 
contract translativ de proprietate, înseamnă că pentru a putea transmite dreptul de proprietate trebuie 
ca vânzătorul să fie proprietarul lucrului respectiv. d) Preţul. Pentru a încheia contractul de vânzare- 
cumpărare, părţile trebuie să cadă de acord nu numai asupra lucrului vândut, ci şi asupra preţului care 
este obiectul prestaţiei cumpărătorului (preţul fiind suma de bani pe care cumpărătorul o dă 
vânzătorului în schimbul lucrului). 

Pentru a putea fi obiect al contractului de vânzare-cumpărare, preţul trebuie să îndeplinească 
următoarele condiţii: să fie stabilit în bani; să fie determinat sau determinabil; să fie real (sincer, serios). 

Preţul să fie stabilit în bani. Stabilirea preţului în bani este de esenţa contractului de vânzare- 
cumpărare. Dacă preţul nu constă într-o sumă de bani, ci într-un alt lucru sau o prestație, contractul 
încheiat nu este un contract de vânzare-cumpărare ci un contract de schimb sau, respectiv, contract de 
întreţinere. 

Preţul să fie determinat sau determinabil. Această condiţie se referă la stabilirea prin 
contract a elementelor care permit concretizarea obiectului obligaţiei cumpărătorului. 

Preţul este det când în contract s-a precizat în concret suma de bani datorată pt lucrul vândut. 

Preţul este determinabil în cazul când în contract s-au prevăzut anumite elemente cu ajutorul 
cărora se va stabili în viitor cuantumul preţului (de exemplu, preţul pieţei dintr-o anumită lună sau 
trimiterea la preţul legal etc.). 

Preţul trebuie să fie real (sincer, serios). Seriozitatea preţului este un element al echilibrului 
prestaţiilor părţilor. Ca atare, atâta vreme cât nu există un preţ real, adică un preţ care să corespundă 
cu valoarea lucrului vândut, nu există vânzare. 

Dacă preţul stabilit de părţi este fictiv sau derizoriu, contractul de vânzare-cumpărare este nul, 
deoarece obligaţia cumpărătorului, în lipsa preţului sau a caracterului său derizoriu, este fără obiect, iar 
obligaţia vânzătorului, în mod corelativ este fără cauză. 


Efectele contractului de vânzare-cumpărare comercială 


Transmiterea dreptului de proprietate 

Potrivit art. 1295 C. civ., proprietatea este strămutată la cumpărător de îndată ce părţile s-au 
învoit asupra lucrului şi asupra preţului, deşi lucrul nu a fost predat, iar preţul nu a fost numărat. 

Transmiterea de drept a proprietăţii în contractul de vânzare-cumpărare operează numai dacă 
sunt îndeplinite anumite condiţii şi anume: contractul să fie valabil încheiat, vânzătorul să fie 
proprietarul lucrului şi lucrul vândut să fie un bun individual determinat. 

Vânzările cu clauza de rezervă a proprietăţii, în care părţile amână transmiterea proprietăţii 
printr-o stipulaţie expresă, sunt necesarmente vânzări cu plata în rate. 

O aplicaţie tipică de amânare convenţională a transferării proprietăţii o reprezintă vânzarea în 
care vânzătorul stipulează că proprietatea va trece la cumpărător numai la data la care acesta va fi 
plătit cea din urmă rată de preţ (fiind vorba, deci, de vânzarea cu plata preţului în rate, în care clauza 
de rezervă a proprietăţii reprezintă un mijloc de a-1 garanta pe vânzător împotriva neexecutării 
obligaţiei cumpărătorului de plată a preţului). 

Vânzarea cu autoservire care este considerată ca un caz special de amânare a transferării 
dreptului de proprietate, în sensul că remiterea definitivă a lucrului vândut către cumpărător nu este 
consimţită de vânzător decât în momentul plăţii preţului. 

Vânzarea cu pact de răscumpărare este o vânzare care conferă vânzătorului o „facultate de 
răscumpărare" (în virtutea căreia el îşi rezervă dreptul de a lua înapoi lucrul vândut, restituind preţul 
precum şi unele cheltuieli). Facultatea acordată vânzătorului constituie o condiţie rezolutorie expresă, 
nu o vânzare nouă (deşi se vorbeşte de răscumpărare). 

Vânzările alternative sunt acel gen de vânzări în care efectul translativ de proprietate se 
produce în momentul în care cumpărătorul îşi exprimă voinţa în ce priveşte alegerea bunului. 

Vânzările de bunuri viitoare pot avea ca obiect o recoltă viitoare, producţia unei întreprinderi 
sau altele asemenea, în astfel de vânzări elementul care împiedică transferarea proprietăţii 
concomitent cu acordul de voinţă al părţilor este faptul că bunul nu este încă produs, nu există încă în 
patrimoniul vânzătorului (aşa încât, el urmează abia să fie produs şi predat la un anumit termen). 

Vânzarea de lucruri determinate generic, adică a acelor bunuri arătate prin câtime, fel şi 
calitate, fără nici un fel de indicație de natură a indica un corp cert şi determinat. Pentru ca în acest fel 
de vânzare să aibă loc transferul de proprietate de la o persoană la cealaltă este necesară, aşa cum 
am arătat şi mai înainte, operaţiunea individualizării bunurilor vândute pe calea măsurării, cântăririi sau 
numărării. 

Transferarea riscurilor lucrului vândut.În materie de vânzare, problemele care se pun sunt 
următoarele: cine suportă paguba pierderii lucrului în perioada posterioară acordului de voințe şi 
momentul predării şi dacă cumpărătorul mai este sau nu obligat să plătească preţul. 

Pornind de la regula că simplul acord de voinţă are ca efect transferarea proprietăţii de la 
vânzător la cumpărător, rezultă că dacă lucrul piere, aceasta nu poate privi decât pe proprietar (res 
perii domino). 

Deci, pierderea care survine între momentul acordului de voințe şi cel al predării efective 
cumpărătorului nu exonerează de plata preţului (vânzătorul şi-a executat obligaţia, aşa încât rămâne ca 
şi cumpărătorul să şi-o execute pe a sa plătind preţul). 

Sunt în sarcina proprietarului nu numai riscurile materiale care au drept urmare tilitate publică 
etc). 

Drepturile şi îndatoririle părţilor 
Obligaţiile vânzătorului 

Constau în următoarele: îndatorirea de a preda bunul care face obiectul vânzării (cu obligaţiile 
accesorii de a-1 păstra şi conserva) şi îndatorirea de a răspunde de evicţiune şi de viciile bunului. 

Alături de cele două obligaţii tradiţionale, tind să dobândească o individualitate proprie alte 
două obligaţii: cea de informare a cumpărătorului şi cea de securitate. 

Îndatorirea de a preda lucrul. După cum am văzut, simplul acord de voinţă al părţilor are 
drept efect transferarea proprietăţii lucrului de la vânzător la cumpărător. Dar, legiuitorul nu se limitează 
doar la acest transfer de proprietate abstract, ci dispune ca vânzătorul să-şi predea bunul vândut. 

Predarea bunului pune pe cumpărător în poziţia de a dobândi pe lângă proprietatea abstractă 
şi posesiunea materială a bunului. 

Obligaţia de predare este aplicabilă tuturor vânzărilor, indiferent de obiectul lor: bunuri certe şi 
determinate, bunuri de gen, bunuri viitoare etc. 

Art. 1316 C. civ. prevede trei forme de predare pentru bunurile mobile: predarea reală, 
predarea consensuală şi predarea simbolică. 

Predarea reală se efectuează prin transferarea posesiei materiale a lucrului. 

Obligaţia de garanţie. Rațiunea ec. şi juridică a contractului de vânzare este să transmită 
proprietatea unui bun de la vânzător la cumpărător. Această îndatorire a vânzătorului nu se sfârşeşte o 
dată cu trecerea convenţională a proprietăţii, nici chiar cu predarea materială a bunului, el mai fiind 
obligat să asigure paşnica folosinţă a bunului cumpărat, şi, de asemenea, să-i garanteze pe cumpără- 
tor împotriva viciilor (este vorba de două garanţii: garanţia pentru evicţiune şi garanţia pentru vicii). 

În privinţa garanţiei pentru evicţiune, vânzătorul răspunde pentru evicţiunea totală sau 
parţială a lucrului. 

Prin evicţiune se înţelege pierderea dreptului de proprietate asupra lucrului, total sau în parte, 
ori tulburarea cumpărătorului în exercitarea dreptului de proprietate, rezultând din valorificarea de către 
un terţ a unui drept asupra lucrului vândut 

Garanţia pentru viciile lucrului, în concepţia Codului civil, vânzătorul datorează garanţie 
numai pentru viciile ascunse, existente în momentul vânzării şi numai dacă acestea sunt grave; pentru 
viciile aparente vânzătorul nu este răspunzător, pentru că ele pot fi identificate pe loc de cumpărător cu 
o diligentă normală. 

Obligaţia de informare a cumpărătorului. Alături de cele două obligaţii tradiţionale 
(îndatorirea de a preda lucrul şi obligaţia de garanţie), doctrina şi jurispru-denţa din ţările cu economie 
de piaţă dezvoltată pun în lumină tot mai accentuat şi obligaţia vânzătorului profesionist de a informa 
pe cumpărător asupra tuturor condiţiilor de contractare, a modului de folosire a bunului şi asupra 
eventualelor pericole şi a precauţiunilor necesare. 

De regulă, informarea cumpărătorului se realizează prin etichetarea şi marcarea produsului şi 
prin prospectul sau instrucţiunile de folosire. 


60 


Obligaţia de securitate sau răspunderea vânzătorului pentru decese sau leziuni corporale 
cauzate de mărfuri reprezintă o consecinţă a obligaţiei vânzătorului de a controla produsele pe care le 
fabrică sau le pune în circulaţie. De asemenea, această obligaţie este o consecinţă a neîndeplinirii 
obligaţiei de informare a cumpărătorului asupra pericolelor potenţiale ale lucrului. 


Obligaţiile cumpărătorului 

Principala sa obligaţie constă în plata preţului (art. 1361 C. civ.), pe lângă care acesta mai are 
şi obligaţia de a primi lucrul vândut şi, în anumite cazuri, obligaţia de a suporta cheltuielile vânzării. 

Plata se poate face în numerar, dar se poate deroga de la această regulă sti-pulându-se 
emiterea unei cambii ori trecerea preţului în cont curent sau alte asemenea modalităţi de plată. 

Obligaţia de a lua în primire lucrul vândut. Cumpărătorul este îndatorat să ridice bunul în 
locul şi timpul în care vânzătorul face predarea, respectiv la data şi locul convenit de părţi în contract, 
în cazul nestabilirii unui termen preluarea se face, conform principiilor generale, imediat după 
realizarea acordului de voinţă sau la cererea vânzătorului. 

Obligaţia de a suporta cheltuielile vânzării. Potrivit art. 1305 C. civ., cheltuielile vânzării 
sunt, în lipsă de stipulaţie contrară, în sarcina cumpărătorului. Prin cheltuieli ale vânzării se înţeleg 
cheltuieli cum ar fi, de exemplu: cheltuielile de redactare a contractului şi cheltuielile de ridicare a 
lucrului (cheltuielile de predare cum ar fi: cântărirea, măsurarea, numărarea etc. sunt în sarcina 
vânzătorului). 

Răspunderea pentru nerespectarea obligaţiilor 

Pentru nerespectarea obligaţiilor din contractul de vânzare-cumpărare, partea în culpă va 
răspunde sub forma penalităţilor şi sub forma despăgubirilor (daune-interese). 

Răspunderea sub forma penalităţilor intervine în cazul când în contractul de vânzare- 
cumpărare s-a stipulat o clauză penală. 

Clauza penală constituie un mod (convenţional) de evaluare a despăgubirilor, aşa încât, 
deoarece prin clauza penală se determină anticipat tocmai despăgubirile pe care debitorul le va plăti 
pentru abaterea respectivă, creditorul nu mai are - în principiu - dreptul să pretindă despăgubiri chiar 
dacă prejudiciul ar fi mai mare decât suma ce face obiectul clauzei penale. 

întrucât clauza penală este o convenţie, răspunderea sub forma penalităţilor există numai dacă 
părţile au prevăzut în contractul de vânzare-cumpărare ori într-o convenţie separată penalităţile ce vor 
fi plătite în cazul nerespectării obligaţiilor. 

Răspunderea sub forma despăgubirilor, în cazul în care, datorită nerespectării obligaţiilor 
din contractul de vânzare-cumpărare a fost cauzat un prejudiciu, partea în culpă este obligată să 
plătească despăgubiri, în condiţiile prevăzute de Codul civil. 


B.Contractul de vânzare-cumpărare în comerţul internaţional 

Contractul de vânzare-cumpărare în comerțul internaţional este actul juridică prin care părţile, 
vânzător şi cumpărător, aparţinând unor state diferite, se obligă reciproc să transfere proprietatea unui 
bun în schimbul plăţii unui preţ. 

Contractul de vânzare-cumpărare în comerțul internaţional prezintă unele caracteristici juridice 
care se pot grupa în două categorii: caractere juridice comune (care coincid cu cele din dreptul comun) 
şi caractere juridice specifice sau particulare. 

Din prima categorie trebuie menţionate: caracterul sinalagmatic, bilateral; titlul oneros şi 
caracterul comutativ. 

Dintre caracterele specifice sau particulare, trebuie menţionate următoarele: 

- contractul de vânzare-cumpărare în comerţul internaţional are un caracter exclusiv comercial, 
el reglementând numai relaţiile care apar în operaţiile de comerţ exterior (pe plan internaţional însă, 
deosebirea între vânzarea comercială şi cea civilă are o semnificaţie minoră, reglementările în materie 
neprevăzând nici o distincţie, întrucât ambele tipuri de vânzări sunt supuse unui regim juridic identic); 

-contractul de vânzare-cumpărare are un caracter internaţional, întrucât cuprinde elemente de 
extraneitate. Aceasta nu înseamnă că vânzarea-cumpărarea în comerţul internaţional este un contract 
intern, la care se adaugă un element de extraneitate. Dimpotrivă, vânzarea-cumpărarea în comerţul 
internaţional este un contract original, care prezintă caracteristici proprii şi generează probleme 
specifice; 

- Legea uniformă asupra vânzării internaţionale de bunuri mobile corporale se aplică 
contractelor de vânzare-cumpărare între părţi care îşi au sediul sau reşedinţa obişnuită pe teritoriul 
unor state diferite, în oricare din următoarele cazuri: când contractul prevede că marfa vândută face 
sau va face obiectul unui transport, din teritoriul unui stat, în teritoriul altui stat; când actele care 
constituie oferta şi acceptarea sunt îndeplinite pe teritoriile unor state diferite; când predarea lucrului 
vândut urmează să se realizeze pe teritoriul unui stat, altul decât acela în care s-au îndeplinit actele 

constituind oferta şi acceptarea contractului (în cadrul Legii uniforme, sediul părţilor contractante 
reprezintă un criteriu principal şi stabil, nu însă şi unul determinant. De aceea, legea prevede şi un 
element complementar sau secundar şi anume: mişcarea obiectelor vândute; locul încheierii 
contractului şi locul predării lucrului vândut). 

Obiectul contractului de vânzare-cumpărare în comerţul internaţional îl formează marfa 
vândută, în schimbul căreia cumpărătorul plăteşte vânzătorului preţul stabilit, în practica comerţului 
internaţional, în determinarea obiectului contractului, se face distincţie, după natura mărfurilor, în: 
bunuri fungibile (al căror obiect se stabileşte prin parametrii calitativi şi cantitatea generală: 
specificaţiile fiecărei livrări fiind indicate de cumpărător prin comenzi) şi bunuri nefungibile (al căror 
obiect se determină prin elemente precise şi amănunțite). 

Efectele contractului de vânzare-cumpărare în comerţul internaţional se concretizează prin: 
obligaţiile care se creează în sarcina părţilor şi transmiterea proprietăţii şi a riscurilor. 

Obligaţiile vânzătorului, acestea constau în: predarea efectivă a mărfii vândute; asigurarea 
conformităţii mărfii predate cu clauzele contractuale; predarea documentaţiei tehnice. 

Obligaţiile cumpărătorului sunt: plata preţului şi luarea în primire a lucrului vândut. 

Atât obligaţiile vânzătorului, cât şi cele ale cumpărătorului ar comporta prezentări şi discuţii 
ample care însă nu este cazul a fi abordate în condiţiile tratării doar a unor elem. de drept comercial. 

Cât priveşte celălalt efect al contractului, transmiterea proprietăţii şi a riscului sunt de făcut, de 
asemenea, unele sublinieri. 

În sistemul dreptului nostru, transmiterea proprietăţii mărfii asupra cumpărătorului are loc prin 
simplul efect al încheierii contractului. Această regulă, prevăzută de art. 1295 C. civ., este însă 
facultativă, părţile putând deroga de la dispoziţiile ei. 

În celelalte sisteme de drept nu există o reglementare unitară, dar, totuşi, soluţiile admise pot fi 
grupate în două categorii: proprietatea se transmite în momentul realizării acordului de voinţă (Codul 
civil francez, Codul civil italian, Codul civil polonez) sau proprietatea se transmite în momentul predării 
mărfii vândute (Codul civil german, Codul civ austriac, C. civil olandez, C. civil spaniol, C. civil grec). 

Obligaţia de a lua în primire lucrul vândut. Cumpărătorul este îndatorat să ridice bunul în 
locul şi timpul în care vânzătorul face predarea, respectiv la data şi locul convenit de părţi în contract, 
în cazul nestabilirii unui termen preluarea se face, conform principiilor generale, imediat după 
realizarea acordului de voinţă sau la cererea vânzătorului. 

Obligaţia de a suporta cheltuielile vânzării. Potrivit art. 1305 C. civ., cheltuielile vânzării 
sunt, în lipsă de stipulaţie contrară, în sarcina cumpărătorului. Prin cheltuieli ale vânzării se înţeleg 
cheltuieli cum ar fi, de exemplu: cheltuielile de redactare a contractului şi cheltuielile de ridicare a 
lucrului (cheltuielile de predare cum ar fi: cântărirea, măsurarea, numărarea etc. sunt în sarcina 
vânzătorului). 

Răspunderea pentru nerespectarea obligaţiilor 

Pentru nerespectarea obligaţiilor din contractul de vânzare-cumpărare, partea în culpă va 
răspunde sub forma penalităţilor şi sub forma despăgubirilor (daune-interese). 

Răspunderea sub forma penalităţilor intervine în cazul când în contractul de vânzare- 
cumpărare s-a stipulat o clauză penală. 

Clauza penală constituie un mod (convenţional) de evaluare a despăgubirilor, aşa încât, 
deoarece prin clauza penală se determină anticipat tocmai despăgubirile pe care debitorul le va plăti 
pentru abaterea respectivă, creditorul nu mai are - în principiu - dreptul să pretindă despăgubiri chiar 
dacă prejudiciul ar fi mai mare decât suma ce face obiectul clauzei penale. 

întrucât clauza penală este o convenţie, răspunderea sub forma penalităţilor există numai dacă 
părţile au prevăzut în contractul de vânzare-cumpărare ori într-o convenţie separată penalităţile ce vor 
fi plătite în cazul nerespectării obligaţiilor. 

Răspunderea sub forma despăgubirilor, în cazul în care, datorită nerespectării obligaţiilor 
din contractul de vânzare-cumpărare a fost cauzat un prejudiciu, partea în culpă este obligată să 
plătească despăgubiri, în condiţiile prevăzute de Codul civil. 

În practica comerţului internaţional există tendinţa spre simplificare, în ceea ce priveşte 
momentul transmiterii proprietăţii mărfii, ca urmare a unui contract de vânzare-cumpărare, el fiind 
stabilit de părţi prin intermediul „clauzelor tip uzuale”. 

1) Vânzarea prin burse constituie o modalitate, o formă de vânzare specifică ec. capitaliste. 

Bursa este o piaţă unde se întâlnesc comercianții sau intermediarii lor pentru a încheia afaceri, 
pe bază de cerere şi ofertă. 

Operațiunile la bursă se încheie, fie pentru mărfuri care nu sunt prezente (care sunt 
reprezentate prin mostre sau descrise prin anumite caracteristici), fie pentru mărfuri viitoare. Absența 
mărfurilor la locul tranzacţiei permite şi rezilierea unor operaţiuni pur speculative, prin înstrăinarea 
titlurilor de valoare cumpărate, profiturile fiind obţinute din încasarea diferenţelor de preţ. 

Aşadar, la bursă se vând şi se cumpără produsele fungibile, hârtiile de valoare şi, desigur, şi 
valutele. Aşa încât, în raport cu această varietate a tranzacţiilor, bursele pot fi împărţite, în principal, în 
două categorii: burse de mărfuri sau de comerţ şi burse de valori (care sunt de efecte şi de devize). 

Operațiunile ferme sunt acelea în care părţile se înţeleg ca la termenul stabilit să-şi 
îndeplinească obligaţiile ce şi le-au asumat, prin încheierea contractului. 

În situaţia în care părţile nu-şi realizează intenţiile speculative până în ziua lichidării, ele pot 
prelungi termenul tranzacţiei recurgând, în acest scop, la următoarele operaţiuni de prelungire: 
reportul (care se practică de cumpărător şi constă în obţinerea de credite pentru plata mărfii ce va fi 
revândută, datorită unei conjuncturi favorabile, la un preţ mai mare); deportul (care se practică de 
vânzător şi reprezintă un procedeu invers reportului, urmărindu-se scăderea preţului). 

Operațiunile cu primă sau reziliabile sunt acele operaţiuni prin care unul dintre parteneri îşi 
rezervă dreptul de a rezilia contractul, plătind o anumită sumă de bani, numită primă. 

Prin intermediul operaţiunilor reziliabile pierderile sunt limitate la nivelul primei. 

Operațiunile facultative multiple (options for caii of more) sunt acelea prin care una din părţi 
are dreptul de a dubla sau tripla volumul tranzacţiei. 

În acest gen de operaţiuni, cumpărătorul plăteşte un curs mai mare, iar vânzătorul vinde cu 
unul mai mic. Diferenţa faţă de cursul zilei se numeşte ecart. 

Filiera (notice of delivery) constituie o formă specială de speculație bursieră. Până în ziua 
lichidării, marfa cumpărată poate fi vândută printr-un număr de operaţiuni repetate. La lichidare, ultimul 
cumpărător se va adresa vânzătorului iniţial. 

Pentru evidenţa mărfii se emite un document (filiera) de către vânzătorul iniţial. Filiera este un 
titlu la ordin, reprezentând o cantitate de marfă livrabilă la o anumită dată, care se transmite prin gir 
(sau andosare). Filiera se întocmeşte pe loturi sau partizi de mărfuri. 

Derularea contractelor se face prin casele de lichidare de pe lângă burse, acestea decontând 
diferenţele de preţ, prin cumpărătorii intermediari, stabilind profiturile şi pierderile. 

Corner-Ring este o operaţiune de speculație bursieră folosită de cumpărătorii â la hausse. Ea 
necesită însă importante mijloace financiare care, de regulă, se obţin prin reunirea cumpărătorilor â la 
hausse într-o asociaţie ad-hoc (ring) în care sunt atrase şi instituţiile de credit. 

Operaţiunea constă în aceea că la termenele convenite, vânzătorii â la baisse pot să nu-şi 
îndeplinească obligaţiile de livrare, dacă cumpărătorii se unesc şi achiziţionează, prin intermediari, 
anumite mărfuri disponibile, în acest fel, preţurile sunt stabilite de cumpărătorii â la hausse. 

Arbitrajul la termen, reprezintă diferenţa de preţ dintre două termene de livrare sau între două 
pieţe, realizată printr-o cumpărare şi vânzare simultană. 

Arbitrajul la termen este folosit atât de comercianţi, cât şi de producători, în comerţul cu 
bumbac, arbitrajul la termen se numeşte straddle, iar cel de cereale, spread. 

Operaţiunea Ledging (acoperire la bursă) este o combinaţie ce îngrădeşte riscurile unei 
tranzacţii reale. 

Pierderile care se înregistrează la bursă, în urma fluctuaţiei preţurilor, pot fi acoperite prin 
tranzacţii de sens opus. Astfel, operaţiunea Ledging poate fi de vânzare sau de cumpărare. 

2. Vânzarea prin licitaţii constituie o piaţă specială care concentrează oferta şi cererea de 
mărfuri ne tipizate. 

În raport cu bursele, licitaţiile prezintă unele caracteristici, în sensul că: mostrele sau mărfurile 
se găsesc la locul unde se desfăşoară licitaţia; programul de funcţionare a licitaţiei nu este continuu. 

Licitaţia pentru vânzarea de mărfuri sau licitaţia pentru export se instituie de producători, 
vânzători sau persoane specializate (cum sunt, de exemplu: Hudson-s Ba Company din Londra sau 
Nederlandsche Handels Maotshapy din Amsterdam). De obicei, ele se organizează de către agenţi 
specializaţi (denumiți auction brokers), societăţi comerciale şi bănci, în unele ţări (cum sunt de 
exemplu: Franţa, Olanda, Belgia) funcţionarea licitaţiilor este supravegheată de stat, la desfăşurarea 
operaţiilor participând şi oficiali numiţi de autorităţi. 

Licitarea prin tehnica preţului crescător poate avea loc prin metoda publică şi cea nepublică. 
Prin metoda publică, licitatorul comunică numărul şi preţul minim al lotului, după care cumpărătorii 
ridică preţul. Vânzarea are loc pe bază de strigări, iar marfa se atribuie cumpărătorului care oferă preţul 
cel mai mare. în cazul metodei nepublice (tacită) ridicarea preţurilor se anunţă de cumpărători prin 
folosirea unor semne speciale. Licitarea prin semne oferă cumpărătorilor posibilitatea păstrării se- 
cretului asupra cantităţii mărfii. 

Licitarea prin tehnica preţului descrescătoi se realizează prin comunicarea preţului maxim, 
care în mod treptat este redus, până se anunţă o ofertă, în acest sistem, cumpărătorul care licitează 
primul devine proprietarul mărfii. 

La terminarea licitaţiei, se încheie o notă de vânzare-cumpărare, care are funcţia de contract 
scris, în baza notei, după achitarea de către cumpărător a preţului, se emite ordinul de livrare a mărfii. 

Licitaţia pentru cumpărarea de produse, instalaţii şi atribuirea de lucrări de construcţii 
constituie, alături de licitaţie pentru vânzarea de mărfuri, o a doua categorie de licitaţii care mai poartă 
denumirea de „licitaţii de import" sau „tratative de concurenţă". 

Această formă de comerţ conferă următoarele avantaje: asigură obţinerea unui mare număr de 
oferte (deci oferă o paletă largă de opţiune); facilitează luarea unor decizii obiective şi rentabile; 
contribuie la cunoaşterea pieţelor externe; permit statului să aibă o privire de ansamblu asupra 
activităţii de comerţ exterior şi să adopte, în cunoştinţă de cauză, măsuri stimulatorii, de sprijinire sau, 
dacă este cazul, şi de frânare. 

În ceea ce priveşte procedura licitaţiilor de import, acestea se pot desfăşura în două feluri 
(după două metode): licitaţii obişnuite (la care comanda se atribuie în ziua organizării) şi 
supralicitaţiile (la care atribuirea comenzii este condiţionată de împrejurarea că într-un anumit interval 
de timp de la ţinerea licitaţiei să nu intervină o ofertă mai avantajoasă). 


Secţiunea 3. Contractul de mandat comercial 


De multe ori cei care iau parte la anumite operaţiuni comerciale se află la distanţe care nu 
permit prezenţa lor în acelaşi timp la locul încheierii contractului, neexistând deci un contact direct între 
aceştia; în aceste condiţii a apărut necesitatea unor intermediari. În acest scop pot fi încheiate 
contracte de intermediere, printre acestea numărându-se şi contractul de mandat comercial, 
reglementat de Codul comercial. 

Din multe puncte de vedere, mandatul comercial se aseamănă cu cel civil, motiv pentru care îi 
sunt aplicabile principiile generale referitoare la mandatul civil. Însă mandatul comercial are o funcţie 
deosebită, aceea de a mijloci afaceri comerciale, iar această funcţie reclamă existenţa unor norme 
specifice care să facă mandatul apt pentru a răspunde exigenţelor activităţilor comerciale. 

Pentru a fi valabil încheiat, contractul de mandat comercial trebuie să îndeplinească condiţiile 
cerute pentru orice mandat, coroborând în acest sens dispoziţiile normelor legale de drept civil cu ce 
cuprinse în legislaţia comercială. Astfel, potrivit art. 948 Cod civil, condiţiile esenţiale pentru încheierea 
validă a unei convenţii sunt: 

- capacitatea de a contracta; 

- consimţământul valabil al părţii care se obligă; 

- un obiect determinat sau determinabil; 

- o cauză licită. 

Cel care a primit şi anumite bunuri odată cu mandatul pe care îl refuză are obligaţia de a le 
păstra şi conserva, pe cheltuiala mandantului, până în momentul în care acesta din urmă poate lua 
măsurile necesare în ceea ce le priveşte. În cazul în care are loc o întârziere în luarea acestor măsuri 
privitoare la bunurile expediate, cel care a refuzat mandatul poate să ceară, potrivit art. 71 Cod 
comercial, punerea bunurilor sub sechestru judiciar sau vânzarea lor. În situaţia în care bunurile 
respective prezintă semne de stricăciuni suferite în timpul transportului, el este obligat să ia măsurile 
necesare pentru conservarea drepturilor mandantului faţă de transportator. În caz contrar, el va 
răspunde pentru bunurile primite pe baza datelor cuprinse în documentele de transport. 

În ceea ce priveşte obiectul contractului, trebuie să observăm că, potrivit art. 374 Cod 
comercial, contractul de mandat are ca obiect “tratarea de afaceri comerciale”. Aşa cum rezultă din 
această formulare şi cum am arătat mai pe larg mai sus, obiectul contractului de mandat comercial îl 
constituie actele juridice care sunt fapte de comerţ în accepțiunea Codului comercial, acest caracter al 
actelor juridice respective fiind apreciat raportat la persoana mandantului. 

Putem reţine în sarcina mandatarului următoarele obligaţii: 

a) Obligaţia de a executa mandatul, respectiv de a încheia actele juridice cu care a fost 
împuternicit de către mandant în condiţiile stabilite de către acesta în cuprinsul contractului de mandat. 

Aceste acte juridice trebuie încheiate în limitele împuternicirii date de către mandant dar, având 
în vedere că în activitatea comercială este necesară o mai mare libertate de acţiune a mandatarului, o 
depăşire a împuternicirii este permisă, în principiu, dacă este în interesul mandantului; mandatarul 
trebuie să aibă libertatea de a lua măsurile pe care le crede necesare atunci când nu are timpul 
necesar pentru a obţine instrucţiuni din partea mandantului, dar numai dacă aceste măsuri sunt 
avantajoase pentru acesta. 

b) Obligaţia de a îndeplini însărcinarea cu bună credinţă şi cu diligenţa unui bun proprietar; el 
trebuie să respecte clauzele contractului şi instrucţiunile primite. 

În cazul în care mandatarul nu se conformează instrucţiunilor primite de la mandant, el va 
răspunde pentru prejudiciile cauzate din această cauză, potrivit art. 381 Cod comercial. Răspunderea 
mandatarului se apreciază in abstracto, mandatul comercial fiind un contract cu titlu oneros. Potrivit art. 
1540 Cod civil, mandatarul este răspunzător indiferent de forma vinei sale, însă această răspundere va 

fi apreciată cu mai puţină stricteţe în cazul în care se reţine vinovăția sub forma culpei iar mandatul are 
titlu gratuit. 

c) Obligaţia de a aduce la cunoştinţa terţilor cu care încheie acte comerciale împuternicirea în 
temeiul căreia acţionează. Potrivit art. 384 Cod comercial “mandatarul este dator să-şi arate mandatul 
persoanelor cu care tratează, când i se cere”. Mandatarul, acţionând nomine alieno, trebuie să 
comunice terţului calitatea sa de reprezentant şi limitele împuternicirii primite. Pentru a putea aprecia 
efectele actelor încheiate, terţul contractant este interesat să cunoască poziţia juridică a persoanei cu 
care încheie actele juridice. 

d) Obligaţia de a-l înştiința pe mandant despre executarea mandatului. Este normal ca după 
îndeplinirea împuternicirii primite mandatarul să înştiinţeze pe mandant despre executarea mandatului, 
deoarece actele au fost încheiate cu terţul în numele şi pe seama mandantului, iar efectele acestor 
acte se regăsesc în persoana acestuia. 

e) Obligaţia de a plăti dobânzi la sumele de bani cuvenite mandantului. Potrivit art. 380 Cod 
comercial, dacă în executarea mandatului mandatarul a încasat anumite sume de bani cuvenite 
mandantului, el are obligaţia de a le remite acestuia sau de a le consemna pe numele mandantului. O 
obligaţie asemănătoare există şi în ceea ce priveşte mandatul civil, dar în acest caz formularea are un 
caracter mai general, art. 1541 Cod civil precizând că mandantul are obligaţia de a da socoteală 
mandantului asupra mandatului său şi de a-i remite tot ceea ce ar fi primit în puterea mandatului său. 
Modul în care se calculează dobânzile aferente acestor sume este descris de art. 1544 Cod civil, 
potrivit căruia acestea curg din ziua întrebuinţării sumelor respective în folosul propriu al mandatarului, 
iar pentru sumele care nu au fost întrebuințate astfel, din ziua în care mandantul a cerut remiterea lor. 
În cazul contractului de mandat comercial, mandatarul va plăti dobânzi la sumele respective “din ziua în 
care era dator a le remite sau a le consemna”; trebuie să observăm că nu are nici o relevanţă dacă 
sumele respective au fost solicitate de către mandant. 

Agentul este un intermediar împuternicit să mijlocească, în ţară sau în străinătate, tranzacţii 
comerciale. Activitatea agentului comercial are un caracter profesional şi este independentă. Agentul 
comercial poate acţiona ca mandatar cu sau fără reprezentare; în primul caz, el poate negocia şi 
efectua operaţiuni comerciale, pe când atunci când acţionează ca mandatar fără reprezentare nu face 
decât să transmită oferte şi comenzi de la şi către mandatar, acesta fiind cel ce va decide asupra lor. În 
raport cu operaţiunile la care participă, agentul comercial poate fi distribuitor, depozitar, consignatar 
sau chiar producător. 

Reprezentantul este un agent com. căruia o firmă producătoare sau com, din ţară sau 
străinătate, îi încredinţează desfacerea curentă a mărfurilor sale. Prin contractul de reprezentanţă se 
stabileşte ca reprezentantul să se ocupe de plasarea mărfurilor, să ia măsuri pentru a crea condiţii cât 
mai favorabile şi să reprez interesele reprezentatului. Agentul reprezentant poate avea şi obligaţia de a 
transmite informaţii comerciale curente, de a organiza publicitatea în ţările importatoare, de a închiria 
mijloace de transport şi de a apăra drepturile asupra brevetelor, patentelor şi mărcilor de fabrică. 

Curtierul este un intermediar care se ocupă cu mijlocirea încheierii contractelor comerciale, 
prin punerea în contact a celor doi posibili parteneri. Curtierul îşi desfăşoară activitatea pe baza unor 
ordineizolate, fără a avea relaţii contractuale de durată. 

Caracteristica activităţii comerciale desfăşurate de acest intermediar este aceea că nu el 
încheie contractul, ci numai constată perfectarea lui, pe baza consimţământului exprimat de către părţi. 

În ceea ce obligaţiile mandantului, acestea sunt următoarele: 

a) Punerea la dispoziţia mandatarului a mijloacelor necesare pentru executarea mandatului. 
Această obligaţie este instituită prin art. 385 Cod comercial; mandatarul fiind împuternicit să încheie 
anumite acte juridice în numele şi pe seama mandantului, în interesul acestuia, este normal ca cel care 
beneficiază de această activitate să suporte şi costurile pe care le implică, mai puţin în cazul stipulaţiei 
contrare. 

Această obligaţie trebuie privită în mod diferit, în funcţie de situaţia concretă. Dar oricare ar fi 
această situaţie, trebuie reţinută obligaţia mandantului de a-i pune mandatarului la dispoziţie toate 
informaţiile şi documentaţia pe care le deţine şi care ar fi utile în îndeplinirea mandatului. În situaţia în 
care sunt necesare anumite cheltuieli pentru realizarea obiectului mandatului, acestea vor trebui să fie 
avansate de către mandant. 

b) Plata către mandatar a remuneraţiei datorate pentru executarea mandatului, impusă prin 
prevederile art. 386 Cod comercial. În cazul mandatului comercial se pune şi mai acut problema 
acestei obligaţii, acest tip de mandat fiind prezumat ca oneros potrivit art. 374 Cod comercial. Dacă 
suma ce trebuie plătită cu titlu de remuneraţie pentru activitatea mandatarului nu este prevăzută în 
contract, stabilirea acesteia va pica în sarcina instanţei de judecată. Mandantul datorează remuneraţia 
“chiar dacă afacerea n-a reuşit”, în condiţiile în care de nereuşita afacerii nu se face vinovat mandatarul 
(art. 1548 Cod comercial). 

c) Restituirea cheltuielilor făcute de către mandatar pentru executarea mandatului. Prin 
această formulare, legea înțelege atât cheltuielile avansate de către mandatar pentru îndeplinirea 
mandatului, potrivit art. 1547 Cod civil, cât şi despăgubirile ce i se cuvin acestuia pentru pagubele 
suferite cu ocazia îndeplinirii mandatului, potrivit art. 1549 Cod civil. 

Secţiunea 4. Contractul de comision 


Contractul de comision este un contract prin care o parte (comisionarul) se obligă pe baza 
împuternicirii celeilalte părţi (comitentul), să încheie acte de comerţ, în nume propriu, dar pe seama 
comitentului, în schimbul unei remuneraţii (numită comision). 

Contractul de comision este o varietate a mandatului comercial şi anume un mandat comercial 
fără reprezentare (încheind actele juridice cu terţul „proprio nomine", dar pe seama comitentului, 
comisionarul acţionează ca un mandatar fără reprezentare). 

Întrucât acţionează în nume propriu, dacă încheie acte juridice ca o profesiune obişnuită, 
comisionarul dobândeşte calitatea de comerciant, în calitate de comerciant, comisionarul are toate 
obligaţiile profesionale ale comercianților (publicarea prin registrul comerţului, ţinerea registrelor 
comerciale etc.). 

Contractul de comision se poate încheia în două forme: comisionarul lucrează în nume propriu, 
dar în contul comitentului sau comisionarul acţionează în numele comitentului. 

Trăsăturile contractului de comision sunt următoarele: în raporturile dintre comisionar şi 
comitent există relaţii de mandat; comisionarul care a lucrat în numele comitentului apare ca un 
adevărat mandatar, între el şi terţ nestabilindu-se raporturi juridice; comisionarul care a acţionat în 
nume propriu are calitatea de parte în raportul perfectat cu terţul, garantând executarea contractului. 

Obligaţiile comitentului sunt în număr de două: să plătească comisionul (remuneraţia) cuvenită 
comisionarului şi să-i restituie acestuia cheltuielile făcute în îndeplinirea însărcinării primite. 


Secţiunea 5. Contractul de agency 


Contractul comercial de agency este tot un tip de contract de intermediere, în dreptul anglo- 
american nefiind reglementate contractele de mandat şi de comision, intermedierea are loc prin 
instituţia „agency'. 

Prin agency se înţelege raportul juridic care ia naştere şi în virtutea căruia o ersoană (the 
agent) acţionează, încheind anumite acte juridice sau îndeplinind restaţii materiale, din împuternicirea 
unei alte persoane (the principal). 

Altfel spus, prin contractul de agenţie o persoană (agent) se obligă să acţioneze în contul unei 
alte persoane (principal sau patron). 

Agenţii care lucrează în baza contractului de agency sunt brokerii şi factorii. 

Brokerul este un agent comercial care, ca reprezentant al principalului, încheie tranzacţii 
comerciale fără a avea posesia şi controlul bunurilor negociate. 

În Anglia şi S. U. A., brokerii sunt reuniți în asociaţii comerciale, pe criteriul tipurilor de mărfuri. 

Firmele de brokeri asigură desfacerea mărfurilor, oferă garanţia executării ordinelor primite, 
calitatea corespunzătoare a mărfurilor şi finanţarea tranzacţiilor efectuate. Uneori, în schimbul unei 
taxe suplimentare, garantează şi realizarea tranzacţiei. 

În comerţul cu unele mărfuri (de exemplu: cauciucul, lemnul, untul) brokerii sunt intermediari 
permanenţi. Ei pot chiar monopoliza intermedierea comercială între exportator şi importator. 

Factorul este un intermediar care lucrează în nume propriu, la fel ca şi comisionatrul. 
Activitatea sa constă în vânzarea bunurilor pe care i le încredinţează principalul. Asupra acestor bunuri, 
factorul are un drept de posesie şi control, vânzarea lor producând efecte asupra terţilor de bună 
credinţă, autorizarea proprietarului fiind prezumată. 


Secţiunea 6.Contractul de consignaţie 


Contractul de consignaţie este convenţia prin care una dintre părţile contractante (consignant) 
încredinţează celeilalte părţi (consignatar), mărfuri sau obiecte mobile spre a le revinde pe socoteala 
consignantului. 

În esenţă, contractul de consignaţie este o varietate a contractului de comision, prin el 
urmărindu-se accelerarea desfacerii şi apărarea în mai bune condiţii a intereselor consignantului. 

Contractul de consignaţie are şi unele caracteristici proprii - care justifică recunoaşterea sa ca 
un contract de sine stătător şi anume: împuternicirea dată consignatarului constă, întotdeauna, în 
vinderea unor bunuri mobile aparţinând consignantului, apoi, vinderea bunurilor se face pe un preţ 

anticipat stabilit de consignant şi, în fine, consignatarul este obligat să remită consignantului suma de 
bani obţinută ca preţ al vânzării sau, dacă bunul nu a putut fi vândut, să restituie bunul în natură. 

Obiectul contractului îl constituie încheierea de către consignatar, cu terţul, a unor contracte de 
vânzare-cumpărare pentru vinderea unor bunuri ale consignantului (aceste acte juridice trebuie să 
constituie fapte de comerţ pentru consignant). 

Actele de vânzare-cumpărare încheiate de consignatar au ca obiect numai bunuri mobile. 

Contractul de consignaţie dă naştere la anumite obligaţii între părţile contractante, iar prin 
încheierea actelor de vânzare-cumpărare se nasc anumite obligaţii şi între consignatar şi terţi. 

În ce priveşte raporturile dintre consignant şi consignatar, deoarece în temeiul contractului de 
consignaţie consignantul îl împuterniceşte pe consignatar să încheie anumite acte juridice pe seama 
consignantului, între ei se nasc raporturi juridice asemănătoare celor izvorâte din contractul de mandat. 

Obligatiile consignantului sunt următoarele: să predea consignatarului bunurile mobile care 
urmează a fi vândute; să plătească consignatarului remuneraţia ce i se cuvine; să restituie 
consignatarului cheltuielile făcute de acesta în îndeplinirea însărcinării primite. 

Secţiunea 7.Contractul de report 


Contractul de report constă în cumpărarea pe bani gata a unor titluri de credit, care circulă în 
comerţ, şi în revânzarea simultană, cu termen şi pe un preţ determinat, de către aceeaşi persoană a 
unor titluri de aceeaşi specie (art. 74 C. corn.). 

Contractul de report este un act juridic complex care cuprinde o dublă vânzare: una care se 
execută imediat (atât în privinţa predării titlurilor, cât şi a plăţii preţului), iar cealaltă este o revânzare cu 
termen şi la un preţ determinat. 

În temeiul contractului de report, o persoană, deţinătoare de titluri de credit care circulă în 
comerţ (denumită reportat), dă în report (vinde temporar) aceste titluri unei persoane (denumită 
reportator, de obicei un bancher), în schimbul unui preţ plătibil imediat. Dar, prin acelaşi contract se 
înțeleg ca la un anumit termen, reportatorul să revândă reportatului titluri de credit de aceeaşi specie, 
primind preţul determinat. 

Titlurile de credit date în report nu vor fi identice aceleaşi cu cele revândute la termen, ci vor fi 
doar titluri de aceeaşi specie (de exemplu, acţiuni ale aceleiaşi bănci). 

Operaţiunea de report este preferată de persoanele care nu vor să piardă titlurile pe care le 
deţin şi le-au dat doar în report, aşa cum se întâmplă când ar vinde titlurile pentru a obţine suma de 
care acestea au nevoie. 

Diferenţa între suma dată de reportator şi cea pe care o încasează la termen (denumită report) 
este profitul realizat de reportator. în plus, aceasta va primi de la reportator, pentru serviciul prestat, o 
remuneratie (denumită preţ de report sau premiu). 

Contractul de report poate fi folosit nu numai de cel care are nevoie de numerar, ci şi de acela 
interesat să deţină temporar anumite titluri de credit (cum este cazul celui care este interesat să obţină 
o majoritate într-o adunare generală), în acest caz, acţionarul care deţine acele titluri le vinde cu 
condiţia ca cel care le cumpără să i le revândă la termen, la un preţ determinat. Vânzarea se va face la 
preţul nominal, iar la termen, cu ocazia revânzării, se va încasa un profit de la cel care le-a folosit, 
diferenţa de sumă încasată denumindu-se „deport". 

Contractul de report produce anumite efecte juridice care privesc transferul dreptului de 
proprietate asupra titlurilor de credit şi fructele civile ale acestora. 

Întrucât contractul de report cuprinde două operaţiuni de vânzare, el operează cu dublu 
transfer de proprietate asupra titlurilor care fac obiectul său, care însă se realizează la date diferite: 
primul transfer are loc la încheierea contractului, iar al doilea, în sens invers, la termenul stabilit. 

Dacă în contractul de report nu s-a prevăzut altfel, fructele civile produse de titlurile de credit se 
cuvin reportatorului (aceasta, întrucât, ca urmare a încheierii contractului, titlurile de credit au trecut în 
proprietatea reportatorului care, în această calitate, culege fructele). 

Părţile pot conveni însă ca fructele produse de titlurile de credit în cursul duratei contractului de 
report să revină reportatului (art. 74 alin. 4 C. corn.). 

În principiu, contractul de report încetează la termenul stabilit de părţi. Adică, la scadenţă, 
reportatorul transmite proprietatea asupra unor titluri de credit de aceeaşi specie, iar reportatul va plăti 
prețul determinat. 

Potrivit legii însă, la împlinirea termenului pentru revânzare, părţile, prin acordul lor de voințe, 
pot să prelungească contractul de report pentru o altă durată, cu păstrarea condiţiilor iniţiale ale 
contractului (art. 75 C. corn.). 

Secţiunea 8.Contractul de cont curent 

Contractul de cont curent este un procedeu tehnic constând în înţelegerea părţilor ca în loc să 
achite separat şi imediat creanţele reciproce, izvorâte din prestațiile făcute una către cealaltă, 
lichidarea să se facă la un anumit termen, prin achitarea soldului de către partea debitoare. 

Părţile între care se încheie contractul de cont curent se numesc „corentişti", iar prestațiile 
reciproce pe care şi le fac se numesc „remize" (sau „rimese"); prestațiile constau în operaţiuni prin care 
o parte pune la dispoziţia celeilalte părţi o valoare patrimonială de orice fel, urmând ca suma cuvenită 
transmiţătorului să fie depusă în contul curent, aceleaşi lucru petrecându-se şi de partea cealaltă. 

Din moment ce suma de bani a fost trecută în cont, ea îşi pierde individualitatea, contopindu-se 
în masa sumelor înregistrate în cont, la activ sau pasiv, după caz. La scadenţă se vor aduna ppsturile 
de la activ şi de la pasiv pentru a se stabili care dintre părţi este debitoare şi, în această calitate, 
trebuie să achite soldul rezultat. 

Contractul de cont produce anumite efecte juridice, unele dintre ele sunt considerate principale 
(esenţiale), iar altele secundare. 

Efectele principale sunt: transferul dreptului de proprietate; novaţia; indivizibilitatea şi 
compensaţia. 

Prin efectuarea operaţiilor în cont, de creditare a transmiţătorului şi, respectiv, de debitare a 
primitorului, cu valoarea remisă, primitorul devine titularul dreptului de proprietate asupra valorii 
(mărfii). 

în sfârşit, contractul de cont curent are ca efect şi o compensație (art. 370 C. corn.). Aceasta 
înseamnă că datoriile reciproce ale părţilor se sting până la concurenta debitului şi creditorului, urmând 
a se plăti eventuala diferenţă, adică soldul rămas după compensație. 

Efectele secundare sunt: curgerea dobânzilor şi dreptul la comision şi alte cheltuieli. 

Deşi până la scadenţă (când se face lichidarea datoriilor reciproce) contul este indivizibil 
(nefiind vorba de o creanţă exigibilă în favoarea uneia dintre părţi), totuşi pentru fiecare sumă înscrisă 
curg - de drept - dobânzi, de la data înscrierii şi până la încheierea contului. 

Contractul de cont curent încetează de drept în următoarele cazuri: expirarea termenului 
convenit de părţi; prin denunţarea uneia dintre părţi; prin lichidarea judiciară a uneia dintre părţi. 
Contractul de cont curent poate însă înceta şi la cererea uneia dintre părţi. 

Secţiunea 9.Contractul de gaj comercial 


Contractul de gaj este contractul prin care debitorul remite creditorului său un bun mobil pentru 
garantarea executării obligaţiei cu posibilitatea pentru creditor ca la scadenţă, în caz de neexecutare a 
obligaţiei, să fie satisfăcut cu preferinţă din valoarea bunului respectiv (art. 1685 şi 1686 C. civ.). 

Contractul de gaj dobândeşte caracter comercial când obligaţia pe care o garantează derivă 
dintr-un act juridic pe care legea îl consideră faptă de comerţ. Contractul de gaj mai dobândeşte 
caracter comercial când este constituit de un comerciant (art. 478 C. corn.), în acest caz contractul de 
gaj este o faptă de comerţ subiectivă (art. 4 C. corn.). 

De regulă, gajul implică deposedarea debitorului de bunul său, dar Codul comercial consacră şi 
anumite cazuri de gaj fără deposedare. Art. 480 alin. 4 reglementează două astfel de cazuri: gajul 
asupra produselor solului prinse încă în rădăcină sau deja culese şi gajul asupra materiilor prime 
industriale, în stare de fabricaţie sau deja fabricate şi aflate în fabrici sau depozite. 

Se consideră gaj fără deposedare şi situaţia în care remiterea materială a bunului este 
simbolică, cum este cazul gajării fondului de comerţ, care se realizează prin predarea către creditor a 
titlurilor şi documentelor privind fondul de comerţ. 

Contractul de gaj trebuie să fie transcris, în termen de cinci zile, în registrul special ţinut la 
instanţa judecătorească. Gajul fără deposedare (având ca obiect bunurile respective) este opozabil 
terţilor de la data transcrierii în registrul instanţei. 

Potrivit art. 1686 C. civ., contractul de gaj (în general) trebuie constatat printr-un înscris care să 
arate suma datorată, felul şi natura lucrurilor gajate, înscrisul constatator al gajului depunându-se şi 
păstrându-se într-o mapă specială la notariat. 

Forma scrisă şi înregistrarea contractului de gaj nu sunt condiţii de validitate, ci formalităţi prin 
care se asigură dreptul de preferinţă al creditorului gajist faţă de alţi creditori ai debitorului. 

Gajul comercial poate avea ca obiect orice bun „corporal sau incorporal”. Dacă obiectul gajului 
îl constituie o creanţă, legea cere, pe lângă forma scrisă a contractului, şi remiterea înscrisului 
constatator al creanţei. 

Contractul de gaj dă naştere la anumite drepturi şi obligaţii care însă, dat fiind caracterul 
unilateral al acestui contract, îl privesc numai pe creditorul gajist. 

În cazul nerespectării de către debitor a obligaţiei garantate prin gaj se pune şi problema 
realizării gajului de către creditorul gajist. 

Sub raportul drepturilor creditorului gajist, acestea sunt: dreptul de a reţine bunul care 
constituie obiectul gajului până la executarea de către debitor a obligaţiei garantate şi dreptul de a 
revendica bunul care constituie obiectul gajului de la orice persoană s-ar afla fără voia sa. 


Secţiunea 10.Contractul de factoring 


Pe plan internaţional, pentru accelerarea operaţiunilor de finanţare a producţiei au luat o 
deosebită extindere operaţiunile de vânzare prin negocierea facturilor (factoring). 

Contractul de factoring este acel tip de contract prin care o persoană (aderentul) cedează 
creanţele sale unui terţ (factorul) ce se obligă să preia activitatea de încasare, în schimbul unui 
comision. 

Cedarea se realizează prin intermediul unei subrogări convenţionale, prin simpla transmitere a 
facturilor, fără nici o altă formalitate, factorul devenind proprietarul creanţelor. 

În relaţiile comerciale internaţionale, recurgerea la contractul de factoring este influenţată şi de 
diversitatea prevederilor legale din diferite ţări, referitoare la transmiterea creanţelor şi determinarea 
legii aplicabile. 

Contractul de factoring implică, în afară de aderent (vânzătorul de bunuri sau furnizorul de 
servicii) şi factor (cesionarul creanţelor) şi pe client (persoana care a cumpărat marfa sau a beneficiat 
de serviciile respective). 

Operațiunile de factoring sunt de două feluri: factoring la scadenţă, maturity factoring (factorul 
plăteşte facturile la data scadenţei lor) şi factoring tradiţional (obişnuit), old line factoring (factorul 
plăteşte creanţele imediat). 

Factoring-ul obişnuit este un mijloc de finanţare pe termen scurt, încasându-se imediat 
valoarea facturilor cedate. Datorită simplificărilor în activitatea contabilă, factoring-ul constituie şi o 
modalitate de gestiune economică. 

În ceea ce priveşte natura sa juridică (pentru a se putea determina regimul aplicabil), contractul 
de factoring prezintă asemănări cu „cesiunea de creanţă" şi „scontul", cu care totuşi nu se confundă, 
date fiind trăsăturile sale specifice. 

Factoring-ul constituie un contract original complex reprez. o operaţie de finanţare comercială. 

Clauzele convenției fiind stabilite de cesionarul creanţelor, contractul de factoring este un 
contract de adeziune, cu caracter „intuita personae". El este un contract cu titlu oneros şi cu executare 
succesivă. 

În contractul de factoring se poate include şi o clauză de exclusivitate, în baza căreia aderentul 
cedează creanţele în totalitatea lor (integral, global). 

Efectele contractului de factoring sunt multiple: factorul are obligaţia de a plăti creanţele care i- 
au fost transferate de aderent. Ca urmare a subrogării, el trebuie să încaseze facturile cedate şi, 
eventual, să suporte riscurile financiare (insolvabilitatea), în calitate de proprietar al creanţelor, factorul 
nu dispune de nici un drept de regres împotriva aderentului. Numai în situaţia deosebită a inexistenţei 
creanţei, el are o acţiune în repetiţiune a plăţii nedatorate. 

Secţiunea 11.Contractul de forfaiting 


Mobilizarea creditelor de către exportatori poate fi realizată prin cedarea drepturilor de creanţă 
incorporale în titluri de credit (în special în cambii şi bilete la ordin); firmele comerciale, industriale etc., 
care prezintă băncilor spre scontare cambii sunt creditate de către instituţiile bancare respective, 
creditul de scont ce se acordă acestor firme având o valoare egală cu cea a cambiilor, din care se 
scade taxa (scontul) calculată asupra valorii nominale a cambiilor în funcţie de perioada aferentă 
intervalului de timp de la scontare şi până la scadenta lor. 

La rândul lor, băncile comerciale îşi pot reîntregi lichidităţile lor rescontând cambiile la banca 
centrală. 

În mod schematic, această formă de finanţare se reduce la două operaţiuni distincte: * 

a) scontarea, prin care beneficiarul transmite o cambie către o terță persoană (de regulă o 
bancă), în vederea încasării contravalorii ei, înainte de scadenţă; pe această cale, beneficiarul cambiei 
încasează suma înscrisă pe titlu, diminuată cu taxa scontului, precum şi cu comisionul perceput de 
bancă pentru acoperirea diverselor riscuri generate de asemenea operaţiuni; 

b) rescontarea, prin care o cambie deţinută de o bancă comercială (prin scontare) este 
transmisă unei bănci centrale în schimbul unei taxe de rescont (sau taxa oficială a scontului) care, de 
regulă, se stabileşte în funcţie de cerinţele politicii economice a statului respectiv. 

Formula clasică a mobilizării creditelor pe calea scontului prezintă, pentru exportatorii deținători 
de titluri de credite sub forma cambiilor, inconveniente în realizarea operaţiunii (tergiversarea 
operaţiunilor de scontare datorită verificărilor multiple). Ca urmare, pe calea unor tehnici financiar- 
bancare s-a urmărit înlăturarea acestor inconveniente prin realizarea unei forme noi de transmitere a 
titlurilor de credit cunoscute sub denumirea de forfaiting. Pentru efectuarea unor asemenea operaţiuni 
au fost înfiinţate instituţii financiare specializate. 


Secţiunea 12.Contractul de leasing 


Un prim pas în pătrunderea înţelesului termenului de leasing îl constituie o analiză a raţiunilor 
care au stat la baza apariţiei acestui tip de contract şi a necesităţilor cărora trebuie să le răspundă. 

Astfel, încă din antichitate a fost observat faptul că un bun aduce beneficii prin utilizarea sa, 
fără ca dreptul de proprietate în sine să contribuie în vreun fel. De altfel, folosinţa unui lucru nu este 
neapărat condiţionată de calitatea de proprietar a utilizatorului. La baza evoluţiei contractului de leasing 
stă fiducia, o formă de credit existentă în dreptul roman prin care creditorul îşi asigura recuperarea 
creditului rezervându-şi dreptul de proprietate asupra unui bun al împrumutatului, urmând a retransmite 
acest drept împrumutatului după achitarea datoriei. Acest transfer de proprietate nu era întotdeauna 
însoţit şi de remiterea efectivă a bunului către creditor, beneficiarul împrumutului devenind un detentor 
precar, mai exact un chiriaş, având în vedere că plătea periodic o anumită sumă cu titlu de chirie 
pentru folosinţa bunului. 

Nu există o continuitate în evoluţia acestui tip de act juridic, specific dreptului roman, către 
actualul contract de leasing, apărut în a doua jumătate a secolului al XIX-lea într-o formă care să 
prefigureze ceea ce înţelegem acum prin acest termen. Cu toate acestea, asemănările existente între 
fiducia şi leasing ar putea să ne ajute în determinarea naturii juridice a acestui contract, cel puţin la 
nivel teoretic. 

Deşi o primă apariţie a termenului lease este legată de închirierea aparatelor telefonice 
abonaților, contractul de care ne ocupăm s-a dezvoltat iniţial cu precădere în sfera imobilelor, o 
oarecare dezvoltare în zona bunurilor mobile consemnându-se în perioada 1950-1952, în S.U.A. 

Deşi intens folosit în ultimele decenii în S.U.A. şi statele Europei occidentale, contractul de 
leasing reprezintă încă o noutate în ţara noastră, atât din punct de vedere economic cât şi juridic; 
cadrul legal şi practica în domeniul leasing-ului prezintă încă unele deficienţe, cu atât mai mult cu cât 
doctrina şi jurisprudenţa românească în acest domeniu sunt practic inexistente. 

În momentul de faţă, leasing-ul reprezintă soluţia optimă pentru întreprinderile care încearcă să 
se dezvolte, necesitând achiziţii de noi utilaje şi echipamente, dar nu au puterea financiară cerută de 
un asemenea proces. Prin această modalitate de finanţare se evită şi contractarea de credite de la 
bănci, credite care presupun garantarea lor cu bunuri mobile sau imobile. 

În lipsa unei literaturi juridice româneşti cu tradiţie în domeniul leasing-ului nu ne rămâne decât 
să preluăm definiţia acestui contract din experienţa celor care folosesc această formă de finanţare de 
suficient timp pentru a avea o reprezentare cât mai corectă a acestei noţiuni. 


Secţiunea 13.L Contractul de licenţă de brevet de invenţie 


Contractul de licenţă de brevet de invenţie este contractul prin care una dintre părţi, 
„licenţiatorul”, transmite celeilalte părţi „licenţiatul” dreptul de folosinţă asupra unei invenţii proteguite 
printr-un brevet de invenţie, în schimbul unui preţ, imprimându-i astfel un caracter oneros. 

Invenţia constituie orice creaţie ştiinţifică sau tehnică, care prezintă noutate absolută faţă de 
stadiul cunoscut al tehnicii mondiale, care nu a mai fost brevetată sau făcută public, în ţară sau în 
străinătate, până la acea dată. 

Brevetul de invenţie este documentul prin care se recunoaşte unei persoane fizice sau juridice 
dreptul asupra unei anumite invenţii. 

Brevetele pot fi de două feluri: brevete de invenţii principale care se acordă pentru invenţii ce 
pot fi transpuse în practică în mod independent de alte invenţii şi brevete complementare, care se 
acordă în cazul invențiilor care perfectează o invenţie principală înregistrată, ridicându-i valoarea 
tehnico-economică. Dependenţa care există între aceste două genuri de invenţii face ca pentru 
aplicarea celor complementare să fie necesar acordul titularului de brevet privind invenţia principală. 

Cunoaşterea perioadelor de valabilitate a brevetelor de invenţii în diverse state prezintă o 
importanţă deosebită, deoarece după expirarea acestei perioade, invenţia intră în domeniul public, 
putând fi folosită de oricine, fără să mai fie necesar acordul fostului titular. 

Contractul de licenţă de brevet de invenţie prezintă numeroase avantaje pentru licenţiat: 
realizarea de economii valutare prin reducerea importurilor de mărfuri similare; introducerea rapidă a 
unor tehnici avansate; promovarea exporturilor produselor realizate sub licenţă etc. 

Contractele de acest fel au clauze proprii: clauza teritorială, clauzele privind asistenţa tehnică şi 
comercială, durata contractului, condiţiile în care contractul poate fi extins şi reînnoit, garanţiile şi 
răspunderea reciprocă a părţilor, condiţiile de forţă majoră, risc etc. 

În contractele de licență se adoptă un sistem combinat de plată a preţului, constând din: o 
sumă globală iniţială; un procent (royalty) calculat asupra valorii producţiei sau a vânzărilor (o plată 
periodică). 

La încheierea contractelor de licenţiere de brevete de invenţie prezintă importanţă cercetarea 
statutului juridic al invenţiei, respectiv perioada pentru care este protejată prin brevet. 

Secţiunea 14. Contractul de transfer de know-how 


Contractul de know-how este contractul prin care o parte transmite celeilalte părţi, contra unui 
preţ, cunoştinţele sau procedeele tehnice pe care le deţine şi care nu au fost brevetate sau nu sunt 
brevetabile, necesare fabricării unui anumit produs, comercializării lui, sau prestării unui anumit serviciu 
de o manieră necunoscută până la acea dată de beneficiarul transferului. 

Acest transfer ("know-how") provine de la expresia „the know-how to do it" (a şti cum sau în ce 
fel să se facă). 

Spre deosebire de invenţii, know-how-ul nu implică neapărat condiţia noutăţii absolute, fiind 
suficient ca deţinătorul unor cunoştinţe să facă un lucru mai bine decât o persoană interesată să-i 
achiziţioneze aceste cunoştinţe, pentru a ne afla în faţa unui know-how (aceasta nu înseamnă că 
know-how-ul nu poate fi o noutate absolută pe care însă deţinătorul lui nu doreşte să-1 breveteze, 
datorită formalităţilor multiple şi temerii de a nu fi divulgate cunoştinţele respective). 

Caracteristic know-how-ului este faptul că el se poate materializa sub multiple forme, printre 
care: o perfecţionare tehnică, un model nou realizat, o formulă sau un plan, note scrise (detaliate sau 
restrânse) de aplicare a unui procedeu sau unei tehnologii, o formulă nouă organizatorică sau de 
comercializare etc. 

Dat fiind faptul că există în cele mai multe cazuri o interferenţă a operaţiunilor de licenţă, know- 
how, Consulting şi engineering, contractul de know-how poate fi independent sau asociat cu alte 
contracte. Astfel, sunt cunoscute: contractele de know-how pur (când transferul nu este legat sau 
condiţionat de nici o altă operaţiune tehnico-economică) şi contractele de know-how combinat (când se 
realizează şi transferul prin cesiune sau licenţă al unei invenţii). 

Una din problemele specifice deosebit de importantă în perioada negocierii o prezintă apărarea 
secretului asupra cunoştinţelor care fac obiectul contractului, dat fiind faptul că know-how-ul nu este 
protejat prin brevet, ca în cazul invențiilor, în acest sens, sunt necesare angajamente reciproce scrise 
sau unele garanţii (scrisori de garanţii bancare, cauţiuni etc.). Prin asemenea antecontracte şi garanţii 
beneficiarul potenţial se obligă ca în cazul în care se foloseşte de secretele cunoştinţelor ce i-au fost 
comunicate, fără să încheie contractul de know-how, să plătească suma stipulată şi, respectiv, garanţia 
constituită devine executorie. 

Clauzele specifice, inclusiv cele privind stabilirea preţului, sunt la fel ca în cazul contractului de 
licenţă de brevete, cu precizarea că în frecvente cazuri preţul este stabilit printr-o sumă globală. 

Efectele contractului de know-how sunt cele la care ne-am referit mai înainte. Totuşi, pentru o 
mai sistematică prezentare vom face o reluare a lor. 

Furnizorul sau transmiţătorul are, în principal, obligaţiile următoare: să transmită anumite 
cunoştinţe tehnice; să acorde beneficiarului garanţii asupra rezultatului; dreptul exclusiv de folosinţă; 
asistenţă tehnică; dreptul de folosire a mărcii de fabrică a transmiţătorului. 

La rândul său, beneficiarul sau dobânditorul are şi el obligaţii şi anume: plata preţului; 
păstrarea secretului; menţinerea calităţii produselor obţinute. 

Plata preţului poate consta într-o sumă.de bani, în produse sau alte cunoştinţe tehnice (în 
schimb). lar, atunci când plata se face printr-o sumă de bani, aceasta poate fi globală, forfetară sau 
cote părţi din valoarea producţiei rezultate. 

Păstrarea secretului, în absenţa brevetului, constă în obligaţia beneficiarului de a nu divulga şi 
altor persoane informaţiile pe care le-a primit de la transmiţători. 

Contractul de know-how încetează la expirarea termenului stipulat, prin denunţare sau reziliere. 
Secţiunea 15.Contractul de concesiune 


Contractul de concesiune exclusivă este operaţiunea prin care o persoană (concedentul) vinde 
mărfuri unei alte persoane (concesionarul) care, la rândul său le revinde clientelei locale pe care şi-o 
formează. 

Concesionarul are o dublă calitate, de cumpărător şi de revânzător, el lucrând în nume şi pe 
cont propriu (prin această trăsătură specifică, concesiunea se deosebeşte de contractul de 
reprezentanţă, întrucât reprezentantul nu cumpără şi revinde pe contul său, ci se rezumă să 
îndeplinească acte de comerţ în numele şi în contul reprezentantului); beneficiul concesionarului se 
realizează prin diferenţa de preţ dintre cel de cumpărare şi cel de vânzare. 

Contractul de concesiune prezintă avantaje pentru ambele părţi, astfel: 

Concedentul îşi măreşte volumul vânzărilor, pătrunzând pe noi pieţe fără să investească 
fonduri într-o reţea proprie de comercializare: viteza de rotaţie a fondurilor circulante creşte prin efectul 
cumpărării mărfurilor de către concesionar (şi nu predării lor în depozit ca în cazul reprezentării şi al 
consignaţiei). 

În ceea ce-1 priveşte pe concesionar: are avantajul că, beneficiind de marca de fabrică a 
concedentului, îşi asigură monopolul comercializării acelor mărfuri, pe o rază teritorială stabilită, 
evitând concurenţa altor firme; prin contract concedentul se obligă să aprovizioneze pe concesionar în 
mod ritmic şi, uneori, în condiţii avantajoase de credit pe care concesionarul nu le-ar putea obţine de la 
alţi producători. 

Contractul de concesiune are trăsături proprii, care-1 disting de mandat şi comision, el 
putându-se prezenta în mai multe variante şi putându-se încheia cu clauza de exclusivitate a 
aprovizionării sau a vânzării. Aceste trăsături sunt următoarele: 

Dubla legătură de exclusivitate prin care concedentul se obligă să vândă anumite mărfuri, iar 
concesionarul să le cumpere şi revândă clientelei sale. 

Activitatea concesionarului se desfăşoară în mod independent. 

Retribuţia concesionarului constă în diferenţa dintre preţul de cumpărare şi cel de revănzare. 

Durata concesiunii este, în principiu, pe termen de un an. 

Contractul de concesiune are următoarele efecte: 

Concedentul are obligaţia să vândă într-o zonă determinată numai concesionarului, trebuind, în 
plus, să asigure o aprovizionare ritmică, precum şi condiţii de credit avantajoase; 

Concesionarul este obligat să comercializeze mărfurile stabilite prin contract şi să nu facă 
concurenţă concedentului prin vânzarea de produse similare aparţinând altor producători. Pentru 
realizarea eficienţei necesare, concesionarul poate fi ţinut să asigure un anumit rulaj, să organizeze 
publicitatea comercială, să efectueze service-ul după vânzare etc. 

Concesiunea exclusivă poate necesita şi încheierea unui contract de depozit, caz în care 
concesionarul, ca depozitar de data aceasta, va avea îndatorirea să conserve mărfurile primite şi să le 
restituie la termen. 

Încetarea contractului de concesiune survine la împlinirea termenului său prin reziliere. 

Concesiunea poate fi reînnoită (ţinându-se, desigur, seama de rezultatele obţinute), refuzul de 
reînnoire putând da loc la daune interese, dar numai în situaţia în care este vorba de un abuz de drept, 
în cazul când contractul de concesiune nu a mai fost reînnoit, concesionarul este liber să preia o altă 
concesiune, chiar similară, utilizând reţeaua comercială existent. 

Secţiunea 16.Contractul de franciză 


Contractul de franciză, denumit mai simplu franciză, a cunoscut una din cele mai 
spectaculoase evoluţii dintre toate tipurile de contracte utilizate în domeniul afacerilor internaţionale. 

Succesul extraordinar pe care franciza l-a cunoscut ca instrument de cooperare internaţională 
se explică, în principal, prin acţiunea concentrată a doi factori: 

- primul este tendința de globalizare a economiei mondiale; 
- al doilea este tendința de fragmentare şi diminuare a riscurilor în afaceri. 

Franciza este, prin excelenţă, sistemul cel mai dezvoltat de unificare economică internaţională, 
constituind suportul ideal pentru transferul internaţional de concepţii manageriale, tehnologice şi know- 
how, fiind tocmai conceput pentru a răspunde tendinţelor generale de globalizare a economiei 
mondiale şi unificare a pieţelor. 

Dacă primul factor este evident, referitor la cel de-al doilea, hotărâtor în afirmarea francizei, îl 
reprezintă partajarea şi denumirea riscurilor în afaceri, prin apariţia şi propagarea internaţională a 
crizelor economice de pe o anumită piaţă sau dintr-o anumită zonă economică care pot fi evidente prin 
crearea unor politici globale care să aibă în vedere tocmai gestionarea riscurilor. 

Franciza oferă avantajul împărţirii riscurilor între francizori şi beneficiari, care sunt două 
subiecte de drept comercial independente financiar cu gestiune şi contabilitate proprie. 

Aşa cum se prezintă în momentul de faţă, franciza este mijlocul cel mai bun de investire şi de 
restructurare a unei economii naţionale, având meritul de a mobiliza capitalurile locale şi în acelaşi timp 
de a sprijini întreprinderile mici şi mijlocii, asigurându-le succesul comercial, aşa cum s-a întâmplat în 
Europa Centrală şi de Est, care reprezintă în opinia scepticilor pieţe cu un grad mare de risc. 

Disputa referitoare la locul de şi data apariţiei permanentă, însă în mod cert şi-a cunoscut 
dezvoltarea şi diversificarea în Statele Unite ale Americii, denumită “franchising” care reprezintă o nouă 
formă de distribuţie plecând de la cuvântul “franc”, de origine franceză. 

Legislaţia antitrust americană de la începutul acestui secol interzicea vânzarea directă a 
automobilelor către utilizatori, concesiune din care a apărut apoi un contract similar cu cel de franciză. 

Începând cu anii '50 diversificarea continuă a domeniilor în care a pătruns noul sistem de 
distribuţie cuprinde piaţa americană a restaurantelor, a închirierilor de automobile, a hotelurilor, 
intermedieri mobiliare, confecţii, etc. 

Din altă perspectivă dezvoltarea necontrolată a acestui sistem a dat naştere şi la abuzuri, astfel 
încât la 21.10.1979, prin legea federală “Full Disclosure Act”, se aduceau numeroase restrângeri 
libertăţii francizorului de a crea şi impune beneficiarilor contractele dorite. Acest act normativ impunea 
francizorului să furnizeze anumite informaţii precontractuale beneficiarului despre modelele, know-how- 
ul şi experienţa sa precum şi despre trecutul său juridic. 

În lipsa unei reglementări legale speciale sau a unor clauze contractuale exprese, obligaţiile 
asumate vor fi interpretate conform regulilor aplicabile contractelor de bază cărora le aparţin după 
natura lor. Spre exemplu, drepturile şi obligaţiile beneficiarului asupra semnelor de atragere a clientelei, 
aparţinând furnizorului, vor fi supuse regulilor care guvernează licenţele. 

Totuşi, cum arătăm, toate drepturile şi obligaţiile au o cauză unică şi sunt interdependente, 
împrejurare producătoare de efecte importante în ce priveşte executarea obligaţiilor contractuale şi/sau 
neexecutarea voluntară. 

Vom exemplifica în continuare diferenţierea francizei faţă de unele contracte apropiate: 

a) Franciza — asocierile voluntare 

Franciza se delimitează de asocierile voluntare, formate de către comercianții detailişti în jurul 
unui angrosist. Această formă de distribuţie apărută în SUA în anii '20 a cunoscut o evoluţie până către 
anii '50, însă din cauza neajunsurilor create de raporturile de dependenţă accentuată, a fost treptat 
abandonată, fapt ce a condus la dispariţia aproape totală a acesteia în cursul anilor '70, fiind înlocuită 
de rețelele francizate sau de sistemul sucursalelor. 

Spre deosebire de franciză, asocierea voluntară nu are ca element esenţial existenţa unui 
know-how. 

b) Franciza — concesiune exclusivă 

Cel mai apropiat de contractul de franciză este contractul de concesiune exclusivă, considerat 
unul din cele mai evoluata sisteme de distribuţie. 

Urmarea numeroaselor elemente comune care există între cele două contracte, unii autori au 
confundat cele două figuri distincte, iar alţii au considerat franciza doar o varietate a concesiunii. Au 
fost şi autori care au văzut în franciză tot o formă de distribuţie prin concesiune, însă forma cea mai 
recentă a acesteia. 

Cel mai important punct de vedere, la care achiesam prezintă în mod just asemănările, însă 
evidenţiază şi diferenţele care există între contractul de franciză şi contractul de concesiune. 

Confuzia între cele două contracte provine din asemănarea obiectului contractului de 
concesiune cu obiectul contractului de franciză de distribuţie. 

Comparând cele două contracte constatăm că în vreme ce pentru unul anumite clauze sunt 
esenţiale, pentru celălalt sunt doar clauze accesorii. Astfel, clauzele despre asistenţa comercială şi 
tehnică sau licențierea însemnelor de atragere a clientelei sunt inerente contractului de franciză, însă 
doar accesorii contractului de concesiune. Invers, clauza de exclusivitate care poate lipsi într-un 
contract de franciză este esenţială într-un contract de concesiune. 

Contractul de franciză are, în principal, ca obiect, punerea la dispoziţia beneficiarului a unor 
semne de atragere a clientelei, a unor tehnici comerciale încercate şi verificate în practică care au adus 
succes francizorului şi transmiterea permanentă a acestui know-how către beneficiar. Elementele 
definitorii francizei nu se regăsesc în obiectul unui contract de concesiune exclusivă care se poate 
realiza fără asistenţă, fără transfer de cunoştinţe sau tehnici de la concedent la concesionar. 

Nu în ultimul rând, aşa cum am arătat anterior, doar o formă a francizei mijloceşte distribuţia de 
produse, franciza având o sferă mai largă de utilizare fiind şi un instrument în oferirea de produse. 

c) Franciza — distribuţia selectivă 

Franciza se diferențiază şi de sistemul de distribuție selectivă, definit ca acea operațiune prin 
care un furnizor îşi selectează distribuitorii după calitățile lor comerciale. Distribuţia selectivă nu 
presupune know-how, şi nici transmiterea de însemne, ori acordarea de asistență distribuitorilor. 

Distribuitorii nu sunt ţinuţi la plata unor redevențe către furnizor. Distincţiile făcute în raport de 
concesiunea exclusivă sunt aplicabile şi în acest caz. 

Sistemul de distribuţie selectivă are ca obiect, în general, distribuţia produselor de lux, de mare 
prestigiu şi de înaltă tehnologi 

Subiectele contractului de franciză 

A) Francizorul. Francizorul, conform raportului contractual, este partea obligată să asigure 
beneficiarului folosinţa însemnelor de atragere a clientelei, un know-how verificat şi asistenţă tehnică 
şi/sau comercială în schimbul cărora primeşte de la beneficiar o redevenţă periodică 

Astfel spus, francizorul este titularul conceptului francizabil. Din definiţie rezultă următoarele 
atribute ce îl caracterizează: 

a) Calitatea de comerciant 

O. G. nr. 52/1997, în art. 1 (1) lit. b, defineşte francizorul ca fiind “un comerciant care: 

= este titularul drepturilor asupra unei mărci înregistrate; drepturile trebuie să fie exercitate pe 
o durată cel puţin egală cu durata contractului de franciză; 

- conferă dreptul de a exploata ori de a dezvolta o afacere, un produs, o tehnologie sau un 
serviciu; 

- asigură beneficiarului o pregătire iniţială pentru exploatarea mărcii înregistrate; 

- utilizează personal şi mijloace financiare pentru promovarea mărcii sale, cercetării şi 
inovației, asigurând promovarea şi viabilitatea produsului”. 

La cele de mai sus, prin art. 1 alin. 1 din lege se completează imaginea francizorului arătându- 
se că este o persoană fizică sau juridică independentă din punct de vedere financiar faţă de beneficiar. 

Dintre atributele legale ale francizorului ne oprim mai întâi asupra aceluia de comerciant prilej 
cu care vom analiza detaliat caracterul comercial sau necomercial al contractului de franciză 

b) Calitatea de titular al unor semne comerciale 

Ordonanţa concentrează întregul pachet de semne de atragere a clientelei care ar putea 
constitui franciza, într-unul singur, anume cel de marcă. Cu siguranţă nu sa dorit limitarea cuprinsului 
francizei doar la mări excluzându-se celelalte semne de atragere a clientelei (numele comercial şi 
emblema), ci doar sa urmărit determinarea scopului economic, principal, al francizei — acela de a 
promova pe piaţă un produs sau un serviciu. Francizorul trebuie să fie titularul drepturilor asupra 
drepturilor transmise — marcă, nume comercial, emblemă. 

Ce semnificaţie are noţiunea de "titular al drepturilor” asupra unei mărci înregistrate din 
reglementarea indicată? Deşi, în mod obişnuit, prin titularul drepturilor se desemnează persoana 
deţinătoare a dreptului de proprietate sau a altui drept real, în cazul francizei noţiunea acoperă şi pe 
deţinătorul dreptului de folosinţă exclusivă asupra unei mărci, în baza unui contract de cesiune sau de 
licenţă, pentru o durată şi un spaţiu determinat. 

Acest drept de folosinţă exclusivă se dobândeşte în baza unui contract principal de franciză 
încheiat cu titularul dreptului exclusiv şi dă dreptul beneficiarului să încheie contracte de subfranciză în 
zona oferită în exploatare exclusivă. 

B) Beneficiarul. Beneficiarul (francizatu) este acea parte care, în schimbul semnelor distinctive 
şi a asistenţei tehnice şi/sau comerciale, plăteşte către francizor anumite sume cu titlu de redevenţă, 
alături, după caz, de taxele de intrare în reţea şi taxele de publicitate. 

Beneficiarul, este conform legii, un comerciant, sub rezerva aplicaţiilor necomerciale ale 
francizei. 

Conform definiţiei legale oferită de O. G. 52/1997 în art. 1 lit. c, “beneficiarul este un comerciant 
persoană fizică sau juridică, selecționat de francizor, care aderă la principiul omogenităţii reţelei de 
franciză, aşa cum este ea definită de către francizor.” 

Se constată că legea nu aduce nici o limitare formei de exercitare a comerţului prin intermediul 
francizei. Astfel, beneficiarul este liber să aleagă între forma asociată, ca persoană juridică, sau forma 
individuală, ca persoană fizică. Evident, majoritatea beneficiarilor sunt persoane juridice, raţiunile 
acestei opţiuni excedând naturii contractului de franciză, ţinând mai mult de argumente comerciale. 

În situaţia unui comerţ de mici dimensiuni, beneficiarii pot opta pentru forma individuală, ca 
persoană fizică. Această formă de a face comerţ se pretează cel mai bine la aşa numitele francize 
mobile, în care beneficiarul se deplasează într-o zonă oferită în exclusivitate. 


Secţiunea 17.Contractul de depozit 

Contractul comercial de depozit este un contract în virtutea căruia o parte (deponent) predă în 
păstrarea şi conservarea celeilalte părţi (depozitar) mărfuri pe care acesta din urmă se obligă să le 
restituie la termenul convenit. 

Spre deosebire de contractul civil de depozit care este gratuit (art. 1539 C. civ.), contractul 
comercial de depozit este în toate cazurile oneros, preţul prestaţiei efectuate de depozitar fiind 
determinat de volumul, valoarea şi termenul de depozitare a mărfurilor. 

Fiind un contract real, contractul comercial de depozit nu se formează decât în urma predării 
efectivă a mărfurilor în posesia depozitarului care, având obligaţia profesională de a le conserva, îşi 

asumă răspunderea contractuală corespunzătoar (de asemenea, depozitarul se obligă să nu 
folosească mărfurile şi să păstreze secretul operaţiei). 

Dacă nu restituie la termen mărfurile solicitate de deponent, depozitarul îşi asumă riscul, dacă 
acestea pier din cauză de forţă majoră, având obligaţia să răspundă pentru daunele-interese formulate 
împotriva lor. 

Constituind acte de comerţ, depozitarea mărfurilor în depozite are importante funcţii în comerţul 
internaţional, printre care principala este aceea că înlesneşte vân-zare-cumpărarea datorită 
documentului pe care îl eliberează depozitarul la primirea mărfurilor, denumit „recipisă-warant". Acest 
document constituind titlu de credit facilitează vânzarea mărfurilor pe care le reprezintă, deoarece, 
transmiterea lor se face prin „andosare (gir)" posesorul lui legal fiind proprietarul lor. 

Warantul facilitează şi obţinerea de credite, depunerea lui la banca creditoare constituind un 
gaj asupra mărfurilor aflate în depozit. 


Secţiunea 18 Contractul de transfer de tehnologie 

Transferul de tehnologie constituie o formă de cooperare economică internaţională care, într-o 
accepţiune largă cuprinde transferul de mijloace tehnice, procedee şi cunoştinţe de specialitate etc., 
necesare pentru fabricarea unui produs. 

Contractele de transfer de tehnologie pot avea ca obiect o gamă largă de bunuri corporale şi 
incorporale, precum şi prestări de servicii, cum ar fi: livrări de linii de fabricaţie; construirea de uzine 
complete; acordarea de licenţe de brevete de invenţie; transfer de know-how; asistenţa tehnică etc. 

Contractele de transfer de tehnologie generalizează, de obicei, relaţii mai îndelungate şi mai 
diversificate decât contractele uzuale referitoare la furnizarea de instalaţii şi maşini. 

Vom examina, în mod succint, modalităţile de comercializare a procedeelor tehnice, care 
includ contractul de licenţă de brevete de invenţii şi contractul de transfer de know-how. 

Procedeele tehnice de fabricaţie sunt deţinute de posesorii lor sub formă de brevete de invenţie 
sau sub aceea de know-how. 

Constituind un drept de proprietate industrială, brevetele de invenţie (denumite patente în 
dreptul ţărilor anglo-americane şi a altor state) pot fi comercializate pe calea cesiunii sau licenţierii 
(sinonimă cu vânzarea bunului incorporai pe care îl constituie un brevet de invenţii). 

Prin cesiunea cu titlu oneros a brevetului de invenţie se înţelege transferarea de la vânzător la 
cumpărător a tuturor drepturilor patrimoniale care decurg din brevetul respectiv (drepturile care se 
transferă sunt: dreptul exclusiv de folosinţă a invenţiei, dreptul de a acorda licenţe, dreptul de a urmări 
contrafacerile). 

În ceea ce priveşte know-how-ul, modalitatea de comercializare a acestuia o constituie 
transferul lui, atât prin contract comercial, cât şi, mai ales, prin integrarea lui în contractele de exporturi 
complexe. 

Contractul de licenţă de brevete de invenţie este acel contract prin care se transmite dreptul 
de folosinţă a unui brevet de invenţie. 

Clauzele proprii contractelor de licenţă sunt: clauza editorială, clauze privind asistenţa tehnică 
şi comercială, durata contractului, condiţiile în care contractul poate fi extins, garanţiile şi răspunderea 
reciprocă a părţilor etc. 

În contractele de licenţă se adoptă, de obicei, un sistem combinat de plată a preţului constând 
din: o sumă globală iniţială şi un procent (royalty) calculat asupra valorii producţiei sau a vânzărilor. 

Prezintă importanţă statutul juridic al invenţiei, respectiv perioada care este protejată prin 
brevet (după expirarea acestei perioade, invenţia intrând în domeniul public, deci putând fi folosită de 
oricine fără să mai fie necesar acordul fostului titular). 

Contractul de transfer de know-how are drept specific transferul de cunoştinţe, noţiunea de 
know-how cuprinzând ansamblul formulelor, definiţiilor tehnice, documentelor, desenelor şi modelelor, 
rețetelor tehnice, procedeelor sau tehnologiilor. 

Clauzele specifice contractului de transfer de know-how, inclusiv cele privind stabilirea preţului, 
sunt asemănătoare sau identice celor contractului de licenţă de brevete. 

Între contractul de transfer de know-how şi cel de licenţă de brevete există unele interferenţe. 
Astfel, prin contractul de licenţă, titularul brevetului de invenţie acordă beneficiarului dreptul de folosinţă 
a invenţiei sale brevetate, fără a avea obligaţia de a împărtăşi beneficiarului toate informaţiile necesare 
pentru valorificarea în practică a licenţei obţinute. Ca atare, prestarea serviciilor care în ansamblul lor 
(informaţii tehnice, documentări tehnologice etc.) asigură aplicarea practică a procedeelor sau a 
tehnologiilor achiziţionate, constituie obiectul contractului de know-how. 

Secţiunea 19 Contractul de consulting şi de engineering 

Contractul comercial de consulting şi engineering este contractul prin care o parte (prestator) 

se obligă faţă de cealaltă parte (client) ca, în schimbul unui preţ, să dea consultaţiile tehnice de 

specialitate şi să asigure asistenţa tehnică privind realizarea unui anumit obiectiv industrial, social etc. 
După cum se poate observa, este vorba de două activităţi distincte: consulting şi engineering. 

Consulting-ul este o activitate de consultare care cuprinde o sferă largă de operaţiuni, şi anume 
studierea şi cercetarea, în folosul beneficiarului, a posibilităţilor tehnice şi comerciale, raportate la 
stadiul actual al ştiinţei şi practicii, într-un anumit domeniu (exceptându-se, totuşi, participarea la luarea 
deciziilor). 

Engineering-ul este un complex de operaţiuni, prealabile sau concomitente, de concepţie şi 
elaborare, precum şi de coordonare şi executare a proiectelor şi lucrărilor pentru realizarea unui sau 
unor obiective. Astfel de operaţiuni se îndeplinesc în două faze: faza de studii, care include cercetările 
în baza căreia se elaborează un proiect; faza de executare, care cuprinde realizarea sau punerea în 
funcţiune a unui obiectiv. 

Sfera largă a operaţiunilor ce se efectuează în baza contractului de consulting-engineering, 
care merge de la simple consultaţii până la realizarea unor proiecte sau chiar înfăptuirea fizică a unor 
obiective, impune o stabilire riguroasă a obiectului contractului, domeniul său de cuprindere trebuind a 
fi determinat printr-o descriere cât mai exactă posibil. 

În ceea ce priveşte efectele contractului de consulting-engineering, acestea sunt în funcţie de 
specificul (forma, conţinutul) contractului încheiat, societatea respectivă trebuind să-şi îndeplinească 
obligaţiile asumate prin convenţie, respectând indicaţiile beneficiarului. 

În linii generale, obligaţiile societăţii pot fi următoarele: efectuarea de studii; prestarea de 
asistenţă tehnică; conducerea realizării obiectivului lucrărilor de montaj; predarea documentaţiei 
obiectivului; garantarea funcţionării şi capacităţii obiectivului; păstrarea secretului informaţiilor şi 
realizărilor etc. 

Clientul (beneficiarul) are, în principal, obligaţia de a plăti preţul şi a preda toate datele şi 
informaţiile cerute. De asemenea, el poate fi obligat să presteze unele servicii, să furnizeze anumite 
materiale sau produse ori să obţină autorizaţiile şi avizele necesare. 

Plata preţului se face numai de client (beneficiar). Valoarea retribuţiei include şi cheltuielile cu 
caracter permanent, întreprinse de societate pentru sporirea potenţialului tehnico-ştiinţific. 

Răspunderea părţilor pentru neexecutarea obligaţiilor asumate prin contractul de consulting- 
engineering va fi angajată, în raport cu întinderea şi caracterul obligaţiilor asumate, plătind daune- 
interese şi penalităţi. 

Astfel, societatea răspunde numai dacă a săvârşit o greşeală profesională (adică, numai în 
măsura în care, datorită culpei societăţii, s-a cauzat o pagubă); clientul (beneficiarul) răspunde pentru 
neplata preţului, dar şi pentru respectarea dreptului de proprietate industrială şi intelectuală a societăţii, 
precum şi pentru exactitatea datelor transmise. 


Secţiunea 20 Contractul de reexport 

În comerţul internaţional, în cadrul categoriilor de operaţiuni comerciale combinate, o frecvenţă 
deosebită o au operaţiunile de importuri în valută convertibilă efectuate în scopul ca mărfurile 
respective să fie exportate pe terţe pieţe, tot în valută convertibilă. Asemenea operaţiuni (denumite pe 
scurt reexporturi) se efectuează din mai multe motive: obţinerea de beneficii în valută convertibilă, 
rezultate din diferenţa dintre preţul de cumpărare (import) şi cel de vânzare (export); clauza naţiunii 
celei mai favorizate de care se bucură ţara reexportatoare etc. 

În ceea ce priveşte modalitatea de plată, dată fiind finalitatea urmărită prin aceste operaţii: 
realizarea de aport valutar în condiţii de eficienţă şi securitate ridicate, se impune adoptarea modalităţii 
de plată prin credit documentar, sub forma acreditivului „back to back". Asemenea acreditare se 
sprijină reciproc, în sensul că acreditivul deschis vânzătorului din primul contract este întemeiat pe 
acreditivul deschis cumpărătorului din cel de al doilea contract, beneficiar fiind iniţiatorul ope raţiunii de 
import-reexport. 

O altă modalitate de plată, acreditivul transferabil, contribuie şi ea, atunci când condiţiile o 
permit, la ridicarea eficienţei operaţiunii, într-adevăr, se economisesc, în acest caz, spezele bancare 
(atât a celor de deschidere a unui nou acreditiv, cât şi a celor percepute la fiecare utilizare) şi se 
simplifică formalităţile de decontare pentru intermediar. 

Pentru a fi ferită de riscul fluctuaţiilor valutare este indicat ca iniţiatorul operaţiei de import- 
reexport, pe lângă negocierea preţului într-o singură valută, să promoveze în ambele contracte aceeaşi 
clauză. Procedându-se astfel, riscul se transferă asupra vânzătorului din primul contract şi asupra 
cumpărătorului din al doilea contract. 


Secţiunea 21. Contractul de lohn 

Operaţiunea comercială în lohn contă în prelucrarea, pe bază contractuală de către o 
întreprindere industrială a materiilor prime, semifabricatelor şi accesoriilor furnizate de firma 
beneficiară, potrivit indicaţiilor sau modelelor puse la dispoziţie de către aceasta din urmă. 

Pentru prestator, o atare operaţie prezintă avantaje cum sunt: acoperirea capacităţilor sale de 
producţie; degrevarea balanței de plăţi pentru unele importuri; utilizarea forței de muncă; perfecţionarea 
procedeelor de producţie şi ridicarea calificării personalului muncitor prin însuşire de produse noi, 
cerute pe piaţa externă 

Dezavantajul principal îl prezintă limitarea exporturilor la manoperă şi cheltuieli generale şi 
amortismente, fapt ce conduce la un aport valutar mai redus. 


Secţiunea 22.Licitaţiile pentru contractarea de maşini-unelte, 
tehnologii şi construcţii de ansambluri industriale şi civile 


În legătură cu operaţiile de licitaţii pentru contractarea de maşini-unelte, tehnologii şi construcţii 
de ansambluri industriale şi civile sunt de examinat: condiţiile de licitaţie, oferta de participare la licitaţie 
şi încheierea contractului. 

Condiţiile de licitaţie sunt stabilite de organizatorul de licitaţie (importatorul) şi sunt difuzate 
cu prilejul publicării sau distribuirii invitaţiei de participare la licitaţie (dacă licitaţia este închisă). 

Instrucţiunile de participare la licitaţie constituie o parte a Caietului de sarcini, fiind uneori 
cuprinse în Condiţiile generale. Ele oferă exportatorului (participant la licitaţie) atât posibilitatea 
informării generale asupra caracteristicilor licitaţiei, cât şi elementele-cadru de apreciere promptă a 
posibilităţilor proprii de aliniere la condiţiile anunţate de organizator. 

Aceste instrucţiuni au, în general, următoarea structură: descrierea generală a obiectului licitat, 
date privind forma ofertei, condiţii referitoare la statutul participanţilor, deschiderea ofertelor, evaluarea 
şi acceptarea acestora, criterii generale de excludere, cerinţe în legătură cu garanţia de participare. 

Oferta de participare la licitaţie se elaborează în baza caietului de sarcini (a cărui analiză 
implică operativitate şi cunoştinţe de specialitate). La analiza caietului de sarcini trebuie să concure 
atât întreprinderea de comerţ exterior, cât şi producătorul şi proiectantul. 

Pe baza analizei şi a ofertei tehnice întocmite de producător şi institutul de proiectare, 
exportatorul întocmeşte „nota de fundamentare" care este însoţită de fişa de calcul a preţului. 

După aprobarea notei de fundamentare, oferta împreună cu toată documentaţia, se transmite 
organului extern al licitaţiei, cu respectarea obligaţiilor de „constituire a garanţiei" (de regulă, garanţia - 
depozitul provizoriu - se constituie în favoarea organizatorului). Depozitul poate fi constituit într-una din 
următoarele forme: cash (inclusiv ordine de plată, cambii sau cecuri acceptate de o bancă apropiată de 
organizator); scrisoare de garanţie bancară şi acreditiv irevocabil. 

Încheierea contractului. După adjudecarea licitaţiei, în termenul indicat de organizator, 
urmează încheierea contractului. 

În cazul în care exportatorul refuză să mai încheie contractul, deşi licitaţia a fost adjudecată în 
favoarea sa, acesta va pierde depozitul provizoriu sau garanţia bancară de participare va fi executată. 


Capitolul XVIII 
TITLURILOR DE CREDIT 


Secţiunea 1. Noţiune, definiţie şi caractere juridice 

Încă din antichitate cei care realizau activităţi comerciale au înţeles limitele pe care le impune 
folosirea exclusivă a numerarului în derularea operaţiunilor comerciale. Acest lucru a dus la crearea 
unor instrumente care să faciliteze efectuarea tranzacţiilor, instrumente materializate prin intermediul 
titlurilor de credit. 

Practic, titlurile de credit sunt documente care pot circula mult mai uşor decât banii, fiind 
totodată negociabile. Ele permit titularilor să-şi exercite, la scadenţă, drepturile literale şi autonome 
menţionate în cuprinsul lor; existenţa acestor drepturi este strâns legată de existenţa materială a 
documentului. 

Trebuie să ne ferim de eventuale confuzii care ar putea să apară între aceste documente şi 
titlurile de credit din dreptul civil. Astfel, noţiunea de titlu din dreptul civil desemnează un înscris care 
consemnează un drept al unei persoane, iar cea de titlu de credit se referă la acel înscris care 
consemnează existenţa unui drept de creanţă a cărui realizare urmează a se face după un timp (la 
termen), până în momentul respectiv existând doar o creanţă neexigibilă. Însă, în timp ce titlurile de 
credit din dreptul comercial presupun o strânsă legătură între drept şi documentul care îl consemnează 

şi care lasă chiar impresia că ar constitui izvorul dreptului pe care îl consemnează, în dreptul civil 
simpla tradiţiune a titlului nu echivalează cu transmiterea dreptului pe care acesta îl consemnează. 
Această operaţiune presupune anumite formalităţi pe care nu le întâlnim în cazul transmiterii titlurilor 
comerciale de credit. 
Putem defini titlul de credit ca fiind acel document în temeiul căruia posesorul său legitim are 
posibilitatea de a exercita dreptul consemnat în acel înscris, la o dată determinată. 
Titlurile de credit se caracterizează prin următoarele trăsături: 
e Formalismul. Titlurile de credit se exprimă printr-un înscris sau document. 
e Literalitatea. Dreptul menţionat în titlu se realizează numai în condiţiile indicate prin înscris. 
e Autonomie. Dreptul din titlul de credit este independent în sensul că fiecare posesor legitim al 
titlului dobândeşte un drept propriu şi autonom. 
Noul drept este determinat numai de relaţia dintre posesor şi titlu. 


Secţiunea 2. Clasificarea titlurilor de credit 

Clasificarea titlurilor comerciale de credit prezintă o deosebită importanţă sub aspectul 
regimului juridic aplicabil diferitelor categorii de titluri. 

Există mai multe criterii de clasificare a acestora, criterii pe care le vom arăta în cele ce 
urmează. 

A. După natura prestaţiei sau conţinut, titlurile de credit sunt de patru feluri: 

- titluri propriu-zise; 

- titluri reprezentative; 

- titluri de participaţie; 

- titluri improprii. 

Titlurile de credit propriu-zise cuprind o promisiune de prestaţiuni viitoare. Ele dau dreptul 
titularului la o sumă determinată de bani sau la o anumită cantitate de mărfuri fungibile. În această 
categorie se includ: cambia, biletul la ordin, cecul, obligaţiile emise de societăţile comerciale, poliţele 
de asigurare. 

Titlurile de credit reprezentative încorporează un drept real asupra unei cantităţi de mărfuri 
determinate, care este depozitată sau predată pentru a fi transportată. 

Titularul documentului are posesia mărfurilor prin reprezentantul său, precum şi un drept de 
dispoziţie asupra lor. Titlurile reprezentative se subrogă şi circulă în locul mărfurilor pe care le 
reprezintă. Dintre acestea fac parte conosamentul, recipisa de depozit şi warantul. 

Titlurile de credit de participaţie sau de drepturi corporative, certifică un drept complex ce 
decurge din calitatea de component al unei colectivităţi. Astfel, acţionarul unei societăţi comerciale are 
atât drepturi patrimoniale cât şi drepturi personale nepatrimoniale. 

În titlurile de credit de participaţie sunt cuprinse acţiunile. 

Titlurile de credit improprii sunt documente de probaţiune şi legitimare. Ele constituie titluri de 
credit numai prin structura lor exterioară. La rândul lor, acestea se împart în documente de legitimare şi 
titluri aparente. 

Titlurile aparente se utilizează ca mijloc de dovadă a unor raporturi juridice. Dintre acestea mai 
importantă este factura. 

Titlurile de credit improprii nu incorporează dreptul în document; în principiu ele nu circulă şi nu 
conferă un drept autonom. 


B. După modul de circulaţie, de desemnare a posesorului sau formă, avem: 
- titluri nominative; 
- titluri la ordin; 
- titluri la purtător; 

Titlurile de credit nominative conțin în text numele unei persoane determinate, titular al 
dreptului de creanță ce rezultă din cuprinsul documentului. Acestea se transmit prin cesiune şi prin 
transfer. Cesiunea se realizează prin inserarea unei menţiuni pe înscris şi remiterea documentului, iar 
transferul se efectuează prin înscrierea transmiterii în registrul societăţii emitente şi indicarea ei în titlu. 

Titlurile de credit la ordin cuprind numele beneficiarului, precum şi o clauză prin care posesorul 
este îndrituit să dispună de document. Aceste titluri se transmit prin gir. Formalitatea girului implică 
manifestarea de voinţă a posesorului şi predarea titlului. 

Titlurile de credit la purtător nu precizează în cuprinsul lor numele titularului. Beneficiar este 
persoana care se află în posesia documentului. 

Ele se transmit prin tradiţiunea (predarea) documentului. 


C. În raport de cauza lor, titlurile de credit se împart astfel: 

- titluri cauzale; 
- titluri abstracte. 
Titlurile cauzale cuprind menţiunea expresă a cauzei pentru care se datorează prestaţiunea. 
Fiind un element intern ai obligaţiei, indicarea cauzei este esenţială pentru valoarea juridică a titlului. 
Titluri de credit abstracte nu prevăd cauza juridică a obligaţiei. Valabilitatea titlului este 
independentă de exprimarea cauzei care constituie un element extern al obligaţiei. 


Secţiunea 3. Cambia 

Noţiune şi trăsături 

Unul dintre titlurile de credit cele mai utilizate în relaţiile comerciale internaţionale este cambia. 
Elemente caracteristice acestui instrument de plată găsim chiar şi în antichitate; nesiguranța căilor de 
transport, precum şi dificultăţile pe care le implica transportul unei sume mari de bani, care ar fi 
reprezentat o greutate importantă, au făcut să se dezvolte această modalitate de plată. Astfel, atunci 
când o persoană trebuia să facă o plată într-un loc mai îndepărtat depunea la un bancher ce avea 
debitori în zona respectivă suma de bani pe care altfel ar fi trebuit să o transporte singur; în schimbul 
acestor bani, bancherul îi elibera o scrisoare prin care dădea delegaţie debitorului său să plătească 
celui de la care primise banii, sau la ordinul acestei persoane, suma respectivă. 

Evul Mediu este însă perioada în care cambia a început să reprezinte ceva apropiat de ceea ce 
înţelegem în prezent prin această noţiune. 

Cambia este un titlu de credit prin care o persoană, numită trăgător, dă ordin altei persoane, 
numite tras, să plătească unei a treia persoane, numită beneficiar, o sumă de bani determinată, la o 
anumită dată şi într-un anumit loc. 

Aceasta îndeplineşte trei funcţii: 

- constituie un procedeu de schimb în materie monetară; 
- serveşte ca instrument de plată; 
- constituie un instrument de credit. 

Ca procedeu de schimb în materie monetară, cambia constată de exemplu un contract de 
schimb a cărui realizare ar putea fi schematizată după cum urmează: cel ce are nevoie de o sumă de 
bani într-o anumită monedă în altă localitate, pe o altă piaţă sau într-o altă ţară, obţine de la o altă 
persoană o scrisoare către corespondentul acestuia aflat în localitatea respectivă, prin care semnatarul 
scrisorii îi cere să pună la dispoziţia aducătorului ei suma de bani prevăzută în scrisoare. 

Cambia serveşte şi ca instrument de plată. Posesorul uneia sau a mai multor cambii, plătibile 
într-o anumită localitate, poate face plăţi dând cambiile în loc de numerar, corespunzător sumelor 
prevăzute în cuprinsul lor. 

Caracterul cambiei de instrument de credit rezultă din faptul că aceasta nu este plătită imediat, 
ci la un anumit termen. Asta nu înseamnă că beneficiarul cambiei nu-şi poate valorifica, cel puţin în 
parte, dreptul său anterior ajungerii la termen. Astfel, el se poate prezenta cu cambia la o banca pentru 
a efectua o operaţiune de scont; banca îi va plăti suma prevăzută în titlul de credit, mai puţin o sumă 
egală cu valoarea dobânzii până la scadenţă. Mai există şi posibilitatea ca beneficiarul cambiei să o 
transmită, prin gir, unui alt comerciant în contul unei obligaţii fată de acesta sau contra unei sume de 
bani. 

Obligaţia înscrisă în cambie nu poate avea ca obiect decât plata unei anumite sume de bani, 
orice altă prestație fiind exclusă. Drepturile şi obligaţiile consemnate în cambie nu depind nici într-o 
măsură de actul juridic ce le-a generat şi în baza căruia cambia a fost emisă; viciile care îl afectează nu 
se răsfrâng în nici o situaţie asupra raportului juridic consemnat în cambie atâta timp cât aceasta a fost 
emisă cu respectarea condiţiilor de formă şi de fond cerute de lege. Existenţa cambiei este total 
independentă de evoluţia actului juridic respectiv, ceea ce denotă caracterul abstract al acestui titlu de 
credit. 

Obligaţiile cambiale nu pot fi afectate de condiţii, orice stipulaţie contrară atrăgând nulitatea 
cambiei. Această măsură a fost luată pentru a se evita subminarea siguranţei cambiei. 

Utilizarea cambiei prezintă următoarele avantaje: 

- se transmite simplu şi rapid prin gir; 
- conferă certitudine beneficiarului, de vreme ce a fost acceptată de tras; 

faţă de beneficiar sunt inopozabile excepţiile pe care trasul le-ar fi putut opune trăgătorului; 
- este garantată solidar de giranţi. 

Toate acestea fac din cambie un instrument de plată frecvent utilizat în relaţiile comerciale 
internaţionale, în ciuda faptului că s-au dezvoltat şi alte mijloace de plată compatibile cu acest tip de 
operaţiuni. 

Condiţii formă şi de fond 

Emiterea cambiei şi circulaţia acesteia creează anumite efecte juridice, în baza voinţei 
persoanelor implicate. Această voinţă trebuie să se manifeste în condiţiile legii, atât în privinţa fondului, 
cât şi a formei titlului de credit la care ne referim. Aceste condiţii sunt impuse prin intermediul Legii nr. 
58/1934 privind cambia şi biletul la ordin; în cazul în care anumite aspecte nu sunt reglementate prin 
dispoziţii speciale, devin incidente dispoziţiile dreptului comun în materie. 

Pe plan internaţional operează dispoziţiile Convenţiei de la Geneva (1930) privind 
reglementarea uniformă a cambiei şi biletului la ordin. Deşi România nu a aderat formal la această 
Convenţie, Legea nr. 58/1934 cuprinde dispoziţii foarte apropiate de cele ale reglementării uniforme; 
există totuşi numeroase probleme, legate în primul rând de traducerea defectuoasă a textului 
Convenţiei; nu sunt puţine nici problemele legate de conflictele de legi care se ivesc în reglementarea 
anumitor aspecte. 

Condiţii de formă 

Titlul cambial este un act riguros formal. Semnificaţia formalismului nu rezultă numai din cerința 
imperativă a unui înscris care să cuprindă obligaţiile părţilor, ci şi din faptul că sensul obligaţiilor 
asumate este determinat de locul unde sunt înscrise menţiunile (pe faţa sau pe spatele titlului). 

Formalismul cambiei se exprimă de asemenea şi prin cerința ca înscrisul să cuprindă anumite 
menţiuni obligatorii, alături de menţiunile facultative. 

Conţinutul unei cambii este garantat de două reguli a suficienţei şi a certitudinii. 

Regula suficienţei cere ca din menţiunile ce le cuprinde o cambie să rezulte toate informaţiile 
necesare concretizării obligaţiilor cambiale. 

Regula certitudinii presupune ca, din punct de vedere literal, textul să fie astfel formulat încât 
să nu fie susceptibil de interpretări diferite. 

Cambia trebuie să cuprindă în structura sa un număr de 8 elemente după cum urmează: 

- denumirea de cambie; 

- ordinul necondiţionat de a plăti o sumă de bani; 

- numele aceluia care trebuie să plătească (tras); 

- scadenta; 

- locul unde plata trebuie făcută; 

- numele celui căruia, sau la ordinul căruia, plata trebuie făcută; 
- data şi locul emiterii; 

- semnătura trăgătorului. 

În afară de menţiunile obligatorii arătate mai sus, cambia mai poate să cuprindă şi o serie de 
clauze accesorii şi care pot fi: 

- clauze susceptibile să influenţeze obligaţiile cambiale cum ar fi “nu la ordin” ori “netransmisibil 
prin gir”. În prezenţa acestor clauze, beneficiarul nu poate transmite cambia prin gir; 

- clauze care nu afectează obligaţiile cambiale: clauza "după aviz" cu semnificaţia că trasul nu 
acceptă titlul respectiv şi nici nu-1 plăteşte decât după ce va primi o înştiinţare de la trăgător; clauza 
“valoarea primită în mărfuri” sau “în alimente” ori “în numerar” care indică cauza emiterii sau 
proviziunea. 


Condiţii de fond 

Având în vedere că norma specială, Legea nr. 58/1934, nu conţine nici o referire la condiţiile de 
fond ale cambiei, devin incidente în acest sens dispoziţiile dreptului comun în materia condiţiilor de 
fond cerute pentru validitatea unui act juridic, mai exact ale Codului civil. Aceste dispoziţii privesc 
următoarele elemente: 

- capacitatea; 

- consimţământul; 
- obiectul; 

- cauza. 

În ceea ce priveşte capacitatea, Convenţia de la Geneva din 1930 lasă în seama fiecărui stat 
stabilirea condiţiilor privind capacitatea unei persoane de a-şi asuma obligaţii cambiale. Această 
problemă este reglementată la noi de Decretul 31/1958; potrivit art. 3 C. com., cambia reprezintă faptă 
de comerţ, ceea ce face necesar ca cel care o eliberează să beneficieze de capacitate deplină de 
exerciţiu, aşa cum se cere oricărei persoane fizice pentru a fi comerciant. 

În principiu, capacitatea trebuie să existe în momentul semnării cambiei; dacă persoana 
respectivă este incapabilă în momentul semnării dar beneficiază de capacitate deplină în momentul 
punerii în circulaţie a titlului ne vom afla în prezenţa unui caz de ratificare. 

Lipsa capacităţii atrage nulitatea relativă, mai puţin în cazul în care incapabilul a folosit 
manopere dolosive pentru a induce celeilalte părţi convingerea că este capabil. Sancţiunea nulităţii nu 
se aplică în ceea ce-i priveşte pe ceilalţi semnatari, obligaţiile acestora rămânând valabile. 

Potrivit Convenţiei, dacă o persoană incapabilă potrivit legislaţiei sale naţionale semnează 
cambia pe teritoriul unei ţări după a cărei legislaţie beneficiază de capacitatea necesară obligării 
valabile, atunci titlul cambial este considerat valabil. 

În materia cambiei, consimţământul şi cauza prezintă o anumită particularitate, în sensul că nu 
are nici o relevanţă cauza care a dat naştere obligaţiei cambiale, existenţa acesteia fiind independentă. 

Obiectul obligaţiei cambiale nu poate consta decât în plata unei sume de bani, orice altă 
prestație fiind exclusă. 

Transmiterea cambiei 

De regulă cambia se transmite prin gir, atâta timp cât nu cuprinde vreo prevedere contrară. 
Această modalitate de transmitere constă în înscrierea unei anumite formule, de regulă pe spatele 
titlului (de unde şi denumirea de andosament), prin care se dă curs voinţei posesorului actual de a 
efectua transmiterea şi remiterea titlului unui nou posesor. 

Putem deci să definim girul ca fiind acel act juridic prin care posesorul cambiei (girant) 
transmite toate drepturile sale izvorâte din aceasta unei alte persoane (giratar), printr-o declaraţie 
scrisă şi semnată pe titlu, urmată de tradiţiunea acestuia. 

Girul trebuie să cuprindă ordinul de plată, adresat trasului, cu privire la obligaţia de a plăti 
noului beneficiar suma de bani înscrisă în cambie precum şi semnătura girantului. Dacă nu este arătat 
numele noului beneficiar, girul este în alb şi posesorul unei astfel de cambii are la dispoziţie 
următoarele posibilităţi: 

- să completeze girul cu propriul său nume, sau cu numele altei persoane; 
- să gireze cambia din nou în alb sau în ordinul unei anume persoane; 

- să predea cambia unui tert fără să completeze girul şi fără s-o gireze. 
Girul îndeplineşte următoarele funcţii: 


a) Este un mijloc de transmitere a drepturilor înserate în cambie; 
b) Oferă garanţie pentru acceptarea şi plata cambiei; 
c) Este un mijloc de legitimare a posesorului titlului cambial. 


Prin efectul girului, giratorul devine titular al cambiei şi al tuturor drepturilor izvorâte din ea. Pe 
baza girului el îşi legitimează posesia titlului. 

Avalul este operaţiunea prin care o persoană, numită avalist, garantează altei persoane, numită 
avalizat, plata unei cambii. Formula utilizată este de regulă “pentru aval!” sau “pentru garanţie” şi se 
înscrie pe cambie, pe adaosul acesteia, ori pe un duplicat. El trebuie să indice şi persoana pentru care 
a fost dat, iar dacă lipseşte o asemenea indicație se prezumă că a fost dat pentru trăgător. De 
asemenea, obligatorie este şi semnătura avalistului. 

Avalistul este un debitor de regres. Dacă el a plătit cambia, dobândeşte împotriva avalizatului 
toate drepturile decurgând din cambie. Se poate îndrepta împotriva tuturor celor obligaţi faţă de el sau 
numai împotriva unuia dintre ei, la propria sa alegere. 

O cambie poate fi trasă: 

- la vedere; 

- la un anumit timp de la vedere; 

- la un anumit timp de la data emisiunii; 
- la o dată fixă. 

Până la scadenţă, în funcţie de modul cum aceasta este fixată, cambia trebuie prezentată 
trasului pentru acceptare, de regulă la domiciliul ori sediul său. 


Acceptarea se scrie pe cambie, folosindu-se cuvântul “acceptat” sau o altă expresie 
echivalentă, urmată de semnătura trasului. Chiar şi simpla semnătură a trasului poate fi socotită drept 
acceptare. Acceptarea trebuie să fie necondiționată. Trasul poate să accepte numai o parte din sumă. 
Prin acceptare, trasul se obligă să plătească cambia la scadenţă. 


Secţiunea 4. Biletul la ordin 
Biletul la ordin este cel mai simplu titlu de credit. El implică două persoane şi nu trei, ca în 
cazul cambiei sau al cecului. 
Semnatarul se angajează la ordinul beneficiarului să plătească suma indicată în biletul de 
ordin. 
Elementele de conţinut ale biletului la ordin sunt următoarele: 
- denumirea de “bilet la ordin” trecută în însuşi textul titlului şi exprimată în limba întrebuințată 
pentru redactarea acestui titlu; 
- promisiunea necondiționată de a plăti o sumă determinată; 
- arătarea scadenţei; 
- arătarea locului unde plata trebuie făcută; 
- numele aceluia căruia sau la ordinul căruia plata trebuie făcută; 


81 


- arătarea date şi locului emiterii; 
- semnătura emitentului. 

Din cele arătate rezultă că emitentul unui bilet la ordin se obligă să plătească beneficiarului 
suma de bani determinată şi înscrisă în titlu. Prin aceasta, biletul la ordin se deosebeşte de cambie, 
care comportă un raport juridic complex ce se derulează cu participarea a trei persoane: trăgătorul, 
trasul şi posesorul titlului. 

Neimplicând existenţa unui tras, biletul la ordin nu necesită o acceptare. Atunci când el 
este însă cu scadenţă la vedere, trebuie prezentat spre viză emitentului în termenul stabilit de lege 
sau în termenul fixat de emitent ori de giranţi. Refuzul emitentului de a da viza se constată printr-un 
protest, de la data căruia va curge termenul de la vedere. Referitor la aval, legea prevede că, dacă 
nu s-a menţionat pentru cine acesta a fost prestat, el se consideră că este dat pentru emitent. 


Secţiunea 5. Cecul 

Cecul este un mandat scris, dat unui bancher, de a plăti „la ordinul purtătorului” o sumă 
determinată. Bancherul este „trasul“, iar mandantul este „trăgătorul”. Sunt asimilați bancherilor şi 
agenţii de schimb. 

Cecul este transmisibil prin andosare. Există şi o reglementare specială a cecurilor poştale. 

Asupra acestor agenţi financiari se poate trage un cec, nu şi asupra altora (pentru că cecul 
reprezintă bani şi, ca atare, el nu poate fi tras decât asupra unor agenţi financiari profesionişti). 

Bancherul este trezorierul prin excelenţă pentru că la el se depun banii şi, trăgându-se un cec, 
se vor utiliza aceşti bani astfel depuşi. 

Cecul, ca instrument de plată nu poate fi tras asupra unui bancher decât dacă la acesta există 
o acoperire (un fond depus - provizion). 

În mod curent se spune că se poate trage un cec atunci când bancherul are o datorie faţă de 
trăgător, acesta din urmă având o creanţă faţă de bancher (ca urmare a depunerii unei sume de bani) 
şi că această creanţă va profita purtătorului cecului, într-adevăr, oamenii au la bancher bani puşi în 
depozit sau în cont creditor. Dar, sunt şi cazuri când alţi trăgători de cecuri nu sunt iniţial creditori ai 
bancherului, ba chiar sunt debitorii acestuia şi totuşi ei pot trage asupra lui cecuri valabile. Este cazul 
celor cărora bancherul le-a deschis un credit prealabil şi precis (linie de credit). Această deschidere de 
credit reprezintă o creanţă a clientului şi are valoarea unei datorii (previziuni). 

Deci, datoria (previziunea) poate avea două surse, corespunzătoare celor două roluri ale 
bancherului care, fie furnizează banii săi clienţilor, fie primeşte banii altora, în ambele cazuri el poate 
să-şi autorizeze clienţii să tragă asupra lui cecuri. 

Previziunea trebuie să existe din ziua în care se emite cecul, căci acesta este un instrument de 
plată imediată. Deci, previziunea nu poate fi la termen, dar este, necesarmente, la vedere. Beneficiarul 
cecului trebuie să fie creditat cu suma ce i se cuvine, imediat ce se prezintă bancherului. 

Aceasta este marea diferenţă între cec şi scrisoarea de schimb, în mod curent, în afaceri, este 
preferată, de debitorii comerciali, scrisoarea de schimb. Aceasta, datorită dorinţei şi nevoii de credit pe 
care o au comercianții. Pentru a nu fi nevoiţi să aibă la ei în permanenţă bani inerţi preferă să conteze 
pe bani la termen. Cecul, dimpotrivă, presupune bani imediat disponibili la bancher. Faptul de a emite 
un cec fără acoperire (provizion) constituie fapt penal. Constituie, de asemenea, infracţiune, faptul de 
retragere a fondului (previziunii) după ce s-a emis un cec sau să se tragă un cec fără acoperire 
suficientă. 

Securitatea cecului este astfel asigurată şi prin măsuri penale. 

Dacă totuşi cecul este regularizat, într-un termen legal de 10 zile, prin constituirea, la bancher, 
a unei acoperiri (provizion) suficiente, deficienţa din momentul emisiunii nu mai antrenează decât o 
amendă forfetară. 

O listă neagră de trăgători de cecuri fără acoperire este păstrată la Banca Naţională şi 
înscrierea pe această listă poate atrage interdicţia de emitere de cecuri. Băncile vor fi şi ele prevenite 
să refuze eliberarea de carnete de cecuri culpabililor. 

Cecurile sunt trase asupra bancherului trăgătorului şi, în general, primite la bancherul 
purtătorului. 

Băncile în ansamblul lor, vor compensa cecurile purtate la ordinul lor, cu cele trase asupra lor, 
pentru aceasta fiind suficientă o simplă şedinţă de compensare. 


Secţiunea 6. Scrisoarea de schimb 

Scrisoarea de schimb este un înscris comercial. Emiterea ei este un act de comerţ, întrucât un 
trafic de credit are în sine ceva de natură comercială. Deci, nu s-ar putea pretinde unui debitor, care nu 
este comerciant, să accepte o scrisoare de schimb. Dimpotrivă, un comerciant dacă este debitor, 
trebuie să accepte scrisoarea de schimb trasă asupra lui de creditorul său. 

Scrisoarea de schimb, denumită „trată 
distanţă. 

Ca şi în cazul cecului, trata este un mandat dat altuia de a plăti datoria mandatarului, dar, spre 
diferenţă de cec, el poate fi dat unui comerciant oarecare asupra căruia se trage scrisoarea de schimb. 
Acesta este trasul, dar în cadrul acestui raport triunghiular mai există trăgătorul şi purtătorul înscrisului, 
exact ca şi în cazul cecului. 

Scrisoarea de schimb fiind un instrument de credit este „la termen". De exemplu, se trage la 
sfârşitul lunii curente, la sfârşitul lunii următoare sau pentru două sau trei luni mai târziu, ceea ce nu 
împiedică dacă există nevoie de bani de a se sconta scrisoarea imediat la bancherul persoanei 
purtătoare. Câteodată, bancherul care a scontat o va resconta la o altă bancă. Cu trei semnături 
scrisoarea va fi în cele din urmă bună să fie rescontată la Banca Naţională. 

Pentru că cea mai mare parte a comercianților traşi sunt ei înşişi clienţi la un bancher, trata pe 
care purtătorul o face să fie scontată sau încasată prin intermediul propriului său bancher, la ordinul 
căruia el o trece, se va compensa între bănci, cu sau fără intermedierea Băncii Naţionale. 

Scrisoarea de schimb scurtează lanţul plăţilor, deoarece graţie ei, fiecare dintre purtătorii 
succesivi cărora ea le-a fost andosată va fi considerat, provizoriu, ca fiind plătit. 

Un alt avantaj al scrisorii de schimb este că procură credit trăgătorului, în fond, trata constituie 
un mijloc de a face să-ţi fie plătită datoria, când nu ai bani, de un altul care nu-ţi datorează încă bani 
(de exemplu, peste două luni). Se trage trata şi este dusă la un bancher care o va sconta şi astfel se 
capătă banii. 

Scrisoarea de schimb ca şi cecul este şi un instrument de plată în timp dar acest aspect 
prezintă un interes mai mic. Ceea ce interesează cu deosebire este faptul că pe această cale se pot 
obţine dinainte banii care abia urmează să fie datoraţi. De aceea, scrisoarea de schimb este preferată 
cecului (în comerţ). 

Fără îndoială, plata nu este efectivă decât dacă trasul se dovedeşte, la scadenţă, a fi debitor şi 
solvabil; dar securitatea operaţiei poate veni din mers şi de o manieră mai efectivă decât în cazul 
cecului care nu se andosează niciodată decât la bancherul beneficiarului, în timp ce scrisoarea de 
schimb poartă adesea mai multe andosări. Fiecare dintre semnatari devine debitor solidar. Dar, cea 
mai mare parte a tratelor sunt trase direct la ordinul bancherului scontat sau încasator. 

Ca şi în cazul cecului, proprietatea provisionului poate fi transmisă prin scrisoare de schimb. 

Nu este necesară existenţa acoperirii (provision) în momentul emiterii scrisorii de schimb. Este 
suficient să se spere că aceasta va exista la scadenţă. Această speranţă poate fi transmisă şi dacă 
scrisoarea de schimb este acceptată ea devine angajament. 

Într-adevăr, scrisoarea de schimb poate fi acceptată şi efectiv ea este acceptată destul de 
adesea, dar cea mai mare parte a scrisorilor de schimb circulă fără acceptare. 

Prin acceptare, trasul îşi asumă el angajamentul trăgătorului. Trăgătorul îi dăduse un ordin care 
nu avea valoare decât în legătură cu o datorie presupusă a trasului. Purtătorul are un mijloc de a obţine 
acordul trasului, făcându-1 pe acesta să accepte scrisoarea de schimb, în acest caz acoperirea 
(provisionul) devine certă. 

Acceptarea este rar cerută pentru tratele de mică importanţă şi în cazul celor care prezintă 
încredere, afară de cazul când bancherul scontator pentru a avea o semnătură în plus. Dar, dacă 
există acoperire, trasul, comerciant sau debitor, este obligat să accepte scrisoarea de schimb. Şi dacă 
refuză el se expune la un protest, act de portărel, prin care se constată refuzul. El poate, de altfel, să 
accepte o scrisoare de schimb fără să existe încă acoperire, ceea ce-1 plasează într-o situaţie analogă 
celei a bancherului care deschide un credit clientului său. Numai că bancherul este un om a cărui 
profesiune este de a deschide asemenea credite unor oameni pe care-i verifică minuţios cu privire la 
solvabilitatea lor. 

Între comercianţi fără scrupule se întâmplă să se deschidă credite fictive, fără intenţia fermă de 
a le onora. Este cunoscut că băncile scontează mai uşor hârtiile cu mai multe semnături. De exemplu, 
trei comercianţi a căror semnătură a devenit aleatorie, ei ştiind mai bine decât oricine că nu mai au 
credit, nici mijloace serioase de a şi-1 procura, se înţelege ca unul dintre ei să tragă o scrisoare de 
schimb asupra unui al doilea comerciant, cel de al treilea comerciant va sconta trata la o bancă, în 
fond, ei nu sunt creditori între ei, dar ei vor să-şi prelungească viaţa comercială procurându-şi bani 
imediat, pe baza unor angajamente fictive, în speranţa că lucrurile vor merge mai bine la scadenţă. 
Aşadar, cu toate numeroasele semnături de pe trată, bancherul care a plătit s-ar putea să rămână în 
faţa unui vid. 

Exemplul de mai sus este mai simplu. El însă a fost mult perfecţionat. Frauda poate fi dublă 
sau triplă. Aşa, de exemplu, primul comerciant nu numai că a tras o scrisoare asupra celui de al doilea, 
plătibilă celui de al treilea, pentru ca acesta din urmă să o poartă sconta pe contul primului, dar şi cel 
de al doilea comerciant trage o scrisoare pe seama primului, care ar însemna că se compensează cu 

este un mijloc de credit, ca şi un instrument de plată la 


scrisoarea trasă de acesta pe seama sa, cel de al treilea fiind cel însărcinat, după andosare, cu 
scontarea pentru el. Şi, de asemenea, se poate imagina că şi cel de al treilea comerciant va trage şi el 
o scrisoare pe seama primului şi plătibilă celui de al doilea, precum şi o scrisoare pentru cel de al 
doilea plătibilă primului, în felul acesta, toate aceste trate faţă de bancheri diferiţi, vor fi creat un întreg 
complex de situaţii bazate pe nimic. Şi, la scadenţă, se va reîncepe. 

Jurisprudenţa se arată jenată de aceste fraude. Ea anulează efectele între fraudatori şi suprimă 
recursul cambial. Dar, nulitatea este înlăturată la purtătorul de bună credinţă, mai ales în ceea ce 
priveşte pe bancheri, care au, desigur, calea recursului, care însă adesea se dovedeşte inutilă, contra 
fraudatorilor. Cel care, prin complezenţă a semnat un atare înscris şi care, prin noroc, are mijloacele de 
a onora la scadenţă, nu are recurs contra celorlalţi nici contra purtătorului de bună credinţă. înscrisurile 
de complezenţă pot, de altfel, să constituie o infracţiune. 

Andosarea. Andosarea indică că înscrisul comercial (scrisoarea) trece la ordinul X, indicație 
care este datată şi urmată de semnătura andosatorului. Toate acestea figurează pe spatele înscrisului. 

Dar, pe multe înscrisuri, fiecare andosare constă doar în semnătură. Sunt „andosările în alb", în 
transmiterile între bănci, semnătura este chiar înlocuită printr-o parafă. Legea o permite, cu excepţia 
acceptărilor şi avalurilor. 

Această simplă semnătură face din înscrisul comercial aproape un titlu la purtător, căci ea 
suprimă, pentru purtătorii care le primesc, anumite garanţii, rezultând din andosările normale. 

Dar, în astfel de cazuri, transmiterea devine mai uşoară. Andosarea în alb nedatată lasă 
necunoscută, în lanţul purtătorilor succesivi, ordinea în care ei s-au succedat. Aceasta nu suprimă însă 
recursurile între ei, căci, în ceea ce-1 priveşte pe ultimul purtător, ei sunt cu toţii debitori solidari. 

Dacă andosarea nu indică nimic special, ea transportă la beneficiarul ei proprietatea înscrisului 
comercial şi a tuturor drepturilor comerciale. Andosatorul devine proprietarul provisionului şi garanţiilor 
sale. Dar în cazul anumitor andosări, semnătura poate fi precedată de menţiuni deosebite, prin care 
sunt precizate şi limitele înscrierilor comerciale. 

în cazul particular al andosării cu clauză de răscumpărare nu se transmite scrisoarea de 
schimb la noul purtător decât titlul de gaj. Deci, acesta nu devine proprietar nici al tratei, nici al 
provisionului; el este un simplu gajist. 

Andosatorul, înainte de a semna, face menţiunea că trece înscrisul la ordinul purtătorului „cu 
titlu de gaj" sau „cu titlu de amanet". Este însă prudent să se precizeze datoria garantată şi voinţa de a 
reduce efectul andosării doar la valoarea unui gaj. 

Este un gaj comod care se realizează fără formalităţi. Scrisoarea de schimb va fi automat 
prezentată (la scadenţă) trasului, dar de gajist, care va fi plătit în limitele creditului său. Numai că, până 
la scadenţă, andosatorul, plătindu-1 pe gajist, poate să-i redea înscrisul. 

Avalul. Spre deosebire de andosarea cu clauză de răscumpărare, care diminuează drepturile 
purtătorului, avalul le sporeşte printr-o cauţiune solidară, cea a semnatarului avalului. 

Deci, avalul este o cauţiune comercială, în scrisoarea de schimb acesta fiind reputat ca dând 
purtătorului o garanţie a solvabilităţii trăgătorului şi nu al trasului, cu excepţia cazului când s-a prevăzut 
invers prin trată. 

Andosarea-procură. Are drept scop să permită andosatarului să primească scrisoarea de 
schimb, fără să aibă asupra ei nici un drept. Ea îi dă acestuia manda- 

tul de a acoperi înscrisul în contul mandantului. Andosatarul va fi obligat să dea socoteală 
andosatorului de executarea mandatului său. 

Şi în acest caz, natura andosării trebuie indicată cu claritate, astfel nu este opozabilă terţilor 
cărora mandatarul le-a andosat înscrisul în contul mandantului. 

Ştergerea excepțiilor. Andosarea normală produce efectele caracteristice ale scrisorii de 
schimb, prin aceea că şterge excepţiunile, în profitul purtătorului de bună credinţă. 

Dreptul cambial se caracterizează prin aceea că titlul transmis prin andosare are valoarea 
transmiterii la andosatar a drepturilor inerente şi abstracte, care rezultă din simplul fapt al semnăturilor. 

Beneficiarul are dreptul să ignore cauzele acestor semnături şi validitatea creanţelor cărora 
acestea le corespund. Din moment ce figurează semnături pe trata sa, semnatarii îi sunt obligaţi. 

Semnatarii nu se pot prevala de apărări pe care le-ar putea opune creditorilor care i-a atras în 
circuitul cambial. Angajamentul andosatorilor este identic cu cel al trasului acceptant. 

Tot aşa, fiecare dintre andosatori acoperă, cu semnătura sa cambială, cu privire la purtătorul 
final, aproape toate viciile angajamentelor sale. Aceasta permite purtătorului de a ceda toate drepturile 
sale cambiale care rezultă din înscrisul comercial purtătorilor ulteriori. Aşa, de exemplu, viciile de 
consimţământ, care ar putea afecta una din creanţele încorporate momentan în scrisoarea de schimb, 
sunt acoperite. Şi dacă una dinte datoriile astfel încorporate este stinsă prin plată, compensație sau 
confuziune nu are nici o importanţă; trata, remisă ultimului purtător, îl va obliga pe semnatar să-i 

plătească integral, deşi el a mai plătit parţial odată (prin compensare, confuziune etc.). în aceasta 
constă securitatea de drept cambial. 

Se fac câteva excepţii. Astfel, se admite că incapacitatea unui semnatar nu este acoperită prin 
circulaţia scrisorii de schimb. 

